
ÚVOD 


BRATSTVO ŽIVÝCH 
SPÁD 


Kus stuhlej lávy, tvrdého kryštálu ležal kdesi hlboko 
pod zemou. Vrstvy sa nad ním hromadily, bo každé 
storočie prinášalo novú a novú, ale ten kryštál len 
ležal tam pokojne, nehybne. Nerástol, nezmenšoval sa, 
o nič sa nestaral, len ležal ako ho náhoda kedysi 
uložila. 

Nekonečnú tichosť a pokoj anorganického sveta, 
kryštále kameňov a zeme neporuší ani súdny deň. 

Nad vrstvami vecného mieru, na povrchu zeme 
však pánoval božský rozmar. Ten Rozmar stvoril život 
a život je spád. 

Rozmar, nemajúc lepšej roboty, odpľĽuvnul do 
vesmíru. Jeho spútum sa rozptýlilo v prach a každý 
atóm toho prachu bol živou bunkou. A tak sa zaplnil 
vesmír prachom života. 

Ten prach padá, lieta, nákaza života Šíri sa na 
hviezdach, ako mor. Kde ešte hviezda vrie a Žeravie, 
tam sa zničí, ale na vychladlých kórach temných telies 
vesinírlých život sa uchytáva. 

Tak sa dostal i na zem. Panenský povrch vychladlej 
zemekôry naraz zasiahla nákaza. 

Atómy Rozmaru padaly do vody, padaly na zem a tá 
zmenila sa naraz v dejište spádu, boja a Dominutia. 

Živá bunka sa usadila. Z jednej sa staly dve, Štyri a 
vela miliónov. 


Rozmar však chcel niečo iného. V tejto forme ho 
život nebavil. Rozkázal tedy buňkám, aby stvorily 
klbká, aby zostaly pohromade v prapodivných 
útvaroch. Tak prišly na svet zvieratá nižšie a vyššie. 
Malý divné, nemožné tvary. A čím boly složitejšie, tým 
bol ich život ťažší. 

Rozmar sa kochal v mukách tých tvorov, ako zúfale 
sa snažily udržovať na žive. Ako sa trepaly sem-tam V 
boji o život. Na nohách behajúce, po zemi bez nôh sa 
plaziace, na krídlach lietajúce a vo vodách plávajúce 
žalúdky a rozmnožovacie ústroje, čo chcú byt stále 
naplnené a čo sa chcú stále množiť. A Žerú i plodia 
húževnaté, ako keby to malo nejaký smysel. 

A nemilosrdný Boh kochá sa v mukách týchto 
bytostí, svojich výtvorov, ktorým dal nepatrnú iskierku 
svojej nesmrtelnej podstaty: život. 

A život je spád. Plameň, čo stále dohára, čo treba 
stále podporovať, oživovať, aby nezhasol. Úbohá snaha 
stebielka trávy, čo vylezie zpod zeme, korienkom 
svojím ssáva si vodu, anorganické sóle, prerába ich v 
hmotu organickú, pije slnečné svetlo a všetko, to 
všetko, tá námaha, tá húževnatá snaha, zápas s 
nepriazňou počasia a okolností, pre tú úbohú, naivne 
zbytočnú vec: žiť. Boj proti velkému vyrovnaniu, aby 
sa stalo všetko, ako kryštál nehybným a na veky 
pokojným. 

Všetko mohlo zostať v pokoji. Nech by tu boly 
bojovaly oheň a voda. Nech by bol drtil Boh hory a 
doly. Načo vytvoril medzi nimi život organický. Nebolo 
treba Života, spádu boja rozkladu, smrti, 
beznádejného, zbytočného trepotania sa proti 
mohutnému a najsilnejšiemu zákonu vyrovnania. Boh 
však miluje paradoxon i stvoril tedy život. 

Do večného boja vody s ohňom, do hrmenia 
spadajúcej skaly, vodou rozrývanej, do úderu bleskov, 


do povodní, všetko unášajúcich, búrajúcich, do celého 
radu brutálnych, drtivých katastrôf vložil neodolné 
mäkké zvieracie telá, ktoré nič nevydržia, ktorým stačí 
slabé kopnutie, úder, aby ich rozmiliaždil na kašu. 

Biedny plamienok života skapína, živorí, časom 
vzblkne, vytvára obrovské telá, strašlivé žijúce 
komplexy, obrovských jašterov, lietajúcich drakov, 
obludy Štýlovejšie, hodiace sa viacej do brutálnych 
pomerov, potom ich zahladí a zamení ich plerná 
drobného hmyzu, ktoré, ako sa nesmyselne rozhojnilo, 
tak bez ohladu aj vymrie. 

A v úzadí osudu každého živého atómu, sústav 
životných jednotlivých, celých plemien i celého telesa 
vesmírového tam číha spád, pozvoľná skaza, rozklad, 
smrť. - Aby potom vzplanul život zas inde na inom 
telese vesmíru a živoril, umieral pár momentov 
večnosti. 

Načo to všetko? 

Skúška? Vyššia kontrola dokonalosti živých tvorov? 
Tá by platila na človeka, ktorý si namýšla, že je 
korunou tvorstva a že má igestá svojské, neodvislé. 

Čo však kontrolovať na ostatných živých tvoroch, 
ktoré sú vždy len práve také, akými ich Boh stvoril, 
ktoré všetko robia vždy len tak, ako Boh káže. Čože 
kontrolovať na psoch, na rybách, na vtákoch a na 
chrobákoch? Načo sdietajú s nami tí naši živí bratia 
mrzký náš osud: živorenie a spád? 

Lebo Boh miluje paradoxon. A Boh je krutý. 

Ustrašené sústavy atómov, ktorým dal iskierku 
svojej nesmrtelnej podstaty - života, ho vyhlasujú 
milosrdným, dobrotivým a vecne milujúcim. Biedny ich 
život, tento nesmrtelný spád je im taký cenný, úbohá 
snaha udržovať si ho proti rozkladu žije v nich tak 
nesmyselne, húževnaté, že v otrockej podlízavosti 
svojej za milosť si pokladajú každý moment, ktorý ich 


ešte zo zeme nevyhladli. Každý nepatrný lúč slnca, 
ktorý ich biedne tela ohrieva a každý kus hniloby 
organickej, ktorý do seba napchajú, aby sa ešte pár 
chvíľ - udržaly pri svojom živorení. 

A vo večnej tôni skazy a rozkladu, na večnom svahu 
svojho nezadržateľného spádu chrapľavým, ubiedeným 
hlasom za toto všetky hymny Škuhrú Stvoriteľovi. 

Úbohí maličkí otroci svojho milovaného rozkladu, 
svojho nesmyselného spádu. Opájajúci sa naivnou 
vierou, že je tak všetko dobre a v tom svojom opojení 
zajdú si tak ďaleko, že čím viac ich drtí brutalita 
osudu, čím viac nimi krutosť nesúcich pomerov 
lomcuje, tým slastnejšou tvárou vedia vychvaľovať 
Stvoriteľa a jeho nekonečnú múdrosť, ktorá to všetko 
napraví. 

A na koniec vyjde u nich všetko najedno. Ak 
napravil, čiže lehota spádu sa o pár momentov 
oddialila a majú možnosť ešte pár kilogramov hniloby 
napchať do seba a ponechať za sebou niekoľko 
úbožiakov „dedičov Jeho večnej milosti“, - tu horný 
otvor črevného traktu im sotva stačí chrliť chválu 
nekonečnej dobrotivosti Hospodinovej. 

A, ak ich chňapol za krk a nepustí. Ak z nich 
vytrasie tisícerým rafinovaným spôsobom ich biedny 
život, naraz, i tak je dobre. I to je len znakom milosti 
Stvoriteľa. Tu vymýšľajú si na seba sto a sto hriechov. 
- Isteže nedosť pochvál vychrlili na Neho. S obľubou si 
vyčítavajú, že veľa a nedovoleným spôsobom 
vykonávali akt rozmnožovací. Bili sa navzájom a črevá 
si párali. Jeden odlúdil druhému samičku a zožral jeho 
porciu hniloby. 

Takto sa obviňujú, keď ich už drží pominutie za 
krky. Za živa však k tým samým svojim hriechom 
neraz zvali Stvoriteľa na pomoc. 


Špinaví, miličkí otroci, úbožiaci opojení vlastnou 
obmedzenosťou, ktorá im nedá vidieť že je život 
krutosť, že žitie je spád. 

A Boh nie je dobrotivý. Boh je krutý. 


BOJ 


Boh rozsypal po zemi i po vodách svoje atómy. 
Rozhojnil organický život. Toto žitie bolo jednoduché. 
Potrava na mieste, pravá nesmrteľnosť lebo živé 
atómy sa stále Štepily a množily. 

Boh sa však nudil. Nebavil ho tento spôsob života. 
Prelo chcel boj. Naštval atómy proti sebe, aby sa 
ubíjaly. Ba nechal z nich utvoriť organizované, 
súdržné spolky. Spôsob boja u týchto klbiek i atómov 
bol už zaujímavejší. A Boh šiel ďalej. Naštval na tie 
klbká - zvieratá, jednotné, rozsypané žijúce atómy, ale 
naštval i tie celky proti sebe. Zariadil ich život tak, že 
musely svojich živých druhov napádať a zožierať, aby 
sa samy pri živote udržaly. A tak podmienkou žitia 
jedného stala sa smrť druhého. 

Nad nehybnou lávou, nad mítvymi skalami rozpútal 
sa nekonečný, zúfalý boj živých, ktorých božský 
rozmar odsúdil. Všetko to hynulo, kapalo, ale ich spád 
bol preplietaný stálym divokým zápasom, až do 
poslednej chvíle. Nebolo živého tvora, či už 
jednobunečného, či už složitejšieho celku zvieraťa, 
ktorý sa mohol pokojne chýliť ku konečnému rozpadu. 
Zrala sa tráva, vyhrabávali sa červi, vychytaly sa ryby, 
prenasledovali sa vtáci a vraždily sa zvieratá. 

A tento boj stával sa stále a stále rafinovanejším. 
Boha tento chaotický, nesmyselný zápas svojich 
rozsypaných i soskupených atómov ešte vždy nebavil. 
Preto si vytvoril najkrutejší,  najnásilnejší a 
najmazanejší typ bojovných klbiek: človeka. 


Kým jeho živým bratom spôsob zápasu obmedzil, 
kým boli oni len úbohými automatmi, zatiaĽ človeku 
dal široké možnosti. Boh dal človeku z klbku svojej 
nekonečnej chytrosti jedno vlákienko, uvolnil mu 
jednu cestičku, na ktorej mu dovolil poihrávať si, 
trepotať sa bezuzdné. V pomere k ostatným živým, 
tvorom dovolil mu všetko, najkrajnejšiu krutosť 
podrývať životy týchto bytostí. 

Všetko, k čomu len človeka pripustil, čo mu len do 
ruky dal, slúžilo vždy len k podmaneniu sveta, k 
rafinovaným a zdokonaleným spôsobom získania 
výživy a k chráneniu vlastného, biedneho, mäkkého 
neodolného tela. Ň 

A človek všetkých živých tvorov zotročil. Ziadna 
forma života mu neodolala. AŽ na jednu. 

Boly to Atómy Boha neslúčené, rozsypané. 

A najväčším okamženíiin v živote človeka, v celom 
jeho jestvovaní na zemi bolo to, ked mu Boh dal do 
ruky mikroskop, ked ľudské oko prvý raz uvidelo 
jednotný živý atóm. Ked mu prvý raz bolo dané na 
vedomie, že sám je složený z takýchto nesčíselných, 
podivuhodne chytré i poľutovaniahodné zbytočne 
soskupených živých Atómov Boha. 

A ten z ludí, ktorý prvý raz uvidel, ktorému prvý raz 
bolo dané nahliadnuť do mechanizmu života, tento 
najzaslúženejší človek sveta, ktorý objavil najväčšiu 
záhadu živých bytostí, - ten je najskvelejším výkvetom 
Ľudského plemena, najväčší Jeho zasvätenec zo živých 
tvorov, - tento človek dívajúci sa do mikroskopu je: - 
lekár. 

Vtedy sa splnilo poslanie človeka na zemi, vtedy 
našlo svoj smysel soskupenie atómov Boha v túto 
složitú, divnú formu. Vtedy dostal človek do ruky 
najväčšiu zbraň, k ovládaniu ostatných tvorov a ako 


konečnému účelu jeho poslania na zemi: zabávať 
krutého, nudiaceho sa Boha. 

Boh tým, že dal človeku uvidieť jednobunečnú 
podstatu života, urobil ho vládcom všetkých živých 
bytostí i rozsypaných atómov - baktérií a korektorom 
vlastného složitého tela. 

Najneslýchanejší, najdokonalejší výkvet ľudskej 
kultúry - lekár - však nie je ešte vládcom a 
korektorom dokonalým. 

Pritom, že je najrafinovanejším bojovníkom medzi 
živými, je aj najúbohejším a najviacej napádaným. 

Zato, že ho určili za vládcu živých, musí kruté 
splácať. Jeho veliteľský duch je uzavretý do biednej, 
smiešne bezmocnej masy. 

Celé, hlúpe a zbytočné telo človeka, bezúčelne 
pospájaná hromada živých Atómov pozostáva, tak ako 
telo zvieracie, z dvoch hlavných orgánov: z aparátu, 
ktorý žerie, aby sa užívil, a z aparátu, ktorým svoje 
plemä udržuje. 

U nižších zvierat je zažívací aparát len jednoduchá 
rúra. U človeka je to ukrutne dlhý, skrúteným chabý 
trakt črevný. 

Atómy sa množia Štepením. U človeka tento 
jednoduchý mechanizmus vykonávajú dve celkom 
samostatné, nesúvislé telá, ktoré nemajú nič 
spoločného, ktoré okrem pohlavného pudu nič neviaže 
a medzi ktoré okolnosti života vkladajú hromadu 
prekážok. 

Ako tie dve hlavné, základné orgány životné, tak i 
tie ostatné prívesky sú vydané tým najrozličnejším 
nehodám. 

Clovek musí trpieť pre svoju složitosť úrazmi 
takými, ktoré ostatné živé tvory vôbec nestíhajú, alebo 
len vobmedzenej miere. 


Okrem úrazov, ktoré mäkké, biedne Ľudské telo 
drtia a dlávia, popri nebezpečiach, do ktorých ho vrhá 
vlastná zbytočná složitosť tým, že sa najľahšie popletie 
a pokazí, najväčším nepriateľom človeka sú naštvané, 
divoké, bezohľadné atómy Boha: baktérie. 

Boh dal človeku ukrutný, dlhý, zmotaný trakt 
črevný, ktorý si stále pchá a živí, a pustil na ten trakt 
divého, bezohľadného bacila týfu, cholery, červienky, 
pre ktorých zapáli sa, opuchuje, zvredovatie, 
prederavie a vykrváca. 

Dal mu ústa a zuby a do nich kopu druhov baktérií, 
čo tam stále živoria. Zuby a aby ich žral, mrvil: - kaz. 

Dal mu ruky a nohy, šikovných pomocníkov a do 
nich klby, do ktorých sa nasťahuje Štafylokokk, až 
opuchnú, zrudnú, stanú sa prameňom neslýchaných 
bolestí, potom nastanú strasty a nehybnosť, 
zmrzačenie človeka. 

Dal mu srdce, nedokonalú pumpu s tenkými, ako 
papier chabými chlopňami, Tieto biedne papierky 
delia od seba komory a predsiene, zabraňujú 
zpätnému nárazu a toku krvi a majú odolávať tlaku, 
panujúcemu v obehu. To aj činia, pokiaľ sú zdravé, 
však naraz príde angína a vníkanie stafylokokku do 
krvi. Usadí sa v klboch a súčasne i na chlopniach 
srdečných. Tie nič iného ani nepotrebujú. Tlstnú, 
scvfkajú sa, ako ich tento mikrób rozožiera. Budú z 
nich biedne, scvrklé oškvarky, ktoré už dávno 
neuzavierajú. Ťažká srdečná vada potom urobí koniec 
živoreniu obete. Aký to biedny vynález, že každý 
malilinký, milimetrový defekt, čo chlopne stíha, musí 
srdce do rovnováhy privádzať stlstením, zmohútnením 
sa svojho svalstva. Pre malé, nepatrné scvrknutie 
svojich záklopiek musí srdce v celku zväčšovať sa do 
nemožných rozmerov, ako srdce vola. Biedna chlopeň 
nikdy nenarastie a defekt v obehu, nastavší tým, že 


chlopeň neuzaviera, snaží sa srdce kompenzovať tým, 
že zmohutnelou, zväčšenou silou vrhá krv do obehu. Je 
to však biedna, jalová pomoc, ktorá za čas zlyhá úplne. 

Človeku Boh nedoprial ani len pevného obalu 
telesného, ako má chrúst vo svojom pancieri 
chitinovom. Mäkká jeho koža kdekoľvek utrpí úraz, čo 
len najmenší, ničomné Šškrabnutie už reaguje 
hnisaním, opuchnutím, nesmiernou bolestivosťou a 
kolko ráz celkovou otravou krvi. Kdejaký stafylo, či 
streptokok, či huba pliesňová nájde tu pôdu výbornú k 
svojej výžive. 

Boh dal človeku pľúca, aby nimi dýchal, a dal mu do 
nich bacila, pevnú, húževnatú, nezničiteľnú potvoru, 
pravého otužilého plebejca, ktorý je priamo 
nevykynožitelný a ktorý drží sa človeka verne, až do 
poslednej hodinky. 

Človek je tvorom jednobunečným, aspoň v 
okamžení spojenia ženského vajíčka so semenným 
zvieratkom. Je pravým bratom amoeb, infuzórií, 
bacilov. Boh však chcel, aby sa stal složitým tvorom, 
obrovským nemotorným klbkom buniek a na každú 
súčiastku jeho úbohého tela naštval zvláštne vybrané 
gardy tých  šťastnejších jednoduchších tvorov 
jednobunečných, gardy bacilov, svojich rozsypaných, 
útočných, živých Atómov. 

Nechcel ho však nechať úplne bezbranným. On 
chcel vidieť boj. Dovolil mu tedy istý spôsob 
sebaobrany. Divnú súhru týchto nemotorných 
mäkkých orgánov: rúk, nôh, oka, ucha a čuchu pod 
vedením mozgu. A človek bojuje. Organizovane, 
hrdinne a so zúfalou húževnatosťou. Bráni si svoje 
telo, svoje klbko buniek proti rozsypaným zbojníkom, 
proti svojim živým neorganizovaným bratom, ktorých 
božský rozmar proti nemu poštval. 


A vyvrcholením tohoto odvekého, divého boja medzi 
živými, najvyšším výkvetom, pyšným rezultátom 
vývoja sveta organického na zemi, cez haldy, húfy 
ostatného haraburdia ľudskej vynalezavosti, ktoré 
život len uľahčujú, vojvodom zápasiacim a víťaziacim, 
najvyšším vodcom živého tvorstva je človek, dívajúci 
sa do mikroskopu - lekár. 


ZRADA 


Najvyššia bojovná jednotka bola už hotová. Boh 
vytvoril si ju vo svojom laboratóriu a došiel k nej cez 
tisíce pokusov. Nechal padnúť tisíce foriem, 
nedokonalých variácií. 

Úbohé rastliny, lebo ich korene priviazaly k 
jednému miestu, z ktorého sa hnúť nemohly. 

Morské hviezdy a polorastlinné, polozvieracie 
bytosti morského dna, lebo pri svojej kotúčovitej 
podobe nevedely iba nemotorne skákať a vrtiť sa a nie 
správne napredovať. 

Zahodil pokusové formy biednych červov, k vode 
príviazaných rýb, pľúcami dýchajúcich nemotorných 
plazov a jašterov. Nie, tí boli ešte vždy len úbožiaci, 
tých korunou tvorstva nazývať nemohol. 

Boh experimentoval vo svojom laboratóriu ďalej. 
Vytváral, skúšal a odhadzoval vždy nové a nové typy. Z 
jašterov, ktorých potrebovať nemohol, prešiel ku 
vtákom, ale ani tí sa mu nepáčili, hoc im dal vzdušný 
oceán. To však, že vedeli lietať, stálo ich veľa. Stálo 
ich ruky, tie báječné, šikovné nástroje, bo tie sa im 
premenily v krídla, perím zarastené vesla, ktorými 
okrem lietania nič a nič dokázať nemohli. 

A tak sa dostal Boh k ssavcom a cez nich k človeku. 

Koruna tvorstva bola už hotová a Boh pozeral na 
svoje dielo uspokojené. - Bol zpomedzi všetkých 


živých tvorov najúčelnejšie stvorený aby si zem 
podmanil. 

Netancoval, hádzal a krútil sa ako morská hviezda, 
ani sa neplazil, ako biedni červi, ale niesol sa na dvoch 
šikovných nohách. Nemusel sa zľaknúť vody ani 
vzduchu, lebo Boh už chystal pre neho spôsoby, ako 
by ovládal i tieto ríše. Nemusel šikovnosť svojich 
zázračných rúk obetovať za plútve, či za krídla, čo sú 
schopné jedine len plávať, či lietať, nikdy však tvoriť, 
rezať, pilovať, ako zázračné ruky ľudské. 

Koruna tvorstva, človek, bol čulý, mal sa k životu. 
Boh mu dal do mozgu také centrá, aké nemalo nijaké 
zviera. 

Nič na sebe nemáš, ani domku slimačieho, kde by si 
býval, ani kožuchu psieho, čo by ťa chránil v zime, ale 
máš možnosť bývať v palácoch a odievať sa do 
najlepšieho tkaniva. Nemáš ostrých zubov, ani 
pazúrov, ako lev, a predsa môžeš mať zbrane, ktorým 
nijaký nepriateľ neodolá. 

Dám ti všetko na zemi, i mikroskop, ktorým môžeš 
nahliadnuť do sveta neviditelných nepriateľov i skúmať 
složenie vlastného tela. 

Morduj sa, bi sa, mláť sa, človek, so všetkými 
živými, bojuj, zotročuj a tvor, veď preto som ťa stvoril. 

Boh odpočinul si a bol spokojný. Kochal sa v svojom 
diele, v človeku. 

Bol neznášanlivý, ako krček. Pobil sa s každým 
živým tvorom a rval sa i medzi sebou. 

Bol to hotový clown, bol králom Augustov v cirku 
živých. 

Až veľa ti tej bojovnosti, si až velmi dobre 
sostavený. Ruveš sa s celým svetom, s tvormi 
viditeľnými a neviditeľnými, biješ sa i medzi sebou. 
Nuž počkajže, do tejto tvojej generálnej dravosti chybí 
ešte, aby sa itvoje telo poruvalo samo so sebou. 


Telo človeka od nehôd a od chorôb nikdy nebolo 
šetrené. Bolo si nepriateľom vlastnou složitosťou a 
bolo napádané celými légiami zbojníkov, čo sa však 
vtedy stalo, je vrcholnou, najväčšou zradou v dejinách 
živých tvorov. 

Tento dar Boha, ktorý chcel, aby telo človeka, jeho 
vlastné bunky sa mu stoly úhlavným nepriateľom, je 
najväčším dôkazom, že Boh s človekom len kruto si 
zahráva. 

Nenapadla ľudské telo nová porucha, nie úraz, ani 
mikrób, cudzí zbojník, ale vlastná zdravá bunka, 
vlastný atóm, akých má ľudské telo na miliardy a ktoré 
ináče poslušne konajú svoju povinnosť. 

Na žalúdku, na delohe ženy, na koži, na jazyku, v 
ústach, v hrdle, na črevách, či kde inde naraz prihlási 
sa príšerný, potmehúdsky zradca. Vonku na koži, či na 
miestach prístupných aspoň ho človek zazrie v prvých 
počiatkoch a môže ho v koreňoch udusiť, vyrezať, na 
vnútorných skrytých orgánoch však ho zbadá 
Donajviacej až vtedy, keď je pozde. 

Zdravá bunka, poblanica týchto orgánov naraz 
zblaznie. Prepadne ju zradné šialenstvo. Nevie sa, 
prečo, začo, takáto bunka naraz sa začne množiť. Nie 
pravidelne, ako sa patrí a je užitočné, ale šialeným 
tempom. A tak naraz kdesi v tele urobí sa nový, 
autonómny útvar, štát v štáte, ktorý má vlastné zákony 
a nad ktorým ostatné riadenie telesné nijakej moci 
nemá. 

Povstane zlomyseľný nádor. Vznikne rakovina. 

Bláznivá, zradná bunka množí sa a množí, šíri sa do 
šírky a hlbky, preniká svalstvom, cievami i nervmi, 
rozrúca, utláča okolo seba všetko, prerastie celý 
orgán, Žalúdok, či črevá sieťou svojich skomolených 
buniek rakovinných, srastie s okolím, pretrhne do 
pečienky, preplieta, rozmrví v okolí všetko. - Márne 


potom už zakročenie, nedá sa ani operovať, vyrezať, 
lebo museli by brať spolu všetko, celé skomolené, 
prerastie okolie so všetkými životu dôležitými, 
spoluzachvátenými orgánmi. 

A, ak sa táto prvá zradná bunka prihlási na mieste 
prístupnom, kde ju možno zbadať hneď v prvých 
počiatkoch a kde nemá čo skomoliť prerásť a 
prekrúcať, tedy na pysku, na jazyku, či vonku kdesi na 
koži tvári? 

I tu beda, ak sa v prvých počiatkoch nezakročí a 
šialené ložisko čoskoro nevyreže. Bo za čas prúdom 
lymfy zanášajú sa odtrhnuté bunky nádoru a založia 
inde, v uzlinách krku, podpažia, v trísloch a kde-inde 
filiálne hniezda zradného, prvotného bujnenia. A všade 
v týchto filiálkach vykoná sa dielo skazy zrúcaním a 
prerastením okolia i vylučovaním jedovatých 
odmeškov nádoru, ktoré človeka i tak znivočeného 
pomáhajú priviesť do hrobu. 

Tak sa stane telo človeka semenišťom vražedných, 
pobláznených ložísk, zlomyseľných buniek vlastného 
tela, buniek, ktoré predtým pokojne počúvaly, a ktoré 
naraz rozkaz krutého Boha proti vlastným, krvným 
bratom poštval. 

Tak chová človek v tele zradcov, v podobe 
vlastných buniek. 

Pri plebejskom zbojníku, bacile tuberkulózy, 
najprísnejší nepriateľ ľudského plemena je jeho 
vlastná bunka, rozkazom Boha rakovinné zvrhlá. 

Bratovražda v ľudskom tele, vzbura vlastných, 
kedysi pokojných občanov, potmehúdska zrada 
zvrhlých zločinov. 

Vrcholný dôkaz, že dielo stvorenia organického 
života ovláda zásada krutosti a tuha Stvoriteľa po 
ruvačke živých. 


Hej, Ty Veľký, krutý Pane, čos zaplnil vesmír 
prachom života, čo zabíjaš živých, ked ich k životu 
vzkriesiš! Ty Otče spádu, skazy a rozkladu, - inou že 
modlitbou obracať sa k Tebe, nie poníženým kvílením 
ustrašeného otroka! 

Nech by si zvedel, že tu, na tejto planéte, v tejto 
zapadlej sústave slnečnej, na tejto vychladlej iskierke 
Tvojho nesmrteľného ohňostroja, sprosté chválospevy, 
ktorými Ta organický život celého zbabelého vesmíru 
zahrňuje, prerušil, hľa, disharmonický škripot kliatby 
odboja ľudského plemena, ktoré Ta za tento zradný 
život, za toto hanebné bytie nenávidí. 


AMOR ZLOMENÝCH KRÍDIEL 


U vyššie diferencovaných živých tvorov Bohu 
nestačilo, že z nich urobil složité a pre svoju složitosť 
mnohonásobne trpiace soskupeniny veľa miliardov 
buniek. Aby im život ešte ťažším robil a aby sa boj 
medzi nimi ešte viacej rozpútal, ústroje 
rozplemeňujúce zbytočne, neslýchané chytrácky, 
pritom však nemotorne skomplikoval a rozdelil ich do 
dvoch samostatných jedincov. Pohodlný akt 
rozštepenia, množenia sa jednobunečnej bytosti u 
človeka rozdelil do dvoch jedincov, nosiacich meno 
samca a samičky. Zvieratá i tu sú šetrené. Hoc neraz 
za cenu krutých bojov, predsa len lahšie sa najdú. Ove 
pohlavia, dvaja jedinci, doplňujúci sa v rozmnožujúci 
celok, najdú sa obyčajne  pudové čistou 
jednoduchosťou. U človeka však v tom hladaní sa 
dvoch pohlaví stavia sa y cestu množstvo umelých, z 
neprostej, deformovanej povahy človeka vyplývajúcich 
prekážok. 

Prvky jednobunečnej bytosti, chystajúcej sa 
rozštepiť, u človeka rozdelené sú v plodidlách samca a 


y rodidlách samičky. A miesto pohodlného delenia 
jedinej bunky, prvky tieto musia sa spojiť, nájsť sa, aby 
mohly utvoriť novú bytosť jednobunečnú. 

Toto je pravá tvár človeka. Jeho životná fáza 
jednobunečná. Ďalšie delenie tejto jedinej bunky, jeho 
vývin v embryo, jeho prechod cez všetky tvárnosti 
živých bytostí až do trápneho pôrodu, potom 
dozrievanie v dospelého samičieho, či samčieho 
jedinca je všetko len pre ten ciel aby dospelými 
jedincami boly produkované nové prvky samčie i 
samičie, ktoré, dostanúc sa dohromady, vytvoria novú 
bytosť. 

Toto je pravá tvárnosť človeka, jeho pravá základná 
forma, aká bola pred miliónmi rokov, keď panoval ešte 
všade život jednobunečný, kým božský rozmar nevydal 
rozkaz: deliť sa a soskupovať, zostať pohromade. 

Všetko, čo sa robí od okamženia spojenia mužského 
semenného zvieratka s vajíčkom ženským, všetok ten 
vývoj ďalej, výš a výš, je zbytočná divočina, ktorá 
svojím úbohým trepotaním, životným zápasom zabáva 
krutého Boha. Všetko to je celkom zbytočné a kto vie, 
kam ten krutý nápad zavedie za budúcich miliónov 
rokov nemilosrdný rozmar Stvoritela. 

Človek mohol zostať tým, čím je v chvíli oplodnenia: 
bytosťou jednobunečnou. Bolo by žilo na zemi velké 
bratstvo nižších tvorov. Boly by svoj život znášaly 
lepšie, bo zničenie: smrť, množenie, dialy by sa hravé 
v nesmiernych rozmeroch a nepomerne jednoduchšie, 
než biedne trepotanie sa vyšších tvorov. 

Boha však táto jednoduchá forma života nebavila. 
Jemu sa zachcelo po inom divadle. 

Pri vytváraní rozmnožovacích orgánov pohlavných 
jedincov v plnej miere sa uplatnila Jeho násilnícka 
chytrosť. Pri všetkej nemotornosti a prekážkach, ktoré 
bránia tým jedincom nájsť sa, zjavuje sa tu v tisícich 


formách jeho chytrosť, ktorá všade a vždy sleduje len 
jeden ciel: plodiť, rodiť nového jedinca za každú cenu. 

Rúra, ktorá odvádza odpadkovú, z hospodárstva 
ľudského tela vylučovanú a v mechúri sa hromadiacu 
tekutinu, táto močová rúra slúži zároveň u muža za 
injekčný systém, ktorou vniká semenné zvieratko k 
úkrytu ženského vajíčka. Z každého momentu tohoto 
nemotorného, nazdarboh usporiadaného aktu 
pohlavného zjavuje sa, priamo reve úžasná chytrosť, 
riadiaca cesty samičieho i samčieho prvku, k sebe 
vedúce. 

Dve pohlavia blížia sa k sebe hnané nútivou silou 
pudu pohlavného. Ň 

Malý poslíček Nariaďujúceho Boha, Amor, vystrelí 
svoj Šíp do srdca muža i ženy. 

Myšlienky im zahaľuje do podivuhodnej, zázračnej 
hmly. 

Pudy človeka, ktoré ho inokedy vedú len do zápasu 
za výživou, riadi neodolateľnou, živelnou silou len k 
jednej, jedinej veci: k mechanizmu, k vykona niu 
vyššieho rozkazu aby sa dva prvky nového 
jednobunečného tvora dostaly k sebe. + Daroval 
človeku, ako lákadlo, podivuhodný, smysel života 
vyplňujúci pocit. 

A tak, ako pri ostatných jeho daroch, ani tu ne- 
vystala Jeho krutosť. 

Ako dal človeku zuby a do nich kaz, končatiny a do 
nich reumatizmus, srdce a do neho chlopňovú vadu, 
oko a do neho slepotu, ucho, ktoré kde-kedy ohluchne, 
pátravý mozog, ktorý sa kde-kedy pomúti, celé ľudské, 
nešťastné, neodolné, biedne telo, ktoré dlávi tisíce 
mizérií, tak dal človeku ľúbosť a k nej pohlavné 
choroby. 


A malý Amor zlomených krídiel horko plače nad 
zmrzačeným darom, nad znivočenou krásou ľudského 
plemena. 


% Hlas môj viazne, zrak sa mi kalí, prejde ma vlna 
hrúzy a v bezvládnej zbabelosti zrútim sa do seba. 

Čože pomôže odboj, načo sa búriť. 

Hroziť či prosiť, preklínať či zvelebovať, je to všetko 
tak jedno. 

My malé, úbohé klbká Atómov Boha. 

Dal nám iskierku svojej nekonečnej chytrosti, aby 
sme ju používali v boji života. 

Som jeho malým, nepatrným dedičom. 

Som bojujúcim soskupením Jeho Atómov, som 
lekár. 

Viem, Pane, že si bezohľadný, a vyjde na jedno, či 
Ťa chválim, či preklínam. A predsa nepreklínam Ťa už. 
Kliatba ma soslabuje, uberá mi pôdy pod nohami, 
zbavuje ma istoty. Stály pocit, že nenávidím a som 
Štvaný, urobia ma bedárom, bezmocnou, chatrnou 
muchou vo víchrici pozdnej jesene. 

A ja chcem byť, Pane, silným a chcem bojovať. 

Chcem mať blažený pocit, krásny klam, že moja 
pokora mi prináša shora povzbudzujúce tľapkanie. 
Učím sa od svojho psa. Chcem cítiť nad sebou silnú, 
spravodlivú ruku, ktorá ma hladí a osmeľuje. Môj Pán 
ma chráni, preto čoho sa báť - to chcem ja cítiť, Pane. 

Preto vrhám sa v prach pred Tebou. 

Nech nadíde ma blažený sebaklam, pocit istoty, čo 
v boji potrebujem, nech osvieti duch môj žiarivá 
iskierka Tvojej nekonečnej múdrosti. 

Keď si nám dovolil Šarapatiť, trepať sa bezuzdné, 
dovoĽ mi to v svrchovanej miere. 

Dovoľ mi víťazne bojovať mne, malému, 
uvedomelému klbku Tvojich Atómov. 


Nežiadam veľa, Pane. 

Nechcem napraviť všetko, bo viem, že na to môj 
kratučký život nestačí. 

V budúcich formách Tvojej nesmrteľnej hračky, vo 
vytváraní nových a nových Atómov i klbiek, kto vie, 
kedy sa nájdem zasa takto pohromade, takto 
uvedomelé. Tvoja povoľnosť, Tvoj dar prichádza tak 
zriedka, toĽko času ubehne v našich malých životoch, 
toľké generácie sa vymieňajú, kým kedy-tedy pocítime, 
že si nám dovolil trosku napredovať. 

Dovol mi, Pane, aby som potisol dopredu vývoj vecí, 
čo len o trošičku. Nechcem a nemôžem napraviť 
všetko, tak tedy aspoň čiastku. 

Som odhodlaný, Pane, budem divý a neskrotný, 
neoľutuješ, budeš sa baviť. 

Daj mi britkosť umu, vynalezavosť a vtip len proti 
dvom-trom zbojníkom, len proti tým, čo spojenie 
dvoch jedincov ľudského plemena zmrzačia. Len proti 
tým Atomom-nepriateľom, čo tam parazitujú, kde sa 
odohráva dielo stvorenia nového života. 

Chcem venovať svoj život boju len proti tým dvom- 
trom zbojníkom, čo Tvoj dar, lásku, mrzačia a pre 
ktorých plače malý Amor zlomených krídiel. 

Stačí na to len moment večnosti, čo si mi udelil? 

Stojí Ti zato môj život? 

Jak lekár-venerolog vrhám sa v prach, s vystretou 
rukou, s prosiacim hlasom k Tebe, Nekonečnému. 

Veľký Bože, Otče náš všemohúci, dovol mi zápasiť 
a daj mi sily v boji. 


TRAJA PSÍ 


Doktor Karol Zurian, hrdina tohoto príbehu, mal 
kedysi troch nepriateľov. Urputne zlomyseľných a 


nenapraviteľné nemilosrdných. Na tých je všetko 
darmo: dobré slovo, prosba, hrozba a nadávky. Tam 
číhajú na neho každý večer a zúrivým štekotom ho 
prenasledujú z mesta skoro až domov k Ružovému 
mlynu, kde býva. Traja psi, traja svedomití, zúriví 
úradníci. Séf ich dobre musí platiť, lebo sú to 
prehorliví, oddaní šplhavci. 

Krásne sú večery v Zurianovej domovine. Dlhá 
poľná cesta, ktorou domov kráča, je osviežením, 
znovuzrodením. Okolo ticho, len Dubová žblnkoce v 
diaľke a tak krásne je rozmýšľať, snívať vo večernom 
tichu zelenej, opustenej pešinky. 

Prejde cez môstik Dubovej. Ešte kus cesty zeleným, 
živým plotom vrúbenej. Potom príde k prvému 
osamelému domu. Kamenársky majster tam býva, 
Talian. Jeho syn, černovlasý a černooký mladík, Luigi, 
je Zurianovým dobrým priateľom z detstva. Neraz ho 
učil nadávať vo svojej ľubozvučnej materčine, 
taliansky, lebo je známe, že chlapci vždy z každej 
cudzej reči najskôr sa naučia nadávkam. 

Tam stojí majstrov Tonittov dom pri potoku a ako 
ho Zurian skoro už minie, vyrúti sa na neho „Malý 
Fanatik“. Táto strašlivá malá suka volá sa vlastne Pufi, 
ale Zurian musel dať meno priliehavejšie jej hroznej, 
neznášanlivej, zaslepenej povahe. Malý Fanatik tam 
stojí, číha pri plote v kúte. Stojí tam, mlčí a keď už 
cudzinec prešiel, naraz vyrúti sa s takým zúrivým 
hnevom a takým besným štekotom, že nie je to už 
vlastne ani štekanie, lež nesmyselný, bohapustý, 
ordinárny, vrieskavý rev. A vrčí k tomu, keď naberá si 
dychu, tak hrozive, že i najsmelšiemu chlapovi 
prebehne cez chrbát pred rozzúrenou malou beštiou 
vlna hrúzy. Lebo je malá tá chlpatá žltá potvora, Istivej 
potmehúdskej tvári. Hej, na tej jej nedobrej, kyslej, 
zdivočenej, psej tvári je napísané, že je ten psík 


fanatikom svojho povolania, zúrivým bezcitným 
štrébrom, ktorému je všetko jedno a ktorí razí si cestu 
k svojmu psiemu cieľu životnému cez mftvoly. 

Zuriana zalievala vlna zlosti, keď tú nevľúdnu, 
potmehúdsku zlú papuľu Malého Fanatika už len 
zďaleka zazrel. Neraz sa s ňou stretával na poliach, 
mimo domu, lebo Malý Fanatik nachádzal veľkú 
záľubu v cudzej hydine. Zurian pískal naňho, lákal ho 
k sebe, chcel sa s ním spriateliť, ale Pufi sa nikdy s 
ním nezastavila, len zavrčala hrozivým hlasom a 
bežala domov o zlomkrky. No, zrejme bolo na nej 
vidieť, že si je vedomá svojej neznášanlivej, mrzkej 
povahy a má nečisté svedomie. 

Veľa, veľa ráz sa pokúšal Zurian uzavrieť s tou 
malou potvorou priateľstvo, vonku i v dome, ale vonku 
vždy zbabele utiekla, a doma, kde, pravda, bola 
veľkým hrdinom, museli ju vždy držať na povrázku, 
aby Zuriana neroztrhala. I tak, až tak hučal celý dom 
jej neutíšiteľným, zúrivým štekotom. 

Zurian s bôľom v duši rozmýšľal o nej. Co robiť s 
tou potvorou, ako ju utíšiť, ako sa dostať k jej 
kamennému srdcu, ako prelomiť ľadovú kôru jej psej 
duše. 

Najprv len rozmýšľal, špekuloval, ale potom, čím 
ďalej, tým viacej ho uchvacovala zlosť a pocit vlastnej 
bezmocnosti. - Ako vlastne ja k tomu prídem, aby si mi 
ty, naničhodná, malá potvora moju pokojnú radosť z 
tichého večera deň čo deň takto potmehúdsky a 
tvrdošijne znivočila? Cože som ti spravil, ty obluda 
malá, že ma tak nenávidíš? Veď už by som sa pred 
tebou vopchal do myšej diery, šiel bych už okolo po 
oráčine, v prachu a v blate, keby Dubová dovolila, len 
aby som sa tvojmu zúrivému, nesmyselnému hnevu 
vyhnul. Veď už ma chytá nervový šok, keď tvoj rev 
začujem. Neraz sa mi zadrapuješ aj do nohavíc, keď sa 


dozadu nedívam, a prečo to všetko, načo ten 
bezmierny hnev, och, Malý Fanatik? 

Takto sa zlostil doktor Zurian a nebolo pomoci. A 
tam ďalej pár sto krokov od Tonittov stál domček Jura 
Papuľu. Či mal tento mrzutý, starý mládenec aj nejaké 
statočnejšie meno, to zostane nevysvetliteľnou 
otázkou, lebo čo sa okolie pamätuje, každý a vždy 
nazýval tohoto osamelého, starého chlapíka Jurom 
Papuľom. Deti ho nenávidely, lebo on ich tiež 
nenávidel a bol schopný zúrivé bežať aj kilometer za 
malým šarvancom, čo mu slivku odtrhol cez plot so 
stromu. Zmlátil ho potom bakuľou tak nemilosrdne, že 
v plachte museli chlapíka odvážať nariekajúci 
súrodenci a kamaráti. Pre tú neľudskú lakomosť 
Papuľu každý nenávidel a väčšou obludou nablízku už 
naozaj nebol nik, iba jeho veľký, čierny pes, Dunčo. 
Tento netvor nebol úlisný a Istivý, ako Malý Fanatik. 
Neukrýval sa v kúte pri plote, aby v najväčšej tichosti 
naraz vyrazil, lež reval, štekal neustále celú noc a 
skoro celý deň. Lístoček sa nehnul na konári, cvrčok 
nezacvrlíkal v tráve, včela nezabzučala a tento Dunčo 
nebol lenivý tam stáť hodiny na ceste a hrčať, vrešťať, 
brechať v jednom ťahu. Štekal na vodu Dubovej, na 
divoké husi, Čo nebom tiahly, a na svoju vlastnú tôňu. 
A hlas mal stále svieži, dunivý, nikdy nezachrípol. 

Zurian nenávidel toho mamľasa z celej duše. Bol 
podobnej neoblomnej, nepredajnej povahy, ako Pufi, 
lenže bez jej zchytralosti a zbabelosti. Tento Dunčo, 
keď sa dopálil, útočil na slepo. Nič ho nemohlo zadržať 
a Zurian prechádzal po ceste vždy s úžasným 
svieravým pocitom obavy, aby to len u Papuľov dobre 
vypálilo. 

Od Tonittov dolu bol koniec krásnej idylickej nálade 
a sladkému sneniu, tu sa už muselo bojovať o život, o 
nohavice a ľudskú dôstojnosť. Strašné obludy držaly 


ten kraj v moci a kdeže je pohádkový rytier, ktorý ich 
vykántri? Zurian cítil v duši, že to bude on, keď ho 
vrčivý brechot Dunčov až do Balúškov odprevádzal. 
Tam býval tretí drak, Jašo. Tento Jašo vôbec nebol 
chytrým, ba ani len charakterným. Bol len nesmierne 
hlúpym a v svojej obmedzenej horlivosti bol by 
obrechal vlastnú mater, kým by ho po pysku 
nepraštila. Stekal, lebo to počul od Dunča, Štekal 
unudene so svetobôľom v hlase, bez presvedčenia. Dar 
prijal, slaninôčku, chleba sožral a keď prijal zo 
Zurianovej ruky aj poslednú omrvinku, hlúpo sa 
zadíval svojimi vodnatými, bezvýraznými očami a začal 
štekať znovu. Zurian by ho bol najradšej kopol v 
takejto chvíli, keby sa ho bol nebál. Necítil voči Jašovi 
nenávisti, lebo ním hlboko opovrhoval. Bol to 
slabomyseľný bastard, složený z kúskov vlčiaka, dakla, 
chrta a všelijakých sprostých, bezvýznamných 
predkov. 

Azda by si ho bol v celku Zurian ani nevšimol, ale 
pohoršený nacharakternosťou predošlých, videl v 
Jašovi tiež len jednu z oblúd, ktoré ho sužujú, siahajúc 
mu na nervy a na nohavice. 

Tak to chodilo dlhý čas a Zurian vo svojej núdzi 
uchýlil sa k všelijakým praktikám. Keď už dobrým 
slovom, podplácaním — nevychádzal, kúpil si 
odstrašujúce, hlasne pufkajúce pištole, tie však práve 
toľko imponovaly, ako medveďovi jazdecká palička. 
Kúpil aj patentný gumový prak a mával vrecká plné 
brokov, ktoré chcel všetky zastrieľať do kožucha 
svojich prenasledovateľov. No, popudzoval ich tým k 
ešte väčším bezohľadnostiam. Postavoval všelijaké 
klepce, do ktorých však žiadna z tých oblúd nepadla. 

Časom bol už taký nervózny, ponížený a 
rozdráždený, že cítil, že to tak ďalej nepôjde. Tu sa 
muselo niečo stať. Bolo už teraz otázkou moci, 


prevahy a mravného víťazstva, aby s tými netvormi 
zúčtoval. Veľa tým nedosiahne, to vedel, lebo aj keby 
týchto vykynožil, prišli by na ich miesto noví, možno 
ešte komisnejšie. TÍ však už mali toľko na rube, že sa 
to muselo s nimi vyrovnať. V Zurianovi dozrieval 
úmysel v rozhodnutie a rozhodnutie v čin. 

Prišla tedy pomsta. Prvé číslo Pufi, alias Malý 
Fanatik. Zurian ide po ceste a Pufi v kúte plotu čaká. 
Čaká si, vartuje, len sa mu oči blyštia z chlpatej 
zlomyseľnej papule. Roztrhané nohavice, poriadne 
hryznutie do lýtka, zúrivý tanec okolo nepriateľa jej 
chodia na ume a slina jej tečie pri tých svodných 
myšlienkach. Hrrr... baf, baf... nepriateľ už je tu, už aj 
prešiel. Pufi rýchle prelezie cez dieru pod plotom, čo 
si práve nedávno vyškrabala. Hnala by sa za 
Zurianom, lenže musí najprv preskočiť cez jarok, za 
plotom. Inokedy jej to nerobilo nijakých ťažkostí, lenže 
tej noci pršalo a jarok je plný vody. A ako sa Malý 
Fanatik za Zurianom rozrúti, jeho zrak, upretý na 
nepriateľa, nezbadá, že je v jarku voda. Len sa ženie 
smelo, ako obyčajne. Zurianove natešené oči vidia, 
ako spadne Pufi do jarku a ako sa okúpe v špinavej 
vode. No, zaraz jej prešla všetka bojachtívosť. 
Zahanbene si lezie von a nestačí kožuch natriasať, aby 
sa vody zbavila. Zurian sa cítil v tej chvíli, ako by ho 
lojom mastili. Och, aký to sladký pocit, kochať sa v 
hanebnej porážke nepriateľa. 

Zostal stáť na ceste. Vtom niekto volal: „Pufi!“ -a z 
dverí kuchyne hodili jej kus koštiaľa. Pufi zachytila 
koštiaľ, ale nepustila sa doňho, lež chvíľku rozmýšľala, 
potom rozvážnym krokom ho niesla k plotu a 
zahrabala. 

Zurianovi čosi kmitlo hlavou. Aha, tak ty máš pri 
plote skladište. Si Istivá potvora, Pufi, zákerne ma 
napádaš, si zbabelá a vedz, kto mečom napáda, nech 


mečom zhynie. Skapeš, Pufi, a tvoja smrť bude 
zákerná a nízka, aká si ty bývala k svetu. Dosť už 
tvojich hlúpych a zúrivých útokov. Teraz začínam 
útočiť ja a u všetkých čertov, viem, že mi neodoláš. - 
Ešte jeden pohľad vrhol na miesto pri plote, kde ležalo 
Pufťino skíadište, a pomalým krokom odišiel domov. 
Pohliadnuc nazpäť, videl ešte, že Pufi ide s gazdinou 
do mesta. Oho, skladište zostane bez dozoru, lebo 
toľko rozumu tá obluda predsa len nemá, aby 
niektorého svojho suseda postavila k nemu na stráž. 
Zrýchlil si kroky a za pár minút už sa aj vrátil. Pri 
plote sa zastavil a akoby roztržité, obzeral sa. Nik tam 
nebol, domáci sa ešte nevrátili a na ceste sa tiež 
neukazoval nikto. „Tak rýchlo do práce“, mrmlal si 
Zurian, preskočil jarok, prestrčil ruku cez plot a 
opatrne odhrabával zem zo skladišťa. Naotravovala si 
sa ma dosť, Pufi, teraz nech ťa trošku otrávim ja. 
Objavily sa poklady magazínu, nato Zurian vyňal z 
vrecka malú sklenenú skúmavku a obsah, akýsi biely 
prášok, opatrne vysypal do jamky. „No, stačilo by to 
na desať slonov, nie na jednu takú malú potvoru, aká 
si ty.“ Jamku rýchle zahrabal, zem urovnal a za chvíľku 
bol zasa na ceste. Išiel ďalej, akoby sa nič nestalo. 

Dobrý apetít k olovrantu, pomyslel si, keď stretol na 
ceste Pufi, ako sa vracala s gazdinou. Skrývala sa za 
paňou a odtiaľ vrčala na Zuriana zúrive. 

Zbabelcom, podliakom si bola vždy a taký bude aj 
tvoj koniec. Vrč si len, vrč! Však dlho nebudeš. 

Večer pri súmraku zvedavo sa pozeral za plot, čo 
tam nového. Nič. Pufi ho prijala s obvyklým uvítaním, 
lenže teraz už opatrne preskočila vodu v jarku a 
divoko tancujúc, chcela sa mu zadrapiť do nohavíc. 
„Tisíc hromov do teba, len sa bav, potvora, však sa 
bavíš naposledy.“ 


Toto tušenie Zuriana nesklamalo, lebo druhý deň 
našiel Malého Fanatika ďaleko za domom na poli. 
Ležala na chrbte, štyri nohy jej trčaly hore k 
Zurianovi, ako nemá žaloba. Ešte žila, ale bola v 
poslednom ťažení. 

Ech, dobre som prišiel, ešte sa ťa spýtam, ako sa mi 
cítiš. Tak čo, Pufi, a kopol do nej. Mohol kopať, koľko 
chcel. Pufi sa len dívala oloveným bezvýrazným 
zrakom, v ktorom nebolo po chápavosti ani stopy. 
Márne ju volal Zurian: Beštia, to som ja, nepoznávaš 
ma, tu som, tvoj nepriateľ, ktorého si tak nenávidela a 
ktorý ťa zo sveta vykynožil. - Pufi len pár ráz kfčovite 
škubla sebou, potom sa dívala zasa bezvýrazne. 

No, vezmi ťa čert, keď s tebou niet nijakej reči. 
Zlostne sa obrátil a nechal ju tam. 

Bol nespokojný. Vedel, že je po Malom Fanatikovi, 
ale predsa necítil sa pomsteným. Nie, tu bola chyba. 
Tu sa stalo akosi viac, než bolo treba k pomste, a akosi 
menej, než by ho uspokojilo. Zurian krútil hlavou, ale 
už bolo pozde, lebo Malý Fanatik už nežil a pominul sa 
nelogicky, bez vedomia odplaty. 

Druhý raz musím byť šikovnejší a používať menej 
radikálnych, predsa rukolapnejších prostriedkov. 

Nasleduje Dunčo. Veľký, čierny pes Jura Papuľu. Si 
mrzká obluda, ako tvoj pán: nech ťa berie čert. 

Raz odpoludnia stretol sa Zurian s Dunčom na poli. 
Stretnutie bolo náhodné a nepredvídané. Pes naraz sa 
vynoril z vysokého žita práve pred Zurianom. Bol 
zadychčaný, vari práve honil zajaca. Na krku mal 
uviazaný povraz, ktorý vláčil za sebou. Akiste ho 
Papuľa priviazal k plotu, aby neušiel a strážil dom, ako 
to už zavše dopoludnia robieval, ale milému zvieraťu 
sa doma nepáčilo. Utrhol sa aj s povrazom, vydal sa na 
hon a teraz tam stojí pred Zurianom. Oba sa ustrnuli. 
Pes opatrne cúvnul pár krokov a zostal stáť. Zurian si 


pomyslel, no teraz ma zožerie, ale pes sa ani nehnul. 
Takto sa dívali na seba asi dve minúty. Potom Zurian, 
vidiac, že pes nejaví nepriateľských úmyslov, priblížil 
sa. Pomaly sa zohol a zdvihol koniec povrazu. Obzrel 
sa. Neďaleko opustenej poľnej cesty studňa so 
žeriavom. Pomaly zaťahal za koniec povrazu, pes šiel s 
ním bez odporu. Voľný koniec povrazu priviazal ku 
konci drúka so závažím, ktoré sa zdvíha pri čerpaní 
vody do výšky. Sám potom prišiel k druhému koncu 
drúka, kde sa putňa púšťa do studne. 

No tak, Dunčo, teraz ťa naučím móresu. Bol si vždy 
priamy, násilný a sprostý a umrieš takou istou smrťou. 
Celkom hrubo a úprimne ťa obesím, Dunčo. Tak. do 
toho! 

Než sa Dunčo spamätal, už bol vytiahnutý za krk do 
výšky. Povraz nebol uviazaný na slučku, neveľmi ho 
škrtil. Mal možnosť výdatne a dlho sa trepotať a 
chrčať. Keď už mu jazyk visel, oči sa mu obracaly a 
trhal sebou už len kíčovite, bez vlastnej vôle, 
Zurianovi čosi prišlo na um. Počkaj, biedny červ, 
predtým, než sa posťahuješ do pekiel, kam patríš, 
spýtam sa ťa, ako sa ti páči, keď je niekto násilný a 
útočný. Vytiahol žeriav a druhý koniec drúka so psom 
klesol dolu. Zviera ležalo bezvládne, sotva dýchalo. 
Zurian uvoľnil mu povraz okolo krku a zvedavo naň 
pozeral. Potriasol psom, za chvíľu zviera oči otvorilo a 
kalným zrakom, skrvaveným belmom sa dívalo na 
Zuriana. 

Tak čo, ty beštia, aké je to, keď ťa niekto týra? Tak 
prečo teraz neštekáš, kde je tvoje hrdinstvo? 

Dunčo však len ťažko oddychoval a v jeho kalných 
očiach sa nejavila ani iskierka pochopenia. Hoci bol už 
väčšmi pri sebe a videl Zuriana, díval sa na neho tak 
tupo, že Zurianovi nevoľky sa vkrádal do mysli nápad, 
akási nepríjemná myšlienka, skoro taká, ako keď 


pozeral na zdochýňajúcu Pufi - nie, to nie je to, čo som 
chcel. Zasa som to akosi skopal. Tu bude zasa kdesi 
chyba, zas som preskočil tú hranicu uvedomenia, že 
mstiteľom som ja. Mal som na tú obludu ísť inak, aby 
chápala, že som to ja, jeho nepriateľ, ktorý sa mu 
týmto odplácam, aby vtiahol do pekiel s plným 
vedomím svojej krutej porážky a môjho víťazstva. 

Kopol do psa, - vstávaj, ty mizerák a poď skapať 
naozaj. Dunčo ani nezavyl ani nezavrčal na kopnutie, 
len ležal bezvládne a svoj tupý zrak mal stále upretý 
na Zuriana. Zurian zlostne mávnul rukou. Ech, čo s 
tou mrcinou, vezmi ťa čert, odnes si svoj biedny život, 
ak môžeš. Odrezal mu povzraz s krku úplne a zahodil 
do žita. Potom pomalým krokom odišiel. 

Dunčo sa zotavil. Tam stával zasa pred domom pri 
plote. Ale bez hlasu. Nikto, nikdy ho viacej nepočul 
zaštekať. Stával tam úplne otupelý. Mohla tiahnuť 
pred domom celá armáda, nikoho si viacej nevšímal. 
Mohli mu po chrbte drevo rúbať, ani nehlesol. V jeho 
zraku už sa nikdy nezjavila bojachtivosť, zloba či 
radosť. Stal sa slabomyseľným, bezmocným, trpným a 
z milosti trpeným tvorom, ktorého už nikdy nič 
nezaujímalo. 

A Zurian nemohol cítiť nijakej radosti, že tú 
nebezpečnú potvoru odzbrojil. 

Medzitým však dochádzal osud i na Jaša. Zurian sa 
rozhodol, že Jaša nezabije, len ho poriadne vymláti. 
Ten obmedzenec nezaslúžil vážnej zbrane. Na toho 
stačí aj bakuľa, hrubá, nemotorná sukovica, akoby 
symbol tuposti Jašovej. Lenže tak priamo ho Zurian 
mlátiť nemohol, lebo už akékoľvek bolo psisko hlúpe, 
toľko rozumu malo predsa, aby sa len tak urážať 
nedalo. 

Od toho dňa začal chodiť do Balúškov. Mali veľkú 
ovocnú záhradu. Zurian skoro každý deň kupoval tam 


niečo. So starou Balúškovou prechádzali sa po 
záhrade a pri každej tej príležitosti priniesol niečo 
Jašovi. Dlho sa s ním poihrával, vábil ho k sebe, 
hladkal ho a pes pomaly začal na neho hľadieť, ako na 
člena domu. Prijal ho s vľúdnym zabrechnutím, 
obskakoval ho a za dva týždne tak sa spriatelili, že 
Zurian mohol pristúpiť k uskutočneniu svojho plánu. 
Bystrejší pes by bol pobadal, vyciťoval, že tu niečo 
nebude v poriadku, lebo pes často veľmi dobre vie, kto 
mu je dobrým priateľom: a koho sa má obávať, lenže 
Jašo bol mamľas a Zurian aj pri prejavoch jeho 
najoddanejšej dôvery mal pre neho len opovržlivý 
úsmev a tuhu po odplate. 

Raz odpoludnia, keď u Balúškov nik nebol doma, 
vylákal psa za potok. Mal u seba poriadnu bakuľu. 
Bola by stačila na päť volov, nie na jedného Jaša. 

Tak čo, ty potvora, ty si zavše myslíš, že si na svete 
jediný, že okrem teba a tvojich psích záujmov nič 
nejestvuje. Ty a domáci. To je všetko a okoloidúci, 
ktorí si ťa ani nevšimli, sú len na to, aby si im život 
sužoval. Ty máš vždy pravdu a ešte nikdy ti neprišlo 
na myseľ, do tej tvojej hlúpej kotrby, že sú aj iné 
pravdy a záujmy, ktoré treba rešpektovať. Tak teraz 
trošku ti ponížim tvoju pánovitosť a spravím u teba 
trošku úcty pre svet. 

Takto filozofujúc, pretiahol nič netušiaceho psa 
bakuľou. Ale poriadne, až tak zdunelo. Bastard zavrčal 
a vyskočil od prekvapenia. Zurian sa rozzúril. - Len 
poď, ty zbabelec, len poď. - Naraz ho uchvátila šialená 
radosť boja. - Tak, tak, len mi vzdoruj, len vrč na mňa, 
to ja práve chcem, aby ei vedel, že som to ja, ktorý ťa 
mláti. - Jašo však nevzdoroval, len chvíľku sa hlúpo 
díval. V očiach sa mu zračila nechápavosť a strach. 
Potom naraz začal ohavné, zbabele zavýjať, prevrátil 
sa na chrbát, svoje nemotorné štyri pracky vystrel, 


ako by prosiac o milosť a ako ho Zurian ďalej mlátil, 
stále nariekajúc priplazil sa mu k nohám a začal mu 
lízať topánky. 

Fuj - Zurian ho zaraz prestal biť. Ech, to som ja 
zasa nechcel. Čože kúpiť na biednom otrokovi, ktorý 
sa plazí v prachu. Toto je nie pomsta, to je týranie 
bedára, ktorý ani nevie, prečo ho mučia. 

Tak čo, Jašo. Pes sa plazil za ním po bruchu a 
pozeral na neho tak pokorne, s takou úctou a 
bojazlivou nádejou, že už bitý nebude, že Zurian sa 
musel zasmiať. 

Potom sa spamätal a zlostil zasa. 

Nie, toto nebolo dobré, pomsta musí byť iná. 

Veru, to nebolo dobré, ozval sa hlas za Zurianom. 
Prekvapene sa obrátil. Za ním stál starý chromý 
žobrák, ktorého neraz vídal sedávať pri potoku. 

Mladý pánko sa podujali vykynožiť všetkých psov z 
tejto ulice. 

Nie, strýko, ale všetci psi z tejto ulice sa podujali 
kynožiť mňa, otravovať mi život a ja sa tedy bránim. 
Bránim sa len, strýko, no a teraz som i trošku zaútočil. 

Mladý pán je veľkým hrdinom. Znamenite vie 
bojovať proti úbožiakom, ktorí na tomto svete nič 
nemajú, len ten svoj kožuch, čo ich chráni v zime a ten 
kus koštiaľa, čo im hodí gazda, ako odmenu, že mu 
chránia majetok. Mladý pán morduje bedárov, ktorým 
ten brechot, čo mladému pánkovi ucho uráža, je, ako 
mlynárovi kameň, kováčovi kladivo. Prečo nebije 
mladý pán pána R... z mesta, ktorý je bezohľadným 
gaunerom. Nemilosrdným sviniakom, topiacim sa vo 
vlastnej masti a blahobyte. Toho vypaseného parazita, 
toho prečo neučí mladý pán móresu? Na tom by mal 
čo mlátiť, nie ako na tých vychrtlých, úbohých 
otrokoch. Ale mladý pán je zbabelec, pán R... by ho 
strčil do vrecka, radšej mláti tedy slabomyseľných 


hladošov, ako sú títo psi, než vypasených tučniakov. 
Tak, veru tak. 

Učená reč na žobráka, ale máte pravdu, strýko. 
Zurian s ovisnutou hlavou sa vzdialil. 


TRAJA DOKTORI 


V Chotkových sadoch, naproti Bašte Svätého 
Tomáša, pod hradom, tam, kde sa jednička strmým 
oblúkom škrabe na Hradčany, stojí nová, len pred pár 
rokmi vystavená moderná budova  letenskej 
nemocnice. Letná, táto krásna a najzdravšia štvrť 
Prahy, je priamo predurčená za bydlište týcH, ktorí 
slnka božieho a dobrého vzduchu najviac potrebujú. 
Svojou vysokou polohou, parkmi, zeleňou preplietanou 
štvrťou vilovou a vpravo cez železničné koľaje stále 
rastúcou, čulou Bubenčou, stáva sa Letná budúcim 
strediskom Prahy. 

Utešená poloha Chotkových sadov s výhľadom s 
jednej strany na zelenú dedinu študentov, na kolóniu, 
na vilu majstra Bílka so sochou Husovou, shora na 
hrad a hneď trochu niže na smíchovské stráne, 
naplňuje zdravých radosťou a chorých nádejou. 

Doktor Zurian po skončení lekárskych štúdií bol 
prijatý do letenskej nemocnice na praxu. Po 
nepríjemných naťahovačkách okolo vybavenia žiadosti, 
dnes po prvý raz si oddýchol. Cez dopoludnie sa 
prisťahoval, veci si uložil a predobedňajšie chvíle 
použil nato, aby sa trochu po okolí poobzeral. 

S pocitom pýchy a spokojnosti chodieval po 
záhrade okolo veľkých, z červených tehál vystavených 
oddelení. - Je tu, ako v pohádke, pomyslel si. Aké to 
mám šťastie. Zeleň domova, naša prebúdzajúca sa jar 
- veď som nedávno bol doma na veľkonočných 


sviatkoch - nemusím si zameniť za mrzké, neútulné 
kamenné kolosy veľkomesta. Prichádzam, hľa, tu zasa 
len do jari. Zelené aleje belasého orgovánu, dýchajte 
plnými pľúcami a vonný váš dych nech roznáša 
tichučký vánok. Slniečko, celu j zem ohnivým bozkom, 
čo života dáva, čo mftvych vzkriesi. Modré nebesia, 
vľúdny úsmev večného pokoja, hladkajte dušu 
maličkých, smutných detí tejto zeme. Nadchnite 
cvrčka, nech cvrliká pochod úfnosti, lastovičky nech 
krešú nežné, strieborné chichôtky. Bieli holubi, 
krúžte, krúžte. Pod modrou oblohou sťaby prívetivý 
Boh mával bielou zástavou večného smierenia. 

Zurian mal štyriadvadsať rokov. Suhaj zdravý, ako 
buk, širokej, mäkkej, slovenskej tvári, belasých očú, 
plavých vlasov a svalnatej postavy. Pochádzal z 
Považia a doma medzi svojimi rád sa vracal k svojmu 
tvrdému, výraznému dialektu. Bol synom Váhu. Nebál 
ea tej rozmarnej rieky, miloval ju. Bol jej znalcom a v 
duchu neraz sa zaoberal smelým plánom. Počas 
povodne, keď drevené mosty a mlyny Váhu stenajú i 
strasú sa pod údermi rozzúrenej záplavy, pustiť sa tak 
v Novom Meste do vln a rýchlosťou vlaku sa unášať 
nad zatopeným krajom, až po Piešťany. Nevidel v tom 
nič nemožného, cítil v sebe pevné odhodlanie, 
myšlienka ho uchvátila a schladol iba vtedy, keď mu 
ktosi nadhodil: Hej veru, rútiť sa nad neznámym, 
zaplaveným krajom, bez koryta, nad pólami. A 
napichnúť sa rozmachom vlaku na konár víby, čo sa 
potmehúdsky skrýva pod vodou? 

To je veru pravda, škoda - vzdal sa Zurian. Bolo mu 
ľúto skvelého plánu, no Váh zostal jednako milenkou 
jeho rozpálenej obrazotvornosti. 

Po maturite, v devätnástom, zašiel si Zurian do 
Metropolu. V tomto roku sa tam hlásila prvá väčšia 
výprava slovenských študentov. Zlatá Matička vtedy 


ešte nebola na študentskú záplavu nijako zariadená. 
Slováci ubytovali sa v kapucínskom kláštore na 
Hradčanoch a v bývalej donucovacej pracovni. Nebol 
to život vysokej úrovne, ale znášali ho s radosťou, lebo 
vedeli, že je na ceste zdokonaľovania a potom boli 
doma, boli medzi sebou. Mnohí sa vtedy poznali. 
Umelci a „veľkí duchovia“ sa naraz skamarátili. V roku 
dvadsiatom, na jar sišli sa všetci v peknom 
Štefánikovom kolégiu pri letenskej vodární. Tu už 
tvorili ozaj jednu rodinu. Hneď ešte v zime ožil starý, 
slávny Detvan, spolok Kukučínov, Štefánikov, 
Šrobárov, Vlčkov, Daxnerov, Nádašiho a koľkých iných 
stípov predprevratového života slovenského. Teraz sa 
ta nasťahovali mladí a podľa programu mladosti 
prevracali v ňom svet na ruby. V rokoch dvadsať, 
jeden až triadvadsiatych panoval v Detvane čulý, 
rušný život. Život plný ušľachtilých, divokých i 
rozčuľujúcich chvíľ. Tu sa hlásili so svojimi prácami 
prví mladí básnici i prozaici. Infikovali mládež 
literatúrou. Ozývali sa však i právnici. Strúhali 
virtuózne kotrmelce, krútili stanovy okolo prstov, ani 
žongléri, roznietili oheň stranníckych i náboženských 
bojov a lovili v zmätku slávu a príležitosť ukazovať 
vlastný talent organizačný. Čo osobné priateľstvo, 
umenie, spoločnosť, zábava pospájaly, to rozbúchali 
právnici. Pre tých hádky a nesvornosť boly 
podmienkou života. Tu zažiarila ich hviezda. 

Prišli i ukrutne horliví Študentskí pracovníci. Z úst 
im tiekla študentská práca, sypali zo seba programy, 
zakladali spolky a krúžky, šarapatili a v zbožnej túžbe, 
aby ich shora a z domu zbadali, boli by „poštudenčili“ 
nielen časopis „Mladé Slovensko“, ale i samotné 
Národné shromaždenie. Neskrotné šarapatenie týchto 
hlučných horlivcov odnieslo „Mladé Slovensko“ 
niekoľkými  jalovými,  nestráviteľnými, zelenými 


článkami prepchanými „študentskými“ číslami, 
ktorých ani čert nečítal a ktoré sú večným 
dokumentom, kam zavedie dobrú vec štréberská 
chamtivosť vôňou mastných hrncov rozdivočelých, po 
kariére roztúžených právničkov. Redaktor Ľudo Izák 
na týchto „poštuďenčujúcich“ pokusoch vykrvácal. 
Nepochopil znak doby, že sa rodia v radoch 
študentských praví literáti, básnici a spisovatelia, 
ktorí tvorili pre budúcnosť, pre ďaleké-široké časy a že 
tí s hrúzou a odporom videli, ako sa stáva ich jediný 
časopis osobným orgánom malých, právnických 
nenasytníkov. 

Táto túžba literátov a umelcov potom vybuchla v 
zázračnej jari roku dvadsať a v jej plode i - spolku a 
časopise „Svojeti“. 

Literárne-umelecké hnutie „Svojeť“ bolo najväčšie, 
ktoré sa kedysi v slovenskej mládeži vynorilo. Ani 
predtým, ani potom neprišlo nič podobného, čo by 
bolo vedelo mobilizovať také široké massy študentské, 
spojovať a spriateliť v záujme jednotného, ušľachtilého 
cieľa stranníckymi bojmi rozoštvané davy študentov, 
ako hnutie „Svojeti“. 

Hučalo to, kvasilo, a vrelo to vtedy od Prahy až po 
Tvrdošín. Štefánikovo kolégium a Detvan boly, ako úľ 
pilných a cieľuvedomou prácou opojených včiel. 

Vtedy, v roku 1922 v „Svojeti“ sa narodil a 
debutoval celý rad dnešných, uznaných a vyspelých 
básnikov i spisovateľov. 

„Svojeť“ nebola ohraničenou, skupinovou, odbornou 
snahou umelcov, ale celkovou, všeobecnou radosťou 
celej mládeže. Vtedy každý písal básne, novely, či 
aspoň propagoval a rozširoval. 

„Svojeť“ sa však neudržala, práve preto nie, že bola 
taká vzplanúca, mladistvým ohňom plápolajúca, bez 
reálnych základov, bez financií a hlavne bez publika. 


Vtedy ešte nebolo komu písať, nebolo porozumenia, ba 
ani záujmu a tak časopis „Svojeť“, spojujúci celú 
slovenskú kultúrnu mládež, s dvesto preďplatiteľmi, z 
ktorých sotva polovica predplatila, - za rok zanikol. 
Vodcovia sa uchýlili k štúdiám: lebo im život a pomery 
jasne dokazovaly, že je lepšie kupčiť dobytkom, než 
kultúru šíriť, a je výnosnejšie rafať o povznášaní 
národa v politickej strane, než ho skutočne povznášať. 

Prvé roky poprevratové boly plodné, plodnej šie, 
než ďalšie, od roku triadvadsať. Vtedy sa hlásil k 
životu celý rad umelcov, literátov a výtvarníkov. 
Neskoršie nastala stagnácia. Generácia, vychovaná na 
strednej škole poprevratovej, nevedela produkovať nič 
takého, čo by sa dalo srovnať s prácou detí rokov 
najskorších: Alexyho, Gašpara, Hrušovského, Urbana, 
Lukáča, Smreka, Poničana, Okáliho a Novomeského. 

Zurian sledoval vývoj vecí so zvýšenou pozornosťou. 
Žil v najlepšom priateľstve s umelcami. V inej 
spoločnosti sa dobre necítil. Túžil po dušiach 
farbistých a ubíjala ho kričiaca prázdnota 
spolkárskych chvastúňov. 

Nenadchol ho ani slovenský stôl v kaviarni u „Zlatej 
husi“. Raz tam bol Zurian, ale cítil sa tak zle, že už ta 
nešiel nikdy viacej. Sedávala tam budúca slovenská 
šľachta. Nádejeplná junač, dobre živení, elegantne 
vyobliekaní synátori, synovcovia županov, ministrov, 
poslancov, továrnikov a iných bohov pozemských. 
Sediac na vysokom koni, dobre napapkaní, hľadeli do 
svojich zaistených budúcností sebavedome, ba 
ležérne. 

Zurian sa cítil medzi nimi malým, chudobným a 
hlúpym. Cítil, že mohol by robiť, čo chcel, postaviť sa 
na hlavu, žrať vedu a umenie na metre, mať snahu 
sniesť s neba hviezdy svojmu národu, hovoriť rečou 
anjelov, - zostal by pre týchto panákov vždy len 


Augustom, čudákom, nanajvýš podivínom. TÍ odbavili 
všetko rehotom, blbým úškľabkom. Vážili si však 
ohromne tradície, pri nej zvážneli a slzy si utierali, pili 
na slávu predkov a úfali sa časom lepším. V 
prítomnosti ich nič nezaujímalo, iba fotbalové 
výsledky, šachy, tance a pohlavné problémy. 
Výnimečne sa staral kedy-ktorý i o divadlo či umenie a 
na každý pád výborne mu to slušalo k čerstvo 
hladeným nohaviciam, či k novému kožuchu. No, boli 
to pánkovia jemní, navoňaní a veľmi, strašne 
vlasteneckí, ktorí za boha by boli nechceli obdariť 
hladoša - trhana - študenta svojím, z módy vyšlým, 
odloženým kožuchom. 

Zurianovi bolo zle medzi nimi a už sa tam nikdy 
viacej neukázal. 

Najkrajšie chvíle jeho života boly tie, keď on, 
pražský študent a člen spoločnosti tam šarapatiacich 
„velikánov“, dostal sa do styku s ,„kumštýrmi“ 
Bratislavy. Stávalo sa to zavše na sviatkové prázdniny, 
keď cestou domov stavil sa na deň, na dva v 
Bratislave. 

Prvou jeho cestou bolo vyhľadať si Tida Gašpara vo 
vládnej budove. - Jožko môj, si tam a máš chvíľku 
času? - spytoval sa ho najprv opatrne telefonicky. - 
Hej, Karol, len príď, čakám ťa, - znela Gašparova 
odpoveď. Gašpar mal tam celý deň spoločnosť. Stále 
bol niekto u neho. Bolo nemysliteľné, aby literát, 
cestujúci cez Bratislavu, nenavštívil Tida Gašpara. A 
Zurianovi náhoda vždy priala. Sišiel sa cez ten deň- 
dva s väčšinou v Bratislave žijúcich chlapcov- 
kumštýrov. Popoludnie presedávali v Bedute a večer si 
oslávili pod viechami. Zurian odnášal si z Bratislavy do 
Prahy svieže dojmy, vrelé priatelstvá a hrsť utešených, 
nových, neslýchaných, ľudových pesničiek, čo sa učil 
od Tida J. Gašpara. Kde ten ich nabral, zostáva 


záhadou. Znal však vždy nové a nové a Zurian po 
návšteve Bratislavy ešte veľa týždňov žil, ako 
omámený pod sladkou, trvalou spomienkou nových 
melódií. 

V roku triadvadsiatom a hlavne roku nasledujúceho 
silne zredly rady prvej študujúcej generácie. „Svojeť“, 
opustená, stala sa sovjetom, chlapci sa uchýlili ku 
skúškam rigoróznym, alebo odchádzali domov a tak 
onemel i Detvan, bo mladá generácia nepriniesla so 
sebou osviežujúcich síl. 

V päťadvadsiatom bolo už všade úplné ticho a 
letargia. Činnosť Detvana sa vybíjala v usporiadaní 
výletov a tanečných večierkov. 

Zurian v tom roku promoval. Zo starých priateľov 
nezostali tam iba niekoľkí. Podal žiadosť o miesto 
externého lekára do letenskej nemocnice, kde ho aj 
prijali a tento prívetivý jarný deň bol termínom jeho 
triumfálneho vchodu do života, do praktickej, pravej, 
nemocničnej medicíny. Stretli sme ho vtedy, ako sa 
prechádza po nemocničnej záhrade s veselou mysľou. 
Medzi stromami, k zarazenému kolíku priviazané, 
pásly sa dve ovečky. Staršia a mladšia, akiste matka s 
dcérou. Zadívaly sa na Zuriana a občas vľúdne si 
zameekaly. Na, na, moja, na, volal ich Zurian. Priblížil 
sa k nim, nato však splašene utekaly. - Prečo sa tak 
boja, čie sú tie ovečky? - spytoval sa Zurian 
ošetrovateľky, čo šla práve okolo. - To sú ovce z 
bakteriologie. Ich krv potrebujú k Wassermannovej 
reakcii. Každý týždeň im musíme trochu krvi odobrať a 
aby neboľy veľmi preťažené, sú dve a čapujeme ich 
striedavo. - Chudiatka malé, ľutoval ich Zurian, - tak 
preto sa tak boja. Aký to smutný osud pre ne, veď už 
musia byť celkom chudokrvné. 

Zastal pred hlavnou budovou a zadíval sa do parku, 
kade tiahol rad mladých doktorov v bielych plášťoch, 


na čele so starým, šedivým primárom, ktorý ich akiste 
viedol na vizitu do dolných pavilónov. 

Aha, kolegovia, pomyslel si Zurian, spolubojovníci. 
Nebudem sám, budem mať za sebou oporu v podobe 
kolegiálnych, srdečných a skúsených kamarátov, ktorí 
mi všetko objasnia, kým sa stanem im rovnocenným 
bojovníkom. 

Zurianovi ešte vtedy ani vo sne neprišlo na um, že 
čoskoro skúsi niečo takého, ako doma pri večernej 
prechádzke s troma zlomyseľnými psími obludami. 

Pár minút na to sa doktori vracali a, keďže bilo 
dvanástu, vošli do hlavnej budovy, kde bola jedáleň. 

Tam čakalo na Zuriana prvé sklamanie. 

Päť rokov žil skoro úplne osihotene medzi svojimi. 
Najlepší jeho priatelia boli Janko Alexy, nebohý Lacko 
Treskoň, obaja maliari. Žil neustále v spoločnosti 
umelcov a spisovateľov. Bol zvyklý na krajné duševné 
emócie a na sebaobetavé, nezištné priateľstvo 
znamenitých chlapcov, bohatých duší. S okolím sa 
stýkal málo. Slovenskí študenti žili v Prahe osamelí. 
Veľké mesto býva ľahostajne, trma-vrma denného 
života, zvýšený ruch, nedostatok času nedovolí ľuďom 
snívať a rozplývať sa v patriarchálnych zvykoch 
vidieku. 

A ani sa mu nechce. Tu neznajú pojem „žúrov“, 
pozývať sa navzájom, chodiť si na návštevu. Tu ľudia 
sa nestýkajú, iba v kaviarni a na ulici. 

Je to šetrný národ. Načo by si dávali olovranty, 
hostiny, keď to nemusí byť? Načo by hostili? 
Nadbytočné miestnosti bytu radšej vydať do prenájmu, 
aby vynášaly peniaze. Rodina aj lepšieho úradníka sa 
utiahne v jednej izbe a v kuchyni a v ostatných bývajú 
podnájomníci. 

V Prahe neznajú, aká je to radosť, hostiť, dať, byť 
štedrým, gavalierom. Títo demokratickí, praktickí, 


sporovní ľudia nikdy nikomu nič nedajú a keďže 
galantnosti v sebe neveľmi mávajú, nemôže im ani 
chybieť. 

Tu ľudia si sadnú v hostinci ku stolu a nepobijú sa 
pri snahe zaplatiť jeden druhému. Tu každý si dá 
štvrťku zpančovaného „prírodného“ vína a čiašnik 
hneď každému napíše na cedulku cenu požitých 
tekutín. 

Tu mládenec nezruinuje sa pre dievča, tu 
neprelumpuje s ňou „aj poslednú košeľu“, ale dá si 
inzerátik do novín, kde „sympatický, mladý muž hľadá 
si spoločnicu na výlety a na zábavy pod heslom - 
každý za své“. 

Sporivý, praktický národ bez prehnaností hmotných 
i duševných. Nezná komplikovaných, prepychových 
jedál, ani po nich netúži, ale drží sa svojho dobrého, 
prostého „knedlíka se zelím“ a buchát. - Tu ľudia 
nevybuchujú, nekľajú, nezúria, nenenávidia, neveľmi 
milujú. Len tak pekne potichúčku si zaintrigujú, do 
očú zlého slova by za nič nepovedali, rozprávajú 
triezvo, proste, bez slovných hračiek, šťavnatých 
výrazov, či prirovnaní a vždy veľmi prakticky. 

Čeština, táto bohatá, kultúrna reč beží vždy po tých 
istých koľajach. Nedovoľuje, najmä v rozhovore nie, 
groteskných, slovných divočín, plných bizarnosti a 
prekvapujúceho humoru. Nedovoľuje vlastné slová 
tvoriť, divné, často zrôdné, často chutné skomoleniny 
a obraty. 

Triezvy, šetrný národ s uniformou šetrnosti a 
praktičnosti na duši. 

A tak tento deň bol vlastne prvý, keď Zurian octol 
sa mimo svojich, v spoločnosti neznámych kolegov. 

Prvý raz sa s nimi sišiel pri obede. Jedáleň bola 
pomerne malá miestnosť a bola v tú chvíľu nabitá. Po 
stenách visely veľké, zarámované fotografie. V kúte 


bolo umývadlo s tekúcou, horúcou vodou. Okrem 
dlhého stola iného nábytku tam ani nebolo. Zurianovi 
bolo nápadné, že všetci sedeli v bielych plášťoch, tak, 
ako práve prišli z oddelenia. Čudné zvyky, pomyslel si, 
niektorí majú na plášťoch hrdzavé škvrny krvi a hnisu 
a ani sa len nepreoblečú k obedu. - Zrak mu zablúdil k 
dolnému koncu stola a skoro vykríkol od prekvapenia. 
Tam sedel učupený Sansculotte, či správnym menom 
Imro Gavora, Zurianov spolužiak a priateľ z fakulty. 
Naradostený pribehol, Gavora však ho prijal chladným 
pohľadom. 

Imriško, ty si tu? 

Hej, ako vidíš. 

A dávno už a akože si sa sem dostal? 

To by som sa mal pýtať radšej ja. 

Zurian sá zarazil. 

Čo to je, akýže to tón od Sansculotta? Potom naraz 
zvážnel. Začal už chápať a dušou mu prekmitlo čosi 
nepríjemného. Pred týždňom hovoril naposledy s 
Gavorom. Na otázku, čo bude robiť, Gavora zadusil sa, 
že nevie, nemá ani poňatie, ale rozhodne v Prahe 
nezostane. Prečo mu zatajoval, že sa sem chystá a má 
zadanú žiadosť? Sám Zurian ho ešte na letenskú 
nemocnicu upozorňoval, pobádal ho, aby sa sem 
uchádzal a nato on začal ten „špitál“ haniť. Nešiel by 
sem ani za svet, ani by to nikomu neodporúčal, 
Zurianovi najmenej a - hľa, milý Gavora je tu. Predstav 
ma, prosím ťa, kolegom. Nuž a Či sa sám nevieš 
predstaviť? Máš pravdu, Sansculotte. 

Zurian obišiel kol-dokola a každému sa predstavil. 
Privítaly ho chladné pohľady, zamrmlané „teší ma“, 
nijaká otázka, nijaký vľúdny úsmev. - Na konci 
vzdychol a sadol si, kde ho sluha posadil. 

Sused sa o neho nezaujímal, rozhovor nadpriasť 
nechcel, nuž neostalo mu iné, iba načúvať. 


Starší sa hlučne bavili. Popravovali kohosi, či 
vlastne každého, kto do reči prišiel. Zurianov zmätok a 
prekvapenie rástly. Za celú polhodinu, ako tam sedel, 
nepadlo iné slovo, než kto, kedy a ako sa blamoval, s 
kým sa pohádal, aký bol špinavý a kedy ho odtiaľ 
vyrútia. Preberali špinavú bielizeň neprítomných ľudí, 
rozprávali hanebné intímnosti o ženách, kolegyniach, 
ktoré z prítomných každý znal a Zurian nevedel, ako 
sa má chovať. Nik si ho však nevšimol. Odísť snáď, či 
ich upozorniť, že je tam a nemali by pred nim takto 
hovoriť? Takto špiniť neprítomných ľudí, veď je to 
nemožné. Vstať azda a vytýkať im to. Načrieť do zla a 
vytrhnúť ho s koreňom. Nech by sa začala jeho 
príchodom éra nová. Zahanbiť ich, nech si to inokedy 
rozmyslia? Znepriatelil by ich, ale akiste nie všetkých. 
Veď väčšina mlčí. Nuž ale on, ako cudzí a mladší, ako 
by k tomu prišiel? Musel by svoju smelosť odpykať. - 
Zuriana ovládla zbabelosť. - Človek je nechutný, 
bezfarebný, slabý tvor. Hrdinom a originálnym býva 
len v svojich snoch, či v obrazotvornosti, kde to nik 
nevidí, nepočuje. A keď príde do tuhého, keď sa 
prihlási sám skutočný život, mlčí, čuší, skryje sa. Co 
by mu bolo robilo vtedy pri obede s nimi trošku tak zo 
srdca, úprimne prehovoriť. Po piatich minútach bol by 
ich odzbrojil, zbavil útoku na vždy. 

Jedáleň bola vtedy plná. Okolo stola sedeli skoro 
všetci doktori štátnej nemocnice. Chýbala iba doktor 
Vokurková. Táto mrzká malá zmija s každým sa 
porvala, každého uštipla a každý ju nenávidel. V 
špinavosti a denunciantstve bola nepremožiteľná. 
Intrigánstvo a škodoradosť tejto malej obludy sa nedá 
opísať. Nenávideli ju a vyhýbal sa jej každý, ako 
morovej rane. 

Neboli tu ani lekári z bakteriologie a z pitevne. 
Nepripustili ich do verejnej lekárskej jedálne, lebo od 


rána do večera kúpali sa až po krk v baktériách av 
hnilobe. Boli nečistí, v najužšom slova smysle, v 
svojom obore znamenali pre ostatných živelné 
nebezpečie: tyf, choleru, dyzentériu, sepsis a všetky 
možné pliagy infekčné. 

A či už ten, či už druhý. Kto nebol prítomný, toho 
ohovárali. Ohavné, zbabelé a necharakterne. - 
Zurianovi sa žalúdok prevracal, chcel vstať a skríknuť: 
- Pánovia, dnes som prišiel, som tu nový, som mladší, 
než vy a myslel som, že tu nájdem dospelých ľudí a 
gentlemanov. Vy však nie ste dospelí, ba ani 
charakterní, lebo ohovárate, haníte neprítomných a 
keď sa tu objavia, lichotíte im a tvárite sa príjemne. - 
Človek však je bezfarebný, slabý, kompromisný tvor. 
2ivot je šedivý, zmrzačený a bezvýznamný, bez vzletu 
a odhodlanosti. A tak zostal sedieť a počúval ďalej. 
Díval sa na fotografie. Celá výborná „parta“ tu bola 
zvečnená. Každý tu bol vyobrazený v akejsi 
charakteristickej svojej póze. Zurianovu pozornosť 
upútaly hlavne tri obrazy. 

Obraz doktora Pufi. - Hej, načo sa okúňať. Takto ho 
nazval v duchu hneď pri prvom stretnutí. 

Tak tedy doktor Pufi. Obraz bol obstrihaný. Bolo ho 
vidieť len po pás a keď sa Zurian spytoval, prečo je 
fotografovaný v košeli a prečo sa tvári tak trápne a 
namáhavé, vysvetlili mu, že sa dal tento znamenitý 
muž fotografovať na záchode, ako sa práve namáhal. 

Zurian sa neraz zadíval na neho i neskoršie. Z jeho 
tvári a z celej jeho postavy trčala jeho duša. Tá duša 
bola zrôdna a zlomyseľná. Nikdy nikoho nepočul tak 
lichotiť, tak sa prispôsobovať, ako to vedel doktor Pufi, 
pravda, keď sa mu to vyplatilo. S doktorom Dunčom 
boli na jednom oddelení a úžasne sa nenávideli, Pufi 
ho však predsa stále okolo krku oblapával a zahrnoval 
lichôtkami. 


Metoda, ako vedel Pufi zachádzať s ľuďmi, bola 
obdivuhodná. Chlapík v chrbte ohnutý, neforemnej 
hlavy, krivého nosu, odstávajúcich uší, s cvikrom na 
nose a  úlisnej, falošnej tvári, tedy zrejme 
antipatického zovňajšku, bol všade, kde on sám mal o 
to záujem, obľúbený. 

Bol miláčkom Starého Pána. Tento človek, vysoký 
úradník zdravotníctva, všemohúci pán nemocnie, mal 
v ňom najoddanejšieho otroka a udavača. Starý Pán 
bol šľachetným dobrodincom. Jeho dobrotivosť 
podobala sa milosrdenstvu sedliaka, ktorý v Banskej 
Bystrici na námestí mlátil bakuľou svojho psa. Dral ho, 
bil, až pes len tak vrešťal od žiaľu. - Co robíte s tým 
psom, strýko? - spytovali sa ho okoloidúci. - Radosť 
mu pôsobím. - A to akože? - No, a či nebude mať 
radosť ten pes, až ho pustím? 

Takéto radosti spôsoboval Starý Pán svojim 
doktorom. 

Asistent chirurgického oddelenia Vonásek raz 
zúfale vtrhne do jedálne a oznamuje smútočnú zprávu, 
že ho Starý Pán výnosom z toho a toho dňa preložil v 
podobnej kvalifikácii kdesi do zapadlej dediny na 
Podkarpatskú Rus. S Bohom veľké mesto, s Bohom 
kultúrny život, s Bohom milá, žiali nešťastný asistent. 
Odoberá sa od každého, chodí, ako na smrt odsúdený. 
Zaoberá sa myšlienkou samovraždy, až v poslednom 
okamžení, keď už má shalené všetko, príde zpráva, že 
Starý Pán vydal nový výnos, ktorým sa Vonásek 
ponechá na starom mieste a za chrbát pána Boha, na 
Rusínsko pošlú niekoho iného z vidieka. Možno opísať 
radosť Vonáskovu? Aké hymny spieva o dobrotivosti 
Starého Pána? 

Pufimu však nikdy takéto nebezpečenstvo 
nehrozilo. On má tu pevné základy. On je pre Starého 
Pána nepostrádateľný. Referuje mu o každom kroku 


doktorov. Kto kedy chodí domov, kam chodieva, či na 
Starého nenadáva. Neraz prechádzajú sa spolu v 
záhrade aj hodinu. - Aha, Pufi referuje, - mrmlú 
ostatní a každý bledne závisťou, že nie on je na mieste 
Pufiho. 

Zurianov prvý rozhovor s Pufim bol ohromujúci. 
Stalo sa to druhý deň, ako bol v nemocnici. Ráno pred 
vizitou vnútorného oddelenia, kam bol predbežne 
zadelený, Pufi ho zastavil. Premeriaval ho od hlavy až 
k päte. V tvári sa mu zračila milá zvedavosť. Hm, hm, 
povedal a len sa díval na neho. Zurian cítil v tejto 
chvíli, že nemá k nemu tej úctivej cudzoty, ktorá delí 
dvoch ľudí, ktorí sa ešte neznali, že ho ovláda a drží 
„na dlani“. Hľadá len formu, ako ho uvítať. A tú formu 
zaraz aj našiel. 

Usmial sa na Zuriana, našpúlil si ústa, priklonil sa k 
nemu, akoby ho chcel pobozkať, vzal mu tvár medzi 
dva prsty, až sa mu ústa od tlaku tiež našpúlily, 
ukazovákom mu stlačil nos a šišľavým, rozmaznaným 
hláskom mňaukal: - Jejejej, aký to mladý, milý, 
peknučký chlapček! 

Okolostojaci sa hlasne rehotali a Zurian sa zapýril. 

Pufi ho hladkal ďalej. Akú má rumennú, sviežu 
tváričku, ako dievčatko. 

Jeho drzosť a opovážlivosť boly neodolateľné. Ten 
človek ním opovrhoval a svoju nelásku k nemu zabalil 
do irónie. Znevažoval ho s takou milou, bezočivou 
smelosťou, že Zurian bol odzbrojený. 

- He-he-he. Vy ste protežantom Starého Pána, 
však? On vás má rád. Pekne o vás hovoril. Aj som vás 
videl s ním v jeho ordinácii. 

- Známe sa už dávnejšie, - odvetil Zurian, ani sám 
netušiac, ako šikovne. 


- Hej! - skríkol Pufi, a vrúcne ho objal. Tak vy ste 
starí kamaráti. Báječné, báječné. To ma teší 
nesmierne, ohromne. 

Zurian nevedel, čo ho má na tom tak tešiť, ale Pufi 
od tej chvíle rozplýval sa k nemu láskou. 

Zurian neraz sa zadíval na neho, ako skáče okolo 
postele chorých, ako sa poklonkuje, akým horlivým, 
úctou prekypujúcim hlasom referuje primárovi. 
Zachytil i závistivý obdiv ostatných. Ani jeden nevedel 
tak oddane, s toľkou úctou a tak presne referovať. 

Doktor Pufi sa stal predmetom Zurianovho štúdia. 
Nikdy ani predtým ani potom podobnej korektnosti a 
až do puntičkárstva zachádzajúcej presnosti u lekára 
nevidel. Bolo to až hnusné počúvať. Vzbudzoval v 
každom svojom kolegovi odpor: - Fuj, takto by som s 
pacientom hovoriť nikdy nevedel. Takto sa robiť 
dôležitým, takto nafukovať každú samozrejmú hlúposť, 
takto rozoberať diétu, životosprávu, spôsob užívania 
lieku, ustálenie pokroku liečby, s toľkým štréberstvom 
by som dokázať nevedel. Hnusný bol Pufi so svojím 
puntičkárstvom, so svojím učeným, zbožne tichým, 
preochotným hláskom, ale Zurian videl, ako ho 
zbožňujú pacienti, ako ho poslúchajú, chvália a 
odporúčajú. A v sebe musel si priznať, ak by ochorel, 
potreboval by pomoc, nešiel by k nikomu inému, len k 
tomu štréberovi, k tomu predôkladnému, falošnému 
šplhúňovi. 

Vizita sa skončila a Pufi sa vrátil ku Zurianovi. - 
Fuj, fuj, pozor, odpľúvnuť, - skríkol naraz a ukazoval 
oknom na dvor na malú ženskú postavu, podľa bieleho 
plášťa súdiac, doktorku. 

Všetci sa ta dívali a všetci naraz odpľúvii. 

- Kto je to? - spytoval sa Zurian. 

- Ja, to vy ešte neviete. To je doktor Vokurková. 

- A prečo ju tak nenávidíte? 


Pufi sa vážne pozrel na neho. - Počúvajte, chlapček! 
Vystríham vás pred ňou. Bola preložená od nás na 
našu žiadosť na susedné oddelenie, kde je sama. 
Radšej byť spolu pod jednou strechou s besnou sukou, 
so škorpionom, než s touto osobou. Vystríham vás 
pred ňou! 

- Prosím, hovorte konkrétne! 

Doktor Dunčo skočil do rozhovoru. 

- No tak predstavte si na príklad len toto. 
Maličkosť. Bolo to druhý deň, ako sa Vokurková sem 
do nemocnice dostala. Priviedol ju sem Starý Pán, 
ktorý bol spolužiakom jej otca. Bola tu u nás prvý deň. 
Pomer náš k nej bol najlepší, lebo hocijaká je hnusná, 
je predsa len ženou a ak sme aj neprekypovali k nej 
láskou, boli sme voči nej pozorní. Ona však sa hneď 
druhý deň prejavila. Večer ma Starý Pán dal zavolať. 
Bol v zúrivej nálade. Reval na mňa. Povedal, že nie 
som hodný jeho dôvery. Som lenivý, nedbalý a nemám 
v sebe ani iskierky citu k povinnosti. Včera som mal, 
vraj, službu, rad bol na mne, lebo sa všetci 
vystriedame, ale ja som službu neverne opustil. Celé 
odpoludnie bol som v meste. Nemocnica bola bez 
dozoru. A čo, keby sa to či ono stalo. Ak sa to ešte raz 
vyskytne... 

- Hneď som poslal k nemu kolegu, ktorý ma v ten 
deň v službe zastupoval. Toto je totiž dovolené. 
Môžem sa vzdialiť i v službe, ale musím mať 
spoľahlivého zástupcu. Môj dôkaz Starého Pána 
presvedčil, ale ja som bol naozaj zvedavý, kto mu tak 
pekne zašpehoval, komu tak veľmi záležalo na tom, 
aby ma namočil. No, bola to milá slečna doktor 
Vokurková. 

- A prečo udávala? 

- Hja, to my nevieme. U nej je to absolútnou 
duševnou potrebou. Kým sme ju odtiaľto neodstránili, 


bolo to u nej na dennom poriadku. Jedného z nás 
udala, že ošetrovateľku poslal si pre cigarety, 
druhého, že nenapísal na čas akési hlásanie, tretieho, 
že s ktorousi doktorkou vždy veľmi intímne sa 
usmievajú, štvrtého, že používa úradného telefónu na 
svoje súkromné rozhovory, piateho, že mal tu na 
návšteve otca a ubytoval ho na jednu noc tu v 
nemocnici, šiesteho, že si dáva v kuchyni vždy večer 
variť čaj... 

- Dosť už, dosť. A prečo ju Starý Pán s týmito 
hlúposťami nevyhodí? 

Odpoveďou bolo pokrčenie pliec. 

Dunčo pristúpil k Zurianovi. - Nie len, že ju 
nevyhodí - šeptal polohlasne - ale veľmi rád všetky tie 
veci vypočúva. Starého nič tak nezaujíma, ako intímne 
veci jeho doktorov. 

No, do peknej spoločnosti som sa dostal, - vzdychol 
Zurian. S hrúzou sa pozeral na doktor Vokurkovú, ako 
kráča po dvore. Božechráň, s touto obludou mať niečo 
do činenia. Najlepšie bude s chladnou zdvorilosťou sa 
jej predstaviť a potom držať sa od nej ďaleko. 

Doktor Dunčo. Synátor a bratanec mocných pánov. 
Hoci bol v medicíne úbohým ignorantom, ktorý o 
veciach mal iba povrchné, plytké vedomosti, bol 
predsa prvým pomocníkom primárovým na vnútornom 
oddelení. Pufi by ho bol ľahko strčil do vrecka, lenže 
Pufi nemal strýka v ministerstve. Bola vôbec 
obdivuhodná Pufiho prispôsoblivosť, ako znášal, že na 
vnútornom oddelení, kde on vedel najviac, ktoré on 
ovládal lepšie, než primár sám, rozkazoval a 
rozhadzoval sa Dunčo, ten povrchný ignorant. Pufi 
však svoju nenávisť hltal do seba. Dunča stále 
bozkával, oblápal, uisťoval o svojej vernosti a láske a s 
ním spolu ohovárali každého, kto okolo nich žil a 
pohyboval sa. 


V tomto sa tí dvaja „priatelia“ výborne shodi. 
Intrigovať, podpichovať, očierňovať ostatných. 

Zivot týchto lekárov v nemocnici plynul v stálom 
boji, strachu a rozčúlení. Atmosféra bola stále 
naplnená napnutím, očakávaním niečoho nedobrého. - 
Preložia ma do zapadlej Poruby, nepredlžia mi termín 
praktizovania, vyhodia ma od vypršania lehoty na 
ulicu. Dunčov strýk v ministerstve už iste vie, že som 
sa s kolegom povadil, iste má už v svojom zázname 
zapísané, že sa so sestrou na oddelení neznášam. 
Včera Pufi iste referoval o mne Starému Pánovi. Dnes 
môjho pozdravu ani neprijal. Som stratený, za čas sa 
mi iste pomstí. 

V tej dusivej, nenávistnej atmosfére cítili sa dobre 
len Pufi, Dunčo a Jašo. Pufi, lebo svojou farizejskou 
mazľavou povahou bol nezraniteľný. Kto by mlátil do 
kaluže, do bahna, čo sa lepí a ffka na každého. Biť 
možno len to, čo vyvinuje odpor, čo má chrbtovú kosť 
a do čoho môžeš bakuľu napriahnuť. Pufi však bol 
každému tak blízko, lepil sa na každého tak intímne, 
že nebolo možné biť ho, aby človek nekaličil sám seba. 
Pufi nebol v ľahostajnom pomere s nikým. On znal len 
dva druhy ľudí: tých, čo sa ho báli a čo ho milovali. 
Tých prvých terorizoval, tým druhým sa podlizoval. 

Pán Boh a všetky nebeské mocnosti sotva mali 
väčšieho a cynickejšieho nepriateľa, než bol Pufi. Nad 
rúhaním a zvrhlým cynizmom tohoto človeka žasol by i 
ten nejzúrivejší ateista. Ľudská dôstojnosť nedovoľuje 
opisovať jeho výrazy, prirovnania a žarty, akými 
ostatných pri obede traktoval, keď prišla reč na 
náboženstvo. A predsa kaplnka nemocnice nemala 
horlivejšieho návštevníka a Velebná Matienka sestár- 
ošetrovateliek nikdy od nikoho sa vyšetriť nedala a ani 
sestrám nedovolila, len od Pufiho. Tá naivná radosť 
tých dobrých bytostí, sestár, s akou prijímavaly 


zprávu, že Pufi im v piatok od obeda zasa vrátil do 
kuchyne celú svoju porciu s odkazom, že mohli by už 
raz vziať konečne na známosť, že on v piatok mäsa 
neje! Pán Boh sa usmial v nebi, anjelíčkovia tlieskali a 
kotrmelce súkali na pažiti nebeskej od radosti, keď 
Pufi nejedol mäsa v piatok na poludnie. Bolo gaudium 
preveľké na zemi i na výsosti. Sestry pri ostatných 
doktoroch-nevercoch hľadely na Pufiho, ako na svätca, 
lebo nepočuly jeho rehot a oplzlé poznámky, keď im 
vracal svoj obed v piatok na poludnie. 

A pozoruhodné bolo to, že chlapčisko, ktorý vždy a 
stále špehoval, intrigoval, nikdy netrafil na človeka, 
ktorý by si bol dovolil voči nemu niečo podobného. On 
smel hovoriť o každom, posmievať sa, nadávať za 
chrbtom každého. Nikdy nik to nepovedal zpiatky. Zo 
strachu azda, alebo z akejsi sugestívnej zbabelosti? 


DIPLOMOVANÍ KULÍCI 


Lekári tejto nemocnice bili sa o svoj holý život. O 
tých biednych pársto korún mesačne, ak ich dostávali 
vôbec, lebo časť ich okrem stravy a bytu nič nedostala. 
Mnohí nemali ani toto a boli radi, že mohli dochádzať 
denne praktikovať. 

Zadarmo pracovať. 

Dnes, keď zadarmo ti ani vody napiť nedajú, keď sa 
ti zadarmo odfotografovať nedá ani Mariša na dedine, 
oblečená do folklóru. Keď za každú malichernú 
taľafatku, za pár slov pýtanej informácie otífča sa ti 
tucet dlaní, keď bývanie a jedenia, tieto samozrejmé 
mizérie ľudského života ti vyrastú v ohromný vrch 
strašidelných problémov, s ktorými sa davy bijú, 
zápasia celý život. 


Zadarmo pracovať, keď ti obuvník zadarmo ani 
gombík neprišije na topánky. Lekári, konajúci cennú, 
zodpovednú prácu, zastávajúci celého človeka, ba 
neraz viac ľudí, robiaci virtuózne zákroky, 
zachraňujúci Životy a dávajúci v šans vlastný, - 
pracujú zadarmo. Dvadsaťpäť, tridsaťroční mladí 
pracovníci, ktorí právs tak sú utisnutí na podporu z 
domu, akoby chodili do druhej triedy gymnázia. Veľké, 
štátom udržované ústavy prijímajú ich prácu a 
odmenu za ňu nedávajú. - Nech sú vôbec radi, ak sa k 
práci dostanú. 

Ba na mnohých klinikách ani to nešlo. Dostať sa na 
pôrodnícke, či ženské kliniky, vôbec nebolo možné, 
lebo boly neslýchané preplnené  dychtivými 
pracovníkmi a mnohí čakali už roky, aby sa uvoľnilo 
miestečko, aby sa vôbec k nejakej práci dostali - 
zadarmo. 

Zurian raz, na radu svojho istého priateľa, 
Angličana, napísal jednej anglo-austrálskej lodnej 
spoločnosti, či by ho neprijali na loď za lekára. - Nie, 
nie ste britským príslušníkom, neni možné. 

Napísal im ešte raz, vyložil im, že nechce zaujmuť 
miesto anglickému lekárovi, nepraje si plateného 
miesta, pracoval by zadarmo, chce sa len pozrieť do 
sveta, skúsiť, vidieť a akože si to má uskutočniť, ak nie 
ako lodný lekár, pracujúci hoc i zadarmo na 
oceánskom parníku. 

Povedali znovu: - Nie, nemôžete. Britské zákony 
dovoľujú prijať len britských príslušníkov. Zadarmo 
pracovať tiež nemôžete, to u nás nejestvuje. U nás sa 
zaplatí za každú prácu. Na vašu však v nijakej forme 
nereflektujeme, lebo ste cudzinec. 

Takto v Anglii a zatiaľ tu mladý lekár mohol byť rád, 
ak tu i tam z dobrej vôle niektorého staršieho mohol 
sa dostať k nejakej injekcii, či byť prítomný pri 


vykonávaní niektorého vážnejšieho zákroku. Pufi nikdy 
neznášal, aby bol niekto prítomný, keď niečo robil, a 
vysvetľoval mladším niečo nepatrného len vtedy, keď 
sa blížil Starý Pán. Ten potom s úľubou pozeral na 
neho. - Tak, tak, len poučujte mládež. Vidíte, - obracal 
sa na ostatných, - ten je pravý lekár, nie je skúpy na 
svoje vedomosti. - Ostatní sa usmiali, lebo vedeli, že 
náhle „Starec“ vykročí, Pufi zaraz umlkne a vyhodí z 
laboratória každého. 

Primár vnútorného oddelenia na vizitách mlčal ako 
ryba, len tu i tam ironicky prehodil niečo. Mladšia 
generácia bola úplne na sebe zanechaná. Každú 
maličkosť, ktorej neznali, museli horko-ťažko 
vyhrabávať z hrubých foliantov. Sám Zurian ostával 
celé noci v laboratóriu, keď tam nik nebol a preberal 
všetko od základov, každú skúšku, reakciu, lebo 
nebolo nikoho, na koho by sa bol mohol s otázkou 
obrátiť. 

Mladí sa bili o svoj holý život, za samé úbohé, 
samozrejmé, ničomné hodnoty. O tú stravu dennú, ak 
im ju priznali. O tú svoju izbičku, kde ich stisli 
niekoľkých do hromady a zkadiaľ Pufi a Dunčo už 
dávno povymieňali každý lepší kus nábytku za svoje 
upotrebené haraburdie. 

Hja, bolo ich veľa. Hromada uchádzačov, ktorí sa 
uskromnili, ktorí boli radi, ak im dovolili čo len 
dochádzať. Keď niekto rebeloval alebo sa opovážil 
protestovať, nič nebolo ľahšieho, než ukázať mu dvere. 
Našla sa celá kopa poslušných, tichých kulíkov, 
odchovancov študentskej biedy, bledých, 
vyhladovelých, ukrutne pilných, šplhavých chlapíkov i 
doktoriek, ktorým stačila na deň hrsť ryže, aby vyžili, 
a ktorí boli povďační i za kopnutie, len keď im bola 
daná do ruky občas injekčná striekačka, alebo keď im 
dovolili ucho priložiť na prsia chorého. 


Niekoľko univerzít len tak chrlilo zo seba doktorov, 
dychtivú, štréberskú, povojennú, s biedou zápasiacu, 
beznádejnú, v bezohľadnom, mrzkom boji otužilú 
generáciu, ktorí s vytreštenými očami písávali svoje 
ponížené prosby na všetky strany, len aby sa niekde 
uchytili. 

Žiadny odbor vysokoškolského štúdia nebol tak 
profánne zaplavený, ako medicína. Profánne, lebo táto 
veda, táto klasická, intímna, vznešená, Pána Boha za 
nohy držiaca krása, lekárstvo, zaplavená bola davom 
štrébrov. Najvznešenejšie povolanie, ktoré by sa malo 
šíriť len ako božie tajomstvo - povolaným a stokrát 
vyskúšaným - táto veľkolepá, báječná vec, 
najsmelejšia korektúra diela božieho, stala sa 
remeselníckym povolaním tisícich a tisícich mamľasov, 
pilných šikovníkov, snaživých obmedzenoov, bez 
poňatia o etickej stránke a vznešenosti pojmu: liečiť, 
opravovať omyly Prírody. 

Nemocničný materiál, náplň, „pomocná sila“ 
špitálov, akí boli azda okrem Pufiho všetci, viedla tu 
divý boj o život a o existenciu. Chránili v obave, s 
trasúcimi kolenami svoje maličké záujmy. 

Nevoľky prišly Zurianovi na um zvesti o lekároch, 
ktorí si na vidieku, v kúpeľoch nagazdovali kapitál, 
vystavili si sanatórium, dopisujú, stoja v spojení s 
cudzinou, s celým svetom, chodia široko-ďaleko na 
propagačné cesty, pacienti, boháči, neľutujúci výloh 
na svoje zdravie, sa k nim len tak hrnú, oni kupujú 
vilu.za vilou, ústav za ústavom. Hej, je hromada 
takýchto šťastných lekárov. Keď tí bojujú, robia to za 
nový lepší pozemok pre svoje nové ústavy. Keď tí 
intrigujú, zničia tým mocného súpera, ktorého 
zdrtenie znamená pre nich neslýchanjr rozmach a 
úžitok. 


A hľa, tu sa bojovalo zato, a pravda, márne sa 
bojovalo, prosilo, orodovalo, aby ich dali do inej izby 
bývať, lebo tá, kde teraz bývajú, je chliev. Je predsieň 
troch iných bezohľadných lekárov, ktorí chodia cez ňu, 
topánky si čistia a úmyselne robia obyvateľom život 
neznesiteľným. 

Hja, v nemocnici, v jednej z najväčších, kde 
ošetrujú veľa sto chorých, kde býva veľa desiatok 
úradníctva, personálu i sestár, niet bytu pre lekárov. 
Bývajte vonku, ak sa vám nepáči. 

Tu bol lekár posledným človekom. Tu bol každý 
väčším pánom, než on. Posledná slúžka mala viacej 
práv a väčšie slovo, než lekár. Tu lekár nerozkazoval, 
tu sa nikdy nestalo, že by bol smel niečo slúžobníctvu 
namietať, vytýkať a chcieť od nich zlepšenie. Sestry- 
mníšky boly sväté, nedotknuteľné. Nikdy nikomu 
nemohlo prísť ani vo sne na um pustiť sa s mníškou do 
boja. Ktorý z lekárov to dosiaľ skúsil, ten ešte vždy 
stroskotal. Utrpel hanebnú a biednu porážku a za 
krátky čas musel odísť z nemocnice, ako opovrhnutý 
zločinec. Z večera do rána stal sa ten nešťastník 
vyvrheľom. Nočný strážnik, ktorý včera pri otváraní 
brány ešte s okúnavou poníženosťou prijal jeho 
korunky, dnes s pohoršením hlásal všade a 
dosvedčoval, že pán doktor chodí domov každú noc na 
moľ opitý. Ošetrovateľky svetské, tieto ponížené 
služobnice mníšok, na vlastné oči videly, ako si 
vpašuje pán doktor pouličné dievky do bytu. Videly ich 
ráno od neho odchádzať. Nejedna slúžka bola ochotná 
dosvedčiť kdekoľvek pod prísahou, že jej pán doktor 
robí stále ohavné návrhy. Videly i to, ako prijíma od 
pacientov peniaze, hoc bolo to prísne zakázané. Tak sa 
stávalo, že od večera do rána zmenil sa pán doktor - 
včera ešte dobrácka, nikým nepovšimnutá nula - v 
notorického opilca, smilníka, násilníka, nemravného, 


bohapustého, korupčného lotra. Ako príčina, stačilo 
vytýkať sestre neporiadok, upozorniť ju na chybu. 
Výsledok sa zjavil Čoskoro. Direktor nemociúce zavolal 
pána doktora k sebe. 

. Direktor. Suchý, zelený, chorľavý človiečik. 
Sedožltá, otrávená, predčasne zostarnutá tvár tohoto 
malého papriku robila dojem večnej špinavosti. Clovek 
nevoľky skúmavo sa zahľadel do nej: Kedy si sa to 
naposledy umyl? Hovoril fňukavým, nepríjemným, 
nosovým hlasom, pri ktorom poslucháča svrbia dlane. 

Zuriana pri predstavení si premeriaval pán direktor 
od hlavy až k pätám. - Aká to výhoda, - fňukal mu 
svojím nosovým hláskom už po piaty raz, - aká to 
výhoda pre vás. Takýto mladý, Štyriadvadsaťročný 
chlapec a už dostane honorované miesto. 

- Mal som ísť za šustra, či za portiera a nik by mi 
nič takéhoto nevyčítal, - odpovedal mu Zurian v 
myšlienkach, ale neprehovoril. 

- Aká to výhoda, aká to výhoda pre vás: ešte vám 
diplom neuschol a už ste prijatý v nemocnici a ešte i 
stravu, ba i byt dostanete. 

- Mal som ísť s neuschlým diplomom do prakse, 
hneď ordinovať, učiť sa na ľuďoch, ako na pokusných 
králikoch, ako toľkí kolegovia a nik, ani ty by si mi 
nemohol nič vytýkať. - Tak, kam som mal ísť so svojím 
ešte neuschlým diplomom, ak nie do nemocnice skúsiť 
a učiť sa? - Boly to však tiché argumenty, Zurian vždy 
len takto dôvodil a navonok zostal vždy tichý a 
mlčanlivý. 

- Takýto mladý človek, my ho tu prijmeme, dáme 
mu stravu, dáme mu byt, dávame mu možnost 
praktikovať a zatiaľ u nich tam ľudácka sarapata, 
besní maďaróni tam našich ľudí vyháňajú... a my, my 
vás tu prijímame a takúto výhodu vám poskytujeme. 


- Pán direktor, - vydralo sa zo Zuriana slovo 
zúfalstva a zahanbenia, - ja nikoho nevyháňam, ja 
nikdy nikoho nevyháňam a neukracujem. Mám rád 
dobrých ľudí, žičím im a dal by som im všetko, to je 
celá moja životná politika. 

- No tak, choďte, mladý človek, a povedzte tam 
doma tej peňazokazeckej hávedi, akú sme my vám 
poskytli výhodu. 

Zurian cítil jasne, ak by mal len iskierku cti v tele, 
nesmel by tam zostať ani minútu. Neprijať „takúto 
výhodu“. 

Okolie ho však poplietlo. Videl všade zášť a závisť. 
Tu každý niekomu prekážal, tu každého ohovárali, 
každému vyčítali a závideli. A Zurian stratil pôdu pod 
nohami. - Snáď to tak musí byť, azda to tu inak nejde, 
je to tu prijatým zvykom, nad ktorým sa nikto 
nepozastaví. Veď hľa, aj kolegovia, ktorým sa 
ponosoval, len rukou kývnu: - Ani si starého blázna 
nevšímajte. Nechajte ho rafať. 

Direktora, tohoto zlomyseľného Štrébra, každý 
nenávidel. Nemal ten nikdy ani jedného priateľa. Však 
tým viacej nepriateľov. Chceli ho už podlomiť tisíc ráz. 
Poruval sa s ľuďmi závažného slova práve tak hnusne, 
ako s neposlušnou umývačkou nádob z kuchyne. A tí 
pourážaní vlivní ľudia natiahli potom všetky struny v 
ministerstve, aby ho vyštúrali. Nešlo to. Tento 
neznesiteľný, zlomyseľný štréber mal vždy všetko v 
najlepšom poriadku. Hospodárstvo nemocnice za jeho 
direktorstva zrejme kvitlo, to musel uznať každý. 
Nebolo jediného bodu, nepatrnej maličkosti, čo by boli 
mohli proti nemu namietnuť. Co sporov, čo pračiek 
mal už za sebou. A vyhral vždy a všade. Nenávisť bola 
jeho živlom, v nej žil, v nej sa cítil dobre. Byť každému 
čo len možno nepríjemným, každú prosbu čo len 
možno odmietnuť, či aspoň zdržovať a zhatiť. Však sa 


ho aj báli, ako čert svätenej vody a predvolaný blížil sa 
k jeho kancelárii s pocitom zvieraťa, vlečeného na 
jatky. Ešte najviac slova maly u neho ctihodné sestry, 
lebo tie mu poslúžily najlepšími intrigami. 

Tie doktorské spory so sestrami! Žaloba u 
direktora. Pán doktor nech príde v okamžení do 
kancelárie! Skodoradostné pohľady kolegov. Vzdych 
predvolaného. - Bude zasa masakrovanie - šeptajú si 
úradníci pri takejto pozvánke a vytratia sa všetci z 
kancelárie i z predsiene, počúvajúc „len vonku, lebo 
vedeli, čo nasleduje a svedčiť pred súdom sa im 
nechcelo. 

V scéne, ktorá potom nasledovala, pán doktor 
musel poznať s celou určitosťou, čo predtým snáď len 
tušil, že je veľmi malou a mizernou kvapkou ľudského 
mora, a najmä tu v nemocnici nie je nijakou veličinou. 
Ze jeho doktorátik ho práve tak zdobí, ako roztrhaný 
frak strašiaka na poli. Ak sníval o dôstojnom mieste v 
spoločnosti, on, diplomovaný človek, tak mu vlial pán 
direktor do týchto snov za džbán studenej vody, ktorá 
ho prebudí na holú skutočnosť: Človeče, ste vredom 
na tele tohoto ústavu, neznášate sa s personálom, 
ctihodné sestry pourážate, vyvádzate orgie, ste ožralý 
lump, prišly mi zprávy o vašich machľoch s pacientmi, 
ohrozujete dobré meno nemocnice. Ja vás tedy 
nevyhodím, ale dám vám možnosť zachrániť aspoň tu 
biedu vášho zneucteného doktorátu, že môžete 
zmiznúť sám, bez kopnutia do zadku a bez asistence 
policie. Maucta, bežte. 

Takýchto prípadov už bolo tu veľa. 

Tedy len nijaké revolty. Len pekne jemne so 
sestrami, i so slúžkami. 

Usmievať sa na ne. Zdraviť ich už z diaľky, chváliť 
ich na každom kroku. Pýtať niečo vždy len s okľukou, 
žartovne, nežne. Priama prosba zapácha snahou byť 


pánom, rozkazovať a to personál neznesie. Ak sa stane 
chyba niekde, len skrývať, ospravedlniť, retušovať - 
nič to nič, maličkosť, no však sa to stáva. 

Lebo personál drží spolu, má svojich dôverníkov, 
ktorí majú hore rešpekt. Personál je potrebný, je v 
smluvnom stave, je organizovaný. Doktorík stojí sám, 
toho sa nik nezastane, ten nie je potrebný, lebo sa mu 
v pätách tlačí tristo iných, ponížených, uctivých, 
pilných a prispôsobUvých hladošov. To tu každý veľmi 
dobre vie. 

A pomoci niet. Ryba smrdí od hlavy. Starý pan u 
dáva zprávy donášať, so záujmom vypočuje všetko, 
každej nízkosti ľahko uverí bez dôkazov. A špinavý 
prúd udavačstva sa šíri, zmohutnie zhora od „Starca“ 
dolu až k poslednému nosičovi odpadkov. V tomto kale 
utopil by sa každý, kto nevie v ňom plávať a kto dobre 
vie plávať, ten sa dotrepe proti tomuto prúdu kloaky 
hore, hore vysoko, až hen, do dôvery „Starca“, z 
ktorého duše ta záplava vyviera. Dosiaľ mal rekord v 
tomto plávaní Pufi. 

Prúd tejto kloaky uchvátil aj Zuriana. Ani sám sa 
nenazdal, už bol vňom 


MEDÚZA 

Lúč vo tme otravných pomerov. V posledný čas bol 
skoro každodenným hosťom Medúziným. Medúza 
bývala pod Letnou, tam, ako sa dlhočizná, strmá 
Belcrediho trieda zatáča v ľavo, v tichej širokej ulici, 
neďaleko parku, Stromovky. Neraz sa prechádzali po 
nej Medúza a Zurian, bo sa mali radi. 

Medúza bola úžasne zaujímavá potvorka. Stihla, 
mohlo by sa povedať tenká, ako sirka, ale tam, kde sa 
patrí, bola všade krásne a nežne zaokrúhlená. Bola 
bledej, bielej tvári s malými červenými ústočkami, 


mala vysoké čelo a nad ním vlnité zlaté vlásky. Pre tie 
vlasy, ktoré sa rozbiehaly nad čelom ako bronzovo- 
zlatí hadici, nazýval ju Medúzou. A zaslúžila si to 
meno ešte aj ináče. Bola duševne zdivočela, nemožná. 
Každý deň hľadela na Zuriana, ako na cudzinca, musel 
si ju so dňa na deň znovu skrotiť, podrobovať. Ona 
neznala spôsobov zamilovaných žien, pritúliť sa k 
milému, objať ho, vlasy mu hladiť, hovoriť s ním 
nežným, láskyplným hlasom. Keď sa oni stretli, prvou 
ich vecou bolo, že sa ukrutne pohádali. Vždy našla 
nejakú príčinu. Vždy prišiel neskoro, alebo veľmi 
skoro. Keď sa už do toho nemohla zachytiť, skúmavo 
sa zahľadela na neho: - Kto vám zapudroval nos? 

- Ja sám. 

- To nie je pravda, vy lužete, nikdy ste to nerobili.. 

- Čert luže, nie ja. Poznamenajte si, že ja nikdy 
nelužem. Ani tam nelužem, kde by som mal luhať. Ani 
to vrodine nemáme. Je mojou odvekou chybou, že som 
vždy, až škodlivé a hlúpo úprimný. 

- Hi-hi-hi, - smiala sa cynicky. 

- Nesmejte sa mi, lebo sa dopálim. 

- A komu ste chceli tým svojím krásnym a 
zušľachteným nosom imponovať? 

- Vám, vy slnko môjho života. Leskol sa mi, az mi 
svietil vo tme, tak som si ho opatrne zaprášil 
miešaninou Talku a Oxydu zinečnatého. Chcete aj 
chemickú formulu, vy hviezda môjho neba, čo chcete 
vedieť ešte? 

Medúza sa divoko mračila. 

Zurian vyskočil so stolca a chcel pohladiť jej zlaté 
vlásky, ale sotva sa k nej priblížil, postavila sa do 
zápasníckej polohy, ešte krok k nej a dostal taký úder 
do nosa, že mu v ušiach zacvendžalo. Slzy mu tiekly po 
tvári, ale nič to. - Toto vám neodpustím, Medúza! - 
Chcel jej zachytiť ruky, aby ju odzbrojil, ale kým sa mu 


to podarilo, dostal ešte dva knock outy, soškrabla mu 
na päť nechtov kože s ľavej ruky a vytrhla mu kravatu. 
Po päťminútovom zápase ju odzbrojil a udýchané, 
vyčerpané zrútili sa obaja na dlážku. 

Vykrútil a postískal jej ruky, až vykríkla od bolesti. 
- Karol, to bolí! 

- Bolí? Hej? A či mňa nos nebolí? A či nebudem 
musieť zasa na ľavej ruke desať dní nosiť stále 
rukavice, aby som skrýval pred ľuďmi krvavé stopy 
vašich pazúrov? 

Uchvátila ho rozhorčenosť. - Povedzte mi, Medúza, 
prečo mi to robíte? Zachádzate so mnou, ako so psom. 
A mne sa to nepáči, nie som nijakým mazochistom, 
som človekom viacej-menej skoro normálnym. 

- Co je to mazochista? 

- Do toho vám nič. Nemusíte všetko vedieť. 
Povedzte však, prečo so mnou tak zachádzate? 

- Ja nemôžem za to, Karol, keď nie ste tu, mám vás 
rada, ale náhle vás zazriem, sama neviem prečo, 
nemôžem sa na vás ani podívať. 

- Prečo, nepáčim sa vám? 

- Viete dobre, tisíc ráz som vám povedala, že sa mi 
nepáčite. 

- Tak ako je to možné predsa, že už toľké roky... 

- To ja sama neviem. 

- Karol, na niečo som prišla, - prekvapila ho 
inokedy. Skoro každý deň prišla na niečo, čo ju dlho 
mučilo a čo si dala len veľmi ťažko vyhovoriť. 

- No, načo ste prišli, Medúza? 

- Karolko, už vás mám, už som vás prichytila, - a 
oči sa jej lesklý, tvárila sa veľmi múdre, až humorne 
falošne, ako človek, ktorý prerástol svojmu súperovi 
cez rozum a nedá sa ním oklamať. Škodoradostne, 
ironicky sa usmievala, ale jej humor bol len zdanlivý, 


lebo bola pri tom zlostná, napajedena a blížiť sa k nej 
znamenalo ťažké ublíženie na tele. 

- Karolko, včera večer boli ste tu, ale nenašli ste 
ma doma, lebo som bola čosi vybavovať. Čakali ste na 
mňa, vraj, vyše hodinu pred domom, na ulici a keďže 
dul studený severák, premrzli ste poriadne a ani ste 
potom nešetrili na mňa nadávkami. Medzi inými, 
pamätám sa dobre, takto ste nadávali, - ja hlupák, ja 
poľutovaniahodný hlupák, nie, žeby som sa bol rovno 
obrátil a hajdy domov, nechať ju v čertoch, kde sa 
tára, ale ja osol, tu som mrznul hodinu na ulici, aby mi 
každá minúta väčšmi a väčšmi objasňovala, aký som 
otrok a slaboch. Takéto potvory budú zo mňa blázna 
robiť! Hľa, Karolko, tu je to, tu vás mám v tejto 
poslednej vete. Že ste hlupák, otrok a slaboch, to 
všetko nič, ale, - a tvárila sa komicky triumfálne, - ale, 
vraj, „potvory z vás robia blázna“. Tak tedy potvory! 
Tak vy máte viac potvôr, čo si z vás blázna robia? Tak 
sa tedy majú veci! 

- Nie, Medúza, vy ste moja jediná potvora, nemám 
ich viacej. 

Nie, nie, Medúza neverila a Karol musel celý večer 
dokazovať, že je ona jeho jedinou, jedinou potvorkou. 

- Karol, - napadla ho druhý deň. - Máte vo vačku 
nejaké bonbóny. Aj mne ste ponúkli, hoc viete, že ich 
nerada. Ale, Karolko, všimla som si, že máte bonbóny 
vo vrecku každý deň a na papierovom vrecúšku stojí 
napísané vždy: Heda Smrčková, obchod cukrovím. 
Karol, prečo tam stojí napísané vždy Heda Smrčková, 
prečo nie kedy-tedy povedzme i - Boleslav Vopička? - 
Co vy máte, Karol, stále s tou Hedou? Co vy ta každý 
deň chodíte? Je mi to krajne podozrivé - - Mám ten 
obchod na ceste k vám, Medúza, a majiteľka, Heda 
Smrčková, je nesympatická, stará baba. 


- Aha, len to som čakala, už ste v pasci! Tak vedzte 
tedy, Karol, že som vás dva razy pozorovala, ako ste 
išli k Hede Smrčkovej, šla som za vami a videla som, 
že vás obsluhuje akési mladé dievčatko. Aj som 
zbadala, ako sa na seba usmievate, toto je tedy tá 
stará baba Smrčková? 

- Nie, Medúza, to iba jej učnica, veď viete, že v 
každom odbore treba vychovávať učňov, aby remeslo 
nevymrelo. Majiteľka, Heda, sama v ten čas asi niekde 
vzadu spí, preto ste ju nevideli. 

Oh, len toho bolo treba! Tu začala pravá patália. 

- Tak ona spí a nechá vás o samote s takouto 
ľahkomyseľnou dievčinou? Vás, povestného Don 
Juana? Veď je to hrúza, veď je to Sodoma a Gomora! 

- Tá dievčina je nie ľahkomyseľná. Je to vážne, 
dobré dievčatko, čo stojj na výši svojho 
povznášajúceho remesla. , - Co vy iu ešte chválite? 
Vidieť, ako vam na nej záleží, i načo ste tedy sem 
prišli, čo ta za nou neidete, keď vám tak imponuje? 

Celý večer sa vadili a durdili. Proti Medúze a jej 
logike bola márna každá argumentácia Nepozostávalo 
mu nič iného, než ju uchlácholiť, hladkať, kým sa 
neupokojila, ale to bolo podujatie nebezpečne a 
spojené s mnohým rizikom. 

Medúza mu každý deň prekutávala vrecka všetko si 
prezrela, všetko si zapamätala a beda mu bolo, ak 
našľa niečo, čo sa jej zdalo podozrivým. Niekedy 
mlčala, skrývala svoj nález aj týždeň, shromažďovala 
ďalšie dôkazy, ktorými potom v príhodnej chvxh naraz 
zaútočila. 

A takto to bývalo medzi nimi každý den. Toto je asi 
schéma úvodu ich každodenných rozhovorov, rozdiel 
bol iba v tom, že niekedy miesto úderov päsťou, hodila 
mu hrnce do hlavy, alebo práve to, čo sa jej dostalo do 
ruky. Sto ráz sa na ňu rozhneval, odbehol zúrive a sto 


ráz sa vrátil. Neraz mu zastala cestu s nabitým 
revolverom v ruke. - Zpiatky, lebo vás zastrelím. 
Najprv vás, potom seba. Viete, že mi na živote nič 
nezáleží. Preto ruky hore: jeden, dva, tri... 

Oči jej blýskaly, mala v tvári taký divý výraz, že 
hanba-nehanba, Zurian opanoval svoju zlosť a s 
vystretými rukami cúvnul pekne zpiatky a sadol si na 
diván. 

- Tak, seďte tam pekne, buďte slušný a skromný, 
potom sa vám nič nestane a ešte vám aj Čaju navarím. 

Rezignovane sedel na diváni a ani sám nezbadal, 
ako zaspal. 

Ľahký dotyk na perách ho vzbudil zo spánku. 
Medúza stála nad ním. Kľačala pri diváni, dívala sa mu 
do tvári. Tak skrúšene, s takou zbožňujúcou láskou sa 
dívala na neho, z jej očú sálalo naňho toľko teploty, 
horúcej nežnosti. 

Bol to pohľad nevysloviteľnej oddanosti a lásky. 

Karol díval sa na ňu zpod zpola zavretých viečok, 
potom otvoril oči. V tom okamžení sa zmenil výraz jej 
tvári. 

Nedívala sa už milujúca žena, ale chladná Medúza, 
s pohľadom bez duše, s pohľadom, pri ktorom jeho 
duša skamenela. 

Vyskočil z divánu: - Medúza, vy ste ma pobozkali. 

Jej hlas bol studený, kovový: Nie, čosi sa vám asi 
snívalo. Len som si čosi zdvihla pri diváni. A potom, aj 
keby. Viete, že vás mám rada, len keď nie ste tu. A, 
keď spíte, tiež nie ste tu. 

Málokedy, snáď raz do mesiaca sa stávalo, ze 
Medúza prestala byť Medúzou, že sa prelomila ľadová 
kôra jej duše. Boly to krásne, horúce večery, ked i 
Zurian bol celkom zmenený. Atmosféra vtedy bola 
preplnená akýmsi napnutím, vo vzduchu sršaly 
elektrické iskierky akejsi vzácnej, Bohom danej 


O UCHO 


nebola chladná nie, z jej pohľadu žiarila elementárna 
sila lásky, bola hovorná, plne sa rozvinul jej božský 
esprit, nadchla ho, priviedla do úžasu, nie, od ženy 
tolko ducha Zurian ešte nikdy neskúsil. Jej láska bola 
krásna a čistá, taká nesmierne zduchovnelá, ale 
pritom taká plne dokonalá, že Zurian myslel v týchto 
chvíľach: - Po tomto večere koniec. Môžem ísť za 
ošetrovateľa na ostrov malomocných, aby som sa 
nikdy medzi ľudí nevrátil. Žil som dosť, prežil som 
vrchol všetkého, čo príde za týmto, to ma už 
nezaujíma. Medúza otrávila Karlov vkus v láske. Bol k 
nej priviazaný neviditeľnou reťazou vernosti a nevedel 
sa od nej odtrhnúť. 

Jej klasickú krásnu tvár, i tú jej štíhlu, mačkovitú 
bytosť by bol azda ešte zabudol, ale stal sa otrokom 
toho celku, ktorý jej zdivočelá, rozháraná duša s tou 
jej pozemskou podstatou tvorila. 

Koľko ráz vybehol, rozzúrený jej chladnosťou a 
bojovnou odmietavosťou, do letného večera. 

- No, počkaj, Medúza, ja ti dám posmechu, ja ti 
dám odporu. Ci v tej veľkej Prahe pre mňa viacej ruží 
nerastie? 

Rástlo ich dosť, lenže predsa, akoby nerástlo. 
Nepáčily sa mu. Obnovil si tu i tam niektorú zo svojich 
dávnych lások. Robil to s divým úmyslom, že sa 
Medúze pomstí, dokáže si, že nie je k nej viazaný, 
spáše neveru, potom druhý deň zájde si k nej a 
vysmeje sa jej do očú. Mal k tomu najpevnejšie 
úmysly, ale k činu nikdy nedospelo. Flirtoval o stopäť, 
ale darmo. Hovoril rečou anjelov, ale z jeho hlasu 
chýbala láska. A tak sa stal Karlov hlas veru len 
núteným krákorením havrana a nesmyselným 
škrekotaním žiab. A uviazol jeho hlas, ktorý cudzej 
žene lásku vyznať chcel, vynorila sa mu úžasná 


plytkosť a bezútešná márnivosť tejto snahy. Zarazil sa 
a utiekol. Cím viacej sa snažil oslobodiť sa zpod vplyvu 
Medúzy, tým sa mu stávalo jasnejším, že nemôže. 

A tak pri tej veľkej, úprimnej, zbožňujúcej láske k 
Medúze tam sa mu skrývala v duši i iskierka zloby, 
pocit zotročenia, bezmocnosti. A akási neurčitá 
otrocká nenávisť proti tej, ktorá mu toto spôsobila. 
Koľko ráz sa zbadal, že v bezmocnej zúrivosti nad 
novým dôkazom jej bojovnosti a komisnosti, na príklad 
nad nejakým rozkývaným zubom, jej mačkovitým, 
šikovným úderom skoro vyrazeným - dodrÚzganý na 
tele i na duli - v bezmocnej zúrivosti nad tými 
bolestnými vecmi prosí Boha, vrúcne prosí aby ho už 
zbavil toho ponižovania. Keby snáď Medúza nejako 
naraz zmizla - ale hned zhrozil sa tej myšlienky - veď 
by to neprežil, ved by zošalel. 

Karol zúfal nad tým, ale sa odtrhnúť od nej nevedel. 
Bol jej otrokom. Bol otrokom tej jej rozháranej duše. 
Tej duše, ktorá život nenávidela, ktorá sa stránila 
ľudskej spoločnosti. Nie, Medúza nikdy s nikým 
nehovorila. Medúza nikdy priateľov a priateliek 
nemala. Nemala záujmu o život. Nikdy ju nemohol 
naviesť, aby išla s ním do divadla, na koncert a do 
kaviarne. Pri jej úzkostlivom vkuse a vyberačnosti šaty 
a móda ju nezaujímaly. Jej odriekame a opovrhovanie 
životom boly nekonečne. 

Jeden jediný človek vedel o Medúze a to bol Eugen 
Korda. 

K tomuto chlapcovi viažu Zuriana nezapomenuteľné 
spomienky. 

Už asi rok ho nevidel. Mali prísť spolu do letenskei 
mestskej nemocnice, ale Eugen si vec rozmyslel, zašiel 
si domov a tam praktikoval kdesi vo vidieckej, menšej 
nemocnici. 


Tento Eugen Korda bol viac rokov Zurianovym 
spolubývajúcim a spolubojovníkom pri rigorozach 
lekárske fakulty. Sdieľal s ním romantiku 
studentských rokov. Keď si hocikedy na tohoto Eugena 
spomenul, usmial sa veľkou vnútornou radosťou a 
blaženosťou, lebo miloval pamiatku tohoto chlapca, 
ako miloval kedysi jeho čistú, tichú prítomnosť. Lebo 
čistý bol a tichý Eugenko, tie dve slová ho najlepšie 
charakterizujú. Zurian ho len tak volal, Eugenkom a 
on jeho len Karolkom. 

Chudý a bledý bol Eugen, bielej a nie celkom čistej, 
častými jazvičkami pokrytej tvári. Tie jazvičky 
pochádzaly z holenia. Holieval sa čudným aparátkom, 
na ktorý bol náramne hrdý, ktorým sa však dorezával 
tak nemilosrdne, že ho Zurian musel skoro zašívať a 
zastavovať mu krvácanie chirurgicky. Zamyslene krútil 
Eugen hlavou: - Ej, zas som ho akosi nedobre vybrúsil. 
- Odhoď to, Eugenko, do čerta - pobádal ho Zurian, - 
nehol sa už tým strojkom, veď raz, až nebudem 
prítomný, vykrvácaš. Preto si taký bledý a 
chudokrvný: od straty krvi. - Ale Eugen len krútil 
hlavou, škrabal sa za uchom, hundral si zamyslene a 
nedal sa od tohoto preliatia vlastnej krvi odhovoriť. 

Eugen nemal tela. Kým Zuriana ono vždy zdolalo, 
Eugen svoje ovládal, ako len chcel. Zurian, keď ráno 
musel vstať, bol nemožný, otupelý. Chodil ako 
ochmelený, nemohol čítať, počítať, študovať a ani sa 
do ničoho nepustil. Väčšinu odpoludnia prespal a k 
večeru, keď sa zobudil, začal sa mu rozum čistiť. Večer 
už videl úplne jasne a v noci sa cítil priamo skvele. 
Ľudia, s ktorými sa stýkaval dopoludnia - a boli to 
väčšinou študenti - mali ho jednostranne. z tej stránky 
ospalej. Býval voči nim morózny a odmietavý. V noci 
by bol objal každého. V noci sa mu krásne pracovalo, 
písalo a študovalo. Až do bieleho rána. Od tohoto 


spôsobu života nemohol odvyknúť, lebo mu nič 
nenahradilo tichosť a intímnu krásu pokojných, 
plodných, nočných hodín. Lenže Eugen v noci spával a 
prácu, nadšenosť, či dosebapohrúženosť Zurianovu pri 
stole doprevádzalo jeho tiché oddychovanie v spánku. 

Lampu zaclonil, že padol len úzky pruh svetla na 
stôl, kde pracoval, len aby Eugenka nerušil. 

Ráno Eugen skoro vstával a pustil sa hneď do 
štúdia. A tam sedel pri knihe celý boží deň. 

Chodil okolo Zuriana ako čistý tieň. Nestalo sa 
nikdy, že by bol kedysi niečo pre seba kúpil. Od rána 
do obeda a od obeda do rána nič nepojedol, kým 
Zurian kupoval stále ovocie, čokoládu a podobné 
márnivosti. Eugen vždy mal peniaze, nikdy nikomu 
nebol dlžný a pre neho prvého, či deväťadvadsiateho 
bolo úplne jedno. Cistý tieň bez tela a telesných 
žiadostí. Vrodený asket bez prehnanosti. Eugenko po 
šesť rokov, čo s ním Zurian spolu býval, nikdy nijakej 
žene nedvoril. Nikdy nenadával, neviedol oplzlých 
rečí, medzi chlapcami obvyklých, a nerozprával 
dvojsmyselných anekdôt. Nikdy knižky na stole 
nenechával, vždy všetko za sebou odkladal a neznal 
pojmu neporiadku. Eugenko okrem medicínskych 
učebníc a Karia Maya nikdy nijakých kníh nečítal, 
nikdy nespieval, tancovával len tichý valčík, nikdy sa s 
nikým nehádal a nemal nikdy nepriateľov. Nikdy sa 
nikam nepchal, predsa sa dostal všade, kam bolo 
treba, lebo ho každý mal rád a nezabúdali na neho. 
Eugenko sa nikdy nikým nedal štvať. Ani Zurianom. 
Hoci s ním stále spolu býval, nebol mu o nič lepším 
priateľom, ako hocikomu inému, hoci cudzincovi. To, 
čo spravil Zurianovi, bol by spravil na prvé slovo 
komukoľvek. On neznal zlých ľudí, nepriateľov. 
Ľudstvo rozdeľoval nanajvýš len na tých, čo mu 
vypožičané peniaze vrátili a Čo mu nevrátili. Ale 


nehneval sa ani na týchto, len si zamrmlal, keď na to 
prišlo: 

- Ej, no, Škoda, škoda... - A nikdy nikoho nevyzval, 
aby mu vypožičané peniaze vrátil. 

Jeho neštvateľnosť neraz bolela. V tiché zimné 
večery pri teplých kachliach a pri čaji Zuriana neraz 
chytal svetobôľ, ponosoval sa Eugenkovi: Pozri sa, to a 
to sa mi stalo, vidíš, aký je ten a ten, no nie je to 
strašné? Smie sa to vyskytnúť v strednej Európe? Tak 
čo ty k tomu, Eugenko? 

Eugen len mlčal. Dobrácky, vážne pozeral pred 
seba. Aj sa ho snažil potešovať, ale nikdy Zurianovu 
zlosť proti druhému nesdieľal. Ako túžobne čakal 
niekedy Zurian: - Ale, no, povedz už, Eugenko, no nie 
je to chumaj, nie je to zločinec, darebák, mamľas, 
potkan, idiot? - Ale Eugenko len mlčal, ani brvou 
nehnul, nanajvýš ho utišoval: - Ale, už sa len upokoj, 
Karolko, už sa len nezlosť. 

V biliarde ho mlátil ako psa, lebo hral, ako 
Alexander Veľký a keď Zurian dopálený stálou 
porážkou, išiel sa žiaľom zastreliť, na Eugenkovi bolo 
vidieť, ako robí úmyselné chyby, ako zbabre partiu, 
len aby ho potešil a vrátil mu životnú vôlu. 

Eugenko sám nijakých senzácií neprežíval, kým 
Zurian bol stále a stále zapletený do všelijakých 
divokých afér a vecí. Sotva absolvoval jednu a 
oddýchol si, už zapadol až po krk do druhej. A Eugena 
toto nikdy nezaujímalo. Mohol byť svedkom 
čohokoľvek. Jeho šľachetná, chladná, bledá tvár nikdy, 
nikdy sa ani nehla. Nikdy sa ho nespýtal, kde si bol, 
kam ideš, čo to máš, či si to robil? Keď bol svedkom 
začiatku niečoho, nikdy nebol zvedavý na 
pokračovanie. A nik sa od neho na Zuriana ničoho 
dozvedieť nemohol. 


Oh, Zurian rád mal pamiatku tohoto čistého, 
éterického tieňa, miloval veľmi svojho Eugenka. 

Ten bol a žiaľ, aký ho pojal, keď raz, prichádzajúc s 
párdenného výletu, našiel Eugenka v posteli v ťažkej 
horúčkovej angíne. Ako preklínal krutý osud, ktorý 
drtí vždy len dobrých a ušľachtilých, kým gaunerom sa 
nič nestane. Mlčky sedával pri posteli Eugenkovej a 
tajil svoje slzy. Mlčali obaja a mysleli na to, čo práve 
preberali z patologickej anatómie: pôvod všeobecného 
kíbového reumatizmu z anginy. A so svieraním v duši 
mysleli na ďalší možný následok, na srdečnú vadu. 
Zurian snáď ešte nikdy nepocítil podobného ťažkého, 
osudného smútku, ako pri posteli Eugenkovej, keď 
ležal v ťažkej horúčke, zabalený v obkladoch. 

Za pár dní ozdravel, ale asi desať dní na to prišly 
kruté bolesti do všetkých klbov, opuchlých a 
zapálených. 

Eugen bral ohromné dózy salicylu a chorobu zdolal 
dosť šťastne. Ani na srdci nepočuli zmien, ale tento 
krutý dôkaz krehkosti ľudského života neveľmi 
podporoval Zurianov životný optimizmus. 

Potom Eugen bol raz svedkom Zurianovej bolesti. 

Deň predtým Zurian ukrutne sa povadil s Medúzou. 
Príčina, ako obyčajne, bola malicherná a smiešna. 
Posmievala sa mu tak cynicky, vyhadzovala mu na oči 
také nemožné hriechy, výplody svojej divokej fantázie, 
lámala logiku kolom, povykrúcajúc Zurianove slová 
tak nesmyselne, že skoro zbláznel v zúrivej 
bezmocnosti. 

No nie, to tak ďalej nejde, toto už neznesiem a už si 
nájdem možnosť, aby som vám dokázal, že ste mi nie 
podmienkou života a nemusím od vás prehltnúť 
všetko. 

Prv, než mu mohla vstúpiť do cesty, vybehol na 
ulicu. 


Hybaj cez námestie. - Nech už príde hocičo, oddám 
sa osudu, nestarám sa o nič a viem len jedno: Medúze 
sa teraz pomstím za každú cenu. 

Prišiel pred mestské divadlo a náhoda mu priala. 
Na rohu srazil sa s dvoma dievčatmi. Bezduchým 
pohľadom sa díval cez ne, ale ony ho poznaly a s 
výkrikom radosti sa mu vrhly okolo krku. 

- Karolko, Karolko, servus, kdeže sa ty tu berieš? - 
Chytily ho s dvoch strán pod pazuchu a už ho 
nepustily. 

Zlaté, dobré dievčatká, sestry: Gréta a Micka. 
Prežil s nimi kedysi doma krásne leto. Boly dvojčatá a 
sotva rozoznateľné. Či je div, že ich mal kedysi 
rovnako rád? 

Lebo kedysi, predtým ešte, než Medúza otrávila 
Karlov vkus v láske, bol iným človekom. 

Načo tajiť? Po maturite v prvých rokoch 
vysokoškolského štúdia nebol Zurian o nič lepší, než 
jeho okolie, veselí, mladí „akademickí občania“, ktorí 
dnes dvoria tu, zajtra tam. Z lásky robia šport a večer 
vyryjú novú čiarku na skriňu, či na posteľ, ako nový 
trofej triumfov v láske. Co bolo pre Zuriana 
zábavnejšieho, než naraz balancovať medzi päť-šesť 
ženami, ktoré o sebe nevedely a každá si myslela, že je 
jej jediným milencom. Prekliate sladké okolie a 
okolnosti jeho domova, kúpeľov, dávaly mu k tomuto 
športu tisíc príležitostí. Nosil v sebe akúsi naivnú 
hrdosť: jeho milenky boly vždy „vybrané“ - predajnou 
láskou, ktorú jeho priatelia tak pilne pestovali - vždy 
hlboko opovrhoval. A mal ešte jednu ctnosť, na ktorú 
bol hrdý: nebol sdielny a nikdy o svojich veciach 
nerozprával. Dnes mu je to všetko smiešne, ale vtedy 
sa pre túto svoju vlastnosť náramne vážil. 

Ako vidieť, bol pekným vtáčkom a bol na svoje 
triumfy hrdý. 


Jednej veci sa však úzkostlivé vyhýbal. Za nič na 
svete nezačal flirtovať s krásnou ženou. Jeho lásky 
boly vždy akosi „šumné“, povedzme „pekné“, ale nikdy 
neboly krásne. Bál sa krásnych žien, že sa do nich 
opravdivé zamiluje a bude ich otrokom. Stratí hlavu, 
stratí svoju samostatnosť. 

Zurian musel byť vždy pánom situácie. V okruhu 
žien tohoto „šumného“ typu bol ohľadom seba istý. Do 
tých sa nikdy nezaľubil, lásku im vyznával s ohromnou 
istotou, videl im do duše a vedel, že mu máloktorá 
odolá. Tam. kde cítil akýsi húževnatejší odpor a pritom 
bola viac než „šumná“, stratil sa, ako gáfor, že niekedy 
ona sama tomu nerozumela. Bál sa stať otrokom 
krásy. 

Krásne ženy malý okolo seba vždy veľký dvor 
rytierov. Obklopovalo ich stádo mamľasov a Zurianovi 
sa nechcelo do toho stáda za ovcu. Načo tedy pestoval 
tento šport u toho druhého typu dievčat? Lebo 
nemohol žiť bez pocitu, že je milovaný. A potom ich 
oddanosť hladkala jeho zelenú ješitnosť. 

Bol bezcitným a stvrdlým vo svojej skazenosti, ale 
ako sa pritom sentimentálne poznamenáva, uschoval 
si v híbke svojej duše bielu ľaliu svojej úzkostlivé 
stráženej, prvej, opravdivej lásky. A tú nechcel 
darovať žiadnej. Ani jedna sa mu nezdala na to 
hodnou. K žene, ktorej ideál schovával si v duši, 
nesmelo sa približovať stádo povrchných mamľasov. 

Bol pritom voľným a šťastným, lebo bol pánom 
situácie. Z týchto čias pochádza jeho známosť s 
Grétou a Mickou. 

Vtedy v lete tvorili spolu zaujímavú, podivinskú, 
malú spoločnosť. O ich veciach nik nevedel, lebo sa 
verejne nikdy neukazovali. Skrývali sa pred ľuďmi, ako 
pred prašivými psami, škodlivou zverou, lebo znali ich 
mrzkú lačnosť, baviť sa na intímnostiach druhého. 


Jediný, kto tušil čosi, bol starý strýc dievčat, bývalý 
generál armády. Tento vysoký, šedivý, hrdý, starý pán 
Zuriana úžasne nenávidel, a odkázal mu raz, ak ho 
ešte raz s dievčatmi uvidí, zastrelí ho ako psa. 
Nemohol prísť nijako na to, kedy ho ten starec u nich 
videl, cítil však, že vec myslí vážne a musí dávať pred 
ním pozor na svoju vzácnu kožku. I neraz skočil cez 
okno do hlbokej, starej záhrady, keď počul jeho 
starecké, šúpavé kroky na chodbe. 

Zlaté krásne dievčatká, poklady Zurianovej 
študentskej mladosti. Koľko raz na ne spomínaval, keď 
na jeseň od nich odišiel ďaleko a len pohľadnice 
prinášaly o nich zprávu, že sú tam a tam a „myslíme 
na Teba, Karolko, Tvoje malé dievčatká (your little 
girls, takto písavaly), Mary a Gréta“. 

Ich zlatá pamiatka však mu časom vybledla a za 
čias Medúziných už na ne celkom zabudol. 

A teraz, ako tak cvála pri divadle, naraz padne im 
do náručia. 

Toho vzájomného vítania, tej radosti! Nevedeli tejto 
chvíli odolať, city  prekypovaly pri tomto 
prekvapujúcom stretnutí sa, dušu im naraz zaplavila 
tisícoraká, sladká pamiatka, vonný, mladistvý vánok 
tohoto utešeného leta pred rokmi a skoro v slzách sa 
tam na ulici vybozkávali. 

Najmä Karol slzil, lebo mu dusivou ťarchou zaľahla 
na dušu myšlienka: Ajhľa, Gréta a Micka, moje malé 
dievčatká, moje zlaté, milované detičky a zatiaľ ktosi 
zlý, taká pochmúrna potvora, akási rozháraná, divá, 
nesmyselná bytosť ma trápi, privádza deň čo deň do 
bezmocného zúfalstva a aj ma za čas akiste umučí. 

Sotva sa vyobjímali, na veselé pobúrenie 
okolochodiacich, tá spomenutá obluda už aj prikvitla. 

Bežala za Zurianom na celej ceste, skrývala sa pod 
brány a do tieňa a teraz sa zjavila. Zazrel ju, ako sa 


prechádza na druhej strane a s mrazivým pokojom, 
nevenujúc im ani pohľadu, zmizne za rohom. 

Krv mu zmrzla v žilách, a pojala ho taká divá 
predtucha, že zostal stáť na dlažbe a hladil si čelo, 
snažiac sa srovnať myšlienky. Dievčatká sa zadivily. 
Co je, Karolko, Čo sa ti stalo? Ich hlas ho priviedol k 
sebe. Pozrel na ne av budúcom okamžení ho uchvátila 
divá radosť. 

Hej, dobre to tak, tak to treba, detičky, lepšie sa to 
stať nemohlo! Nič mi nie je. Akási hlúpa myšlienka sa 
mi votrela na myseľ, ale nič to, netýka sa vás, nemáte 
s ňou nič spoločného. 

Uchvátený akýmsi triumfálnym pocitom, kráčal po 
boku svojich dvoch dievčat. Odmietol pozvanie k nim. 
Nie, pomyslel si, dosť toho, Medúze stačí, čo videla, 
viac k pomste netreba. Jej fantázia si už všetko doplní, 
už ničoho dodať nemusím. 

Zašli spolu do „Zlatej Kaplnky“ a noc sa im minula 
v bezuzdnej veselosti. 

Chvíľami pociťoval strašný zármutok, priamo bolesť 
pri pomyslení, čo robí teraz Medúza? Ta myšlienka 
drala sa mu do mozgu cez hudbu, cez vresk, dym, 
víno, tanec, cez všetko. A vždy, keď mu prišla na um, 
spôsobila mu také neznesiteľné duševné trápenie, že si 
myslel: musím to tu okamžite všetko nechať a utiecť k 
Medúze. Chvíľami sa mu zdalo všetko tak strašne 
prázdne, tak neutešené, márnivé a nesmyselné. Potom 
pozrel na dievčatká, ktoré nič nespozorovaly, výborne 
sa cítily a bolo mu ich ľúto. - Zlaté detičky moje, tie 
ozaj za nič nemôžu, o ničom nevedia, majú ma rady a 
nesmiem im radosť stretnutia pokaziť. 

A tak tedy vydržal, kolísajúc neustále medzi 
pocitom hlbokej ľútosti a tuhy po Medúze a divého, 
vzplanúceho vzdoru: - Však ja ti ukážem! 


Prišlo ráno a dievčatká zaviedol do hotelu, kde 
bývaly. Sľúbil im, že ich odpoludnia vyhľadá. 

Chcelo sa mu hneď letieť k Medúze a len s krajným 
napnutím vôle odolal tomu pocitu. - Nech sa hlási ona, 
počká na to rozhodne. Nebude slabý. Ani nešiel 
domov. Túlal sa celé dopoludnie po meste, po 
kaviarniach. Cítil dobre, že dievčatká nevyhľadá. Cože 
s nimi? Co by s nimi robil? Kto jestvuje, kto zaujíma ho 
na svete okrem Medúzy? 

Po obede zašiel vlakom Štyri stanice za Prahu, aby 
pokúšaniu odolal ešte istejšie a túlal sa po lesoch a po 
lúkách, tlmiac v sebe bolestnú túhu po Medúze. 

Co len teraz robí, čo len robí? Hej, bolo mu otupno, 
neutešene smutne. 

Večer vrátil sa vlakom do mesta. 

Doma ho prijal Eugenko s vážnou tvárou. 

Toto tu, hľa, pre teba. 

Co je to? Telegram. 

Trasúcou rukou ho otvoril. 

Tak sa triasol, drkotal po celom tele, že sotva vedel 
čítať: 

Priateľka je mftva, nechoďte sem viac. Oľga. 

Zurianovi sa v očiach zatmelo. Eugenko rýchle 
priskočil a zachytil ho, lebo sa zapotácal a bezvládne 
hľadal okolo seba oporu. Jeho mozog ťažko 
spracovával, drtil slová telegramu. Oľga hej, Oľga píše, 
Medúzina jediná priateľka, s ktorou sa občas stýkala a 
ktorej jedine dovolila, aby sa zaujímala o jej osud. A 
teraz akiste si ju zavolala a zanechala jej svoju 
poslednú vôľu: - Podaj tento telegram. Zurian sa 
chytal za hlavu, zalamoval rukami a po tvári mu 
stekaly ťažké slzy. Vo svojej mučivej bezmocnosti 
nevedel, čo si počať. Eugen pozorne sa na neho díval. 

Eugen, Eugenko môj, už je tam, už je koniec - a 
podal mu telegram. Eugenko, čo robiť, čo robiť? 


Eugen prečítal papier. - Nič, nič nerobiť, varujú ťa, 
aby si ta nešiel, tak tedy zostaň doma. A čím menej sa 
budeš trápiť, tým lepšie pre teba. Veci sú 
nezmeniteľné, treba sa vžiť do situácie. 

Eugenko, Eugenko, vieš, kto to bol, vieš, čo pre 
mňa znamenala, vieš, koho som stratil a vieš prečo? 
Jeho slová sa vtopily v neutíšiteľný vzlykot. 

Neplač, Karolko, opanuj sa, veď si nie žena. Teraz 
choď spať a zajtra uvidíš, čo a ako. 

Nežným, ale energickým pohybom ho začal 
vyzliekať a uložil ho do postele, ako malé dieťa. Tak, 
teraz pekne zaspíš a do rána sa ti uľaví. 

Zurian prežil strašlivú noc. Dušu mu trhala, pálila 
hrozná bolesť, ktorá mu z očú urobila nevyčerpateľný 
prameň horkých slz. 

Medúza, Medúza, takto si ma tu nechala. Usínal, 
prepadol ho polospánok, za pár minút sa prebudil 
zasa, díval sa do tmy kalným, vyhorelým zrakom a 
usínal znova. 

Bol na návšteve u Medúzy a keďže bol ospalý, 
Medúza ho uložila na diván. Spite, Karolko, pospite si 
hodinku, ja vám zatiaľ prichystám čaj. Dobre? 

Dobre, Medúza. 

Položil sa na diván a díval sa na Medúzu, ako sa 
obracia okolo krbu, ako pripravuje olovrant. Moja 
tenká, bledá, mačkovitá Medúza, ako sa tam vrtí, - 
pomyslel si. Nie je to čudné, Medúza varí. Robí niečo! 
Ja som si myslel vždy, že Medúza nič nevie, nevie 
hrniec ani do ruky chytiť, a teraz, hľa, ešte aj ohňa 
naložila. Nikdy nič takého on u Medúzy nevidel. 
Vlastne ani neviem, čo som videl u nej. Medúza a 
varenie. Smiešne! Ako by sa dostaly dohromady? A 
hľa, teraz tu máš. 

Karolko, Čo sa sem dívate? Co si ma prezeráte? 
Odvrátte sa a spite. 


Hej, teraz už chápem, Medúza nikdy nezniesla, aby 
som sa na ňu uprene a stále díval. Hneď začala prskať, 
alebo utiekla. Hej, neznesie pátravého pohľadu. 
Hypochondria mojej Medúzy nezná hraníc. Musím sa 
obrátiť na druhú stranu, ináče nič nechce robiť. Moja 
divá, rozmarná Medúza. Karol sa obrátil na druhú 
stranu a prebudil sa. 

Skutočnosť ho bodla do duše. Jaj, jaj a teraz je po 
nej. Je po jedinej bytosti, ktorá ho viacej milovala, než 
svoj vlastný život a ktorej umrieť pre neho 
neznamenalo viacej, než sfúknuť dohárajúcu sviečku. 

Prúd síz mu kanul z očú a usínal znovu. 

S Medúzou išli po ulici, vracali sa z výletu. 

Medúza niesla kytičky poľných kvetín. Mala na sebe 
šedivé-belasé šaty. Tie šaty, ktoré nosila už tretí rok. 
Skoro jej jediné šaty. Načo mi druhé - vravievala 
Karlovi. Tie mi stačia úplne. Ak vám to nestačí, chodte 
si k žene, ktorá sa bude obliekať podľa vášho vkusu. 
Bledá, štíhla Medúza, v svojich šedobelasých šatoch, s 
malým klobúčkom. Z jej bielej tvári svietia len malé, 
červené ústočká. Och, aký bol Karol šťastný, keď sa na 
Medúzu podíval. Ako miloval tú svoju bledú, štíhlu 
mačku. 

Šťastie v ňom prekypovalo a chcel ho sdieľať so 
svetom. Šli pred veľkou, prepychovou kaviarňou. 
Rezké akordy kapely ho nadchly ešte viac. - Medúza, 
poďte so mnou do kaviarne. Nech vidí celý svet, že 
som šťastný, že vás mám rád, že som na vás hrdý. 
Chodievam sem neraz a sedím tu vždy sám. Znám tam 
veľa ľudí. Novinárov, maliarov, lekárov, profesorov i 
študentov. Sedávajú tam aj veľké spoločnosti. Zeny i 
mužovia. Samý smiech, samý flirt všade. Sotva ktorý si 
tam sedí sám. Každý tam chodieva so svojou láskou. 
Niektorí sú sdieľni a pozývajú si ku stolu svojich 
priateľov, predstavujú ich svojim zbožňovaným a bavia 


sa tam spolu. Iní zasa sa utiahnu do kúta, nevľúdne a 
kysle kritizujú každého. K svojmu stolu by nepripustili 
nikoho, iba ak snáď cudzinca, ktorý sa o nich nestará. 
Ja tam chodím vždy sám. Som tam medzi toľkou 
blaženosťou a veselosťou i uzavretou, spokojnou 
intímnosťou malým, úbohým atómom kyslého 
podivínstva a neutešenej osirelosti. Keď tam 
vstupujem, vítajú ma spytujúce, posmešné pohľady: A 
ty zas ako? O teba nikdy nik nestojí? 

Medúza, doprajte mi tej radosti, príďte tam so 
mnou. Len raz tam poďme spolu. Nech odvetím tým 
tázavým, profánnym, posmievajúcim zrakom aspoň 
jediný raz: - Nemyslite si, že som ja osirelý, že o mňa 
nik nestojí. Viďte, hľa. Tu je moja žena! Nie je taká, 
ako vy, nie je takou kaviarenskou hyenou, netreba jej 
„flancu“, zábavy, vašej spoločenskej povrchnosti. Tej 
som ja všetko. Je iná, než vy. Nemôžete sa s ňou ani 
srovnať. Miluje len mňa. Všetko ostatné je pre ňu 
bezcenné. I teraz len preto som ju sem priniesol, aby 
som vám ju ukázal. Pozrite sa i na mňa. Nie som dnes 
znechutený, unudený, nepohrúžim sa do novín. Dnes 
žiari zo mňa radosť, a spokojnosť, vidíte, ako ju 
milujem, svoju ženu? Cítite dnes zo mňa, vy profánné 
tvory, vy koketné, povrchné babizne, aké ste mi 
mrzké, cítite, ako vami opovrhujem? Aká je mi 
smiešna vaša kaviarenská, necudná, každému 
vystavená, neintímna, nesvätá „láska“. Len sa sem 
pozerajte, prezrite si nás dôkladne, obstojíme pred 
každou kritikou: Medúza v svojich jednoduchých 
belasých obnosených Šatočkách, ale so svojou 
jedinečnou haďou, mačkovitou, štíhlou postavou, so 
zduchovnelou, bielou tvárou, pohádkovým zlatým 
vlasom nad ženiálnym čelom a rudými malinkými 
lístočkami, - moja krásna, tenká, skvelá Medúza a ja, Z 


ktorého tvári sála radosť a oddaná láska, posvätná 
úcta k nej, jedinej, milovanej Medúze. 

Prosil ju v extáze: Medúza, doprajte mi toho, len 
raz, jediný raz, tohoto triumfu. 

Bolo všetko márne. 

Medúza nikdy nikam nešla. Medúzu so Zurianom 
nikdy nikto nevidel. O tom, že ju miluje, nikto nevedel 
a Zurianovi nebolo dané nikdy zjaviť sa s ňou pred 
svetom s pocitom víťazstva a zadosťučinenia: - Hľa, 
pozrite sa, nie som sám, nie som opustený. Milujem a 
som milovaný. 

Zurian so svojou osirelosťou a tým, že ho nikdy so 
ženou nevideli, vzbudzoval i naďalej dojem podivínstva 
a ľútosť a osud mu nedoprial, aby sa svetu vysmial do 
očú: - Hlupáci, čo si vlastne myslíte? 

Medúza prskala a vyskakovala. - Karolko, zbláznili 
ste sa? Ja že mám ísť do kaviarne? Umrela bych na 
mieste. Karolko, pre mňa ste kaviarňou vy a čo že vám 
to tak nie je dobre? 

Z jej očú sálala v tej chvíli vernosť a láska. Karlovi 
neostávalo nič iného, než doma bozkať jej okraj Šiat a 
bojovať s ňou. 

Striasol sa v polospánku a prebudil sa na strašnú 
prázdnotu a bolesť a aby hlasne zavzlykal. 

Už je tam, už je tam, moja žena. 

Karolko, neplač, upokoj sa a spi, - ozval sa vo tme 
Eugen a Zurian pritlačil si podušku na tvár, aby svoj 
vzlykot utlmil. 

Zasa videl Medúzu po tom osudnom večere, ako sa 
vráti domov. Precítil to, čo vtedy musela cítiť ona. 
Opustená, zradená, olúpená o smysel života. Medúza 
sama, sama doma, bez duše, bez Karla, osirelá. Videl, 
ako sedí pri stole, na ňom horí svieca, jediné svetlo v 
jej izbičke. Medúza skloní si hlavu do dlane a myslí na 
neho. Krása a láska toľkých rokov jej prebehne pred 


zrakom ako farebný prelud. Kdeže sa to všetko 
podelo? A teraz zradená, opustená, ďaleko od Karia. 

Medúza, vzdychol Zurian v polosne, ako si len 
mohla veriť, že by som ja bol schopný zrady? Ako si 
mohla pochybovať o mojej vernosti? Toľko rokov ti 
nestačilo, aby si sa presvedčila, že si mi všetko, že bez 
teba život nemá pre mňa nijakého smyslu? 

Medúza skloní hlavu na ruku. Svieca horí, horí, 
dohára a ako dohasína jej svetlo, tak mizne i duša 
Medúzina. 

Neraz vstane, ide ku skrini, tam v hornej zásuvke 
leží jej večný spojenec a posledné gesto, revolver. 
Zdvihne ho, s Bohom... a... Zurian upadol do 
bezvedomia. 

V nervovej horúčke táral celú noc. Eugenko tam 
sedel celú noc pri jeho posteli, držal v ruke jeho 
horúce nepokojné prsty, stieral mu pot s čela a dával 
pozor, aby si neublížil. 

Takto sa míňala ťažká, nekonečná noc, prišlo 
svitanie a ním prebúdzanie sa na kruté šialenstvo 
osudu. 

Zuriana ešte nič nepolámalo tak, ako táto noc. V 
posteli však predsa nevydržal. - Chcem vidieť svoju 
ženu, chcem ju vidieť za každú cenu. 

Neradím ti, Karol, dnes ešte nie. Musíš sa rozptýliť 
a zaujímaj sa o vec až zajtra, pozajtra. 

Dopoludnia zostali doma a odpoludnia si zašli na 
fakultu na prednášky. Neodolateľným pudom hnané 
viedly kroky oboch k budove súdnej pitvy. Prednáška 
má byť od dvoch do tretej. Zurianovi pri vchode nohy 
vypovedaly službu. Triasol sa na celom tele. Eugenko, 
tu musí byť, cítim, že tu bude, choď ty ta hore a pozri 
sa, ja ťa tu počkám. Eugen vybehol na poschodie a za 
már minút sa vrátil. Bol v rozpakoch. - Neviem, Karol, 
leží tam niekoľko ľudí i mladých žien. Musíš sa podívať 


sám, ja nerozoznam, ktorá to bude. Opanuj sa, Karol, 
ak ju chceš naposledy vidieť. Buď v tejto chvíli len 
lekárom, ktorý sa mftvol nebojí. 


STARÝ KAT 


Vyšli na poschodie a odovzdali sluhovi legitimácie. 
Do tohoto ústavu bol vstup pre nemedikov prísne 
zakázaný. Chodili ta ešte iba právnici, pre ktorých sa 
súdna pitva prednášala osobitne. Hrdinskí mladí 
učeníci lekárskej vedy však neraz ta viedli aj laikov, 
najmä svoje dámy, ktorým chceli zaimponovať a tak 
neraz sa tam prihodily ohavné scény. Dámička, 
nevediac zniesť pohľad na pártýždňovú rozkladajúcu 
sa mftvolu utopencovu, aká bola dlhá, tak sa pretiahla 
na podlahe. Laici tam s obľubou omdlievali, ba neraz 
sa im aj žalúdky nešľachetne obracaly. A tak profesor, 
tento Starý Kat, ako ho medici nazývali, zaviedol iný 
poriadok a každého nechal prísne kontrolovať. 

Zurian s divným pocitom počúval prednášky tohoto 
starého muža. - Ten dostal päť rokov, no ten mal 
šťastie z pekla, ten nám unikol, oslobodili ho. Tomu 
som mohol uštedriť aj povraz, no, vyliezol z toho s 
desiatimi rokmi. Cože ten? V doživotnom Žalári bude 
mať času skorigovať si svoje chybné názory o rozdiele 
medzi vraždou a samovraždou. Komu to chce takúto 
hlúposť nabaláchať. No, dostal, čo si hľadal. 

Päť rokov, desať rokov, doživotný žalár, povraz 
plynulý z úst tohoto chlapa neustále. Nič nebolo. 
Nebol svet, ani chaos, nad ktorým lieta duch Pána, ani 
svetlo, ani tma. Boly len mftvoly, ktoré on pitval a živí, 
ktorých privádzal do žalára a na šibenicu. Zlý pohľad 
mal tento starý muž. Každý mu bol podozrivý, kto žil a 
čo nežilo, predmety, ho zaujímaly len natoľko, či sú 


spôsobilé k vražde, či nie. Nikdy ten slova 
ospravedlnenia pre nikoho nemal, iba ak toľko, koľko 
zákon mu násilím vnucoval a pohoršoval sa najväčšmi, 
keď niektorý nešťastník unikol povrazu, čo mu on 
svojím posudkom pred sudcom prichystal, či keď 
dostal o pol roka menej žalára, než to on vypočítal. 

Na prednáškach Starého Kata vrah scvrkol sa na 
malého, úbohého, nešťastného potkana, ktorý v návale 
citov trhol kohútikom revolvera o pol centimetra. 
Tento malicherný pohyb mal, ako dôsledok, zabitie 
človeka. Teraz ho chytili, brúsia si na neho zuby. Celá 
armáda detektívov si sháňa dôkazy, päť dobre 
živených sudcov si shrňuje materiál, celá cvičená 
garda lapajov sťahuje mu slučku okolo krku. 
Nešťastníkovi, ktorý by dal všetko, keby nebol trhol 
kohútikom revolvera, keby ho pustili von. Slúžil by, 
drevo by rúbal celý život, keby mu len vrátili slobodu. 
Jeho utýraný mozog pracuje horúčkovo, zúfale hľadá 
škáru, kade von z toho, ale nejde, nejde. To trhnutie sa 
stalo, to sa nedá odčiniť a naivné zúfalé výhovorky 
stretnú sa s cynizmom dobre vyspinkaných, 
naraňajkovaných pánov sudcov, ktorých kožka je v 
bezpečí a ktorí preto smelo si môžu dovoliť útočiť na 
lapeného potkaníka v pasci. Paraziti Justície a 
zpravodajstva, advokáti a redaktori starajú sa, sú na 
pozore, aby vyťažili, vycucali „z tohoto senzačného 
prípadu“, čo sa len dá. 

Štátny zástupca chrlí oheň a síru. Obviňuje, mračí 
sa, vlasy si trhá v úradnej horlivosti, je stelesneným 
symbolom urazenej bohyne Justície, ktorá sa nemohla 
väčšmi rozpajediť, ani keď našla švába v ambrozii na 
olympijskej hostine. Ten úradníček za tri mesiace má 
postúpiť do vyššej hodnostnej triedy, musí tedy „niečo 
dokázať“. 


Žiada spravodlivosť, právo a poriadok pre štát, ani 
pre vlastného syna by ich horlivej šie žiadať nemohol. 
Vyzýva porotu k prísnosti, dobrí údenári, zachovalí 
šustri, poctiví klobučníci, vžite sa do prípadu, 
pochopte jeho psychológiu, buďte prísni a súďte. 

Obhajcovia ich zasa zmäkčujú, dojímajú, pohýnajú k 
slzám. Ň 

Redaktori pilne si značia. Co, ten zlotrilec podľa 
udania domovnice vraj už pred troma rokmi raz 
zaviedol si dievku v noci do bytu? Úžasné! Udržoval 
hriešny pomer s trafikantkou? Neslýchané. A ten 
človek ešte žije, ešte ho neobesili? Aj tu sa hlási 
spanilá dievčina „bývalá baletka“, že jej obvinený 
dvoril a len vďaka jej opatrnosti, že ju nesviedol s 
cesty poctivosti. Hách, to bude niečo pre obecenstvo. 

Všetci tí úradníci mľaskajú od rozkoše, všetci tí 
pripravujú si kariéru, robia svoj obchod, budú 
peniažky, bude chlebíček, mäso, omáčka a to všetko z 
mftvoly tohoto umačganého, úbohého darebáka, toho 
lapeného potkaníka v pasci. 

Justícia sa mračí, zúri, prská, breše hubou, 
posunkami, hnevom i slzami týchto komediantov, - 
zatiaľ v úzadí i v budúcnosti, príšerné vojny, vraždy 
massové, za ktoré sa nerozdávaly povraz a žalár, ale 
medály. 

Takto si zarábajú chlebíček títo ľudia, títo 
remeselníci Justície. Takto si zarábajú z úbohého 
umačganého života tohoto nešťastného darebáka. 

Potom ho okázale obesia. Pred zrakom celej 
zhovädilej verejnosti, ktorá so sadistickou rozkošou sa 
díva, alebo hlce noviny: - Ako škubal sebou, ako 
zmodral v tvári, ako mu visel jazyk, ako sa doň zavesili 
katovi holomci, ako ustálil lekár okamženie smrti a 
ako sa dojímavé pomodlila celá znamenitá spoločnosť, 


aparát spravodlivosti za spásu jeho duše. Uchvatné 
okamženie. 

Od toho krajšie už len to mohlo byť, ako sa vyhnul 
Napoleonov generálny štáb, cválajúci cez hromady 
mftvol, zranenému vrabčíkovi, ktorý sa v prachu 
hradskej bezvládne trepotal. 

Túha Starého Kata, ako privádzal obviňovaných na 
šibenicu, jeho radosť nad „spechom“, keď sa mu 
podarilo niekomu pritiahnuť ešte pár rokov - vyvolaly 
v poslucháčstve práve opačný účinok, než on 
očakával. Zurian mal možnosť shovárať sa s kolegami 
a mohol zbadať, že sa nik netešil „úspechom“ Starého. 
Mnohí ho nazývali krvavým psom. Odsúdenca ľutovali. 
- Ty úbohý, zablúdilý brat náš, ty nešťastný človek, nie 
vešať ťa za ten poklesok, ale dať ti najesť, aby si 
netrpel hladom, vložiť ťa do ľudských pomerov, liečiť 
ťa v ústavoch, vychovávať, dať ti možnosť nápravy - a 
nie zhovädile sa škeriť a trieť si ruky, ako to robí ten 
tam, lebo sa mu podarilo premeniť tvoj doživotný žalár 
na šibenicu. 

Nie, poslucháči sa nenadchli, nesdieľali „ideály“ 
Starého, ale znechucovali sa a odpľúvali. Väčšina 
myslela na to, že bieda a bolesť je naším spoločným 
údelom, Kristus na kríži, to sme my všetcia, dnes ja, 
zajtra ty. Na tom niet sa čo radovať, triumfovať, súdiť, 
lebo je v živote sto ráz súdený každý. Tu treba 
liečiť a napravovať a nie bezcitnej, cynickej krutosti, 
hanebných komédií, hlúpeho divadla súdnych siení. 

Poslucháči mávali z prednášky Starého Kata o veľa 
drtivejší dojem, než z najzohavenejšej mftvoly. 

Eugen a Karol došli ku dverám pitevne. Dvere boly 
zavreté. - Akože, veď som tu bol pred chvíľou a teraz 
už tu zavreli? Musíme ísť, Karolko, druhým vchodom, 
cez posluchárňu. 


Eugen chvíľku uvažoval a podíval sa na hodinky. - 
Práve dve hodiny. Teraz má mať Starý prednášku. 
Bolo by zle, lebo by to znamenalo, že musíme počkať, 
kým neskončí. Skôr by sme sa do pitevne nedostali. 

A bolo to tak. Posluchárňa bola už plná a Starý už 
prednášal. Stával práve pred čiernou tabulou, vedľa 
dverí, čo viedly do pitevne. Nebolo možné prejsť a 
Karlovi s Eugenkom nezostalo nič iného, než počkať 
koniec prednášky. 

Tá však trvala pekelne dlho. Zurianovi chvíľami 
zdalo sa, že už to ďalej nevydrží. Musí vyskočiť, odsotiť 
Starého Kata a presvedčiť sa, urobiť koniec tej mučivej 
neistote. Jeho utýraný zrak mechanicky blúdil po 
stenách siene, počítal okenné tabule, lavice od predu 
do zadu i obrátene a mozaiku parketovej dlážky. 
Potom, keď zbadal, že jeho nepokojný, roz rušený 
pohľad začína byť nápadným, naklonil si hlavu do dlaní 
a snažil sa odpútať svoju pozornosť od sveta, aby 
zabudol na olovenú bezmocnosť kolesa času. 

Do uší mu udrel hlas, ktorý dosiaľ ani nepočul. Hlas 
prednášajúceho. Zadrapil sa do neho s celou 
pozornosťou, ako topiaci sa do záchranného povrazu, 
ktorý ho vytiahne z mora mučivej netrpelivosti, ktoré 
ho už - už pohltilo. 

Pozrel sa k tabuli. Starý kat tam stál, celkom 
vyjavený. Nadšene deklamoval: jeho malé, pichľavé, 
chytré očká veselo žmurkaly, prstom varovne kýval na 
poslucháčov, potom si ho oprel o čelo. 

- Musíte byť chytrí a veľmi, veľmi pozorní! Musíte si 
obzrieť ohromne pozorne a všímať si každej 
maličkosti. Každá zdanlivá malichernosť môže mať 
obrovský význam. Medzi prvými povšimnite si krčku 
plodu. Matka-sedliačka vám tvrdí, že vtedy odpoludnia 
na poli bola úplne opustená, pri pôrode jej nik 
nepomáhal, musela si pomôcť sama. S plačom vám 


dosvedčuje, že pritom zúfalom, kýčovitom namáhaní 
chcela plod za hlavu vyprostiť a len neskoršie, keď sa 
jej jasné vedomie vrátilo, zbadala, že plod svoj 
uškrtila. -? Pánovia, to môže byť rozprávka! Tomu 
veriť nemusíte. Môže to byť pravda a nemusí byť. Tu 
sa musíte presvedčiť, či si svoje dieťa neuškrtila 
úmyselne. Preto všímate si na krčku plodu stopy 
nechtov. Ak chcela, ako tvrdí, naozaj urýchliť 
mechanizmus pôrodu, róba to oboma rukami a tu 
stopy nechtov nájdete na oboch stranách krčku, a síce 
okrúhle hrany nechtov sú tu obrátené dolu. Pri tej 
nesmyselnej, kfčovitej námahe mohla svoj plod 
nevoľky uškrtiť. - Co nájdete však, ak ho škrtia 
úmyselne? Škrtí sa, pánovia, jednou rukou a to 
pravou, tedy stopy nechtov nájdete tu iba na jednej 
strane krku a tomu ešte okruhlosť končekov 
nechtových smeruje tu nie dolu, ale do vodorovnej 
čiary, ako si to ľahko predstavíte, keď valcovitý, mäkký 
predmet prstami pravej ruky si oblapíte. - Tieto znaky 
môžu vám výborne poslúžiť, len nesmú ujsť vašej 
pozornosti. 

Starý Kat bol vo svojom živle. Hovoril ďalej o 
predčasne pretrhnutej pupečnej šnôre, s ktorej plod 
vykrvácal. Pretrhla si ju matka úmyselne, či stalo sa 
tak náhodným pádom plodu na zem, keďže matka pri 
pôrodu nijakej pomoci nemala. - Tu si všimnite, Či je 
pretrhnutá blízko pupku plodu. Ak je tomu tak, to 
môže mať žena pravdu, ale ak je ten pretrhnutý koniec 
ďalej od pupku, to už je náramne podozrivé, bo viete, 
že šnôra pupečná je klzká a matka pri úmyselnom 
roztrhnutí musela si ju pár raz okolo ruky okrútiť. 

Tedy len pozor, pánovia, na všetko pozor dávať! 

Najmä, ak vás volajú k nemocnej, ktorá nebezpečne 
krváca a po vyšetrení vysvitne, že bol na nej vykonaný 
zákrok zakázaný, vo smysle paragrofu 144. 


Vypátrajte všetky okolnosti tohoto zločinu, bo 
musíte prípad udať. Ide o odohnanie plodu a preto 
napíšte si všetci formulár udania. 

Starý Kat diktoval a všetci medici písali: 

Z nálezu vyplýva potrat. Chybujú dôkazy, žeby bol 
býval samovoľný. Z doznania obvinenej vyplýva, že ide 
o umelé prerušenie tehotenstva. 

Nadiktoval im asi desať bodov, ktoré všetky nad 
slnce jasnejšie dokážu, že ide o trestuhodný zločin. 

Jeho odkrytie a správne udanie, pánovia, závisí 
vždy od vás, od vašej šikovnosti a ostrozrakosti. 

Sotva tie slová dopovedal, nastala neslýchaná vec. 
V zadnej lavici zaznel ukrutný psí brechot. 

Hau, hau, hau, hrrr... haf, haf. 

Tiahle psie vytie, kýmsi majstrovsky napodobené. 

Dychy sa zastavily, ústa sa otvorily, nechápavé sa 
pozeral každý do zadu. 

- Co to, čo to? - vydrala sa otázka zo Starého. 

V zadnej lavici ktosi vstal. Starší, ošúchaný, bledý 
chlap. Nikto ho nikdy na fakulte nevidel. Sedel 
nedaleko Zuriana, ktorý s vytreštenýrrii očami sa díval 
na neho. Šialenec, prebehlo mu mysľou. 

Cudzincovi líca vzplanuly. Prehovoril: 

Ja som to, ja, ostrozraký, šikovný, bystrouchý, 
čuchavý, pátravý poslucháč. Hľadám, vrčím, obzerám 
sa, hafkám, hrabem a stopujem vo smysle vašej 
znamenitej prednášky a teraz, prepáčte, city vo mne 
prekypovaly. Hrrrr... haf, haf, haf... 

Ináče sotva čakám už, aby som sa stal niekde, na 
vidieku lekárom. Och, to budú časy! Zájdem si do 
četníkov a do vrecák si napchám všetky možné 
formuláre udania. Pátravým zrakom premeriam ulice, 
vbehnem do každého domu, prehrabem od povaly po 
pivnicu všetko. Pozrem sa do hrncov, za kasne a pod 
periny. Občas si vytiahnem pár formulárov a napíšem 


udanie. Nebudem ja detektívom, lebo tí sú len ľudia a 
môžu mať chvíľky slabosti, keď nad prestupkom, 
spáchaným v biede, zažmúria oči. Nie, ja budem 
policajným psom, ktorému je všetko jedno, ktorý 
nezná milosrdenstva a podľa čuchu vypátra aj svoju 
vlastnú mater, čoby ju tým hneď aj na šibenicu 
priviedol. 

Akoby aj nie? Veď budem obvodným lekárom, bude 
to mojou povinnosťou. Dostanem na mesiac tisíc korún 
a zato predám súdu vlastnú starú mať, keby mala 
úmysel previniť sa proti paragrafu 144. Krvácaš, 
nekrvácaš, si polomítva? Najprv si sadnem na okraj 
postele, zistím si okolnosti zločinu, napíšem udanie, 
potom môže byť reč o lekárskej pomoci. K vôli istote 
sa však ešte pozriem do všetkých kútov izby, či tam 
nenájdem nejakú tú staršiu pupečnú šnôru, odtrhnutú 
od pupku nie päť, ale päťadvadsať centimetrov ďaleko, 
lebo tá je tiež nadmieru podozrivá a dáva mi možnosť 
zasa nového udania. 

Rvúca — bieda na celej zemi. Stotisíce 
nezamestnaných v každom štáte. Vojny, kde povraždili 
milióny zdravých, dospelých, nevinných ľudí. Periférie 
miest, nalezince a dediny sa hemžia zbytočným, 
úbohým ľudským materiálom, ktorý prišiel na svet 
nevolane, či náhodou a ktorý je odsúdený, ak nie na 
smrť hladom, tedy na biedne živorenie. Však nič to! Ja 
sa zato rozbehnem za hnilým, odhodeným, 
trojmesačným embryom na  smetišti dediny, 
zalarmujem četníkov, napíšem štrnásť formulárov 
presne podľa vášho návodu, udám, ohlásim na všetky 
strany a neuspokojím sa, kým zločinnú matku 
nevypátrali a neobesili. 

Pravda, ak príde bohatá, diskrétna pani, ktorá mi 
zaplatí pár tisíc korún, no tedy tú maličkosť - podľa 
vzoru toľkých kolegov, lekárov - odbavíme, nech už je 


v mesiaci hociktorom. Pekne, ticho, diskrétne a čiste. 
Nebude krvácať, ako ta biedna robotníčka, ktorá sa 
obrátila za sto korún na babu, nebude infikovaná. No, 
spraví sa to. Za dva týždne môže začať znova. 

Cudzinec to všetko vychrlil zo seba na jeden dych. 
Na konci vzal si klobúk a prv, než by mu bol mohol 
hociktorý z omráčených poslucháčov cestu zastať, 
zmizol vo dverách. Nik ho už nikdy na fakulte nevidel. 

Bolo trápne ticho, potom sa každý vzrušene 
spytoval. Pravda, darmo. 

Profesor prerušil prednášku. Medici hrnuli sa von, 
dvere pitevne sa otvorily a Zurian s Eugenom vstúpili. 

Bola tam mftvola bez hlavy. No, to bol chlap. Potom 
druhá s hlavou rozbitou na nepoznanie. To bola stará 
baba. Bolo tam šesťmesačné, zahodené embryo, šedivý 
starec so strelnou ranou v srdci a mladá žena, 
otrávená svietiplynom. Medúza však tam nebola. 

Mohla by byť ešte dnes doma, keď prefekt policajný 
príbuzným z mimoriadnych príčin dovolil ponechať si 
ju doma. 

Hej, večer sa tam podívam. 

Nad mestom sa šírila tma, keď sa Zurian prikrádal 
do ulice, kde bývala Medúza. Srdce mu búšilo besne, 
klobúk zatiahol si hlboko do očú, aby ho nik nepoznal. 
Blíži sa roh ulice, ešte pár krokov a vynorí sa známy 
dom. Pred ním hfba zvedavcov, rozčúlení obyvatelia i 
susedia, hromada detí, ktorým sa nezunuje čumieť na 
senzáciu celý deň, policajti, komisie, čierny automobil 
s bielym krížom. 

Za rohom vynoril sa dom. Zurianov dych sa zastavil. 

Nebolo tam nič. 

Pred domom - nestál nik. Nik si brány nevšímal. - 
Tak už by bola predsa len preč? 

Zuriana uchvátila mučivá tuha poznať pravdu. 
Zvedieť, čo a ako. Nech sa stane čokoľvek. 


S divou odhodlanosťou vkročil. Bez rozmýšľania 
vybehol na poschodie a zazvonil na dverách. 

Nič. 

Zazvonil ešte raz. 

Tiché kroky a dvere sa otvorily. 

Vstúpil, ale nevidel nikoho. Popošiel ďalej. Nikde 
nič. 

Zpoza dverí naraz zaznej e známy hlas: Karolko, 
načo ste prišli, Čo tu chcete? 

Obrátil sa, ako uštipnutý hadom. Zpoza dverí 
vystúpila Medúza. - Áno, ja samá som vám 
tefegrafovala, lebo som dúfala, že vás navždy 
odstraším a že sem už viacej neprídete. 

Zurian stál a díval sa. Stál tam a nemohol 
prehovoriť. 

Medúza sa usmiala. - No, čo je, Karolko, hovorte 
niečo. 

Tu sa uz ďalej neopanoval. Vrhol sa na diván a celá 
horkosť, zúfalstvo a sklamanie, v ňom nahromadené, 
vybuchly v neutíšiteľnom, kýčovitom vzlyku. 

- Medúza, Medúza, čo ste to so mnou spravili? 

Ohavný je chlap, ktorý vzlyká. Smiešna, slabošská 
figúra. Zurian bol smiešny a slabý. 

Toto bol najohavnejší kúsok Medúzin. 
Neodpustiteľne mrzký, nepríčetný, akého bol schopný 
len tento divý, podivínsky tvor, Medúza. 

Tak sa stávala jej rozháraná, divná duša 
každodennou mučivou a predsa sladkou, vytúženou 
nevyhnuteľnosťou Zurianovho života. 

Tu v letenskej nemocnici bol úplne sám. Eugen 
kdesi ďaleko na vidieku. Len tu i tam píše pár riadkov. 
Medzi toľkou zášťou v nemocnici, so zarmútenou 
dušou uchyľoval sa Zurian deň čo deň k jedinému 
tvoru, ktorý ho miloval, podivínsky, čudácky, ale tým 
vábivejšie pre Zuriana, k Medúze. 


VYVRHEĽ 


Sotva býval Zurian v letenskej nemocnici pár 
týždňov, už ho stihla pohroma. Už sa stal strediskom 
pozornosti a morovou ranou nemocnice. A to v spojení 
s tou osobou, ktorej sa tu najviac bál. 

Je chladná, jarná noc, bez mesiaca, iba hviezdy 
blikajú. Zurian vracia sa z mesta od Medúzy. Spokojne 
si premýšľa. 

- Načo sa trepať cez bránu, búriť portiera, keď jeho 
oblok je na prízemí: nechal si ho otvorený. Je oveľa 
interesantnejšie dostať sa v noci domov cez oblok, než 
cez bránu, to iste uzná každý. 


ZURIAN: Len treba obísť pravé krídlo budovy a už 
som tam. Áno, nemýlim sa, je to štvrtý oblok od kraja, 
ako som si to poznamenal. Tedy len skok a za päť 
minút, dobrú noc, izbička moja, zaspím spánkom 
spravodlivých. Aha, tu pod tým oknom mám uložený 
diván, poďme k druhému oknu. Prejde k druhému 
oknu a poriadnym rozmáchnutim sa skočí cez diván, 
na ktorom v nočnom župane leží slečna dr. Vokurková. 
Ohromný vresk. Vokurková sa vzpriami. 


VOKURKOVÁ: Ježiš, Mária, pomoc, kto je to, čo 
chce? Vyskočí a chytro rozsvieti elektrickú lampu. 
Zurian mrmle čosi a chce sa vyškriabal zpäť cez oblok, 
ale Vokurková ho chytá za kabát. Oho, pane, ja vám 
dám, v noci obťažovať poriadne dámy. Poďte len sem 
ku svetlu a predstavte sa, však ja vám dám nočné 
vychádzky robiť. 


ZURIAN skryje si tvár a zdrtene klesne na diván. - 
Slečna doktorka, prepáčte, na svoju hriešnu dušu vám 
hovorím, že som nemal v úmysle... 


VOKURKOVÁ s radostným prekvapením: Ach, to ste 
vy, pán kolega, no ste naozaj pekným vtáčkom! No, 
dívajme sa len na neho. 


ZURIAN zúfale: Slečna, pre Boha vás prosím, 
tichšie trochu, keby niekto to počul, bolo by strašné, a 
prosím vás opätovne, prepáčte mi, že som k vám 
skočil: uisťujem vás, že som sa... 


VOKURKOVÁ pristúpi k nemu: V akých rozpakoch 
je, ako sa namáha, aby svoju vinu ospravedlnil. Márne 
sa namáhate, všetko je daromné. 


ZURIAN: Slečna, prosím vás...! 

VOKURKOVÁ: Neproste nič, nič vám nedám, márne 
je vaše orodovanie! Vy neznáte doktor Vokurkovu! 
Mýlili ste sa, ak ste si myslili, že u mňa násilím niečo 
dosiahnete. Ja som nie, ako tie ostatné doktorky. 
Pristúpi k nemu celkom blízko, hlavu mu vezme do 
dlaní a podvihne ju. Ej, vy naničhodný malý, vy zlý 
beťárik, vy lump vylumpovaný, vy don Juanik 
prefíkaný, vy si myslíte, že to len tak ide s 
Vokurkovou? V noci vliezť do jej izby? A to vy aj pri 
druhých tak robievate, vy dobrý vtáčik! A či to nemá 
iný spôsob? Či sa to nedá aj ináčc vybaviť, čo? 
Hovorte, vy rafinovaný dobrodruh! Hovorte! Co ste 
chceli odo mňa? 


ZURIAN: Slečna, prosím vás, prosím vás, nie tak 
hlasno a verte mi, že... 


VOKURKOVÁ: Aha, aha, v akých je rozpakoch! Vy 
odvážlivý nočný motýľ! Vletíte slepo do žiariaceho 
plameňa, potom sa popálite a len trepete sa 
bezmocne, slova nenachádzate svoje city a myšlienky 
vyjadriť. No, upokojte sa, nebudem už tak hlasno 
hovoriť. Už vás nebudem strašiť. Vidím, že ste v 
hrozných rozpakoch. No, hovorte len pekne, pokojne, 
ja vám ešte pomôžem, lebo vidím, že ste ešte nesmelý. 


ZURIAN: Slečna, prepáčte, ale ja som obeťou 
nešťastného... 


VOKURKOVÁ: Hej, viem, nešťastného svojho 
mladistvého, nerozmysleného roztúženia. Tá krásna 
jarná noc vám spať nedá. V srdci vašom prebúdzajú sa 
tuhy, nepokojne sa prevaľujete na svojej mládeneckej 
posteli a celú noc strávite v trápneblaženom snení: o 
kom, no, o kom, no, hovorte! Vy zbabelý rytier, o kom? 


ZURIAN: Bože, to je strašné, to je strašné! 


VOKURKOVÁ: Ani nie také strašné, ako si myslíte. 
Hej, nesmelý ste, to je svätá pravda. Ja som to na vás 
už dávno zbadala. Zachytila som nejeden nesmelý vás 
pohľad. Bol však plný citu a ľutovala som vás, že ste 
taký zbabelý a veru ani si nezaslúžite toho, ale poviem 
vám predsa, že želala som vám v duchu, aby ste sa 
osmelili, aby ten veľký cit, ktorý vám srdce vyplňuje a 
ktorému neviete dať výraz, vás predsa len osmelil a 
priviedol ku mne. Tak, čo na to poviete, vy zlý zlodej 
naničhodný? Sadne si k nemu. Tak pekne nakloňte si 
hlavu ku mne a hovorte. Nič sa nebojte, sľubujem vám, 
že budem blahovoľná a môžete mať u mňa nádej. 
Počkajte! Vstane a zhasne svetlo: polotma. Tak, 
môžete sa prichýliť ku mne a hovorte. 


ZURIAN: Slečna, pre Boha, smilujte sa nado mnou, 
som v úžasnej situácii, ťažko mi vysvetliť, lebo 
nechcem vás nijako uraziť a potom len moja 
nešikovnosť celú vec zavinila... 


VOKURKOVÁ: Dosť už toho úbohého krákorenia. 
Poďte sem, vy zbabelec mizerný, ja vás naučím lásku 
vyznávať, lebo vy by ste si do súdneho dňa nevedeli 
rady. Objíma ho a ťahá k sebe. 


ZURIAN: Slečna, smilovanie, nechcite na mne, aby 
som... 


VOKURKOVÁ: Ani slova ďalej, bozkajte ma! Sem, 
na ústa! 


ZURIAN: Slečna, nechajte ma, ja som statočný 
chlapec, ja som ešte nikdy... 


VOKURKOVÁ: Ech, tak aspoň teraz sa naučíte. Co 
ma po vašej statočnosti, budete mojím, ja vám 
dokážem, že... divo sa vrhá na neho. 


ZURIAN po zúfalom zápase vytrhne sa z jej objatia, 
priskočí k elektrike a rozsvieti, vlasy rozcuchané atd., 
je hrozný: Budem kričať o pomoc, ak mi nedáte pokoj. 
Čo si vlastne o mne myslíte? Ja som sa sem dostal 
omylom, to je moja celá vina! 


VOKURKOVÁ skoro bez seba: Ja ti dám omylu, ty 
zbabelec. Skočí za ním. Zurian sa uhne, chce 
vybehnúť, otvorí dvere, ale hneď uskočí nazpät. 


ZURIAN: Pst, ani sa nehnite, sme stratení! 


VOKURKOVÁ: Čo je? 


ZURIAN nervózne prejde pár ráz izbu sem-tam, 
potom chytá sa za hlavu a s najväčším zúťfalstvom 
klesne na stolec: Slečna doktorka, je zle. 


VOKURKOVA vyskočí: Čože je, človeče, hovorte, čo 
je tam vonku? Chce otvoriť dvere, ale Zurian chytí jej 
ruku. 


ZURIAN: Zostaňte, pre Boha. Tam sedí sedemhlavý 
drak, či niečo ešte horšieho. Tam na chodbe naproti 
na lavičke sedí portierova žena, úžasná babizňa. 
Prežehná sa. Skoro jej oči vyskočily, keď ma zazrela, 
tak sa dívala na mňa. Teraz si len predstavte, čo bude 
z toho. Pán doktor Zurian vychádza o polnoci z izby 
slečny doktor Vokurkovej. 


VOKURKOVÁ: Človeče, vy ste ma zničili. Som 
kompromitovaná na celý život. Zajtra sa dozvie celá 
nemocnica, že som vašou milenkou. Oh, to je strašné, 
to je strašné! Omdlievajúc vrhne sa mu okolo krku. 


ZURIAN vymaní sa: Možno však predsa... 


VOKURKOVÁ: Mlčte, človeče, ja som zničená! Boh 
vás za to trestaj, že ste mi zničili dobrú povesť. Oh, 
Bože, ľudia zajtra prstom budú na mňa ukazovať. Oh, 
už je tam moja česť. Kfčovite plače. 


ZURIAN ironicky. Vaša česť. Položí hlavu do dlaní, 
trápne, dlhé ticho. Vyskočí. Slečna, tu treba rýchle 
niečo robiť. Vaša česť musí byť zachránená. Musí byť 
zachránená za každú cenu. Tú nešťastnú vec 


zapríčinila moja nešikovnosť, je tedy mojou 
povinnosťou, aby som našiel východisko. 


VOKURKOVÁ: Čo chcete urobiť, čo sa tu dá 
spraviť? 


ZURIAN: Ja teraz vyleziem oknom, obídem okolo, 
zazvoním na bráne a portierke zahrám túto komédiu. 
Povedzme, že vy ste ona. Začína Čosi pískať a opitými 
krokmi blíži sa k Vokurkovej. Dobrý večer, pani 
portierová. Prepáčia mi, prosím ich, mrzko sa mi 
chodí. Vypil som trochu, čo by som si, reku, nevypil, 
keď sa mi piť chce a vedia, pani portierka, čo by som 
im nepovedal, ako tuná idem, popri obloku tejto slečny 
doktorky Vokurkovej, reku, čo, keby som ju tak 
navštívil. I vliezol som k nej, ale dala mi pár takých 
zaúch, že mi oči zaiskrily a vyhodila ma, zkadiaľ som 
prišiel, cez oblok. Čert by veril, že by takéto 
dievčatisko s človekom tak mrzko nakladalo. - No tak, 
slečna doktorka, potom ju zavolajte a žalujte sa jej, 
nadávajte na mňa, že som hrubým násilníkom, a ledva 
ste ma vedeli vyhodiť... 


VOKURKOVÁ: Nie, to je strašne ordinárne. Hrozne 
sa blamujete. Nie, radšej nič. 


ZURIAN: Niet času na debatu, hlavná vec, aby sme 
to dobre sohrali, aby tomu uverila a výrazne - aby 
vaša česť bola zachránená. Dobrú noc, slečna doktor! 
Zmízne oblokom. 


Na a zahrali to. A ako dokonale. Hlúpa portierka 
tomu uverila. Zurian, zvrhlík, v noci vliezol k 
Vokurkovej, chcel ju znásilniť a len neslýchanej 


energii tejto etnostnej bytnosti možno ďakovať, že ho 
poriadne vyzauškovala a vyhodila, zkadiaľ prišiel. 

Ona žiarila čistotou, Zurian sa topil v neresti. Druhý 
deň ráno už zbadal účinok. Po dvore, po záhrade, po 
chodbách zastavovaly sa skupinky sestár a 
ošetrovateliek, živo rokovaly, prstom ukazovaly na 
neho, temperamentnejšie odpľúvaly a počul i nejednu 
nenávistnú poznámku. 

Keby bol mal rozum, ešte ten deň by sa bol pobral 
odtiaľ preč. Človek je však ťažko pohyblivý, slabý, 
konzervatívny tvor. Shánka o prijatie, obava pred 
budúcnosťou, ak svoje miesto stratí, ho postrašily. Bál 
sa odísť, čo si počať v tej trme-vrme vonku? Tu je už 
ako-tak uhniezdený. Potom svedomie má pokojné. 
Mrzká náhoda ho síce umazala, ale nijaký zázrak 
netrvá na veky. Za pár dní zabudnú nato a bude 
všetko dobre. Bude pracovať a neobzrie sa ani naľavo, 
ani napravo. 

Pri obede v jedálni sišla sa celá spoločnosť. Boli 
všetci ako elektrizovaní. V očiach svietila im radosť 
nad vítanou senzáciou. 

Zurian sedel s ľahostajnou tvárou a počúval. 

Začal to Dunčo: - Hm, mladá krv, bujná krv. 

Ružena Nemcova, vyschla, nechutná, potmehúdska, 
mrzká baba sa zachichotala: - Na ja, na ja, hi-hi-hi. 

- Ale počúvajte, - obrátil sa na Zuriana naraz Jašo, 
tento zo všetkých najobmedzenejší, - to ste boli tak 
veľmi opitý? 

Zurian podíval sa na neho bez slova. 

- Hej, hej, - prisviedčal Pufi, - hocijako by som sa 
opil, Vokurková by ma vždy len odpudzovala. Veď je tá 
baba hotové anafrodiziakum. 

Zurian pokrčil plecom a mlčal ďalej. 

A nebolo múdre od neho mlčať, lebo ich fantázia 
zimnične pracovala. K večeru prišly mu do uší už také 


verzie, že mu vlasy vstávaly. Podrobne vedeli už, ako 
perverzne Vokurkovú napadol, čo všetko od nej chcel 
a ako ho musela od nej portierka odtrhnúť. 

Dokonca už pár dní predtým, vlastne od začiatku ju 
svojimi ľúbostnými návrhmi obťažoval. 

Večer ho zavolal k sebe Starý Pán. Usmieval sa. 

- Fuj, aké vy máte gusto, - škľabil sa, - veď je tá 
baba, ako ropucha. I ja som bol mladý, ale na takúto 
obludu som nikdy ani nepozrel. 

- Za svoju dôvernicu však ju prijímaš i teraz, - 
kmitlo Zurianovi hlavou. - Donáša ti, špehuje, udáva, 
na to ti nie je dosť veľkou ropuchou. 

No, slabý tvor je človek. Zurian mlčal zasa, veď ani 
nemal čo povedať. 

Či vlastne predsa? 

A čo, keby bol tam hneď pri prvom obede vstal a 
obrátiac sa k veľactenej spoločnosti, povedal 
nenúteným hlasom, veselo, ležérnym gestom, milo a 
bezprostredne toto: 

Veľavážená kanibalská spoločnosť! 

Milí domorodci! 

Prišiel som medzi vás, do čiernej Afriky, ja, člen 
britskej geografickej spoločnosti, ja, chlúba a hrdosť 
svojho národa, medzi vás, aby som tu študoval, skúsil 
a skúmal. Moji ma varovali. Vraveli mi, že vy, 
obyvatelia pralesov, čierni domorodci, ste nebezpeční. 
Kultúra sem nevnikla, najviac v podobe cylindra, čo 
nosí váš náčelník, čo zožral misionára. No, nedal som 
sa odstrašiť, veril som svojmu šťastiu, dušu mi hrial 
plameň vedychtivosti. Zajali ste ma, som vo vašej moci 
a viem, že ma čaká osud všetkých belochov, čo sa sem 
predomnou zatárali. Vidím vo vašich očiach tuhu, ako 
ma opačujete, ohmatávate, či som dobrý, tučný, či 
budem pre vás chutnou pečienkou. Brúsite si na mňa 
nože i zuby - chcete ma zožrať. 


A verte mi, milí kanibali, nerád sa stanem vašou 
pečienkou. Je mi úprimne ľúto samého seba. Toľko 
som mal plánov, toľko práce ma čaká doma, tak mám 
rád tých svojich, čo ma čakajú, tak túžim po nich. 

Rád by som vám vysvetlil niečo - čomu však vy 
akiste ťažko budete rozumieť, lebo pre vás 
predovšetkým je dôležitá roštenka z belocha. Čam- 
čam, ňam-ňam, vidím, ako vám tečie slina, ako si 
hladíte bruchá, ako si ma vychvaľujete v nádeji 
chutnej hostiny. 

A rád by vás poprosil: nezožerte ma, moji milí. 
Pusťte ma svojou cestou, nech študírujem ďalej, nech 
odnesiem odtiaľto niečo pekného a užitočného. I keď 
ste kanibali, mám vás rád. Ste zaujímaví, ako takí, 
mám pre vás porozumenie. Hociktorý by prišiel ku 
mne, obdaril by som ho peknými sklenými perličkami 
a — dômyselnými, štrngotajúcimi, hrkotajúcimi, 
farbistými hračičkami. Rád by vám každému poslúžil 
dobrými, peknými darčekmi, milým úsmevom. Vašim 
ženám strúhal by som ešte i komplimenty, len ma 
pusťte, nezožerte ma, nechajte ma študovať. Dušu mi 
páli plameň lásky k vede a telo mi zanedlho bude páliť, 
piecť na rožni vás ohník, čo ma nad ním krútiť budete, 
aby som sa upiekol pekne do zlata-barnava. 

Neni to hlúpe? 

Máte tu hovädá i bravov. Dosiaľ ste sa živili ich 
mäsom. Jedávali ste áj plody lesné a v časoch núdze 
vychytali ste i myšky a potkanov celého okolia. Ham- 
ham, čam-čam, to je vaše heslo, to je váš, životný cieľ, 
viem ja dobre, milí kanibali, ale živte sa vy len i 
naďalej hovädzím mäsom, žerte len samých seba, či 
svojich zajatých nepriateľov. V časoch núdze i myšky a 
hmyz, ale so mnou spravte výnimku! - Či si vy musíte 
napchať do svojich otužilých žalúdkov, ktoré rovnako 
trávia všetko, práve mňa, chlúbu britskej učenej 


spoločnosti? Nebola by škoda, aby všetky moje krásne 
snahy, plány, lásku a všetko pochovaly vaše bruchá, 
zvyklé na kedajaké odpadky? Nechcem vás urážať, ale 
nechápem, odkedy majú sa krmiť prasatá pravými 
perlami. 

Keby ste len vedeli, z akého som sveta! Nás viaže 
tam k sebe cit. Koľkých mám priateľov a ako ich 
milujem. Maliarov, sochárov, hudobníkov, básnikov a 
spisovateľov. Viem, vy o tom všetkom nemáte ani 
poňatia a ja predsa slzy ľútosti roním nad svojím 
horkým osudom, že tu musím hynúť, ďaleko od svojich 
verných, milovaných, že zajtra, napozajtre, ja, ich 
spolubojovník za krásu, kultúru a lásku, - obrátim sa v 
hnoj vo vašich cynických útrobách. 

Preto nežerte ma, malí domorodci, žerte i naďalej 
len samých seba, hovädá, potkanov, kobylky a ostatný 
hmyz. A mňa pusťte s Pánom Bohom. 

Oči Zurianove hovorily: díval sa na troch doktorov, 
na Pufiho, na Dunča i na Jaša, prosiacim pohľadom, no 
ústa jeho ostaly nemé. Sme malí a ničomní. Len sny 
naše bývavajú krásne a plné vzletu i rozmachu, život 
je chatrný, mrzký a okríknutý! 

V živote tak málokedy možno pekne vznešene a 
presvedčivé hovoriť. Zaraz preruší náš hlas, čo chce 
vysvetľovať, prosiť, poukazovať na stránky 
nepovšimnuté, dokazovať zdeptanú pravdu, - preruší 
ho netrpelivé dupnutie, cynický rehot, zúrivý rev, čo 
netrpí ani slova dôkazu, alebo obrany. Preruší náš hlas 
vlastná zbabelosť, mrzká neodhodlanosť, neraz 
nedbalá pohodlnosť. A tak pre krásne, presvedčivé 
reči v živote miesta a času neostáva. Smaelí, 
neodolateľní bývavame my, úbohé maličké detičky 
svojho špinavého, biedou umazaného storočia len vo 
snách av obrazotvornosti. 


Tak mlčal i Zurian a páni kanibali žrali ho, žrali 
veselo, nenechali mu ani kožky na tvári, zožrali z neho 
všetko, mľaskali pri tom a brušká si hladkali traja 
doktori v jedálni: Pufi, Dunčo a Jašo. 

A čo si zachránil, to bola jeho úbohá kostra, bez 
svalov, bez sily, bez ozdoby. 

Nemohol sa už potom ani hnúť, prejsť cez dvor, že 
by sa mu nebol niektorý z nich, hlasne hafkajúc, do 
nohavíc nezadrapil. 

A Zurian mlčal. 

Mohol otráviť Pufiho strychninom. Nasypať mu jed 
ta, kde má skladište svojich statkov. Vyhľadávať 
Starého Pána, ktorý si ho koniec-koncov ako-tak vážil. 
Ten vedel o ňom, že má doma priateľov a preto ho 
akosi šetril. Mohol k nemu tiež chodievať. So dňa na 
deň zmäkčovať si ho, dvoriť mu, referovať, špehovať, 
zabávať ho. A opatrne nasypať mu jed zlosti proti 
Pufimu. Mohol to spraviť, no hnusilo sa mu. Musel 
myslieť vždy na Pufiho, na malého fanatika, ako sa 
váľa, zdochýňa na poli. Jeho skalený zrak ho 
nepoznáva, nevie, kto ho tak zákerne zničil. 

Mohol zahrdúsiť i Dunča. Mohlo stáť za ním aj päť 
strýkov v ministerstve, šibenici Zurianovej satiry nebol 
by sa vyhol. Bol by ho pôstískal za krk, až by bol 
všetky hviezdy videl v jasný deň, avšak musel si 
myslieť vždy na Obludu-Dunča, na snaživého otroka 
Jura Papuľu a pocit hnusu ho odzbrojil. 

Ani hlúpy doktor Jašo by sa nebol vyhol jeho 
bakule. V zmätkoch a neurovnaných pomeroch 
nemocnice bola by sa našla príležitosť zmlátiť ho, až 
by tak zdunelo, ale čože vziať na jeho tupej papuli. 

Ech, ktože by mal chuť mlátiť úbohých, malých 
hladošov, otrokov malého štýlu,  poslušných 
úradníčkov, ktorí okrem svojej kože nemajú na tom 
šírom svete ničoho. Mlátiť ich, kdeže? - Dať im k 


obedu ešte jednu fľašku pivka, aby radi boli, sohnať im 
kde-tu nejakého pacienta, čo by ho elektrizovať, 
mazať, nafukovať, vyprázdňovať, napchávať, škrabkať, 
injekciami dopichať mohli, čo by pár koruniek 
„prizarábali“. - Takto smýšľal o nich Zurian a mlčal, 
mlčal neustále. Za celý rok s nimi neprehovoril, len to 
najpotrebnejšie. 

Ako keby bol tušil, že tam v nemocnici čaká na 
neho boj s iným, horším a mocnejším nepriateľom. S 
nepriateľom ohromného významu - parazitom. 


RÔNTGENOVÁ POHROMA 


V nasledujúcich dňoch dostal Zurian definitívne 
zadelenie. Primár vnútorného oddelenia vidiac, že sa 
vyzná vo vyšetrovaní vnútorných orgánov, pridelil mu 
pavilóny pre tuberkulózu. 

Tento čas je z nemocničnej praxi najkrajšou jeho 
pamiatkou. Neraz si ho spomínal. Na stole mu stojí 
malý, čokoládový kohútik a kocúr, s dlhým, štíhlym 
krkom a s falošným úsmevom na tvári. Celú kopu 
takýchto vecí kúpili mu jeho pacienti na Veľkú noc. 
Mali ho radi, lebo bol k nim nežný a dobrý. Ako si 
spomína Zurian, defilujú mu v pamäti v poriadku, ako 
umierali. Lebo umreli všetci. Vymrel mu celý pavilón. 
Mužskí i ženské. Jeho predchodca nashromaždil tam 
strašný materiál. Prijímal každý zúfalý prípad - takých 
sa hlási najviac - samých nezachrániteľných 
úbožiakov, a tak sa stala z pavilónov, určených na 
liečenie tuberkulózy, - umierareň - neutešený brloh 
smrti. S každej strany, z každého kútika kašľala na 
Zuriana smrť. Vo vzduchu len tak prášily sa v lúčoch 
slnca ohromné miliardy bacila tuberkulózy. Najprv ho 
to robilo nervóznym. Kázal sestre, bledému, starému, 


kyslému dievčaťu, aby ráno pred vizitou, keď ho čaká, 
všetky dvere i okná otvárala. Aby všetky siene dala 
čerstvým prievanom prefukovať. Nech je vzduch aspoň 
trošku čistejší. No, dlho to nerobil. Málo to pomohlo, 
lebo pacienti chrchľali mu priamo do tvári, do úst, do 
nosa, ako icn vyšetroval. Upokojil sa. Vezmi to čert. 
Co komu súdené, veru ho neminie. 

Zurianove krásne pavilóny boly neutešenou 
umierarňou na smrť odsúdených ľudí. Samé zničené, 
rozožrané pľúca. Samé prízvučné vlhké i suché 
rachoty. Samé kaverny, veľkosti pästi, jablka. Mohol z 
hudobných šelestov kavernóznych svojich pacientov 
sostaviť celý orchester. Väčšinou mladí ľudia. Veselí, 
bujní, často úplne zdravého zovňajšku. Zeny-chuderky, 
dúfajúce, samopašné, žartujúce. A tí všetci mali svoje 
dni spočítané. Všetkým chrčalo, hralo, pískalo a 
praskalov pľúcach. Strašný a nezraniteľný bacil žral 
týchto ľudí, búral im pľúca a oni umierali, ako muchy v 
jeseni. 

Každý týždeň jedného-dvoch pitval. Lebo bolo to 
jeho povinnosťou a musel to robiť i k vôli poučeniu. Od 
mnohých sa lúčil v slzách. Oni to nevideli, dúfali do 
poslednej chvíle. Už sa dusili, ležali v poslednej agónii, 
oči sa im už prevracaly, ale keď mali medzitým 
chvíľočku, v ktorej blikajúci plamienok života bol 
vzbíkol, sotva počuteľné sa ho spytovali: Pán doktor, 
mám väčšiu horúčku, než včera? - Ak bude zajtra 
pekne, dovolíte mi ľahnúť si von na terasu? - CČudná 
nepochopiteľná nádej tuberkulotikov držala sa ich do 
poslednej chvíle. A tak mu mrely tie bytnosti, ktoré mu 
cez týždne prirástly svojou milou povahou k srdcu, 
nezadržateľne a Zurian nemohol nič robiť, lebo stáli 
všetci jednou nohou v hrobe a ľudská moc im pomôcť 
nemohla. Tešil ich do poslednej chvíle, nikdy nikoho z 
nich nezarmútil, ani jednému nepovedal pravdu aiv 


agónii šeptal im na otázku, keď im morfiom zmierňoval 
zápas smrteľný: Áno, bude dobre, bude lepšie, 
počkajte len, počkajte. Bolo im dobre. Dobrotivá smrť 
všetko urovná, sotrie bolesť, urobí koniec ľudskému 
utrpeniu. 

Anča Lednická mu dnes ráno potajomky vstrčila do 
ruky kus pogniaveného papieru. „Magda a Irena, čo 
včera skoro naraz umrely, ma prosily, aby som vám 
ich posledný odkaz odovzdala.“ Na cedulke stalo: - S 
Bohom, náš pán doktor, my sme Vás veľmi rady maly. 
Dnes je to už s nami veľmi zle a Vy nie ste tu. Myslite 
niekedy na dve dievčatá, ktoré Vás už neuvidia. - 
Magda. - Irena. 

Za čas bol Zurian taký rezignovaný, že vstupoval na 
svoje oddelenie, ako na cintorín. Od prvej chvíle dával 
pozor a neprijal už nové, beznádejné prípady. 


Nemilosrdne ich odmietal. - Nemám tu pre vás 
miesta. - Ja tu chcem liečiť, zachraňovať a nie 
pochovávať. 


Za dva-tri mesiace mal pavilóny čisté. Pochoval 
všetky kaverny. Márne prišiel už potom k nemu 
kolega, že chcel by počuť nejaké kaverny. Nemohol 
mu vyhovieť, lebo ich proste nebolo. Mal už tam samé 
začiatočné prípady, s ktorými sa dá niečo začať, ktoré 
možno liečiť i vyliečiť. 

Potom už tam neumrel nikto, ale odchádzali 
polepšení i ozdravení. Ťažko chorých, čo sa u neho 
hlásili, odkazoval do hôr, do sanatorií. On tu hôr 
nemal, len dobrý vzduch, slnce, pokoj, hojnú, výživnú 
stravu, ale stačilo to a Zurianove pavilóny rozkvitaly. 

Bol by tak nažíval v peknej harmónii a spokojnosti 
ešte dlhý čas, keby nebol zalomcoval jeho duchom 
diabol ctižiadosti. Ale padol mu v obeť a musel zato 
pykať. 


Zrak jeho túžobne smeroval k rôntgenu. K tomuto 
zázračnému aparátu, pred ktorým nezostane skryté 
nič, ani fliačik, ani najmenšie zhustené ložisko v 
pľúcach a ktorý každé lekárske tápanie vo tmách 
osvieti prenikavým svetlom istoty a presvedčivosti. 

Veľmajstrom rôntgenu bol v letenskej nemocnici 
doktor Dunčo. Bol to ináče veselý chlapík, hereckého 
talentu a nevyčerpateľný anekdotár. Okrem toho 
majiteľ strýka v ministerstve, tedy obávaná a 
uznávaná lekárska kapacita. Zurian s ním bol v 
pomere dobrom. Kedy-vtedy aj zašiel k nemu a učil ho 
slovenským ľudovým pesničkám, ktoré mal rád. Primár 
Zuriana už dávnejšie pobádal, aby sa rôntgenom 
oboznámil, aby niektorého zo starších poprosil, nech 
ho zasvätí. Zašiel tedy raz k Dunčovi a predniesol mu 
svoju prosbu: 

- Prichádzam k vám zčiastky poverením pána 
primára, zčiastky z vlastnej ambície, ako vedúci lekár 
tbc pavilónov, kde rôntgen potrebujem. Nie som už v 
tej veci úplne neskúsený. Videl som tu už mnoho 
prípadov, viem, čoho si mám všímať, jediné, čo 
neznám, to je stroj samotný a zachádzanie s ním. O 
toto by som vás prosil, ako známeho virtuóza aparátu. 
Naučte ma so strojom zachádzať, nech si viem svoje 
nálezy rôntgenom kontrolovať. Potrebujem toho, ako 
soli a bol by som vám nesmierne vďačný. 

Dunčo všetko ochotne prisľúbil. Zrejme mu 
lichotilo, že ho Zurian vyhľadal o radu, ako odborníka. 

- Veľmi rád vás naučím. Pripomeňte mi to zajtra 
odpoludnia, aby som nezabudol. 

Zurian bol šťastný a celú noc sa mu snívalo o 
rôntgene. 

Hej, dosiaľ bol odkázaný pri vyšetrovaní na svoj 
sluch, teraz bude mať nad svojím nálezom mocnú 


kontrolu. Tú najmocnejšiu, čo dosiaľ jestvuje - 
kontrolu zraku. 

Ledva vyčkal odpoludnie. I vyhľadal Dunča, ako mu 
povedal a prosil ho zasa. 

Bol tam aj Pufi. - Co chce, čo to chce? - spytoval sa 
zvedavo. 

- Eh, naučím ho rôntgenu, - odvetil mu na otázku 
Dunčo. 

- Ty, počkaj, počkaj, - zasyčal Pufi a ťahal ho 
nabok. Čosi mu šepkal rozčúlene a na srdce Zurianovo 
usadal chmúrny tieň skľúčenosti. Cítil, že je rôntgen v 
nebezpečenstve. 

A naozaj, Dunčo sa vrátil a s ľútostivým hlasom mu 
oznamoval, že, bohužiaľ, musí ísť do mesta, má súrnu 
prácu a že niektorý iný deň si to preberú. 

Poďakoval mu, ale v duchu tušil, že ho nikdy 
nenaučí. Preklínal svoju smolu, že tam bol Pufi. Iste 
mu to on zmaril. 

A nemýlil sa. Dunčo so dňa na deň ho odkladal. 
Stále mal niečo spraviť, stále mu bolo ľúto, a tak sa to 
ťahalo asi mesiac. 

Medzitým Zurianova rúha po rôntgene vzrástla v 
neutíšiteľnú pálčivosť, ktorú nemohly uhasiť len 
zelené, fosforeskujúce lúče tohoto tajomného aparátu 
tam v tej podzemnej izbičke. 

Zúrivé sa vrhol na učebnice. Prebral celú teóriu, 
hltal všetky odborné knihy o tomto prístroji. A tak 
ozbrojený teoretickými vedomosťami, s klopajúcim 
srdcom si raz odpoludnia vstrčil sväzok kľúčov z 
laboratoria do vrecka a keď tam nik nechodil, vlupal 
sa do svätyne. 

Na niečo sa i pamätal, lebo i vo tme sa snažil, čo 
len možno odkukať Dunčove manipulácie. Bol krajne 
opatrný. Zapäl prúd, pozapínal lampu, a kto by vedel 
opísať jeho blaženosť, keď lampa naraz zelenavo 


zažiarila a zjavily sa kostené kontúry Zurianovej ruky, 
pred štít položenej. Zosilňoval prúd a s rastúcou 
blaženosťou počúval hrkotanie motoru a sršanie 
lampy. 

Všetko šlo krásne. Pamätal sa presne na všetky 
Dunčove pohyby. Bol krajne opatrný a neprekročil 
hraníc prúdu, ktoré predtým vídaval na voltmetre. 

- Zvíťazil som, - vykríkol radostne s triumfálnym 
pocitom. - Nasoľ si, Dunčo, svoje vedomosti! 

Na druhý deň ráno vzal si so sebou piatich 
pacientov a tretí deň ráno tam sa skvel už jeho nález 
skiaskopický medzi ostatným referátom. 

Účinok bol ohromujúci. Primár pri týždennej vizite, 
lebo chodil ho kontrolovať len raz do týždňa, spokojne 
sa usmieval. Dunča a Pufiho išiel šľak trafiť. Nález bol 
rozsiahly, pekný a odborný. Ohromil každého. 

Pufi po vizite s bledou tvárou, so stisnutými perami, 
ho zastavil: 

- Kto vás učil rôntgenovať? 

- Nikto, ja sám. 

- Dajte si pozor. Dajte si dobrý pozor! 

Nechápavé sa díval za ním. 

A na druhý deň dole pod zemou pri aparáte stihla 
Zuriana prvá pohroma. Mal so sebou troch chorých, 
ktorých si chcel prezrieť. Zapäl prúd do motoru, 
potom zápal i do lampy. Lampa nezačala, ako 
obyčajne, sršať a nezažiarila svojím mäkkým, 
zelenkavým, fosforeskujúcim svetlom, ale miesto toho 
dnuká v spojovacej skrini nastala veľká trma-vrma. A 
ako kľukou krútil ďalej, naraz s boku, zo skrine dostal 
taký úder, že sa svalil so stolca na zem. Pacienti ho 
museli sobrať a doviesť hore do bytu. Triasol sa na 
celom tele. Prosil ich, aby o veci nikomu nič 
nepovedali. Stihla ho len chvíľková nevoľnosť. S 


aparátom to nemá nič spoločného. Však inokedy si ich 
prezrie. 

Cítil v úzadí prsty Pufiho, lenže ešte nič určitého 
nevedel. Neskoršie sa dozvedel, že takýto úder 
vysokonapätého prúdu menšie zviera by bol určite 
zahlušil a mal pekelné šťastie, že svoj kožuch tam 
nenechal. 

- No, nič to. Nedám sa odstrašiť. Na druhý deň s 
anjelskou trpezlivosťou a úžasnou opatrnosťou našiel 
chybu a veselo si svojich pacientov odrôntgenoval. 

Po nasledujúcej vizite s primárom a po peknom 
rôntgenovom referáte Zuriana, prišiel k nemu Pufi. 
Pery sa mu triasly rozčúlením a bol bledý ako stena. 

- Upozorňujem vás naposledy, dajte si s rôntgenom 
pozor, lebo zle pochodíte. Neviete s ním zachádzať, 
tak ho nechajte. 

- Tak ma naučte, pane, - prosil ho Zurian. 

Pufi neodpovedal, len divo ho zmeral a odišiel. 

Druhý deň ráno primár zastavil Zuriana: 

- Počul som, že sa stále paprete s rôntgenom, hoci 
ho neznáte. Prosím vás, nechajte to. Taká lampa stojí 
tritisíc korún, chcete ju silou-mocou vypáliť? 

Chcel sa mu ponosovať, že ho nik nechce naučiť, ale 
nemohol, lebo sa mu hnusilo. Primárovi akiste 
poriadne nabaláchali. 

Či ísť k Starému Pánovi a poprosiť ho? Iste by hneď 
nariadil, aby ho naučili, ale či je možné takouto cestou 
kráčať? 

Na tretí deň skoro umieral tuhou po rôntgene. 
Neodolal, vzal si kľúče, zavrel dvere za sebou a zápal 
motor. 

- Tisíc striel vám do matere! Robíte si z vedy 
tajnosť, ako stredovekí Šarlatáni! A ja sa nedám 
odstrašiť! 

Motor hrkútal a Zurianovi srdce búšilo. 


Ako sa dotkol kľuky, aby prúd prepojil na lampu, 
lampa naraz maximálnym svetlom zažiarila, divý 
praskot, potom ticho. Smrteľné ticho, v ktorom 
nepočuť len divé klopkanie Zurianovho srdca. Vo 
vzduchu vôňa spáleného vosku. 

- No, servus, teraz som si dal. 

Hlavu si nahol do dlaní a čakal, aby sa zem otvorila 
a zhltla ho. Ani nevie, ako dlho tak sedel. Vzbudil ho 
rachot ] "ľúča. Vstúpili Pufi a Dunčo. Na prvý pohľad 
videli, čo sa stalo. 

- Nešťastný človeče, čo ste to spravili, - spytoval sa 
ho Dunčo farizejským, ľútostivým hlasom. - Lampa je 
vyhorená. 

- Počkajte, mládenče, to si vypijete, - syčal Pufi. 

Zurian zasa pocítil jeho prsty v úzadí. Kto zapal 
rôntgen na krátke spojenie? Akiste duchovia, či sám 
od seba sa tak zapäl. 

Odvliekol sa bez slova. 

Na druhý deň ho volal primár. Prijal ho vo svojej 
ordinačnej izbe. Zurian nerád si spomína na tu scénu 
medzi nimi. Náhrady prijať nechcel. Lampu zaplatiť 
nedovolil. 

- Ech, úbohý, slabošský tvor je človek, - pomyslel si 
Zurian neskoršie. - Nemal tam ostať. Po rôntgenovej 
pohrome dvojnásobne nie. Mal odísť, odísť hrdo, s 
pozdvihnutou hlavou od týchto  závistlivých, 
zlomyseľných ľudí. Ešte vždy bolo nejako. Aj s ním by 
už bolo nejako bývalo. Nemal tam zostať ani deň. 

Lenže človek je nehybný, nepružný, slabý tvor. 
Nerád sa pohne. Bojí sa. Drží sa i slamky kíýčovite. Bojí 
sa zmeny, neistej budúcnosti. 

Tak tam zostal Zurian na svoju hanbu a nešťastie. 

Tak sa stal nemožným na vnútornom oddelení. 

Keď bol dosiaľ z aféry s Vokurkovou len blamovaný, 
teraz bol už priamo štvaný a nenávidený. 


Neposlúchol rozkaz primára. 
Musel svoje pavilóny zanechať, musel z vnútorného 
oddelenia odísť. 


POMSTA 


Zurian mal bezesnú noc. Uvažoval, čo robiť. Strávil 
si udalosti: 

- Pufi a Dunčo, dvaja horliví dvojnožci, mám sa na 
vás hnevať? A keď áno, tak mám sa stále zlostiť? Prečo 
nemať aj chvíľu pochopenia, ktoré všetko zahladí, 
všetko urovná. S 

Vy ste vlastne s tým rôntgenom mali pravdu. Tažko 
začať kamarátiť sa s čínskym kulim a vy ste ma mali za 
kuliho. Veď som vždy mlčal. Cušal vždy a všade. Vy ste 
zo mňa nikdy súkromného slova nedostali, nemohli ste 
ma tedy poznať. 

Život váš bol krutý. Ako ťažko šlo Pufimu vydobyť si 
v nemocnici svojho pekného postavenia. Co mu 
príroda nedopriala, príjemného zovňajšku, musel 
nahradzovať, aby získaval dôveru svojich blížnych, 
ohromným prispôsobovaním sa. Slo to akiste len 
pomaly a namáhave. 

Aj Dunčo si vážil akiste veľmi svojho strýčka v 
ministerstve, lebo cítil dobre, že v záplave toľkých 
univerzít, v dave prebytočného doktorského materiálu, 
bol by býval stratený. So svojím medicínskym 
antitalentom a nenapraviteľnou povrchnosťou nebol by 
dostal miesta vôbec. 

A teraz predstavte si, že sa naraz zjaví v nemocnici 
neznámy, zelený mládenec, ktorému o pár týždňov 
primár pridelí tuberkulózne pavilóny, miesto a prácu, 
ktorú mával odjakživa vždy najstarší a najskúsenejší 
pomocník primárov. Videli ste, že miesto svoje tento 


mladíček zastáva dobre, že je primár s ním spokojný a 
sveruje na neho stále viac a viac samostatných úkolov. 
Pichlo vás to, to je samozrejmé. Ach, tu je kuli, pozor! 
Biely robotník, pozor na kuliho, ten nepotrebuje mäsa, 
tomu netreba odpočinku, ten vyžije z pár hrstí ryže a 
vyspí sa i na holej dlážke. Jeho húževnatosť a 
práceschopnosť sú nekonečné, je to odporná 
konkurencia, preto, biely robotník, pozor si daj! 

A kuli za pár mesiacov vás naozaj dohonil. Ani 
jeden z vás mu nikdy nič neukázal, jednako poznal 
všetko, čo potreboval, ba vedel viac, zaujímal sa o 
všetko a bral všetko od základov. Papral sa stále v 
mftvolách, pestoval baktérie, študoval chémiu, 
preliezol vo svojom voľnom čase všetky oddelenia 
letenskej nemocnice. Osvojil si úplne Pufiho pracovný 
štýl, ba prehlboval si ho svojrázne a doplňoval. 

Tak to bolo, čert vezmi skromnosť, ktorá by to 
zamlčala. Zurian si spomína na tie veci spokojne a 
sebavedome. 

Kuli je to, ozajstný, dokonalý kuli, preto pozor! 

A teraz chce sa naučiť rôntgen. Vec, ktorú okrem 
primára poznajú v nemocnici len dvaja: Pufi a Dunčo. 
Vec, ktorá ich vyzdvihuje zpomedzi ostatných, 
zahaľuje do rúcha  triumfálneho, imponujúcej 
nezbytnosti a nepostrádateľnosti. Oh, veľkí boli tí 
dvaja, keď tak dopoludnia zasadli si k stroju, aby v 
prítomnosti primára a celého zástupu odrôntgenovali 
„materiál“. O Dunčovi sa povrávalo, že vie nielen 
presviecovať a snímky robiť, ale dokonca i liečiť, 
ožiarovať povrchné kožné choroby. 

A teraz príde kuli a chce sa to naučiť. 

Počul už niekto niečo takého? 

Ba ešte čo? 

Aby ich zajtra, pozajtra z rôntgenu vytisol? Kto 
pozná jeho úmysly? Kto ručí za to, či by kuli za čas 


nepovolal do rôntgenu ostatných svojich spolukuliov a 
nenaučil by ich tomuto záhadnému remeslu, tejto 
povznášajúcej veci? 

Odio profanum vulgus. 

Pufi a Dunčo mali úplnú pravdu. 

Podzemné, čierne, intímne miestnosti im slúžily za 
hniezdečko dostaveníčok, potrebovali oni ta tretieho, 
či dokonca luzu? 

S neznámym cudzincom mali sa oni deliť o slávu? 

Zelenému, nesympatickému chlapíkovi mali oni 
poskytnúť dar na celý život, možnosť úplného, 
presvedčivého vyšetrenia vnútorných chorôb? 

Mali pravdu? Život je často divný a ľudia ešte 
divnejší. Koľko raz ohrievaš na svojich ňadrách zmiju, 
ktorá ťa pri prvej príležitosti Štipne. Pusť nevďačníka 
do svojho domu, ani sa nenazdáš, už ťa vy tisol na 
ulicu a môžeš potom o hlade, o smäde, v slzách, 
opustený, otrhaný, preklínať svoju hlúpu dôveru a 
dobromyseľnosť. Nevďačník ťa ešte dokope tvojimi 
vlastnými topánkami, ktoré si mu daroval. Ň 

Ako to mali tí dvaja vedieť, že som nie taký. Ze ich 
nechcem vykynožiť, že chcem mať len jasno na svojom 
vlastnom oddelení, v pavilónoch svojich, že sa do nich 
nechcem starať. Ako mohli tušiť, že by ma boli 
zaviazali k nekonečnej vďačnosti, že by som ich bol do 
smrti spomínal, ako svojich učiteľov. Vo svete tak málo 
lásky, tak málo dobroty, a keď kvapne kdesi, predsa 
len to priamo omráči. Srdce naplňuje láskou a 
zbožnou úctou, do očí vyludzuje slzu pohnutia a 
oblažujúceho pocitu: - Hľa, sú dobrí ľudia na svete. 

Ja som však vždy mlčal, ako to mohli tí dvaja 
vedieť? 

Ej, ej, Pufi a Dunčo, nehnevám sa ja na vás. A keď 
vám tu aj mrzký pomník staviam, i s tým chcem len 
dobré. 


Lebo je tu ideál, na ktorý si zrak upieram. 

Akokoľvek, čokoľvek bude, vždy rád som poučoval, 
rád sdieľal s každým, čo som vedel. Morálke lekárskej 
neučil som sa od tých, čo mi odopreli, ale od tých, čo 
mi dali. Lebo boli aj takí a v tejto chvíli vzdávam česť 
ich jasnej pamiatke. Lebo dávať je krajší pocit, než 
prijímať, a rozdávať vedu, vedomosti je pocit 
vznešený, gesto ušľachtilé. Je posunkom duchov 
vyšších a ja si želám patriť medzi nich. A ako sú 
lakomí žgrloši, tak sú aj vášniví rozdávatelia statkov 
duševných. 

A preto poďte sem, malý Pufi a chlpatý Dunčo. 
Nehnevám sa ja už, nech vás pohladkám na znak 
smierenia. Nechcem ti už nasypať strychnin, Pufi, a 
neobesím ťa už, Dunčo. Rozíďme sa v pokoji. Nemám 
už s vami nič spoločného a keď má i uchváti ešte tu i 
tam zlosť a odpor proti vám, vedzte, že je to len 
okamžité, slabosť ľudská. Prejde, ako prišla a napokon 
vás jednako len pohladkám po srsti a hodím vám 
koštialik svojho porozumenia a lásky, čo všetko urovná 
a odpustí. 

Zurian dlho hľadel pred seba do tmy svojej izbičky. 


NA NOVOM ODDELENÍ 


Starý Pán Zuriana zadelil na nové pôsobište. Na 
oddelenie kožných a pohlavných chorôb, vedľa doktora 
Jaša. 

Pomery boly tam iné. I primár bol iný. Bol to doktor 
Ditrich, šedivý, nesmierne vážny človek železnej 
energie. Málo hovoril, ale rád poučoval a v tom smere 
bol pravým opakom primára vnútorného oddelenia, 
ktorý sa pri vizitách len ironicky usmieval a mlčal ako 
ryba. 


Zurian na tomto oddelení za dva týždne naučil sa 
viac, ako na vnútornom za dva mesiace. Primár mu 
nedal pokoja ani na chvíľku. Čo je to? Čo o tom súdite? 
Ako by ste to liečili? Prečo sa to nesmie robiť takto? 
Aký to bude mať priebeh? Čítali ste už t o tom niečo? 
Sledujete najnovšiu literatúru? Ja vám tie sošity 
požičiam, ak chcete. Do zajtrajška spravte to a to. 
Chcem mať presný záznam a zprávu o tom a o tom. - 
Nasolil Zurianovi toľko roboty, až sa mu hlava krútila. 
A vyhnutia nebolo, duch tohoto oddelenia bol taký 
prísny, poriadok taký dokonalý, že slovo primárovo 
bolo najvyšším zákonom a bola vylúčená možnosť, aby 
sa niečo z jeho nariadení nesplnilo. 

Zurian cítil nad sebou mocnú ruku. Tá ruka ho 
nemilosrdne poháňala, nedala mu ani oddýchnuť si, 
ale aj štedre rozdávala. Sypala plnou hrsťou poučenie 
dlhoročných, hlbokých skúseností. 

Tento šedivý pán prísnej, chladnej tvári nikdy sa 
neusmial, nikdy vľúdneho slova nepovedal, humor bol 
mu neznámy, ale jeho chladná tvár sa nadchla, keď 
začal vykladať o novom zaujímavom prípade. 

Dôstojným jeho asistentom bol doktor Jašo. Tešil sa 
najdokonalejšej dôvere primárovej, čo i zaslúžil. Tento 
človek žil a mrel na oddelení. Osobne bol práve taký 
neústupný, ako primár. Zurian cítil, že by bol s ním 
vychádzal celkom dobre, keby bol prišiel na oddelenie, 
ako neznámy, lenže Jašo ho už poznal z vypravovania 
pri obede, ako nebezpečného vydriducha a preto ho 
prijal s krajnou nedôverou. 

Jaso bol divný človek. Bol celý a úplný len v práci 
na oddelení. Spoločensky bol nemožný. Tučný chlap, 
úplne plešivý, s rozpľasklou, tučnou bledou tvárou, 
lenže bez obvyklej dobromyseľnosti tučných ľudí. V 
tlstom jeho tele býval duch Cassiov a Július Caesar by 
sa bol cítil v jeho prítomnosti iste nepokojne. Jašova 


bledá, bacuľatá tvár bola chladná, tupá, len akási 
rozpačitá, nervózna grimasa dodávala jej akéhosi 
nepríjemného, odpudzujúceho výrazu. Bola to tvár 
neurastenika, rozhorčeného podivína. Jeho úsudky, 
ktoré kedy-tedy pri obede prednášal, boly neslýchané 
primitívne. Ľahko sa urazil a vtedy hrubo nadal 
komukoľvek. Mal pozíciu pevnú, mal úplnú dôveru 
svojho primára, ktorý ho potreboval, preto mohol si to 
dovoliť. 

Doktor Sansculotte, o ktorom ešte bude reč, ktorý 
bol so Zurianom naraz prijatý do nemocnice a osud 
ktorého nebol práve ružový, počul raz Jaša, ako 
spieval časť z Rigoletta. Natešený oznamoval 
Zurianovi, a dlho sa dohadovali, či má byť Jašo naozaj 
takým hovädom božím, ako vyzerá a ako sa ukazuje, či 
azda predsa skrýva v sebe iskierku niečoho 
šľachetnejšieho. 

Zurian obdivoval jeho práceschopnosť a 
svedomitosť. V puntičkárstve mal veľa spoločného s 
Pufim, lenže nerobil to tak hlučne a afektovane. 


DIVÉ ATÓMY BOHA 


Pri každej veci, s ktorou sa človek zaoberá, prvé 
dojmy sú tie najmohutnejšie. Tak sa stáva blázinec pre 
laika, ktorý tam bol iba raz, rozprávkovou senzáciou, 
kým je on pre lekára samozrejmou a neraz i unudenou 
povinnosťou. 

Prvé týždne na tomto oddelení boly senzáciou i pre 
Zuriana. Priamo hltal vnútornú filozofiu oddelenia a 
jeho chorôb. Tú stránku, čo Jašo už dávno necítil, ak ju 
kedysi vôbec cítil. 

V prvých časoch práca na oddelení pre Zuriana 
neznamenala púhy odbornícky výkon. Nie, ona bola 


plná vzťahov k životu. K tomuto každodennému životu, 
ktorý žije každý človek, i ty, čitateľ! Chorí na tomto 
oddelení mu neklesli ešte na úroveň nemocničného 
materiálu. Hľadel na nich, ako na ľudí, na svojich 
nešťastných bratov, ktorí všetci majú svoj osobný, 
zvláštny život, bolesti i radosti. Za každým prejavom 
choroby videl tam ruku mocného Boha, od ktorého 
všetko pochádza. 

Vzdelaný čitateľ, láskavej, pochopujúcej duše, 
milujúci člen bratstva živých na zemi, nože počúvaj: 
predstaví sa ti zbojník, pliaga ľudského plemena. 

V močovej rúre človeka i v normálnych pomeroch 
žije celá kopa baktérií. Sú to tyčinky, kokky, malým 
bodkám podobné, neviditeľné bytnosti a diplokokky, 
čiže dvojbodky, žijúce vždy po pároch pospolu. Žijú si 
tam pekne, sadávajú si na krycích bunkách rúry 
močovej a ssajú šťavy tam sa nachádzajúce. Zriedka sa 
stáva, že niektorý druh sa zblázni a nepokojne 
šarapatiac, spôsobí svojmu gazdovi nejaké ťažkosti a 
ani to nebýva nič vážnejšieho. 

Pasú sa len na povrchu krycích buniek. O vkuse sa 
nedá dišputovať, prajem im dobrý apetít, - povieš 
nato, mierumilovný čitateľ, a máš úplnú pravdu. Veď i 
mikróby sú tvormi božími a Jeho nevyspytateľná 
múdrosť aj im určila cieľ života. 

Zurian sedí pri stole a pokojne díva sa do bieleho, 
kruhového, zorného poľa drobnohľadu. Jeho ľavé oko, 
od nepomerného namáhaniu krvou zaliate, červené, 
pokojne hladká tie maličké bytnosti. 

„Nazdar“, kývne celej veľkej skupine kokov, 
„nazdar, vy beťári, vy ma nenastrašíte. Vy ste len 
nevinné saprofyty, strašte niekoho iného, lebo ja sa 
vás nezľaknem.“ A takto prekutáva jeho ľavé oko jedno 
zorné pole za druhým. Chystá sa práve prezrieť druhý 


preparát od druhého človeka a jeho posledný pohľad 
naraz sa zastaví. 

Zastaví sa veru, lebo zazrel čosi. Stáva sa 
nervóznym. To, čo teraz vidí, videl už veľa ráz a 
jednako sa ho zľakne, kedykoľvek ho zazrie. 

Je to on: Gonococcus. 

Čo je besný pes medzi nevinným a užitočným 
národom našich štvornohých priateľov, tým je 
gonococcus medzi pokojnými obyvateľmi močovej 
trubice. Stelesnená zloba samého  arcidiabla 
Belzebúba. 

Nežije v nijakom živom tvore, jedine v človeku. Je to 
typický ľudský parazit, nie ako ostatné, ktoré vyžijú aj 
v tele zvierat, ba i na rastlinách. 

Toto je jeho divá, úžasná vlastnosť, že žije jedine v 
človeku. 

Je to dar pre korunu tvorstva a má základný vliv na 
vývin celej ľudskej morálky. 

Nebyť jeho, slovo „nemravnosť“ hneď by stratilo 
zápach síry, ohnivého dažďa, pálčivosť plameňov pekla 
i heslo rozbúrania základu štátov a národov. 

Je on krutým bičom pomstychtivých nebies nad 
ľudskou — mravnosťou. Je stelesnením — tohoto 
metafyzického pojmu. 

Bo je viac, než divné, že prečo a zkadiaľ sa usadzuje 
tento divý Atóm jedine a jedine v pohlavných orgánoch 
človeka? Prečo sa nechytá na žiadne zviera, prečo 
nevyžije inde, keď ostatné baktérie sú tak ohromne 
prispôsoblivé. Prečo sa pletie stále do ľúbostného aktu 
človeka? Krutý bič morálky, ľudstva na zemi, ale bič 
nespravodlivý, bezohľadný, mylný. A ten, kto ním 
narába, je cynik. i 

Kde sa usadí, tam sa zažerie do hlbky a spôsobuje 
hnisanie. Privedie ohromne vela hnisavých buniek, i 
krycie bunky močovej rúry sa olupujú, a to všetko sa 


zjaví v hojnom, žltavo-zelenkavom výtoku z rúry 
močovej. 

Ako ľahko k nemu prísť, tak ťažko ho vykynožiť. I v 
tom najlepšom prípade potrvá 6-8 týždňov, pri 
najsvedomitejšom liečení, ale pri komplikáciách môže 
trvať viac mesiacov a v zanedbaných prípadoch veľa 
rokov. Tvarom sa ani nelíši veľmi od niektorých 
nevinných diplokokov, ale povahou je medzi nimi 
vyvrheľom, Kainom, prekliatym zločincom. 

Sedí vždy po pároch. Ešte nik nevidel gonokoka 
samotného. Kedy-tedy, keď sa Zurianovi zdalo, že ho 
pristihol pri nevere k životu spoločnému, nakoniec 
vždy vysvitlo, že bol iba obrátený bokom k jeho oku: 
zakrýval len svojho priateľa, súc s ním kolmo v jednej 
rovine. 

V čerstvejších pôdoch rád sa zdržuje v skupine, ako 
vlci v zime. Zurianova zimničná fantázia neraz ich 
počúvala zavíjať: 

Hú, hú, sme my len pekná spoločnosť. Sme tí istí, 
čo sme boli i pred tisícimi rokmi. Z tradícií nášho 
plemena sme my nič nepopustili a sme veru len živou 
tradíciou ľudstva. Nevie a nemôže sa nás zbaviť. 

Aký krehký je náš život! Žijeme len pri 37 stupňoch 
Celsiových. Učenec, ktorý nás pestuje na umelých 
výživných pôdach, nech si dáva dobrý pozor, aby mu 
skriňka termostat, kde nás drží, nevychladla, alebo sa 
nepreteplila lebo pár stupňov nad 37° znamená, že do 
rána mu vyhynie celý náš kmeň a môže nás začať 
pestovať znova. 

Ale či nám treba ideálnejšieho bývania, ako je 
ľudské telo, kde je neustále okolo 37° stupňov a kde sa 
tak znamenite cítime, že ešte aj horúčku, o 2-3- 
stupňové zvýšenie teploty znesieme. 

Krehký je náš život. Žijeme len na vybraných 
pôdach. Ťažko a dlho zápasili vedci, kým nám prišli na 


chuť. Nám veru nestačí želatina, agar, mäsová 
polievka, zemiaky, mlieko, žič, ako bacilu tyfu a inej 
hávedi. Nás učenci vypestujú iba na krvnom sérume z 
človeka a aj na tom, ako ťažko! Ako ľahko sa môže 
stať, že nás prerastie nejaká primiešaná nečistá 
háveď, nejaké kokky či tyčinky, akísi lační proletári, 
ktorým je všetko dosť dobré, ktorí živoria aj na holej 
skale a my, aristokrati, pod ich dotieravosťou hynieme 
- na veľkú zlosť učenca. 

Ale či nám treba lepšej pôdy, ako je močová trubica 
človeka? Veď je tam všetko, čoho nám treba k životu v 
najideálnejšom složení. Človek je pre nás výživnou 
pôdou, len preto ho stvoril Boh, aby nás choval, aby 
sme mali kde žiť. 

V inom zvierati žiť nemôžeme, len v človeku. Darmo 
nás učenci preštepovali na psa, na mačku a kto by 
vedel načo všetko ešte - neuchytili, neudržali sme sa, 
lebo pre nás je pôdou len človek. Preto žije, preto sa 
množí, aby nás choval. 

Obdivuhodná je múdrosť božia, ako sa postaral, aby 
sme nevyhynuli. Veď v tom istom jednotlivcovi 
nemôžeme naveky ostať. Ten by sa nás koniec-koncov 
nejako zbavil, alebo by umrel a cez jednu generáciu 
ľudskú bolo by po nás. 

Musíme si nájsť vždy nových a nových jednotlivcov. 
Musíme byť preštepovaní do novej a novej pôdy a Boh, 
vo svojej nesmiernej láskavosti a múdrosti, postaral sa 
i o to. 

Pichľavé plody bodľačia sa zachytávajú do šiat a do 
srsti zvierat, ktoré ich takto roznášajú a rozsievajú 
široko-ďaleko. 

A do čoho sa máme zachytávať my? Kto že nás 
roznosí, kto že nás rozseje? 

Ľahučké páperie púpavy rozletí sa na krídlach vetra 
široko-ďaleko. 


A na akých krídlach lietame my? Kto že je naším 
rozsievačom? 

Pohlavný pud človeka. Najsilnejší jeho pud, okolo 
ktorého sa mu otáča celý svet, najvznešenejší pud, 
ktorý ho pobáda pracovať, tvoriť, bez ktorého je 
eunuchom, poľutovaniahodným úbožiakom, bez chuti 
k životu a k tvoreniu, a tento pud mu dal Pán Boh iba 
preto, aby nás rozsieval, rozširoval. 

Veľká je múdrosť božia! Nielen že stvoril človeka, 
aby sme v ňom žili a dal mu pud zachovania plemena, 
aby seba a nás udržoval, ale vštepil mu do ducha ešte 
zvláštne zariadenie, ktoré nás chráni a umožňuje, aby 
nás človek skoro v neobmedzenej miere rozširoval. 

Pri posudzovaní spôsobov človeka, najlepším 
merítkom sú zvieratá. Zviera je čistým neskaleným 
zrkadlom vôle božej. Čo sa na zvierati ukazuje, to 
môže byť pre človeka správnym a spravodlivým 
merítkom, a to aspoň vždy v základoch, lebo zviera je 
nefalšovaný tvor, ktoré nevie luhať, klamať, 
pretvarovať sa. Robí vždy len to, čo sa mu shora 
nariadilo. 

Šimpanz, keď ho blchy štípu, škriabe sa, alebo, ak 
je ženatý, zájde si k žene, ľahne si jej do lona a tá ho 
poslušne a svedomité čistí, loviac po parazitoch 
zubami-nechtami. 

Mačka, padnuvšia so strechy, ak sa nezabila, olizuje 
sa. 

Pes, trpiaci zácpou, žerie trávu, a keď mu je veľmi 
horúco, zájde si k rieke a okúpe sa. Hroch si vraj vie 
pustiť žilu a sú vtáci, Čo si vedia obviazať zlomenú 
nohu. 

Neveľká je chirurgia a lekárnictvo zvierat, ale podľa 
potreby vyčerpajú si ho vždy úplne a bez veľkých 
okolkov. 


Človek je nie taký. Na tom poli stojí hlboko pod 
zvieratmi. Človeku je každý nesmysel dôležitejší, než 
aby sa proti svojim chorobám zorganizoval. 

V jeho dejinách hlavným a vedúcim vláknom je, 
ktorý kráľ kedy panoval, koľko ľudí zavraždil, aké 
vojny mal a koľkých priviedol na jatky. Jeho deti to 
všetko presne musia v škole vedieť, ale o nás, o 
gonokokoch sa im nič nepovie. Je ich pýchou, že vedia, 
kedy bola bitka pri Waterloo, ale preto sa nik nehanbí, 
že nevie, kedy objavil učenec Neisser nás, gonokokov. 

Keď sa my gonokoci uhniezdime v človeku, ten sa 
so svojou chorobou neprihlási, ale ukryje sa. Nie aby 
narobil poplachu, ako ranený mrož a zavolal tých 
ostatných na pomoc, ale ukryje sa a keby umieral a 
spýtali by sa ho, čo mu je, luhal by a nepriznal by sa, 
že sme to my, čo ho moríme. 

A keď sa prihlási o pomoc, robí to v najväčšej 
tajnosti. Ich lekári majú pre nich osobitné vchody, aby 
sa ani nevideli, majú osobitný Čas pre liečbu mužských 
i ženských. Chorí sa skrývajú. 

A tí druhí nie, aby im pomáhali, ako to robí každý 
statočný mrož, keď beží napadnutému druhoví na 
pomoc, ale vysmievajú sa im, robia z tých chorých 
krutý posmech, obťažujú im život, vyvrhnú ich zo 
spoločnosti. 

Či sme my gonokoci menej peknými a delikátnymi 
mikrobmi, ako povedzme, bacil tuberkulózy? Bacil 
najzhubnejšej a liečeniu najmenej prístupnej choroby? 

Keď sa tuberkulotik rozkašle a sype okolo seba do 
davu milióny bacilov, toho si sotva kto všíma, ale s 
hrúzou a vzrušene ukazujú na človeka, u ktorého tušia 
pohlavnú chorobu. 

Dáma s kameliami pokojne môže vykašľávať svoje 
pľúca na javisku, to je pekné a dojímavé, ale nech by k 
nej prišiel lekár a chcel by ju vyšetriť, Či nemá 


infekčnú chorobu, spôsobenú gonokokmi, čo by 
obecenstvo robilo? 

Celé kultúrne ľudstvo je presiaknuté hysterickou 
zbabelosťou, nevie sa dívať na pohlavie zrakom 
jasným, a skrývajúc sa pred pohlavnou skutočnosťou, 
myslí si, že sa tým robí ctnostným a zatiaľ je len 
úbohé, mizerné, špinavé, pohlavne  exaltované, 
vyznávateľom biblického Onana, ktorý druhých varuje 
a straší, zbabelcom, ktorý svojou „stydlivosťou“ 
prezradzuje len svoju nečistotu a zlé svedomie. 

V Nitre, po bývalej zlopovestnej Párovej ulici 
chodieval istý degenerovaný Hebrej, menom Slojmo. 
Jeho idiotské porekadlá, plné krytej i nekrytej 
sexuálnosti, uchvátily mládež nitriansku a hoci Šlojmo 
málokedy mal čo jest, hovorilo sa o ňom vždy, že je to 
výbojné veselý človek. Stará sa len o vtipy a Žarty, 
slovom originálna papuľa. V gymnáziu, v meštianskej 
škole, v panských i chudobných domoch, všade sa 
opakovali jeho „originálne skvelé“ výpovede a ten bol 
najšťastnejší, kto vedel Slojmov pľúvavý, chrákavý, 
chrochtavý, spevavý, hrdelný žargón napodobňovať. 
Malí židáci, ktorým sa to najviac páčilo, nakazili aj 
ostatných a bol vyhlásený za pečenú trúbu každý, kto 
sa nelúčil od spolužiaka, či od priateľov slovom 
„Oobessa“, obľúbenou frázou Šlojmovou. 

Gymnazisti vyšších ročníkov neraz dávali Šlojmovi 
šesták, aby pred nimi zahral ohavné divadlo s Betou, s 
druhou figúrou Párovej ulice, so strašlivou babizňou, 
idiotkou, která sa ináče živila prinášaním vody do 
panských domov a drela sa od rána do večera. 

Šlojmo a Beta boli symbolom duší obyvateľov 
Párovej ulice, až na starších ľudí a tých niekoľko 
slušnejších, ktorých to divadlo nezaujímalo. 

Stalo sa raz, že švárna dievčina, Mariša Sýkorová, 
ideál a prameň nákazy zlatej mládeže nitrianskej, 


nemajúc práve inej zábavy, sviedla Šlojma kdesi na 
poli, infikujúc ho pritom gonokokovou nákazou, čiže 
gonoreou, vulgárne kvapavkou, alebo triplom. | 

Na druhý deň oznámila svojim frajerom, že Šlojmo 
bol kdesi lumpovať a má vraj dostať gonoreu. 
Rozčúlene čakali, kedy to na Šlojmovi vypukne. Na 
tretí deň sa choroba prihlásila v podobe hojného 
hnisavého výtoku z rúry močovej a stala sa zdrojom 
slušných príjmov pre Šlojma, ktorý za päták či za 
šesták ochotne ukazoval svoj chorý pohlavný úd 
zvedavým davom nitrianskej mládeže. 

V Nitre sa len posmievali dobrí občania, ale inde sa 
i pohoršujú. V istých slovenských novinách akýsi 
mravne založený chňup rozhorčene brojil proti 
postaveniu nemocnice pre pohlavne chorých. Je vraj 
znakom našej skazenej a znemravnelej doby, že tým 
zvrhlým vyvrheľom, tým chorým ľuďom zo štátnych 
peňazí chcú stavať nemocnicu. 

Ako vidieť, Boh sa postaral o našu ochranu 
dôkladne. Máme ju, my gonokoci, v hlúpych mozgoch 
ľudí, a keďže ľudská hlúposť a pretvárka sú večné, 
nemáme sa Čo o svoj osud obávať. 

Takto filozofujú gonokoci v tichých nociach, keď sa 
na nich doktor Zurian díva a ich bezohľadná, divá reč 
ho nemálo znepokojuje. 


KAPITÁN DIEVOK 


Jašo viedol oddelenie mužských a tak Zuriana 
zadelili na ženské oddelenie. Kožných prípadov mali 
pomerne málo. Tie dve ohromné siene boly preplnené 
väčšinou len pohlavne chorými ženami. A i tie boly 
rozdelené do dvoch skupín. V jednej boly tie lepšie, 
ktoré sa prihlásily na liečenie samy od seba. Boly to 


zväčša dievčatá z chudobnej triedy, u ktorých nutkavá 
núdza premohla hanblivosť. Služobné dievčatá, 
švadleny, úradníčky tu ležaly, potom „členky 
organizácie hostinského pomocníctva“, a to čiašnice, 
kasírky, dámy barov a i tanečnice. Toto bolo nóbl 
oddelenie. Uroveň bola tu vysoká, už ako to samy 
choré tvrdievaly, nie ako tam „vedľa“. 

Na tomto nóbl oddelení ležaly aj kožné pacientky. 
Hoci na tabulky nebolo nikde nič napísané, poznal ich 
človek skoro vždy na prvý pohľad. Najmä mladé ženy. 
So sebavedomým úsmevom ležaly na svojich 
posteliach, opovržlivými pohľadmi meriavaly svoje 
susedky. V prítomnosti lekára často volaly 
ošetrovateľky a hlasne sa ponosovaly na ošklivé“ reči a 
necudné poznámky „tých tam“ okolo. Sestry však 
dosvedčovaly, že je to len pretvárka. Nevinné tieto 
slečinky vraj po pár dňoch, keď už privykly na pomery, 
výborne sa bavia v tomto „zamorenom okolí“, 
nastavujú si ucho, aby im ani slovo neušlo, a s 
dievkami uzavierajú vrelé priateľstvá. 

A veru, kto ešte nepočul, neveril by, ako sú schopné 
ženy medzi sebou rozprávať. A to celkom verejne, 
pred celou sieňou a pred staršími vážnejšími ženami, i 
pred sestrami. A to nie obyvateľky „ordinárneho“, ale 
„nóbl“ sálu, čiže tie poloskazené, alebo celkom 
nevinné, ktoré vždy či keď sa ich spýtali, či i bez toho 
horlivé prízvukovaly, že nie sú „také“, nech si nikto 
nemyslí. 

Zenská skazenosť je bizarná a prekvapujúca. 
Mužský jednako len nie je zvrhlý počúvať z nežných 
pier, vždy plných indignácie a divo odmietajúcich 
najmenšie podozrenie z akejsi nemravnosti - nuž od 
tých nežných tvorov počúvať slová a poznámky, pri 
ktorých sa môžu skryť tie naj oplzlej šie anekdoty 
opilej mužskej spoločnosti. 


A nebolo treba ich tajne vypočúvať, lebo 
vykrikovaly tak hlasne, až sa to ozývalo po celej 
rozsiahlej budove. 

Zato však nežne sklopily oči a tvárily sa úplne 
nevinne, náhle niekto cudzí, najmä mužský vstúpil do 
siene. 

Zurian nikdy ani predtým nemal v obľube 
priateľstvo žien, ale tu naučil sa ho priamo nenávidieť. 
V úzadí ich priateľstva vždy nájdeš, ak šikovne hľadáš, 
ženskú skazenosť. 

Túto skúsenosť mu upevňovaly pozorovania na 
„nóbl“ oddelení. Vedľa však bola ešte jedna sieň, plná 
pacientiek a bola to sieň, ako ju „nóbl“ dámy nazývaly: 
ordinárna. 

Pacientky sa sem neprihlasovaly samy, ale boly sem 
nútene posielané, či policajne dopravované. Boly to 
typické dcéry ulice, akými sa veľké mesto večer len 
tak hemží. A keďže ony sa sem samy neprihlasovaly, 
ani liečenia si nevážily. Túžily po slobode, po zárobku, 
po pijatyke, po smilstve, po dobrodružstve, 
rozháranom živote a veru podľa toho sa i chovaly. 
Skúsenosti, ktorých si tu Zurian nadobudol, primaly 
ho, aby často pochyboval a uvažoval: 

Čijedievkačlovekom? 

Je veľa vážnych dôvodov tvrdiť, že nie. Hneď to 
vysvitne, prečo. Na tieto Ženské oddelenia nešiel 
Zurian úplne neinformovaný. Čiastočne sestry, ale i 
sami doktori ho už vopred varovali. Ako príklad mu 
uvádzali fakt, že vo veľkej nemocnici sám prednosta 
kliniky, profesor Heller, prešedivelý, dôstojný, starý 
pán, svetová kapacita kožného lekárstva, ináče 
nechodieva na oddelenie, ako s býkovcom, či 
korbáčom v ruke. Doktor, keď tam vojde vykonať 
vizitu, naraz len zbadá, že mu hodily do hlavy starú, 


roztrepanú bačkoru. Dievky sú tam priamo zverské, 
neskrotné, neľudsky nehanebiivé. 

- Nazdar, fešáku, - kričia tam na doktora. - Kde si 
bol v noci, že vyzeráš taký ospalý? Ak pôjdeš k nám, k 
„Starej Panej“, alebo do „Zeleného Orla“, pozdrav 
dievčatá. 

Vraj neskrotný rev, neslýchané poznámky a 
násilníctvo doprevádza tam každý krok lekára, ktorý 
tam radšej ani nechodí, len keď je absolútne potrebné. 
Ošetrovateľku tie tvory tam hocikedy vyzauškujú, keď 
sa im nepáči. A na všetky dohovárania vždy len jedna 
odpoveď: 

- Pusťte nás von, psie duše, veď sme sa my sem 
nežiadaly. 

- Veď hnijete za živa, dievčisko, musíme vás liečiť, 
veď nám nakazíte pol mesta, - namietne im lekár. 

- Do toho ťa nič, fešáku, nechoď so mnou, ak sa ti 
nepáčim, a ja sa tu pichať, vraždiť nedám. - Odoprú sa 
dať preskúmať, odmietajú liečebné zákroky, je to s 
nimi ozajstný kríž. Dávajú im z trestu prázdnu diétu, 
len mlieko a chlieb, nič to, znesú i toto a priateľkyne 
im vypomáhajú. 

To sú nie ľudia. To sú zhovädilé, hrozné bytnosti a 
podľa toho s nimi i zachádzajú. Slovo normálné ony 
vôbec nepočujú, akoby pre nich vôbec neplatilo: treba 
na nich revať, i tie najmenšie veci dožadovať na nich 
takým tónom, ako bíreš, keď svoje lenivé voly chce z 
vody vyduriť. 

No, pekné veci. Zurianovi vlasy dúpkom vstávaly na 
hlave, keď si pomyslel, aká činnosť čaká naňho. 

A fantáziu Zurianovu ešte väčšmi len dráždili. Tu 
vraj na ženskom oddelení je pomerne veľmi slušný 
poriadok, vďaka železnej energii a neúprosnej 
prísnosti pána primára a jeho pravej ruky, doktora 
Jaša. 


Od neho sa vraj očakáva, že poriadok a disciplínu 
na oddelení zachová. - Musíš byť ich veliteľom, 
kapitánom, - vraveli mu. 

Celú noc nemohol spať a rozmýšľal, aké stanovisko 
k dievkam zaujať. Ľudsky a slušne to nepôjde, to cítil, 
lebo má do roboty s tvormi, z ktorých tie veci dávno 
vyhynuly. Bude treba tedy byť prísnym, ako to robil 
doktor Jašo. Lenže, ako to robil? Spýtať sa ho 
nemohol, lebo od Jaša nemožno ľudskej, slušnej 
odpovedi očakávať. Ošetrovateľky by zas hovorily 
jedna tak, druhá inak. Nie sú nijakými psychológmi, 
potom ako to vyzeralo, aby on, šéf oddelenia, spytoval 
sa ošetrovateľky, ako má poriadok držať. 

Ako to len robil doktor Jašo? Reval na nich? Bil ich 
azda, keď to nikto nevidel? To je nemožné. Trápil ich, 
keď im dával injekcie, či hocičo iného? Z toho by bola 
bývala revolúcia. 

V ťažkých starostiach strávil Zurian celú noc. Ráno 
unavený a vyčerpaný pomyslel si: - Nechajme to 
osudu. Však on mi ukáže správnu cestu. Mám zdravé 
jadro. Nie som nijakým ozembuchom, aby som v danej 
situácii pravej cesty nenašiel. 

A tak vtiahol odpoludnia sám na vizitu. 

„Nóhbl“ oddelenie ho prijalo veľmi rušne. Nemal 
chuť veľmi sa pozerať okolo seba, lebo mal poriadnu 
trému a bol rád, že nezakopol o vlastné nohy, keď 
chodil okolo postelí. Nebol dnešným chlapčekom v 
medicíne a mal svoju rutinu, lenže o týchto 
oddeleniach počul toľko zlého, že bol celkom 
pomätený. 

Toľko však zbadal, že „nóbl“ dámy jeho nútený 
pokoj náramne baví. Ticho si šopkajú medzi sebou: - 
Pozri sa, aký je zlatý. Pozri, ako sa začervenal. Oh, 
však je chutnô chlapča. -- Také a podobné výroky mu 
prišly k ušiam. 


Pár ráz vykríkol: 

- Ticho, prosím, - ale jeho hlas znel tak úboho, oči 
mal sklopené, že dosiahol pravého opaku. Vybuchly 
všetky tie potvory v bujný smiech. 

Rýchlo zmizol zo siene. Bol plný pomstychtivej 
zúrivosti. No, počkajte! Budete ma znevažovať. Však ja 
vám zahrám, až z toho budete belasé! 

Predbežne nevedel, ako im má zahrať, len mal tisíc 
chutí urobiť ich bezočivej veselosti nejaký rázny 
koniec. Ukázať im, že sú v nemocnici, nie v bare, a že 
majú do roboty s doktorom a nie s nejakým frajerom. 

Na jeho veľké prekvapenie, ordinárne oddelenie 
držalo sa akosi statočnejšie. Ci azda sám bol už akosi 
odhodlanejší a pokojnejší? Je však isté, že dievky 
pokojne ležaly, sotva mukly a ich pohľad prezradzoval 
viac akúsi dobromyseľnú zvedavosť, než bezočivosť, 
akú skúsil u „nóbl“ dievok. 

- Hej, vy potvory, vy „zachovalé dievčatá“, 
„poblúdilé ovečky“, „obete osudu“, vy „nóbl cháska“, - 
zúril v sebe, - vy mi chcete krv piť. Tie obludy tu, 
ktorých som sa najviac obával, sú celkom slušné a vy, 
samá úroveň, samá fráza, samý vzlyk nad krutým 
osudom, budete si so mnou zahrávať? 

A zbadal, že sú to najmä niektoré, ktoré poburujú aj 
ostatné, ktoré sa nezmestia do kože a ktorých drzosť 
nepozná hraníc. A rozhodol sa, že tie si dá postupne 
vyvolať a súkromne sa s nimi vyporiada. 

Hej, spraví to tak. 


NEPEKNÉ SPÔSOBY TEĽACIEHO KOLENA 


- Sestra, pošlite mi sem Teľacie Koleno! 
- Kto je to? 


Poctivým menom Filomena Nykodémová. 
Osemnásťročná pokladníčka zábavného podniku 
„Astra“. Asi pred týždňom ju prijal Zurian na 
oddelenie. Bacuľaté, ružovo biele, blond dievčisko. 
Okrúhle ako veľkonočné prasiatko, čulá a čiperná ako 
jašterica, neustále sa smeje, ako by ju pavím perom 
šteklili, a až na tú malú gonoreu, čo ju sem na 
oddelenie priviedla, teší sa výbornému zdraviu. Jej 
humor a bujnosť sú nezničiteľné. Ň 

Každý ju nazýva „Teľacím Kolenom“. Ze prečo, to 
sa nevie, lebo nakoľko si Zurian všimol, mala kolená 
celkom normálne. Spytoval sa už sestár, prečo ju tak 
nazývajú. Je to vraj jej umelecké meno v bare „Astra“ 
a ináče nevedia, odkiaľ pochádza. No, dobre, všetka 
česť. Podáva sa tu jej meno radšej len k vôli historickej 
vernosti. 

Jej prijatie na oddelenie bolo dojímavé. Je 
nariadenie, že okrem predchorobia treba pátrať i po 
okolnostiach ochorenia. Tedy je povinnosťou 
vyšetrujúceho lekára spytovať sa čo naj dôkladnejšie, 
kedy, ako a najmä kde a kto zapríčinil katastrofu, lebo 
polícia potrebuje tie údaje k vôli zosilnenému dozoru 
nad pochybnými hotelmi, odľahlými miestami 
veľkomesta. Je to celkom rozumné a je silnou oporou 
snahy štátu likvidovať pohlavné choroby, zničiť ich v 
zárodkoch tak, ako sa vykonožila povedzme cholera, 
ktorá sa zdala byť kedysi tiež strašnou a 
nepremožiteľnou. Lenže s pohlavnými chorobami je to 
oveľa ťažšie a komplikovanejšie. Snaha a úsilie však je 
tu a treba ich podporovať. Preto bolo treba sa 
dozvedať od pacientiek čo naj dôkladnejšie okolnosti 
ochorenia. 

Ťažká vec pre mladého človeka, ktorý bol naučený 
k diskrétnosti a gentlemanstvu. Clovek však naučí sa 


všetkému a za pár dní už mu je úplne jedno a 
zovšednela, či tak, či onak. 

Zurian tu, pri tejto lekárskej tajnosti musel mať 
trpkú skúsenosť, ktorá ho nemálo znechutila. 

Denne od jedenástej do dvanástej prijímal primár 
Ditrich so svojimi lekármi ambulantných, 
dochádzajúcich pacientov. Boly to krásne a užitočné 
chvíle, lebo prišly ta denne nové a nové, nevídané 
prípady a za hodinu oboznámil sa tu Zurian s celou 
hromadou nových, dôležitých príznakov chorôb. 
Primár Ditrich ho tu zavše priamo skúšal a Zurian 
musel si napnúť krajne pozornosť a vynalezavosť, aby 
sa nezosmiešňoval. 

Medzi týmito ľahkými, doma a dochádzkami 
liečiteľnými pacientmi bolo aj dievča, banková 
úradníčka. Pred pol rokom sa nakazila syfilidou, z 
čoho si však táto veselá, ináče na pohľad zdravím 
kypiaca krásavica nič nerobila. Prerobila už jednu 
liečebnú túru, nemala nijakých príznakov choroby a 
nebola by ani prišla na ďalšiu túru liečebnú, keby ju 
nebola nemocnica cestou úradu donútila. 

Prichádzala so smiechom, žartovala, na 
upozornenia nič nedávala. Zvrieskla afektovanou 
bolesťou, keď ju pichli pri injekcii Salvarzanu a 
rozosielala na všetky strany okúzľujúce pohľady. 
Primár by ju bol najradšej donútil, aby cez túru ostala 
v nemocnici a nespravil to jedine k vôli jej úradu, aby 
sa tam o veci nedozvedeli. Boli by ju odtiaľ vyštvali. 
Mal však od nej sľub a podpísané vyhlásenie, že si je 
vedomá významu svojej choroby a zadrží všetky 
predpisy nemocnice. 

Zurian ju raz zazrel v parku na Námestí Slobody. 
Sedela na lavičke v spoločnosti istého mladého 
profesora gymnázia, ktorého Zurian dobre poznal. 
Dievča bolo veselé, hlučné, až sa tak ozýval celý park 


jej bezstarostným smiechom. Zurian sa zamračil a 
odbočil na opačnú cestu. Iná by sa utiahla, plakala by 
a modlila by sa, a tá sa tu rehoce, akoby ani nebola 
včera dostala do žily dôkladnú porciu Salvarzanu. 

Za tri dni, keď prechádzal sa cez park, majúc čosi v 
meste vybaviť, videl ich na tom istom mieste. Dievča 
bolo teraz tiché, držali sa oba za ruky a pozerali si 
dôverne, pritúlené do očú. 

Zuriana to pobúrilo. Toto je už viac, ako veľa. 
Tomuto chlapíkovi naozaj nič iného nechybí, než 
dôkladný lues. Tá nesvedomitá stvora mu to, zdá sa, 
rada uštedrí. 

Celý deň ho trápila táto myšlienka. Cítil, že musí 
nejako zakročiť, kým je nie skoro. Možno, ešte 
nebude. 

Na druhý deň po ošetrení zavolal dievča stranou. 

- Slečna, nechcem sa s vami shovárať pred pánom 
primárom, rád by som vás však na niečo upozornil. 
Viete dobre, že ešte nie ste zdravá a že ste vlastne v 
najnákazlivejšom štádiu svojej choroby. My sme vám 
čo najprísnejšie zakázali akýkoľvek styk s mužskými... 

Dievča ho s urazenou tvárou, s hlasom pohoršenia 
prerušilo: Ň 

- A čože, čo? Co som spravila? Kto sa opováži o 
mne niečo tvrdiť? 

- Priniesli mi zprávu, slečna, že nie ste taká 
zdržanlivá, aká by ste mali byť. Nech vám to postačí a 
vyberte si z toho dôsledky. 

- Ošklivá lož, mrzká pomluva, - vybuchla a s 
hysterickým plačom odišla. 

- No tak tedy, - vzdychol Zurian, - tak je to tedy 
vybavené. 

Kto by však vedel opísať jeho prekvapenie, keď o 
pár dní nato zasa zazrel túto Magdalénu na tej 


osudnej lavičke. Nik tade nechodil a oni sa veselo 
bozkávali. 

Zurianovi sa v očiach zatemnelo. Chcel ta 
pribehnúť a rozbiť ich, ale potom prišiel na smiešnosť 
svojho počínania. Veď on o ničom nevie. Co by si 
pomyslel, poruval by sa s ním, ešte aj policajta zavolal 
a akože potom vec vysvetliť. 

Cítil oproti tejto nesvedomitej stvore úžasný odpor 
a nenávisť. Veď je to nie žart, čo sa tu robí. Veď je to 
vedomý, zločinný útok proti zdraviu i životu tohoto 
človeka. 

Rozhodol sa, že zajtra všetko ohlási primárovi. - 
Ech, nato by zas nasledovalo nútené prijatie dievčaťa 
na oddelenie, a to by ju stálo existenciu. V úrade by sa 
o všetkom dozvedeli a nik viacej nesmyl by s nej 
hlúposťou laikov znetvorené meno syfilitika. Dievčisko 
nestydaté luže, prosbe a hrozbe je neprístupné, 
zatajila by všetko zasa a nanajvýš by sa zariadila 
obozretnejšie. 

Tisícimi obavami mučený zašiel si večer na byt toho 
profesora, svojho známeho. 

Bolo po siedmej, prijal ho s kyslou tvárou, pozeral 
každú chvíľku na hodinky, bolo vidieť, že niekoho 
čaká. 

Zurian bol v rozpakoch, nevedel, ako má začať. Bol 
odhodlaný, ak ináče nepôjde, povie mu celkom 
otvorene, o čo ide. Ľudský život je nadovšetko, ten sa 
musí zachrániť za každú cenu. 

- Pane, - začal, - rád by som vás upozornil na jednu 
vec. 

- No, nech sa len páči, som naozaj zvedavý, - 
Profesôrik netrpezlivé pozrel na hodinky. 

- Hm, je to tak trošku chúlostivé. Vy dvoríte slečne 
Svobodovej, bankovej úradníčke, videl som vás neraz 
a ja... ja... 


- No, čože, čo - odvrkol chlapík podráždene. 

Zurian bol v krutých rozpakoch. Utieral si spotené 
čelo. 

- Ja, ja by som vás prosil, aby ste jej nedvorili. 

- Prečo jej nemám dvoriť, - rozčuľoval sa profesôórik 
s tvárou podozrivou a ľútostivou, vidiac Zurianove 
ukrutné rozpaky. 

- Ahá, či azda nie ste tiež... no - no - hm... 

S posmešnou ľútostivosťou pozeral na Zuriana a 
potľapkal ho po pleci. 

- No, doktorko, tak ťažko to z vás lezie, priznajte sa 
už, že ste do slečny zúfale a beznádejne zaľúbený a to 
vás sem priviedlo. No, uhádol som? 

- Hej, - prisvedčil Zurian zdrtene. - Len vás prosím, 
veľmi prosím, nedvorte jej. 

- Hm, - profesôrik sa usmial víťazným kikiríkaním 
bojovného kohúta, - trošku divná prosba, to uznáte. 
No, a čo keď ma slečna miluje? A či ste do nej naozaj 
tak smrteľne zaľúbený? 

- Áno, - prisviedčal Zurian zroneným hlasom, - 
úžasne. Prosím vás len, pane... 

- No, tak, no... - profesórik skúmavé a ironicky 
hľadel na neho. Prešiel pár ráz izbou, potom 
napoleonským gestom sa zastavil. - Priznám sa. 
Slečne som nadmieru sympatický. Mohol by som s ňou 
robiť, čo chcem. No, dosiaľ sa nič nestalo, potešte sa. 
Na druhej stránke je zas tiež pravda, že som zvyklý pri 
ženách na triumfy a pre mňa táto celá vec neznamená 
viac, ako malé, pikantné dobrodružstvo. Chcem však 
byť dobrým a vidiac vaše zúfalstvo, budem gavalierom, 
akých je akiste málo. Odstupujem, nechám vám pole 
voľné. Majte si ju, ale dajte si na ňu dobrý pozor, lebo 
slečna je huncút. Tu máte moju ruku, že ju ododneška 
neznám. 


- Ďakujem vám, pane! - Zurian so sklopenou hlavou 
vyšiel. Napoleon zavrel za ním dvere. 

V bráne srazil sa Zurian so slečinkou. Udychčané 
chcela vybehnúť na poschodie, ale Zurian ju zastavil: 

- Márne tam idete. Neprijme vás. 

Dievča sotva pozrelo na neho, bežalo ďalej. Zurian 
počul, ako klope na dvere. Dvere sa neotvorily. Zurian 
si oddýchol. 

Dievča sa vrátilo. Vidiac Zuriana tam stáť, zúrivé ho 
napadlo: 

- Hej, to ste vy spravili, viem dobre. Viem, ako ste 
to robili, povedali ste mu všetko. Fuj, hanbite sa, vy 
ste lekár? 

Na hlavu Zurianovu sa sosypala hromada 
najsprostejších nadávok. Stál tam, omráčený, rád by 
bol prehovoril, avšak k slovu sa nedostal. Dievča 
preklínajúc, v slzách odbehlo. Zurian ho nikdy viacej 
neuvidel. 

V duši mu ostal horký pocit trpkosti i upokojenia 
vykonanej povinnosti. Dobre tak, mrmlal si, aspoň 
jeden človek zachránený. 

Nemyslel na to, že je škoda energie a že nalieva 
vodu do sudu bez dna. 

Príchod Filomeny Nykodémovej Zuriana zachytil v 
prvých počiatkoch. A preto bol k nej pri spisovaní jej 
predchorobia úžasne jemný a krajne shovievavý. Hneď 
pri jeho prvej otázke: - No, čože. sa stalo? - Filomena 
sa rozplakala. Len tak vzlykala sotva srozumiteľne. - 
Keby pán doktor len vedel, aké je ona zachovalé a 
vysoko mravne založené dievča. Krutý osud však 
prenasleduje práve takéto úbohé, nevinné bytnosti a 
takouto obeťou je i ona. Ona vraj minulú nedeľu vo 
všetkej počestnosti a v plnom vedomí svojej mravnej 
povznešenosti nad ostatný svet vyšla vraj na 
prechádzku. A, ako tak ide, zaujatá vážnymi 


myšlienkami, okolo Vršovíc, počula zvuky verklíkov, 
trúb i veľkého bubna. Bola pohoršená, ale potom cítiac 
veľké opovrženie oproti tým veciam, pomyslela si, že 
je to jej všetko ako nič, ani si toho nepovšimne, tedy 
prečo by tade nešla. Tak sa dostala tedy do zábavného 
parku „Edenu“, kde sa k nej pripojilo niekoľko vybrané 
oblečených a veľmi slušných mužských, ktorí ju veľmi 
príjemne zabávali. Liezli s ňou v otáčajúcich sa 
podzemných tuneloch, prechodili spolu zakliaty 
zámok, jazdili na malých trpasličích koníčkoch i na 
slonoch, obzreli si predstavenie pravých, čiernych, 
krvilačných sudánskych kanibalov a vozili sa s ňou po 
horskej dráhe. Keď sa jej z toho, vraj, žalúdok 
prevrátil, boli veľmi delikátni a ponúkli jej osvieženie v 
malej reštaurácii pri rezkých zvukoch znamenitého 
amerického jazz orchestru, ktorý, vraj, pri 
temperamentnejších akordoch mexického tanga i z 
revolvera strieľa. 

To všetko rozprávala Filomena cez svoje slzy s 
detskou naivnosťou a doktor Zurian, ktorý bol ešte 
vtedy dobrý a pochopujúci, trpelive počúval. 

Potom sa, vraj, už stmilo. Bol večer a príjemní 
spoločníci rýchlo a elegantne, ako na povel zmizli a 
ostali s ňou z nich iba dvaja, ktorí boli úžasne milí a 
galantní a len tak en passant, ponúkli jej malú, 
osviežujúcu prechádzku v okolí „Edenu“ v 
divoromantických končinách Vršovíc. 

Nakoľko bola tá prechádzka osviežujúca, to nie je 
ťažko posúdiť, lebo dobrá a naivná Filomena je, hľa, tu 
na tomto oddelení, ktoré pred farizejmi a 
predpojatými nepostráda istej pikantnosti, ináče však 
je vážnym oddelením, ako všetky ostatné. 

Nejdem tu nie podrobne opisovať, jedno je však 
isté, a pán doktor môže byť presvedčený, že sa tam 
odohrala úžasná násilnícka scéna, kde dvaja zvrhlí 


mužskí zneužívali dôverivosti a osamelosti slabej a 
bezbrannej ženy. 

To sa vôbec nedá vysloviť, čo som ja od nich 
vytrpela. 

- Bruhu-hu-hú! - Filomena sa topila v slzách a 
Zurian dojatý až do híbky duše, slzil tiež. Potom sa 
však premohol. 

- Nič to, dieťa, nič. Neplačte už, bude všetko dobre. 
Viem, viem, nemusíte to stále opakovať, viem ja, že i 
pokladníčka zábavnej miestnosti môže byť vysokej 
mravnej úrovne. Ostane a žiari v tom kale, ako 
svätojánska muška v tráve v noci, či povedzme, ako 
omylom vyhodená pravá perla na hnojišti. Chápem ja 
vás dokonale, precítim ja váš žiaľ. Však to zajtra 
ohlásim pánu primárovi a on už zavedie patričné 
vyšetrovanie. Nie, tým zvrhlým zločincom to 
neodpustím, však ich polícia na základe vašich údajov 
vypátra a príkladne potrestá. 

Utrite si slzy, slečna Nykodémová, a buďte už teraz 
pokojná. U nás ste na dobrom mieste. My vás 
vyliečime. Ale o jedno vás prosím. Mám tu na oddelení 
ťažkú prácu. Dievčatá sú hrozné, samopašné a 
neskrotné. Buďte mojou spolupracovníčkou. Pomôžte 
mi medzi nimi udržať poriadok. Vám, ktorá smýšlate 
tak úctyhodné a povznesené, pôjde to ľahko. 
Dohovárajte im. Vysvetlite im, že sú tu v nemocnici, že 
všetko, všetky svoje činy i myšlienky musia postaviť do 
služieb jedného spoločného cieľa, aby sa čím skorej 
vyliečily. Dbajte na nich, aby sa držaly vážne, 
vysvetlite im, že im škodí pohybovať sa a preto nesmú 
tancovať, keď sestry tam niet. Vyložte im, že im škodí 
zaoberať sa nemravnými myšlienkami a preto nech 
také reči nevedú a nech nešuškajú medzi sebou celý 
deň len o ošklivých veciach a miesto Casanových 
dobrodružství nech čítajú bibliu alebo nejaké 


cestopisy, či iné vážne a povznášajúce veci. Sľúbte mi 
to, slečna, že mi budete pomáhať udržovať úroveň 
siene a ja vám zasa sľúbim, že vynaložím všetku 
námahu, len aby som vás čím skorej vrátil zdraviu a 
vášmu peknému, dôstojnému životu, ktorý je tým 
úctyhodnejší, lebo ho vediete v takom zamorenom 
okolí. 

A Filomena sľúbila a už sa usmievala cez svoje slzy. 
A Zurian dojaté ju odovzdal sestre, ktorá jej ukázala 
miesto na oddelení. 

Na druhý deň ju predstavil pánu primárovi a 
referoval o tomto neslýchanom násilníckom prípade, 
aký môže zrobiť len bezmedzná zvrhlosť veľkomesta. 
Pán primár vypočul referát bez poznámky, len 
nakoniec zažmurkal významne na doktora Jaša, ktorý 
bol tiež prítomný. 

- Prineste ten chorobopis po vizite do ambulatoria. 
- Filomena vzlykala i za vizity, kým jej pribeh čítal a 
len sotva vedela odpovedať na primárove otázky. 

Zurian bol zvedavý, čo chce primár s jej 
chorobopisom. No, napokon sa dozvedel. 

- Toto miesto, - ukázal mu na riadky, kde písal o 
znásilnení Filomeny, - musíte opraviť. Filomena je 
naša stará známa a niet ani najmenšieho dôvodu 
uveriť jej nejakú rozprávku, že ju museli dobývať 
násilím. A vôbec buďte opatrný pri počutí takýchto 
vecí, lebo dievky vám toho narozprávajú. Preto 
najlepšie bude, keď tú vec dôkladne opravíte a potom 
opíšete. 

- Poďte so mnou, - povedal mu doktor Jašo, keď 
primár odišiel. Nechal si Filomenu vyvolať. - Tak čo, - 
zreval na ňu, - koľko vám platili tí fešáci pred týždňom 
za to znásilnenie? Ty líška zatratená, len tu táraj 
hlúposti, já ti dám doktorov balamutiť! Co si to 
natrepala pánu doktorovi? 


- Keď je on taký zlatý, - koktala Filomena cez slzy, - 
tak som sa hanbila, nemohla som mu pravdu povedať. 

- Tak bežte k čertu. 

- No, vidíte, - obrátil sa na Zuriana. - Dievky sú 
také. Dávajú sa znásilňovať za sto korún, za päťdesiat i 
za päť, ba niekedy i zadarmo. 

Zurian bol blamovaný a Teľacie Koleno sa mu stalo 
veľmi odporným. 

Na druhý deň pri vizite ani sa nemohol na ňu 
podívať. A škoda veru, lebo by bol zbadal, ako milo a 
dôverne sa na neho usmieva. No však, čo mu 
nenapadlo dnes, zdalo sa mu už viditeľnejším zajtra. 

Sotva vkročil do siene, prvou vecou Filomeny bolo, 
že džugla do boka svoje susedky, aby dávaly pozor, čo 
teraz bude. Rýchlo vytiahla malé zrkadielko a 
napudrovala sa. Potom si vzala rúž a dlho a pečlive si 
trela pery, že svietily zďaleka, ani jahoda v tráve. 
Robila to pekne, pohodlne, za všeobecnej pozornosti 
ostatných a medzitým vysielala na doktora okúzľujúce 
pohľady. 

Vedel to všetko podrobne, lebo mu to spravila 
každý deň. Keď už bol pri jej posteli, všetko pomaly 
odkladala a dívala sa na neho neustále svojím 
najsladším úsmevom. 

- Pán doktor, je to už lepšie so mnou? - spýtala sa 
potom hláskom takým sladkým, až sa Zurianovi 
žalúdok prevrátil. Opanoval svoju zlosť a odpovedal 
hlasom, ako len mohol pokojným, hoci všetko vrelo v 
ňom nad jej bezočivosťou. 

A tak to znášal za dlhý čas, lebo nechcel sa oddať 
zlobe a stať sa ešte nápadnejším. 

Impertinencia tohoto dievčaťa však so dňa na deň 
rástla. Kládla mu so dňa na deň viacej otázok. 
Spytovala sa na všelijaké hlúposti a jedinou 
Zurianovou zbraňou proti nej bolo, že sa díval na ňu 


vždy zachmúrenej šie a odmietavej šie. Dával jej 
úsečné, krátke odpovede, alebo nič nepovedal, ale cítil 
vždy väčšiu a väčšiu zlosť, ktorá vyrástla v bezmocnú 
zúrivosť. 

Celá „nóbl“ sieň už tak čakala na chvíľu, keď 
pristúpi k jej posteli, ako na najzaujímavejšiu scénu 
kabaretu. Len aplaus chybel, ale boly miesto neho 
neskrotné výbuchy násilne tlmeného rehotu. 

Cítil sa škandalózne biedne. 

„Teľacie Koleno“ mu pije krv a zmrzačí mu život. 


SIC ITUR „AD ASTRA“ 


- Hej, sestra, zavolajte mi sem Nykodémovú, alias 
Teľacie Koleno! - Už to ďalej neznesie. Dnes praskla 
struna Zurianovej trpezlivosti. Sestra šla pre ňu a 
doktor Zurian ju čakal s akousi úzkosťou. Bál sa tej 
scény, bál sa vlastného hnevu, alebo toho, že 
neuhadne pravý tón a vo svojom hneve nebude celý, 
dokonalý. Nestačí, keď jej len nadá, musí získať nad 
ňou prevahu. Hej, absolútnu prevahu, aby so ho nielen 
bála, ale aby k nemu zľahostajnela a v ňom nič iného 
nevidela, len svojho lekára. Musí si získať nad ňou 
úplnú istotu, a to i pri práci, aby sa mu pri ošetrovaní 
neokúňala, neafektovala. Aby sa mu ruka netriasla od 
zlosti, keď ju ošetruje. Nech už čím skorej vylieči tú 
potvoru. Len ju vyduriť odtiaľ, nech ide už zpiatky do 
svojej „Astry“. Zbaviť oddelenie rakoviny, ktorá mu ta 
vnáša anarchiu. 

A dobre robil, že cítil neistotu. Lebo tak to bývalo 
so Zurianom, že keď bol o niečom veľmi istý a o 
úspechu nemal ani najmenšej pochybnosti, tak akoby 
na truc od Lucifera sa mu tá vec alebo nevydarila, 
alebo akosi celkom krivo vypálila. A zasa, keď bol 


úplne neistý a trápilo ho tisíc pochybností úplne 
zbytočných, šlo všetko prekvapujúce krásne. Bol už 
celkom poverčivý a vlastne sa i tešil svojej neistote, 
lebo zo skúsenosti vedel, že z nej sa rodí v ňom akási 
dobrotivá, okamžite sostavená inšpirácia, ktorá 
celkom pudové vždy udrie ta, kam patrí. 

A neraz sa aj celkom chytrácky zariadil, nútiac sa 
akosi profylaktický do pochybností, k vôli tej dúfanej 
inšpirácii a bolo to dobré i preto, že v prípade nezdaru 
nespadol s takej výšky a plaziac sa už napred po 
všelijakých kútoch a podzemných dierach pochybností, 
stávalo sa, že nespadol vôbec. 

A Filomena už prichádzala, ale ako prichádzala. Jej 
chôdza bola kombinovaným umením mrndoľania a 
preťahovania sa lenivej mačičky a milého, lichotivého 
obšmietavania sa malého, hodvábneho psíčka okolo 
svojej panej. A k tomu jej oddaný, sladký úsmev, ktorý 
nezarazil a nezakríkol ani doktorov hrozivý postoj, ani 
jeho nevľúdny pohľad! 

A vidiac ju takto ísť, uchvátila ho akási vnútorná 
starosti. Len sa jej oddať. Teraz už myslieť nemusel. 
Bol už len hercom, ktorý len recituje akúsi rolu, ktorú 
mu našopkáva ktosi neviditeľný. 

- Tu som, pán doktor, rozkážte, - plynul med s 
„ružových“ perí tejto sladkej bytnosti. 

- Ďakujem vám, sladké dieťa, že ste sa obťažovali. 
Mám vám niečo povedať. 

Prekvapene pozrela na neho, potom sa začervenala. 
- Rozkážte? - vykoktala. 

- Hej, ale tu vám to nemôžem povedať, preto 
vyjdime azda na poschodie do malého laboratória, - 
oznamoval jej hlasom tajomným, - tam aspoň si 
môžeme byť istí, že náš rozhovor nik nepočuje. 


Dívala sa na neho s rastúcim obdivom i rozčúlením. 
Zurian cítil, že sa úlohy vymenily, a to ho len ešte 
väčšmi inšpirovalo. 

Zaviedol ju do tej spomenutej miestnosti a s 
ceremoniálnou zdvorilosťou ukázal jej miesto oproti 
sebe na plyšovom foteli pána primára. 

- Ešte niečo, zlaté dieťa. Mal by som rád úplnú 
istotu, že sme tu úplne nerušení. - Jeho hlas stíchol, až 
prešiel úplne do šepotu plného nehy. - Preto by som 
vás prosil, slečna Filomena, vyjdite odtiaľto opatrne a 
veľmi šikovne sa rozhliadnite na chodbe a podívajte sa 
i na schody, či sem niekto za nami neprišiel, či sme tu 
celkom iste celkom sami. 

- Hej, - odpovedala ledva slyšateľne, - presvedčím 
sa. - S mačacou šikovnosťou sa vyplúžila na chodbu. 

O chvíľku prišla hlásiť, že tam nik neni. Teraz už 
bola bledá. V očiach jej svietily nádej a pochybnosť. 

„Psychické trauma“, - prebehlo Zurianovi hlavou, 
ako sa na ňu tak díval. 

- Poďte sem bližšie, - Šoptal, - a podajte mi ruku. - 
Cítil, ako sa jej chveje ruka v jeho dlani, - a sadnite si. 

Zurianova tvár obliekla si slávnostný výraz. 

- Slečna Nykodémová, už dávno čakám na 
príležitosť, aby som vám mohol niečo oznámiť. 

Bola bledá a pery sa jej chvely. Zurianovu dušu 
naplnila divá radosť, ako sa tak na ňu díval. 

- Slečno Nykodémová, ste si istá v tom, že tam 
vonku nikoho niet a že nás nik nemôže počuť? 

- Hej, - znela jej tichá odpoveď. 

- Filomena, - riekol tíško. 

Prestávka. 

„Psychické trauma,“ dralo sa mu zasa na myseľ, 
„dobre vypočítaný, tvrdý úder päsťou do duše, ktorá 
čaká hladkanie lásky. Ťažké duševné ublíženie bez 


trestajúceho paragrafu. Avšak poďme ďalej.“ Hlboko 
sa jej podíval do očú. 

- Dieťa, vy sa mi vždy len smejete. 

- Oh, - vydralo sa jej Z pfs. 

Prenikavé sa na ňu díval. Chvela sa pod jeho 
pohľadom. 

„Pokojné jazero je moja duša,“ prebehlo mu hlavou 
akosi reflektívne. „Chcem však, aby sa rozbúrila. Nech 
zaduje vetrík: prvá vlnka. Jazero sa začína vlniť.“ 

- Smejete sa mi, dieťa. 

Ďalšie vlnky jazera jeho duše: 

- A don Juanove tri noci čítavate? 

Vietor silnejšie duje, vlny sa zosiľujú. 

- Dieťa, - riekol Zurian pološeptom, - a vždy sa len 
pudrujete, keď ma zazriete. Viete, čo to znamená? 

- A svoje malé pery rúžom farbíte. Viete, čo to je? - 
Zurianov hlas stíchol vždy viac a viac. Hej, uprostred 
jazera pod krutým víchrom, pod čiernym nebom utvorí 
sa obrovský vodný stlp... 

- Celé oddelenie sa na vás díva, však, Filomena? 

Vodný stíp uprostred jazera jeho duše stále rastie, 
už-už sa dotýka čierneho neba. 

- A robíte mi také ťažké starosti. Priblížil sa k nej: 
chvela sa na celom tele. 

- A prečo mi to robíte, dieťa, prečo? Zurianov hlas 
odumieral. V jazere jeho duše vodný stlp sa dotkol 
nebies. Teraz vrazí do neho so všetkých strán 
obrovská záplava bleskov, ktoré ho roztrieskajú v 
ohnivé kvapky. Zem a nebo sa zatrasú pod výbuchom. 

Jeho päsť udrie plnou silou do stola, prerušiac 
tiesnivé ticho a zreve na ňu: 

- Lebo si sviňa! Si ohavná obluda, si vredom 
ľudstva. Ty potvora mrzká, podívaj sa na mňa. Fuj, ako 
ťa nenávidím, aká si mi hnusná. Ty sa opovážiš na mňa 
usmievať, ty, dievka z ulice. Ty, ktorá nič nevieš, len 


toľko, ako každá suka, ktorá však je oproti tebe 
vrcholom mravnosti. Ty špinavá handra, ty sa opovážiš 
koketovať so mnou, znemožňuješ mi prácu, mne, ktorý 
len jej Žijem, ktorý jej chcem venovať svoj život. 
Znemožňuješ mi preto, že to šteklí a dráždi tvoj 
zverský pohlavný pud. Tak a teraz môžeš ísť. Marš 
von! 

Vysotil ju zo dverí. 

Vzdychol. Nykodémová je odbavená. 

A nesklamal sa. Nikdy sa už viac ráz v jeho 
prítomnosti neusmiala, nikdy sa už na neho 
nepodívala, Priateľky z nej slova nedostaly. 

Po troch týždňoch bola prepustená, zdravá. 

Môže ísť do svojej „Astry“ nakaziť sa čím skorej 
znova. 

Neprijal ju, keď mu od sestry dala ohlásiť, že chce 
sa mu poďakovať za liečenie. 


JAŠOVA RÍŠA 


Venerologia, najmä liečenie gonorey-kvapavky, má 
niekoľko pravidiel, ktoré aj učebnice s väčšou-menšou 
presnosťou vyznačujú. Zachovávanie týchto pravidiel 
pripomínavajú pacientovi aj odborní lekári, a to hneď 
pri prvej porade. Tieto rady učebníc a lekárov sú 
takéto: 

Striedmosť v jedle, najmä pred spaním. Odporúča 
sa nepiť vôbec alkoholické nápoje, nanajvýš nejaký ten 
pohárik červeného vína. Nejesť príliš korenené, kyslé, 
či paprikované jedlá, starý syr, v octe nakladané 
šaláty, zeleninu, zverinu. 

Pohybovať sa čo najmenej, nijaký šport, tanec, 
úplná pohlavná zdržanlivosť. 


To sú asi hlavné pravidlá, v hrubých črtoch podané. 
Pacienti mimo nemocnice, v ošetrovaní súkromných 
lekárov ich ako-tak zachovávajú. To však neznamená, 
aby, idúc ráno do svojho zamestnania, nerútili sa za 
elektrikou ako diví tigri. Najmä keď prvé bolestivé 
príznaky prestanú. Majú dojem, že sú už skoro zdraví. 
No, nález mikroskopu ešte neuspokojuje, ale čože keď 
ich nie nebolí. Prečo by si trochu kedy-tedy nevypili, 
„solídne“ nezatancovali, nepohybovali sa v ženskej 
spoločnosti, nedvorili? 

A takto zmrzačia prácu lekárovu. Lekár si z toho 
veľa nerobí. Je už dávno zvyklý na vleklý priebeh 
choroby. On sám je odchovancom skeptických 
nemocníc. Jeho vlastný učiteľ, u ktorého kedysi 
praktikoval, sám neveril vo vyliečiteľnosť tejto 
choroby. Ako by mohol to očakávať od ním vychovanej 
lekárskej generácie? 

Väčšina nemocníc vôbec tejto diéty nezachová. 
Pacienti dostávajú divé guláše, mäso a stále mäso, 
počínajú si na oddelení, ako sa im páči. Známi im 
prinášajú neraz aj liehoviny a likéry. 

Na tomto oddelení primára Ditricha a jeho 
sekundára doktora Jaša tieto lekárske predpisy oživly. 
Mftve slovo dostalo dušu a obsah. Stály sa smyslom 
života týchto ľudí. Žili v znamení týchto predpisov, ako 
žije vojak v kasárni. 

Tu pacient mäsa neuvidel, kým nebol „negatívny“. 
A to niekedy týždne a týždne. Tu jedol len to, čo mu 
dali, lebo štyri svedomité sestry dávaly neustále pozor, 
aby si pacienti jedlá medzi sebou nevymieňali a aby im 
navštevujúci príbuzní nič neprinášali. 

Doktor Jašo svoj personál, sestry, priamo 
zterorizoval. Drtil ich a moril každú minútu dňa. Nikdy 
mu nič po vôli urobiť nemohly, nič sa mu nepáčilo, 
reval na ne, nadával im, ako psom: 


- Ak sa vám nepáči, s Bohom. Ani minútu vás tu 
netrpím. Alebo sa prispôsobíte a budete držať na 
oddelení poriadok, alebo môžete ísť. 

Ošetrovateľky, nažívajúce v stálom nervovom 
napnutí, slepo ho poslúchaly a plnily jeho rozkazy. 

Tu nebolo, ako na iných oddeleniach, žeby sa sestry 
okúňaly, škľabily sa, robily na slová doktorove 
poznámky, lenošily, žvatľaly a klebetily. Tu boly ako 
svedomité stroje, lebo ich doktor Jašo naháňal a za 
jeho slovom stál vždy sám primár. 

A tak rozhorčenosť sestár, týchto štvaných otrokýňn, 
sa vybíjala proti pacientom. Sliedily a špehovaly, čo 
kde môžu Jašovi hlásiť, aby jeho dobrú vôľu získavaly, 
vypátraly všetko, pacienti nemohli slova povedať, 
zapáliť si na cigaretu, prijať dary príbuzných, prejsť 
cez sieň, aby to sestry Jašovi neudaly. 

A Jašo bol krutý. 

- Pane, tu ste vnemocnici a nie v bare, tu sa musíte 
prispôsobiť. Tu nesmiete jesť olejovky, rybyčky, čo 
vám milá prinesie. Tu sa musíte živiť tým, čo vám 
predpíšeme. Sestra, tento človek dva týždne 
nedostane návštevy. Zaznačiť! 

- Pane, vy ste fajčili tu v sieni, hoci dobre viete, že 
je zakázané. Stalo sa to už po druhý raz. Ak si tu ešte 
raz zapálite, prepustím vás z oddelenia. Doliečte sa, 
kde chcete. Sestra, tento muž dostane sedem dní prvú 
diétu. - Prvá diéta znamenala stravu, kde pacient 
dostáva len mlieko a čaj. 

Jašo vykonal ukrutné exekúcie. Jedného dňa mu 
sestry hlásily, že traja pacienti shovárajú sa s 
prostitútkami s poschodia, cez lift, kde sa z kuchyne 
z oddelenia. 

Denne sa robila „literárna kontrola“. Toto sveril na 
Zuriana. Jeho úlohou bolo zhabať od pacientov všetko, 


čo ich obrazotvornosť v pohlavnom smere dráždi. 
Smeli čítať len poučné veci, cestopisy v mravných 
krajinách, nijaké ľúbostné romány, nijakých Bocacciov 
a podobných spojencov a podporovateľov gonokokov. 

Nikdy sa nestalo, že by bol niekto dostal z 
pacientov dovolenku. V tej chvíli, ako bol prijatý, 
odňaly mu sestry šaty, dostal pruhovanú bielizeň 
nemocnice a nikdy ani na dvor ho nepustili. Mohla mu 
umierať matka, mohol mu horieť majetok, dva-tri 
mesiace, kým choroba trvala, bol väzňom oddelenia. 

V primárových, ale najmä v Jašových železných 
rukách, chabé, často zanedbané predpisy venerologie 
vyrástly v zákony, zmenily sa v náboženstvo, nad ktoré 
nebolo odvolania. A - všetka česť - bolo to tak 
správne, o tom sa Zurian zanedlho na vlastné oči 
presvedčil. Bolo toho treba, lebo len tak mohli 
dosiahnuť toho utešeného výsledku liečebného, ktorý 
toto oddelenie primára Ditricha preukázalo. 

Jašova krutá, neľudská povaha, jeho obmedzený 
despotizmus boly tu na mieste. Všetka česť. 

Pacienti sa tu necítili doma, nerozťahovali sa, 
nehašterili medzi sebou. Boli skromní, pri stálom 
vedomí, že sú v nemocnici a stoja pod dozorom, 
nemali tu iného cieľa životného, len ten, čo im Jašo 
sám vytýčil: čím skôr ozdravieť a ísť domov s Pánom 
Bohom. 

Čas trávili v tichom rozhovore. Jašo nemal rád ani 
toto, lebo, vraj, sa len zbytočne balamutia, ale tomu sa 
zabrániť nedalo. 

Zurian, ktorého primár Ditrich predbežne nezadelil, 
aby si najprv získal všeobecné poňatia o celom 
oddelení, o mužských i o ženských, zdržoval sa v ten 
čas naj viacej pri mužských. 


Raz odpoludnia nevolky stal sa svedkom ich 
rozhovoru. Sedeli všetci okolo postele nového pacienta 
Polanského, ktorý im, zdá sa, predsedal. 

Ani ho nezbadali, keď vošiel a súdiac, že čo dvadsať 
ľudí a dve ošetrovateľky počuť môžu, to nemôže byť 
veľkým tajomstvom, utiahol sa pekne-krásne do kúta a 
načúval rozhovoru. 

Ktosi práve skončil svoje vypravovanie a Polanský, 
ktorý bol asi predsedom tohoto sbromaždenia, 
prehovoril: 

- Je na rade pán Čmuchal, četnícky strážmajster, 

nech nám povie, ako prišiel k tejto detskej chorobe. 
. - Nie som nijakým krásavcom, páni moji, - začal 
Cmuchal, - ale zato ženy ma vždy akosi milovaly. 
Nechcem hovoriť o svojich triumfoch. Tých má dosť 
každý na niečo súci chlap, ak je len nie zbabelcom. 
Chcem hovoriť o príčine svojej choroby a to tiež len 
celkom krátko. Asi štyri mesiace som chorý. Týždeň 
pred svojou svadbou som sa nakazil. Moja žena má 
sedemnásť rokov a bola mojím dávnym ideálom. 
Týždeň pred svadbou, ako to už býva, boli sme 
„lumpovať“. Pilo sa až do prevrátenia žŽalúdkov a 
nechybely ani spoločnice. Nočné motylky, podozrivé 
dcérky barov a krčiem. Jedna z nich sa mi prilepila na 
krk a nemohol som sa jej zbaviť. Či azda, aby som 
úprimne povedal, ani som veľmi nechcel. Bol som o 
sebe istý. Moju dušu naplnila milovaná, živá pamiatka 
mojej lásky, mojej nastávajúcej ženy, čo však, myslel 
som si, nebráni mi v tom, aby ma tento nočný tvor tu, 
v tejto veselej chvíli trochu baviť nemohol. 

Však ma i bavila a stávala sa čím ďalej, tým 
dotieravejšou. Ja som však odporoval. Nato, mysliac 
asi, že som špinavým, lakomým človekom, začala ma 
tešiť, udala mi cenu svojej lásky, vychvaľujúc to, čo mi 
za túto miernu sumu poskytnúť môže. Podíval som sa 


na ňu s boku. „Ty potvora mrzká,“ pomyslel som si, 
„keby som sa s tebou stretol vo dne, ani by som so 
svoje zablatené čižmy do teba neutrel, nie veru, keby 
si mi zaplatila sto ráz toľko, koľko odo mňa žiadaš.“ 

Takto som si filozofoval a pritom spravil tú veľkú 
chybu, že som ju hneď od seba neodohnal. Lebo bola 
neúnavná vo svádzaní. Začala sa mi vešať na krk, a tu 
ma opustily sily. Nie preto, že som bol opitý. Znal som 
tú svoju vlastnosť ešte zo stavu triezveho. Je to moje 
prekliate dobré srdce, ktoré takejto svrchovanej, 
intímnej prosbe odolať nikdy nevedelo. Keď sa ma 
žena dotkne, som stratený. Krv, ako keby sa mi naraz 
zmenila v limonádu, opustia ma sily, stratím schopnosť 
reči a som hluchý a bezmocný, ako tokajuci tetrov. 
Hanbím sa priznať, páni moji, ja, ktorý som sa ako 
četník, toľko ruval, strieľal, mlátil, bojoval, pod 
dotykom ženskej ruky stávam sa, ako vrece múky, 
bezvládnym a upadnem úplne do moci tých 
krvilačných potvôr. 

Tak sa to stalo i vtedy v noci. Oči sa mi zavrely, ani 
neviem, čo a ako bolo ďalej. 

Ráno som sa okúpal, drhol som sa dlho a dôkladne, 
aby som smyl so seba dotyk tej cudzej ženskej a modlil 
som sa v duchu, aby mi Pán Boh odpustil ten mrzký 
hriech mojej slabosti a aby moja láska nikdy nebola 
takou necharakternou. Aj som sa na druhý deň už 
upokojil, zabudol na hanebnosť a myslel som, že je 
celá vec odbavená. Na tretí deň ráno však pozdravila 
ma hnisavá kvapôčka na konci močovej trubice. „Bon 
jour,“ povedala mi. „Nazdar!“ odvetil som. Srdce mi 
svierala rozhorčenosť, cítil som ruku osudu nad sebou 
a vedel som, že svoju hanebnosť musím odpykať. O 
štyri dni bola svadba a o týždeň opustil som svoju 
mladú ženu, ktorej som nikdy nepoznal, aby som 
vandroval od lekára k lekárovi. Jeden viacej skopal 


moju chorobu, než druhý. Svojej žene nahovoril som 
čosi: zápal stredného ucha, či slepého čreva, už sám 
neviem. Nuž a napokon zunujúc zhubné machinácie 
pánov  špecialistov-fušerov, uchýlil som sa do 
nemocnice. 

- Dobre, - povedal Polanský, - nasleduje pán Král, 
strojový zámočník, nech nám rozpovie, ako získal 
svoju populárnu chorobu. 

- Ejha, - žvatľal Král, chlapisko degenerovaného 
zovňajšku, - ako som k tomu prišiel? Dobre! Za desať 
korún v istej uličke, vistom dome, ktorý mladíci dobre 
poznajú. Mal som u tej dievky protekciu, lebo iného to 
stojí aj vyše dvadsať korún. To bolo však, pánovia, už 
dávno, vari pred troma rokmi. Od tých čias raz som 
mal tú chorobu, raz nemal. Prešly niekedy i dva 
mesiace, čo mi zmizly všetky príznaky. Hnisavý výtok 
z močovej trubice prestal, nemal som ani najmenšieho 
nepríjemného pocitu. Pri prvej lumpačke však sa mi to 
všetko vrátilo a veru neviem, či som chytil gonoreu 
vždy znova a či sa mi vracala vždy tá stará. Lebo, 
akiste všetci viete, pánovia, ako je to. Neviem vám to 
tak učene vyložiť, ale cítim dobre, ako to asi bude. 
Následkom liečenia, avšak neporiadneho, behom času 
gonorea prejde do chronického, vleklého štádia. 
Hojnosť gonokokov z výtoku vymizne a oni sami 
väčšinou vykapú. Ostane v rúre močovej len ich starý 
ded, ten prvý, najstarší a má nanajvýš len niekoľko 
svojich druhov do rezervy. Dlhú šedivú bradu má tento 
starý gonokok, pokojne si sedí a zíva kdesi ukrytý v 
híbke krycích buniek močovej rúry. Nebúri sa už, 
nespôsobuje hmsanie, nechá svojho nositeľa na pokoji. 
Len leží tam a taroky hráva si so svojimi priateľmi. 
Náhle však ho niečo vyruší a býva to požitý alkohol, 
ktorý močovú rúru dráždi a pohlavné rozčúlenie, hneď 
vyskočí tento starec a rýchlo sa lúčiac so svojimi 


druhmi, ponáhľa sa, aby dosiahol novej pôdy výživnej, 
čo býva, ako známo, zasa len močová rúra a vôbec 
pohlavné ústroje ženy. Takto som vyplašil neraz 
tohoto starého deda v opojení alkoholu, alebo i bez 
toho. Tak, ako som ho ja dostal kedysi, tak som ho 
odovzdal nesčíselným ženám. Pomstil som sa za svoju 
nákazu. Keď ju ja môžem mať, môže ju mať aj iný. 
Prišla na mňa celá kopa policajných udaní od 
nakazených žien, ale vezmi čert. Odsedím to a náhle 
ma odtiaľto pustia, bude všetko po starom. 

- Beštia, - poznamenal ktosi z poslucháčov, ale 
Polanský skríkol: 

- Ticho, nijaké poznámky. My tu teraz chceme 
počuť príbehy a nie kritizovať. To si vybavte, komu sa 
chce, medzi sebou. Nasleduje pán Igor Durana, 
absolvent konzervatória, umelec na husliach. 

Oslovený bol mladý chlapec, dievčenskej ružovej 
tvári a nežnej, jemnej povahy. Bol akoby pravým 
opakom predošlé hovoriaceho. 

Bol to Slovák, Zurianov krajan, ktorý vediac, že je 
Zurian v Prahe, v letenskej nemocnici, na venerickom 
oddelení, písomne ho prosil o radu. Ide vraj u neho o 
kvapavku, ktorú si darmo lieči už viacej mesiacov. Ako 
člen veľkého filharmonického orchestra je v krutej 
situácii, lebo svoje povolanie ďalej konať nemôže, je v 
nemožnom duševnom stave a týmto mu zas hrozí 
strata miesta. Prosí tedy, Čo si má počať. 

Zurian mu hneď napísal, aby si vzal zdravotnú 
dovolenú a došiel na liečenie k nim do Prahy. Igor to i 
urobil. - Bol to chlapec tichej, ostýchavej povahy, tým 
viacej Zuriana prekvapilo, že sa tu naraz tak 
rozhovoril. 

Načúval jeho rozprávaniu. 


NAIVNÉ VYPRÁVANIE NEVINNÉHO IGORKA 


- Ech, páni moji, akože mám začať? Keď som mal 
triadvadsať rokov, skončil som práve štúdiá a a tatko 
môj kúpil mi zlaté hodinky s vodotryskom. Hodinky mi 
kúpil môj tatuško zlatý, šatočky akoby na mňa uliate, 
topánky lakové, čo mi len tak klopkaly klip-klap, klip- 
klap a lesklý sa, že i lúč slnca padol na brucho, keď sa 
do nich zakopol. On sám zaviazal mi mašličku pekne, 
moderne a čistil kefou z predu i zo zadu. Si ako princ z 
rozprávky, - riekol mi so sebavedomou pýchou a keď 
videl, že sa hanblivé pýrim, pobozkal ma na ľavé líce a 
nežne pohladil moje hodvábne vlásky. 

- Len hore hlavu, dieťa moja. Veď je už hotovým 
človekom, môj syn maličký. Si sám sebe pánom, môžeš 
ísť do boja života, pripravil som ťa dostatočne. Nemám 
strach o teba, lebo viem, že obstojíš. Hocikde budeš, 
získaš si všade dôstojné miesto v spoločnosti ľudskej, 
lebo zaslúži to tvoja vzdelanosť a budeš mať sympatiu 
svojich blížnych, lebo má na to nárok tvoja čestná, 
priama a nežná povaha. Tu na tom poli nemám strach 
o teba. Inde čaká na teba nebezpečenstvo: so strany 
žien. Na tie si musíš pozor dávať. Veľa som ti už 
hovoril o tých bytnostiach, ktoré od malička sú 
vychované na boj proti tebe. Varoval, chránil som ťa 
pred nimi úzkostlivé, a len keby ti dal Pán Boh dosť 
sily i naďalej, aby si sa do ich pazúrov nedostal. 

Oči mi zablysly, vyskočil som so stoličky a s 
plamennou tvárou som povedal oteckovi: „Tatko môj 
zlatý, za takého slabocha ma pokladáš? A či ti je nie 
dostatočnou zárukou celý môj doterajší život, len vede 
a umeniu venovaný aby si mi dôveroval do 
budúcnosti?“ Slzy sa mi draly do oču od horkosti a 
žiaľu: môj otecko mi neverí! 


Ledva ma utíšil: „No, veď nie, nie, dieťa moje, už 
nebudem tak hovoriť, vidím, ako ti nemilo padne moja 
žiarlivá nedôvera. Áno, žiarlim na teba. Žiarlim na 
svojho syna, ktorého som vychoval pre vedu a pre 
nesmrteľné krásne veci, a mám strach z tých 
povrchných, krutých, sebeckých bytností, z dievčat. 
Ale nebudem už tak hovoriť. Nesmiem zabíjať v tebe 
sebadôveru. Ba práve naopak: zosilňovať ju musím a 
preto počuj, synáčku! Dnes pôjdeš von, do mesta sám, 
celkom sám, bez môjho gardovania. A môžeš tam byť, 
ako dlho chceš. Môžeš prísť domov i zajtra ráno. Tu 
máš peniaze, zariaď sa s nimi, ako chceš. Počkaj, 
nezabudni doma zrkadielko a čistú vreckovku. Tak, a 
teraz choď. Verím ti, dôverujem, viem, že všetko 
povieš svojmu tatíčkovi. Len choď, otužuj sa a ak si 
nevieš niekdy rady, spomeň si len na mňa, na moje 
slová.“ 

Ešte raz pohladil moje vlásky. „Daj si pozor na 
šatočky,“ riekol a pustil ma. Pobozkal som mu ruku a 
šiel von. Vo dverách ma zastavil a zavolal nazpäť. Sňal 
mi s kabáta dlhú, bielu nitku. - Tak, a teraz môžeš ísť. 
Daj si pozor na elektriky, na vozy a na automobily, aby 
ťa nepovaliľy, blatom neoffkaly. - - Áno, tatuško, 
budem si dávať pozor. Ruky bozkávam! 

- Mám cieľ pred sebou, - uvedomoval som si na 
ulici. Mám dokázať tatíčkovi, že som pevný, hodný 
jeho dôvery, oddaný len vede a kráse a nič ma od nich 
neodtrhne. Cieľ, ktorého sa neľakám, lebo som už 
riešil oveľa ťažšie problémy. Najlepšie bude 
pokračovať systematicky. Ale akože začať, ako dostať 
prvé vlákno do ruky? Dlho som však nemusel roz 
mýšľať. 

Bolo krásne, letné odpoludnie a po rovnej, 
stromami posadenej ceste, do parku vedúcej, išly proti 
mne dievčatá. Najprv som cudne sklopil zrak pred ich 


hltavým pohľadom, ale potom som sa osmelil. Nesmieš 
si z nich problém robiť, riekol som si, len sa dívať 
smelo a ľahostajne cez ne, akoby ani neboly, ako by si 
sa díval do vzduchu. 

Už som očí nesklopil a s rastúcim pocitom 
blaženosti som zistil, že celkom smelo znesiem ich 
nestydaté, smyselné pohľady, neruší ma, že sa za 
mnou obracajú, ba ani ich dotieravé poznámky ma 
nemôžu vytrhnúť z ľahostajnej pokojnosti. 

Len raz prišiel som do rozpakov. Šla oproti mne 
celá škola. Väčšie, odrastenejšie dievčatá, pod 
dozorom niekoľkých mníšok, ktoré ich viedly a za nimi 
nekonečný rad tých nebezpečných bytností. 

Mali ste počuť ten necudný smiech, ktorý zaznieval, 
keď som popri nich prešiel. 

Bol to nekonečný rad a ako vlci v zime, keď chodia 
v celých húfoch za korisťou, nebály sa, ba ani sa len 
neostýchaly. 

- To je pekný chlapec! - vykrikovaly na mňa. - A, 
ako sa cudne díva dolu na zem. To je zbabelý rytier. - 
Ale pekný, však, Anička, prijala by si ho za partnera 
na večerné prechádzky v parku. - A chichotaly si tak 
nehaneblive, že sa mi z toho hlava krútila, a cítiac 
svoju slabosť pri toľkej nekrytej skazenosti, ani som 
nevedel, kam sa mám dívať, aby som unikol a vzdychol 
som si od blaženosti, keď som ich mal za sebou. 
Bojazlivé som sa obrátil a videl som, ako sa ešte dlho 
pozerajú za mnou a kývajú, volajú na mňa zdiaľky. 

Tak vyzývavo a s toľkým sebavedomím som ešte na 
ulici nechodil. Predtým som sa zavše len ponáhľal do 
konzervatória, skrýval sa pred ľuďmi, žil len 
profesorom, umeniu a oteckovi. 

Dnes som bol prvý raz vonku ako muž, ako 
mládenec, aby som dokázal svetu, že som samostatný, 
že zrak pred nikým nesklopím. 


Moju dušu naplňovaly akési neisté, neurčité pocity, 
keď som sa večer vrátil domov. Otecko ma starostlivé 
objal a musel som mu všetko dopodrobna vyrozprávať. 

Upokojoval ma: - Nič to, nič to, môj maličký. 

Od toho času som už veľa skúsil a viem, že vy, 
pánovia, boli ste vychovaní ináč. Viem, že sa v duchu 
usmievate môjmu vypravovaniu, však nič to, budem 
hovoriť ďalej, ako sa to vlastne so mnou stalo. 

Prežil som v nasledujúcich dňoch niekoľko hrubých 
a nepríjemných dobrodružství. Bol som rád, že som z 
nich vybífdol. Stalo sa to tak, že som prehovoril k 
dáme, ktorá sa na mňa v parku a čiv divadle náramne 
viditeľne usmievala. Myslel som, že ma pozná, ale 
dokázalo sa, že to boly hrozne neznesiteľné hysterky, 
ktoré sa potom lepily na mňa s takou húževnatosťou a 
bezočivosťou, že som neraz chcel zavolať policajta, 
aby ma ich zbavil. 

Otecko, pod dojmom týchto nepríjemností, rozhodol 
sa, že ma zavedie do spoločnosti. Ja som najprv 
namietal, že mám výborných priateľov, knihy, 
nenechajú ma nudiť sa, netreba mi spoločnosti, ale 
potom na jeho dôvody dal som mu za pravdu. 

Na druhý deň predstavil ma známej rodine. Mali aj 
dcérku. Menovala sa Marta. Bolo to čiernooké, 
temperamentné dievčatko, asi o rok mladšie, ako ja. 
Hudba nás spájala. Ona hrala znamenite na klavír a 
nejeden prekrásny večer sme strávili takto spolu, 
oddaní sonátam a symfóniám. 

Mne to celkom stačilo, ale Marte nie. Neraz som 
zbadal, ako sa zadívala na mňa, ponosovala sa, že sa 
blíži jar a že sa cíti takou akousi osirelou. 

A ja som bol v hrozných rozpakoch. Začal som sa 
Marty báť. Prečo bola taká divná, prečo jej nestačila 
hudba ako pojítko nášho priateľstva. Ja som bol taký 
šťastný pri tejto forme kamarátstva a hľa, teraz z 


Marty sa vykľuje čosi nepekného. Prišly mi na um tie 
pažravé, mrzké potvory zvonku a bol som v hroznej 
neistote. 

Oh, v hudbe a teóriách bol som doma, ale v 
praktickom živote bol som veru veľmi nemotorný. 

Rozhodol som sa, že o tých Martiných nových 
spôsoboch posbováram sa s oteckom. 

- No, vieš, - povedal mi, - Marta je do teba 
zaľúbená. 

- A čože ja mám, pre Boha, robiť? - spytoval som 
sa. 

Otecko sa záhadne usmieval: - To už nechám teraz 
na teba. Poviem ti len toľko, že by som nič nenamietal 
proti tomu, keby si mal Martu rád. Je to dobré, nadané 
dievčatko, nič by som nenamietal, keby, keby... 

- Keby som si ju vzal za ženu, - dodal som 
odhodlane a otecko prikývol. 

Toto mi trošku vrátilo istotu. A nebol som už k 
Marte taký absolútne odmietavý. 

A potom s prvým jarným orgovánom rozkvitla i 
naša láska. Ale nežne a vo forme éterickej. Ja som bol, 
hoci som mal Martu rád, telesne chladný, chladný ako 
vietor pozdnej jesene, Marta však nie, veru nie. 

- Až príde leto, - povedal som jej, - až dozrú 
slnečnice... - pritom som sa však zľakol takého 
blízkeho termínu. 

Koncom mája presťahovali sme sa do kúpeľov. Boli 
sme tam s oteckom a bola tam celá Martina rodina. 

A tam v tých kúpeľoch sa splnil môj osud. 

Mali sme tam už veľa známych. Chodieval som do 
spoločnosti, ponajviacej s oteckom, alebo s Martou. 
Sám neviem, ako som k tomu prišiel, spoločnosť si ma 
obľúbila. 

Po jednom mojom koncerte, bolo to pätnásteho 
júna, dostal som veľmi podivný návrh. 


Večer v kaviarni, kde som práve sám sedel pri stole 
a čítal noviny, prisadol si ku mne akademický maliar 
L., ktorý so svojou krásnou mladou ženou už dlhší čas 
sa zdržoval v týchto kúpeľoch. Bol tiež veľkým 
teoretikom a neraz sme sa prechádzali po parku, 
pohrúžení do živej debaty. 

Vtedy večer, ako si ku mne prisadol, bol nejaký 
nepokojný. Bolo mu vidieť na tvári napnutosť a akúsi 
neistotu. 

- Chcel by som s vami hovoriť, - riekol, - je to veľmi 
odvážne, čo chcem povedať, neviem, či neprekročím 
medzi rečou medze vašej trpelivosti a dobrej vôle a či 
ma nezarazí s vašej strany výbuch zlosti a 
nepochopenia. 

- Vy ste diplomat, - odpovedal som, - ako dobre sa 
vyznáte v mechanizme debaty, ako dobre viete, že 
získanie dobrej vôle protivníka, ak chceme niečo 
dokázať, znamená často viac, než tisíc znamenitých 
argumentov, ktoré ľahko stroskotajú sa na skale 
nedobromyseľnosti. Ako dobre“ viete, že po tom vašom 
krásnom úvode nemôžem iné, ako sľúbiť, že vás 
trpelive vypočujem, nech je to už hocičo, čo mi chcete 
oznámiť. 

- Ďakujem vám, - povedal s výrazom uľahčenia v 
tvári, - a prosím vás, keď som vám všetko vyložil, 
nemusíte mi hneď odpovedať. Je dosť času rozhodnúť 
sa. Najprv si len všetko dobre rozmyslite. Ja som päť 
rokov ženatý. Znáte moju ženu. Je krásna, vzdelaná a 
nesmierne jemná. Vzali sme sa z lásky. Naša láska 
bola pre nás celým svetom a celý náš svet vyvrcholil v 
horúcej túžbe po potomku. Nikto nikdy na svete si 
neželal vrúcnejšie dieťa, ak my dvaja. Medzi miliónmi 
ľudí, ktorí sa množia bez myšlienky, ako zviera, v nás 
dvoch priamo horel plameň uvedomelého smyslu 
nášho života: mať potomka. Naša láska bola taká 


zduchovnelá, duše naše sa tak nesmierne milovaly, že 
sme si nevedeli predstaviť život bez dieťaťa, bez nášho 
pokračovania. 

Avšak dieťa neprišlo. Roky sa minuly a neprišlo. A 
my sme trpeli, stali sme sa melancholikmi, že 
nebudeme mať stelesneného symbolu našej veľkej 
lásky. 

Ja som už behom času rezignoval. Upokojil som sa v 
nezmeniteľnej vôli osudu. 

Moja žena však nie. Tá trpí neustále a mám vážnu 
obavu, že dostane v tej svojej ustavičnej tuhe a v 
neutíšiteľnom žiali po dieťati nejakú psychózu, akúsi 
nenapraviteľnú duševnú poruchu. 

A tak cez dlhé bezsenné noci sme sa shovárali, 
rmútili a rady nevedeli. 

Až nedávno, asi pred pol rokom, boli sme u lekára, 
znamenitého odborníka. Pri mojej žene nenašiel nič 
odchylného a vyhlásil, že chyba je na mojej strane. Ja 
som ten, ktorý nemôže splodiť potomka. 

L. teraz umíkol a opatrne sa rozhliadol. 

Keby som bol mal vtedy ten mozog, čo mám teraz, 
bol by som sa ho hneď v tej chvíli spýtal: - A z čohože 
súdil lekár, že nie ste schopný stať sa otcom? 

Ja som sa nič nespýtal a L. pokračoval: - Po tejto 
porade s lekárom, hoci situácia naša bola jasnejšia, 
sám problém nášho potomka ostal i naďalej 
problémom. Nasledovaly potom ešte dalšie, 
nekonečné, ducha i nervy moriace, zúfalé rozhovory a 
tápania v neistote, až sa v nás pomaly začal 
vykryštalizovať náhľad, ktorý už dnes je našou 
nezvratnou vierou i nádejou. 

Bol som to ja, ktorý som to navrhol a verte mi, 
nešlo to tak ľahko, tú vec sformovať. 

Príčinou spoločného nášho žiaľu, a beznádejného 
života som tedy ja, to je skutočnosť. Situácia v tejto 


forme je neudržateľná, lebo mi hrozí budúcnosť, že 
moja žena zošalie. Pomyslel som i na to, že adoptujem 
cudzie dieťa, a budeme ho mať ako vlastné, potom som 
však od toho plánu upustil. Nebolo by to riešením 
nášho problému, veď z nás, z našej lásky, z našej duše 
by v tom dieťati nič nebolo. A my sme chceli v ňom 
milovať samých seba, na čo sme mali právo. To cudzie 
dieťa by bolo bývalo len akýmsi domácim zvieratkom, 
ktorým si život spríjemňujeme a ktorému zato 
poskytneme primeranej lásky a domov. Nie, to nebolo 
to, po čom sme túžili. 

Povedal som tedy svojej žene, celkom otvorene a 
bez dlhých okolkov. Ak tedy nemôže byť to dieťa 
mojím a tvojím, nech máme v ňom tedy aspoň tvoju 
dušu. Nech je tedy to dieťa tvojím, a... a..., a ja ho 
budem milovať, ako svoje, veď bude v ňom časť tvojej 
zbožňovanej bytnosti, kus našej lásky. 

Moja žena bola ohromená. Nejdem vám hovoriť, čo 
a ako bolo, koľko a ako som ju musel tešiť, kým 
pochopila môj návrh, v ktorom najprv videla 
svätokrádež, zneuctenie našej lásky, potom ma však 
pochopila. Nemožno hovoriť o nejakom zneuctení 
našej lásky, lebo tá je taká veľká, že ju rozbúrať 
nemožno. Ide len o akési mechanické umožnenie, aby 
sme mali potomka, ide len o to, aby akýsi cudzí 
mužský, ktorého spolu vyvolíme, statočne a otvorene 
vyhľadáme, vzdelanec a aristokrat duše, akí sme my, 
ktosi, kto nás pochopí - nuž ten aby nám umožnil mať 
smysel života, mať potomka. 

Tu nejde o pikantériu. Nech zmrzne úškľabok na 
tvári každého profánneho tvora, kto tu chce ňuchať 
škandálik, výstrednú myšlienku dvoch bláznov, 
cudzoložstvo. Je to naším najsvätejším a najčistejším i 
najuváženejším úmyslom a s odporom i opovržením 
odmietame každú škvrnu, ktorú by spoločenstvo 


hysterických báb, hypermravných onanistov a 
pohlavne precitlivelých svätuškárov na náš intímny 
plán a na jeho mechanizmus namazať chcelo. 

Je to plán dvoch aristokratov duše, je to potrebná, 
nevyhnutná operácia, nič iného a jej vykonaním bude 
poverený tiež len aristokrat, ten, kto nás pochopí a 
najmä ten, koho si my zvolíme. A... a tým človekom... - 
a s nesmierne mäkkým, prosebným vzhľadom díval sa 
na mňa - máte byť vy. 

Vyskočil som so stolca, ale chytil ma za obe ruky. 

- Prosím, pamätajte si, Čo ste mi sľúbili a nebuďte 
nápadným. 

Opanoval som sa. - Pane, - riekol som, - neviem, 
kedy som vám dal podklad, ktorý vás oprávňuje, aby 
ste ma pokladali za plemenného býka? 

L. mlčal. 

- Nuž, tedy hovorte, čo vám to zišlo na um? 

- Poviem vám to, a prosím vás len o trpezlivosť, - 
riekol L. tichým tónom. - Nebola to náhoda, že sme si 
vyvolili práve vás. Mali sme veľa známych. Ale 
zasvätenci vedia, že medzi davom miliónov, medzi 
stotisícmi dobre oblečených, vzdelaných ľudí a medzi 
neveľa tisícmi vysokovzdelaných, na ktorých ti druhí 
hľadia ako na polobohov, len tu a tam sa nájde 
opravdivý duch. Tí druhí môžu byť skvelí odborníci 
svojho zamestnania, môžu byť i sčítaní, i duchaplní, 
môžu byť živým lexikónom, ale tých, čo hľadia na život 
sub specie aeternitatis, je len niekoľko. Tých, čo vidia 
do duší, vidia obzor nad hlavami svojho okolia, tých, 
čo vedia, kto sú, kde sú medzi ľuďmi a na zemi i vo 
vesmíre, tých je tak málo medzi davom širokým a 
ďalekým, že ich ľahko spočítate na svojich piatich 
prstoch. Ja vám tu lásku vyznávať nebudem. Nesluší 
sa to mužom. Avšak viem, kto ste, poznám vás a váš 
život dávnejšie, než by ste si mysleli. A tedy či už tak, 


či onak, ja a moja žena vyvolili sme si vás a vieme, čo 
robíme. Vieme, kto je hodný stať sa stvoriteľom nášho 
potomka. 

- Ale, pane, - riekol som, už nehľadiac na ostatné 
znemožňujúce okolnosti, akých je celá kopa, - vedzte, 
že ja tiež milujem, mám tiež svoju vyvolenú, ktorej 
chcem patriť. Ako by som bol schopný nevery? 

- Nežiadame od vás nevery. Ide len o jednoduchú 
operáciu, do ktorej vašim citom, vášmu srdcu nič neni. 
Rozumejte mi a nebuďte zbytočne sentimentálny. Veď 
preto som tú vec vyložil vám a nie nejakému filistrovi. 
Vy a moja žena úplne vedome sa podrobíte istému 
posvätnému, Bohom ustanovenému, prirodzenému 
výkonu, s ktorého čisté naše úmysly smyjú všetku 
„pikantnosť“, ktorú luza naň namazala. Pre Boha, 
vyrvete sa z ich nízkeho myšlienkového okruhu, ktorý 
z prirodzeného kontaktu muža a ženy urobil „sladký 
hriech“, - „hriešnu vášeň“, - či ako ešte pomenovala 
tento výkon ich špinavá fantázia. 

Vám by som prial, pane, bez záujmu a bez chuti 
tento „posvätný úkon“ vykonávať. 

Miesto záujmu, ktorý pokladám za nepotrebný, 
budete mať s nami súcit, krásny, ľudský súcit a miesto 
chuti, ktorej si s vašej strany vôbec neprajem, budete 
mať vznešenú odhodlanosť. 

- Frázy, - riekol som, - fráza nad frázu, slovné 
hračky. 

- Frázy, ktorým dodá obsahu vaše pochopenie. 

- Ak dodá: ja neverím, že by dodala. 

- Prečo neveríte? 

- Pane, máte so mnou smolu. Verím, že by sa našlo 
veľa ľudí, ktorí by mali z vášho návrhu radosť. Tešili by 
sa tomuto zaujímavému dobrodružstvu, lichotila by ich 
márnomyseľnosti táto kandidácia. So mnou však máte 
smolu. 


Ja nie som márnomyseľný, ako vy. Ja si 
pokračovania, detí neprajem. Život je nie žart. Život je 
ťažký. 

Ja si prajem umrieť, pane, nie žiť. Som vyznávačom 
Nirvány a nie života, lebo v Nirváne je sladké 
zabudnutie a život je krutá, ošklivá skutočnosť. 
Smutný je osud nás živých, lebo sme otrokmi 
nesmyselného kolobehu, z ktorého niet vyslobodenia. 

Ja nesnívam o dieťati, moje sny sú divoké a zúfalé. 
Boh vie, kde sa prilepil na mňa ten sen, ktorý ma už 
toľko ráz utrápil? 

Na severnom póle som sedel a vyl som, dlho zavýjal 
do noci. Hú, húúú - zo snehovej pláne sršaly na 
nebesia v dlhých kotúčoch žltavé iskry. Nado mnou 
žiarila hviezda severu, blikala, kmitala, žmurkala 
neutešene, len som čakal, kedy ju odnesie divý, 
pochmúrny vietor severu. 

Zavyl som na ňu, ja, strhaný, zdivočelý vlčiak, hú, 
húúú. 

V bruchu mi kručalo, slzy mi mrzly v snehu, srdce 
mi svieralo zúfalstvo. Okolo len ľadové snehové roviny, 
pláne, nad ktorými sa časom zakrúti pär ráz chladná, 
červená guľa slnca a potom príde dlhá, nekonečná 
noc. 

Otče môj nebeský, ešte žijem, ešte som nezhynul: 
som kus organickej živej hmoty, nedaj mi zahynúť v tej 
samote krutej. Natiahol som si krk a vyl do noci. 

Ze som teraz psom, to nič nerobí. Bol som už i 
človekom a aj budem ešte. Som živý tvor a každý živý 
je mojím bratom, každý je ja a ja som každý. 
Rozsypané kúsky, klbká účelne soskupených živých 
buniek. 

Akýsi božský rozmar ma teraz položil nižšie, či 
vyššie, neviem, tým, že mi dal podobu psa. 
Opusteného, zúfalého tvora, ktorý pochopil, že život je 


spád. Niečo, čo sa chýli neustále ku koncu, klzký svah, 
na ktorom živé tvory zúfale sa škriabu hore. Driapu sa, 
moria sa, ale napokon sklznú do priepasti, ale 
medzitým zanechali na tom svahu dosť nešťastníkov, 
ktorí sa po nich budú moriť až do nekonečnosti. 

A vyjem na nebesia divú, kvílivú pieseň odboja 
živých. 

Eh, divé sú moje sny. Obklopuje ma vždy samota a 
chlad. 

A hoci viem, že ja sám nič nezmením, jednako 
chcem svoje bytie svojou smrťou likvidovať. 

A nie som márnomyseľný, ako vy a nechcem 
pokračovania. Preto je moja odpoveď: nie. Vstal som a 
L. tiež. 

- Ešte slovo, - povedal mi. - Ja ešte nestrácam 
nádej. Len, prosím vás, rozmyslite si ešte tú vec. Ja 
prídem za tri dni pre odpoveď. A ak by ste si tú vec 
rozmysleli v môj prospech, prosím vás, nech vás 
vlastné, dnešné vyhlásenie neviaže. Berte to tak, ako 
by ste nič neboli povedali. Predo mnou tiež 
neupadnete do „hriechu nelogičnosti“, lebo ja dúfam a 
verím, že si tú vec rozmyslite. 

- No, len si dúfaj a ver, - pomyslel som si. 

Bol som akosi rozrušený. Čítal som síce už i o 
nemožnejšiach veciach, ale že sa niečo takého môže 
prihodiť i mne, na to som nemyslel. 

Rozhodol som sa, že zajtra, bez ohľadu na 
diskrétnosť a gentlemanstvo, všetko rozpoviem 
oteckovi. Veď on je mojím najlepším priateľom, on to 
nikomu nepovie a aspoň mi dodá istoty a pokoja. 

Tej noci nemohol som spať. Neustále som sa musel 
zaoberať s tým čudným návrhom. O sebe som ani 
chvíľku nepochyboval. Ako by som ja mohol byť 
pôvodcom ľudského života, keď ja svoj vlastný 


nenávidím! Veď by to bolo najväčšie zaucho celej 
mojej životnej filozofii. 

Ale čert mi nedal pokoja. Obracal mi ten problém z 
ľavá napravo a nazpäť. 

- Ajhľa, - myslel som si, - okolo tohoto problému 
panuje najväčšia anarchia. Splodiť nové životy je 
dovolené každému paholkovi. Je dovolené ešte i ľuďom 
hlúpym a života neschopným. Každý mamľas si môže 
dovoliť mať potomka, a to koľko chce. 

A tu som zasa ja, ktorý mám tie najlepšie 
podmienky mať potomka životaschopného. Som zdravý 
ako buk. Celý dlhý rad mojich predkov žil intenzívnym 
duševným životom, zanechávajúc na svojho potomka 
tú najlepšiu dispozíciu a schopnosť k neustálemu 
duševnému vývoju. 

A, hľa, so mnou sa tá krásna reťaz tvorivých 
intelektuálov pretrhne. Ja sa nebudem môcť kochať vo 
svojom pokračovaní, ako to činí môj otecko so mnou. 

A prečo nie? Či znamená niečo v poriadku, či 
vlastne neporiadku sveta to moje  tvrdošijné 
rozhodnutie? Práve ja, ktorý podľa večného, 
prirodzeného výberu som priamo nútený zákonom 
vývoja mať potomka, práve ja sa mám toho práva 
vzdávať? To dieťa by žilo v dobrých sociálnych 
pomeroch, odo mňa i od svojej matky zdedilo by tie 
najlepšie vlohy. Prečo tedy nie? 

V tej chvíli naplnil ma nekonečný, blažený pocit 
budúceho otcovstva, akási divá pýcha: ajhľa, budem 
mať potomka a predsa nebudem mať. Nikto o ňom 
nikdy nebude vedieť. Bude mojím dieťaťom. Budem sa 
môcť kochať v ňom, sledovať jeho vývoj. 

Až dorastie do mojich rokov, i ja budem ešte 
mužom v najlepších rokoch. 


Och, Bože! Budem môcť s ním, so svojím synom 
obnoviť ten krásny, priateľský pomer, čo mám teraz so 
svojím oteckom. 

Uchvátila ma šialená radosť. Hej, budem otcom, 
budem mať syna! 

Potom som začal zasa pochybovať. Hľa, kukučkino 
mláďa v cudzom hniezde! Nehanbíš sa? Ty sa pokladáš 
za charakterného muža? Co sám na vlastný účet 
urobiť zbabelé váhaš, to spravíš na účet cudzích ľudí? 

No, hej, ale keď ich urobím pritom šťastnými. Keď 
im dodám tým smyslu života. 

No a čo Marta? 

Hej, veru, Marta. Na tú som ani nemyslel. A čo, keď 
tá dostane, až si ju vezmem, tiež takúto potomkovú 
horúčku? 

Bol som v krutých pochybnostiach a v rozpakoch, 
ale čert mi našeptával, že nebudem môcť odolať, a že 
nebudem mať toľko sily oznámiť tú vec oteckovi a 
Marte. 

Otecko môj, aký mi bude život bez teba, až mi ťa 
čas urve? Či je ešte niekde na svete taký krásny a 
intímny pomer medzi otcom a synom, aký ja mám. Ty 
nevieš, aká je to bolesť pre mňa vidieť, ako 
nezadržiteľne dodrúzga čas tvoju, kedysi takú krásnu, 
statnú postavu, a koľko vrások ti nashromažďuje na 
tvári. Spolu chodíme vždy, keď sa hneme hocikam von 
na ulicu, lebo mi je život bez teba prázdny. Tvoja 
myseľ je mladistvá a všetko pochopujúca, ako pred 
rokmi. Na ňu čas nemá sily. A vieš, pohladím ti tvár a 
urovnám ti vlasy, keď sa niekam chystáme, na koncert, 
alebo do divadla, a usmievam sa pritom. A spytuješ sa 
ma zavše, ako ti svedčí ten nový klobúk, či máš vlasy v 
poriadku, a či mi je nie veľmi nepríjemné, že ti nové 
topánky tak ukrutne vízgajú? Lebo márnomyseľný si, 
otecko môj, a sám o tom nevieš. Akosi ticho, nevinne a 


naivne bojuješ proti času, Či aspoň chcel by si bojovať. 
A ja uspokojujem ťa a šikovne pochválim, aký si švárny 
v tom novom klobúku, až ti zažiari tvár tichou 
spokojnosťou, že, hľa, ako imponuješ svojmu synovi. A 
často usmievam sa pritom, keď ťa takto oduševňujem 
a chválim a ver mi, za ten úsmev skrývam svoju 
horkosť a svoje slzy. Akúsi strašlivú, čiernu vôľu cítim 
v pralese budúcich rokov, akási neúprosná beštia tam 
číha, čo ťa mi kedysi urve. 

A čože bude môj život bez teba, keď púhe 
pomyslenie, že ťa kedysi stratiť musím, privedie ma na 
okraj zúfalstva? 

Nie, ja sa ťa nevzdám, otecko. Keby som stratil 
naše priateľstvo, stratil by som smysel života. A 
nestratím ho. Bude žiť ďalej vo mne a v mojom synovi. 
Vymienim si s L.-om, že chcem vplývať na jeho 
výchovu, aby ma znal a miloval tak, ako som ja miloval 
svojho otecka. Vymienim si to, upravíme si to, už to 
len nejako pôjde. Ak Pán Boh dá, otecko sa dožije toho 
a uvidí, ako žije ďalej naša láska vo mne i v mojom 
synovi. 

Tento obraz ma zalial takou blaženosťou, že som 
myslel, že prídem o rozum. 

Hej, L. a jeho žena najdú v mojom potomkovi 
smysel svojho života a ja ho nájdem tiež. 

Pri tom svätom našom ideále zmizne všetka 
prekážka, čo by hlúpe mozgy tých úbohých červíkov 
do mojej cesty stavať mohly. Nik nebude o tom vedieť. 

Bol som odhodlaný. Nespomenul som nikomu nič. 
Obraz Marty scvrknul sa úplne. Ktože to bol? Akási 
dievčina, vzácnejšia, ako tie ostatné, ale mňa neviazal 
k nej nijaký hlbší pocit. 

Na druhý deň odpoludnia bol som pozvaný do L.-ov. 
Strašne ma tiesnil pocit budúcich udalostí, ale oni, 
vidiac to na mne, boli nesmierne jemní. Opanoval som 


sa, povedal som, že som si tú vec rozmyslel, že 
súhlasím a predniesol som svoje podmienky. Povedal 
som to L.-ovi, lebo jeho pani bola taká taktná, že nás 
nechala osamote. L. potom vyšiel za ňou, oznámil jej 
to, vrátili sa a už viacej sme o veci nehovorili. 

L. potom zmizol a tri dni sa ani neukázal. 

Ostal som, s mladou paňou sám. Chvíľku cudzo sme 
sa dívali jeden na druhého. Oba sme cítili, že priepasť 
cudzoty je medzi nami nepreklenuteľná. Lebo ja som 
ju neľúbil a ona mňa tiež nie. Spojila nás len vzájomná 
úcta, spoločný ideál a odhodlanosť uskutočniť ho. 

- Oho, to tu začína ísť do tuhého! - vpadol niekto z 
okolo sediacich Duranovi do reči. - Máte vo zvyku veľa 
rozumkovať a to škodí. Mňa ste mali pustiť k tej 
mladej panej! 

- Ticho, pán Král, - skríkol na neho Polanský. - Vás 
pustíme niekam, až budeme chcieť chovať pekné, 
veľké kusy dobytka. Zatiaľ sa len opanujte a 
nevyrušujte, lebo vás vyhodíme. Prosím vás, Durana, 
ani si ho nevšímajte a pokračujte. 

- A tak to šlo dva dni. Myšlienky a slová nás potom 
sbližovaly. Najmä tu. Len tomu pričítam, že sa celá 
vec nezmarila, lebo ja som veru nemal vôbec nijakej 
iniciatívy. Prial by som si, aby boly vaše myšlienky v 
tejto chvíli také čisté, akí sme boli my a naše 
podujatie. 

Svet sa mi od tej chvíle celkom premenil. Rozhodol 
som sa, že s Martou preruším všetky styky. Načo sa 
mám oženiť, keď ja chcem žiť len umeniu a keď teraz 
už budem mať aj potomka, ktorý mi zaisťuje druhú 
veľkú túžbu, ideál môjho života: nehynúce priateľstvo 
môjho otecka. 

Lenže otcom budem už teraz ja. 

Vyhľadával som samotu a tam som sníval o svojom 
nekonečnom šťastí. Celé dni som preležal pri Váhu a 


díval sa do vody. Aký je osud dobrotivý, ako zázračne 
riešil problém môjho života. 

Som nesmrteľný nielen ako človek, ktorý žije ďalej v 
ostatných ľuďoch, svojich bratoch na zemi, ale i ako 
jednotlivec. 

Víba pri Váhu, na opustenom brehu, osamelý starý 
strom, a, hľa, tu okolo už celá divá vrbina, to všetko sú 
jej deti, čo vyrástly z jej rozsiatych semien. Tie isté 
listy, korene, konáre. 

Oh, blažený to bol čas, škoda len, že trval tak 
krátko. 

Lebo trval len tri dni. Na tretí deň som napísal 
krátky a úsečný list Marte, že k nim nepôjdem, že som 
rozrušený a vyčerpaný, potrebujem pokoj a preto sa 
utiahnem od sveta na dlhý čas. 

Ako by som bol vedel, že sa i tak, chcej-nechcej 
utiahnem. 

Lebo na Štvrtý deň ráno už som mal k tomu závažnú 
príčinu. 


% Ja som však sám nechcel veriť a vlastne ani som 
nevedel, o čo ide. Prvé príznaky ma nemálo postrašily 
a nútily, aby som vyhľadal lekára. 

- Kto by sa z vas, panovia, - obrátil sa Durana na 
svojich poslucháčov, - nepamätal na tú chvíľu u 
lekára. Keď skielko chorobným produktom natrené, 
keď preparát položí do mikroskopu, namieri čočku a 
díva sa, díva. 

Cakáte odpoveď, ktorá vám visí nad hlavou, ako 
vážky. V jednej miske ligoce sa to krásne, zlé zdravie, 
ktoré si váži človek, len keď už ho stratil: v druhej 
černie útrapa toľkých týždňov, mesiacov, či aj rokov; 
zničený otrávený život. 

Uplynie pár sekúnd, neveľa, veď v takomto 
čerstvom, prudkom prípade netreba dlho hľadať, 


jednako uplynie pár sekúnd, myšlienky víria hlavou. 
Skúsenejší z vás, alebo tí, ktorí nemali svedomie práve 
čisté, prežívajú všetky múky striedajúcej sa nádeje i 
zúfalstva. Ja som však mal svedomie čisté a preto som 
stál úplne pokojne. Bolo by možné, aby môj osud, pri 
mojom smýšľaní a doterajšom živote rovnal sa osudu 
Don Juanov, dievkárov, fešáčkov a vagabundov? - Nie, 
to je nemožné. 

Lekár sa podíval na mňa. - Kedy ste boli v akejsi 
nehygienickej ženskej spoločnosti? - spýtal sa ma 
ostrým a úsečným hlasom. 

- Pane, - skríkol som, - to si... 

- No dobre, dobre, - prerušil ma, - len preto som 
vám dal takúto nediskrétnu otázku, lebo máte... 

- Lebo mám? - kričal som. 

- Gonoreu. 


L.-a a jeho ženu som už viacej nevidel. Ako som sa 
vypotácal od lekára, prvou mojou myšlienkou bolo, že 
hneď zájdem do L..-ov, poviem im, čo sa stalo, a budem 
prosiť vysvetlenie. 

Rozmyslel som si však. Nie, je to ťažký, závažný 
krok. Môj rozum je krátky premyslieť si všetky jeho 
následky. Musím sa poradiť s oteckom. 

Oh, otecko môj, takto mu prídem domov. Viete, aké 
je to, keď človeka život zdrtí do prachu? Keď sa chcel 
vzniesť do nebies a spadol do latríny?“ 

Bola to cesta krížová, kým som sa domov dostal, k 
dverám oteckovým. „Len ďalej, poď, chlapče, poď,“ - 
ozval sa znútra jeho vľúdny hlas. 

- Prečo si taký bledý, čo ti je? 

- Ano, je mi niečo, - mrmlal som utrápené, - neveril 
by si a neprišiel by si na to nikdy, čo mi je. 

- Tak už viem. Sadni si. A odkiaľ? 

- Hoj, odkiaľ, - vzdychol som, - je to dlhá história. 


- Tak len von s ňou. 

- Neodsudzuješ ma? 

- Nie. Chcem ťa potešovať. Nehoda je tu, treba ju 
odstrániť. 

- Oh, Bože, aký si dobrý, že ma neodsúdiš. 

- Neodsudzujem ťa, - riekol mi, keď som mu veci 
predniesol, - len sa ti divím, ako si mohol na niečo 
takého pristúpiť. Veď si ty nebol nikdy nejak smyselne 
založený, ba práve naopak. 

Neodpovedal som, len v sebe som si myslel: Hej, 
keby otecko znal motív, čo ma k tomu činu priviedol, 
azda by ma viacej pochopil, ale mu to povedať 
nechcem, nemôžem. 

- Prichádzam práve od lekára a chcel som hneď 
navštíviť L.-ov, len som chcel vyžiadať tvoju mienku, v 
akej forme ich mám na túto vec upozorniť. 

- V nijakej, - odpovedal otecko, - len ostaň pekne 
doma. Ani už nikdy viacej ta nechoď. 

- Veď tá vec potrebuje vysvetlenia a keď už nič 
iného, musím ich upozorniť na nebezpečenstvo ďalších 
pokusov. 

- Vysvetlenie ti azda môžem podať i sám, a dúfam, 
že ti postačí. Tá vec nie je ani zďaleka taká záhadná, 
ako sa ti zdá. Stály sa už v dejinách ľudstva takéto veci 
neraz. 

Podľa tvojho líčenia príčinou bezdetnosti tohoto 
manželstva bol muž. Prečo? Netreba ísť za 
vysvetlením veľmi ďaleko. 

Tento pán L. akiste svoju mládeneckú gonoreu, 
chorobu, ktorú prerobí aspoň raz, keď už nie každý 
muž, tak aspoň 70-80 percentov, tedy L. svoju chorobu 
privliekol si do manželstva. Nemusíš žasnúť nad tým, 
takým častým zjavom spoločenským, akiste to neurobil 
úmyselne. Akiste, ako to už býva, nemajúc nijakých 
zvláštnejších príznakov, pokladal sa už za vyliečeného. 


Mohol mať peknú komplikovanú gonoreu, odtiaľ tá 
jeho neplodnosť. Pokladal sa tedy za vyliečeného, čo 
mu akiste nejakí nesvedomití špecialisti, - ktorí sú 
radi, keď sa takých úporných prípadov zbavia, - aj 
potvrdili. 

L. tedy s najpokojnejším svedomím vniesol svoju 
chorobu do manželstva. Nakazená žena sa akiste 
liečila, lenže tá vec, najmä u ženy, lieči sa 
dochádzkami k lekárovi veľmi ťažko, veľmi dlho a 
veľmi neisto. A do nemocnice, kde sa lieči o veľa 
úspešnejšie, ona ani nešla. A tak sa mohlo stať, že 
choroba ju učinila neplodnou. Či tak, či ináč, liečili sa, 
a jednako sa nevyliečili. Behom rokov potom akiste 
príznaky choroby u nich už dávno zmizly, zvykli si na 
gonokoky, lekár pri niekoľkých vyšetrovaniach a v 
takých zastaralých prípadoch akiste tiež nič nenašiel. 
Mohol im potvrdiť, že sú zdraví a i to, že príčinou 
bezdetnosti je len muž. A tak, načo oni už dávno 
zvykli, to si ty odniesol teraz čerstvou kvapavkou. 
Stávajú sa podobné prípady neraz, pravda, s menej 
ušľachtilou tendenciou pri nevere manželov- 
gonoroikov, na neveľkú radosť „neodolateľného“ 
priateľa domu, alebo „slobodného démona“, ktorý sa 
do takéhoto neviditeľné obrneného manželstva 
zapletie. 

A tak ostaň ty len pekne doma. Nebuď ponmstivý, 
veď oni to nespravili úmyselne. Nič tým nestratíš, ba 
ušetríš si strašne nepríjemnú scénu. Ako jemný a 
vzdelaný človek, akiste im nechceš ísť škriekať, ako 
cigánka, alebo skúpy sedliak, ktorému ukradli prasa a 
teraz celú dedinu vzbúri mrzkým bedákaním. 

- Máš pravdu, otecko. 

Načo sa pomstiť. Kto žije, ten je už i tak pomstený, 
lebo koniec-koncov, hriešny i nevinný, všetci sú 
odsúdení na smrť a sám život je spád, mrzký a 


nedôstojný zápas, úbohé trepotáme sa hladného 
žalúdka. 

Nebol som ja hrdým nikdy. Vždy som chápal svoju 
úbohosť vo vesmíre, ale nasledujúce dni ma priamo 
zlomily. Naučil som sa, že ničím nesmieme 
opovrhovať. 

Čudné zviera je človek. Nechápe nešťastie druhého, 
vysmieva sa mu. Neverí, nemôže pochopiť, že sa mu 
tiež môže niečo zlého prihodiť. Nepomôže mu ani 
dohovárame. Treba ho najprv praštiť po hlave, aby 
uveril, že môže dostať zaucho. A i potom ľahko zabúda 
a nešťastník, náhle vyliezol z vlastnej nehody, o pár 
dní už veselo sa vysmieva podobnej chybe druhého. 

Ja som bol vďačným žiakom života. V budúcich 
týždňoch precítil som všetku bolesť a mizériu celého 
sveta. 

Život je mrzký žart. Nesmieme na nič hľadieť 
zvysoka. Nesmieme si myslieť, že sme vo vesmíre 
výnimkou. Nie sme. Nesmie nám byť cudzí osud Jóba 
na smetišti, osud mačky, pouličnými deťmi utýranej, a 
osud mravca na dlažbe rozšliapaného. To sme všetko 
my, dnes ja, zajtra ty, je to spoločný osud všetkých 
živých tvorov. 

A ja som to všetko precítil a cítil som ruku osudu 
nad sebou. 

V tomto neutešenom, čiernom pochopení zlomila sa 
moja životná vôľa. Prispelo k tomu ešte toľké 
sklamanie, keď mizerní fušeri, lekári, vyhlásili ma za 
vyliečeného a za istý Čas sa mi choroba zas vrátila. 
Napokon veril som, že je nevyliečiteľná. 

A žil som, ako vo sne. Otecko bol mojou jedinou 
potechou. On trpel so mnou. Uplne som sa uzavrel od 
sveta. Nesmel som veľa chodiť, namáhať sa, musel 
som držať prísnu diétu. Jednako raz nahovoril ma, aby 
sme si zašli spolu do kaviarne. 


Udivene som sa pozeral kol-dokola. Tam ktosi pivo 
pije. Bože, tak sú ešte ľudia, ktorí nerušene môžu piť 
alkohol? A je to možné, aby niekto beztrestne tak divo 
a výstredné tancoval? Tak sú ešte i zdraví ľudia na 
svete? Na druhej strane sedela Marta v kruhu svojich 
rodičov a známych. 

- Choď k nej, toľko ráz sa spytovala na teba, - 
pobádal ma otecko, - neopúšťaj sa, nemusí ti celý svet 
čítať na nose, že nie si zdravý. 

Priblížil som sa k nim. 

- Počula som, že pracujete na veľkolepom diele, váš 
otecko to prezradil a, vraj, preto sa tak uzavierate od 
sveta. 

- Hej, veru pracujem na veľkolepom diele. 

Díval som sa na ňu, ako vo sne. 

Bože, je to možné, že boly časy, keď som ja na toto 
dievčatko mohol hľadieť čistým, neskaleným zrakom a 
že mi mohla byť tak trošku i drahou? 

- Vyčerpaný ste, vidieť to na vás, poďte, odoberme 
sa od nich a prejdime sa vonku, - navrhla Marta, - 
mám vám toľko čo povedať. 

Vstal som ako stroj a vyšiel s ňou. Zazrel som, ako 
ma doprevádza starostlivý oteckov pohľad. 

V opustenej, tichej kaviarenskej záhrade sadli sme 
si na lavičku. 

- Igor, pozrite sa na mňa. Viete dobre, že som voľná 
a samostatná v náhľadoch a viete, že nikdy nikomu by 
som neodpustila také zanedbávanie a nevšímavosť, 
akú som skúsila od vás. Vy ste však umelec a blázon a 
potom tvoríte. Preto vám odpúšťam. 

Bez slov díval som na na ňu. Bože, ona hovorí so 
mnou ako s človekom. A ja som už dávno nie 
človekom, už sa ani nepamätám, či som bol ním kedysi 
vôbec, ja som už len úbohým, poľutovania hodným 
tieňom. Je to možné, že som ja kedysi s týmto 


dievčatkom sníval o budúcom šťastí. A teraz, hľa, nie 
som hoden, aby som sa dotkol okraja jej šiat. 

Hľa, uchýlil som sa na inú cestu. Chcel som si 
utvoriť pokračovanie pri cudzích ľudoch a darmo. L., 
ktorého som doma nikdy neprijal a listy vrátil 
nečítané, minule zaslal mi telegram, o ktorom som 
netušil, že je od neho av ktorom stály tieto dve slová: 
- Výsledok nula. - Tak, hľa, škrabal som sa na 
„neschodné cesty nadľudí“ a dostal som sa na 
vyšliapanú, mrzkú cestičku „frajerov a syčiakov“. 

- Igor, povedzte mi, myslíte ešte na mňa, máte ma 
ešte radi? 

- Ach, Marta, ja som už nie ten, co som bol. Ja vás 
už nemám rád. Odpusťte mi, Marta... 

No, a koniec-koncov som tu, pánovia, medzi vami! 

- Ubohé neviniatko, dostal kva-ha-pa-hav-ku, - bolo 
počuť ironický, zlomyseľné ordinárny brekot Králov. 

- Nasledujem ja, - skočil mu do reči Zurian. - Počul 
som vaše rozprávky a teší ma, že miesto večného 
hrania v kartách bavíte sa týmto rozhodne poučným 
spôsobom. Zajtra môžete pokračovať, na dnešok však 
dosť. Prosím pána predsedu Polanského, aby schôdzku 
zakľúčil. Dobrú noc! 


BOJ PROTI NEVIDITEĽNÉMU 


Chodieval si ako dieťa kradnúť jablká do susedovej 
záhrady? Hej, akiste, veď to patrí do programu 
detských rokov. 

I Zurian chodieval kedysi. Nabral si jabík plné 
vrecká a potom, hybaj zpäť do dvora. Mrzký, čierny 
pes strážil susedovu záhradu a hoci sama táto obluda 
nemala rada jablk, jednako zúrive útočila na malých 
kmínov záhrady. Karol neraz musel ustáliť, keď plot 


preliezal: hej, chodil som na zakázanom území a 
svedomitý strážca ma zato teraz tresce. Veľmi muselo 
tomu zvieraťu na tých jablkách záležať, lebo odnesú to 
teraz moje nohavice a kus mojej vzácnej kožky. 

Odpoveďou na tento útok do záhrady susedovej 
bolo zúrivé hafkanie čierneho psa, ktorý Karlovi 
poriadne obstrihoval nohavice. 

Odvetou maličkých včiel na samopašné pokusy 
Karlove, ukradnúť im medu, bolo, že ho poriadne 
dopichaly. 

Za lenivosť v škole mu dlžnými nezostali: učiteľ s 
pätorkou a otec s vymlátením. 

Statkárov býk nenechával sa len tak beztrestne 
jedovať, dráždiť červenou šatkou Karlovou. Rozohnal 
sa za ním, že ledva stačil preskočiť drevenú ohradu. 

Bojovná kvočka skoro mu vyškriabala oči, keď sa 
chcel hrať s jej malými kuriatkami. 

A rozzúrený sused sľuboval mu, že ho zastrelí ako 
psa, keď ho ešte raz uvidí na dostaveníčku s jeho 
šumnou dcéruškou. 

Toto bolo všetko veľmi zrejmé, tomu sa Zurian 
vôbec nedivil. Rozpaprčení tatíci, býci, kvočky, 
včeličky, psici mlátia, kľajú, škrabú, pichajú a hryzú, 
keď ich rozjeduješ. Či je na tom niečo nejasného? Nie. 
Každý sa bráni proti dotieravosti a inzultu, ako len 
môže. 

Veci na svete i vo svojej zdanlivej složitosti, zdá sa, 
podliehajú niekoľkým večne a na všetko platným 
zákonom. Medzi nimi nie na poslednom mieste stojí 
veta: akcia zrodí reakciu. Vlúpať sa do cudzej záhrady, 
to je akcia, a zlosť čierneho psa je reakcia. 

Karol bol úplne voľne a reálne vychovaný. Zaujímal 
sa o metafyziku, ale ho netrápila. Hľadel na veci 
prirodzene, bral ich s pokojným, nepretínaným 
pesimizmom. 


Naraz sa však pomery zmenily a Karol nebol už 
ľahostajný. Stalo sa mu v živote čosi podobného, ako v 
susedovej záhrade. Naraz sa mu objavila akási 
nepochopiteľná, ale živá, neviditeľná, ale určitá 
reakcia. Ktosi ho začal naháňať. Ktosi ho začal 
prenasledovať. Cítil nad sebou strašlivú, železnú ruku, 
neviditeľnú moc. 

Tento Pán, tento Neviditeľný vybral si Zuriana na 
mušku. Vplietol sa mu do života a do snov, núkal sa 
mu do ruky, naháňal ho, utrápil, vyzauškoval a na 
každom krôčku sa mu predstavoval. 

Hoci Ho nevidel a nikdy o Nom nič určitého 
nepočul a počuť ani nemohol, - jednako Ho cítil, 
uvedomoval si Ho všetkými smyslami. Najprv zdal sa 
mu byť len zaujímavým. Potom ho uchvátil, neskoršie 
ho ustrašil. Díval sa do Jeho tvári so široko otvorenými 
očami, bledý od hrôzy a chvejúci sa od strachu. 
Neviditeľný ho drtil, otrávil mu každú myšlienku - a 
donútil ho kľaknúť si na kolená a vzývať Ho všetkými 
menami, čo mu len ľudstvo dalo a modliť sa k nemu 
všetkými modlitbami i vrúcou ustrašenou vlastnou 
modlitbou, cedenou zo svojho utýraného mozgu cez 
nekonečné noci. 

Sťa samopašné decko cez susedov plot, tak vliezol 
Zurian do akejsi cudzej, divnej záhrady. Chodil po nej 
smelo a, keďže ho nik nestrašil, cítil sa v nej celkom 
bezpečne. Neskoršie ho začalo čosi plašiť. Vidieť však 
nič nebolo a Zurian ešte vtedy si myslel, že je to len 
prelud, výtvor vlastnej fantázie. Neskoršie ho štvalo 
tisíc diablov. A vtedy si uvedomil, že bojuje s osobou, s 
mocným pánom, so skutočnou bytnosťou, ktorá svoju 
vôľu železnou rukou vykonáva. 

Bojovalo sa o ľudské životy. 

Lebo Zurian vstúpil do záhrady Neviditeľného. 


MATIČKA MALÁ 


Raz večer prijala ho Medúza rozčúlene. Oči sa jej 
lesklý. Mala v tvári taký zvláštny výraz, zračila sa s nej 
taká krajná napnutosť, že Karol nestačil dohadovať, čo 
to má byť. Znak zloby, zúfalstva, akejsi nádeje, či 
nadľudskej radosti. Spýtať sa jej nemohol, lebo mu 
nikdy priamej odpovedi nedala, a keď sa veľa spytoval, 
nedostal z nej vôbec slova. Cakal tedy a tváril sa 
ľahostajne. Táto taktika nebola zlá. Dosiaľ sa vždy 
osvedčila. Veď sa vzdal nádeje už dávno, že by sa 
mohol s Medúzou len tak po ľudsky, normálne 
shovárať. Nakoľko ho to zlostilo kedysi, kým jej 
divným spôsobom nieprivykol, tým si viac vážil jej 
mlčanlivosti a nesdielnosti neskoršie, lebo patrily tie 
veci k jej povahe. Nevedel si ju už ináče predstaviť a 
vidiac pri iných ženách vždy len klebetnosť, zvedavosť 
a papuľnatosť, stala sa mu jej dosebauzavretosť 
vzácnou a drahou. Tak tedy nepozostávalo mu nič 
iného, ako čakať, čo sa vykľuje z jej napnutej nálady, a 
táto záhada pri tejto rozumnej diplomacii nedala dlho 
čakať na svoje riešenie. 

Medúza naraz pristúpila k nemu, hlavu sklonila k 
jeho tvári a červená ako rak mu šopkala: 

- Taká som blažená. 

Nechápavé sa na ňu díval. 

- Co sa stalo? Co vás mohlo urobiť takou blaženou? 

Neočakávane sa rozhovorila: 

- Karol, keby ste vedeli. Splnil mi Boh moju 
najvrelejšiu túžbu. Po čom som toľko plakala, od čoho 
som spásu a smysel svojho života očakávala, to sa mi 
splnilo. Karol, keby ste vedeli, aká som šťastná. Chcelo 
by sa mi spievať, kričať, tancovať od radosti, vybehnúť 
na ulicu a zvestovať ľuďom, že sa splnil smysel môjho 


života. Mám už prečo žiť. A je koniec mojim zúfalým 
pochybnostiam. Karol, ste premožený, zvíťazila som 
nad vami. Oho, už mám pre vahu ja. Už nebude moje 
životné šťastie visieť na nitke, ako dosiaľ. Už sa 
nebudem musieť obávať, že celú moju budúcnosť, môj 
ružový sen zas odnesie nejaký bláznivý vietor, Karlov 
rozmar. Och, Karol, už nebudem vás nenávidieť a 
prosiť Boha, aby vás zahlušil, až ma už milovať 
nebudete. Už nebudem skákať do rieky, nejdem sa 
zabiť od zúfalstva, keď sa vám jeden deň zachce po 
svete, po dobrodružstvách. Och, ako som sa obávala, 
že čo budem robiť, až sa vo vás vzkriesi vaša bývalá 
ľahkomyseľnosť, až jeden deň prídete sem mrzutý, 
rozladený, až vám z očú budem čítať, že sa vám chce 
do sveta. Ze chcete odo mňa preč, že sta zasa ten 
starý, nízky Don Juan, aký ste boli. Dáždik, čo vonku 
teraz poprchuje, nemá toľko kvapák, koľko slz som ja 
pre ten deň schovávala. Všetka bolesť a zármutok 
Danteho Inferna nevyrovná sa bolesti, akú mi chystal 
osud v ten deň, keď som mala zazrieť váš roztržitý 
obličaj, váš tekavý, blúdivý pohľad, ktorý už nepatrí 
mne, ale ohavnému, nízkemu svetu tam vonku, keď 
moje prosiace slovo k vám už nezaletí a moje vystreté 
ruky vás už nedosiahnu. Vedela som a viem, že príde 
raz deň, keď vy už nebudete tým, čo ste boli. A výhľad, 
že moje šťastie, môj celý život, ktorým je vaša láska ku 
mne, visí na slabej nitke vašej chúťky a rozmaru, bol 
pre mňa strašný a neznesiteľný. Koľko ráz som prosila 
Boha, aby ma zbavil života v ten deň, až vy už mojím 
nebudete, ale napred nech zahluší vás, nech vidím, že 
vy sa bezo mňa tešiť, radovať nebudete. Preklínala 
som vás napred na tento deň a trpela pri tom pre 
svoju kliatbu, veď vyvierala len z mojej lásky k vám. 
Neznala som východiska a zdalo sa mi, že ma každý 
deň privádza bližšie a bližšie k nešťastiu. 


Hej, Karol, teraz však už je tomu ináče. Už sa 
pomery zmenily. Boh mi poslal riešenie. Už môžete ísť, 
vy zlý, rozmarný Karol, však už ja za vami zúfať 
nebudem. Boh sa smiloval nado mnou a poslal mi 
vyslobodenie. 

S úžasom sa na ňu zadíval. 

- Medúza, čo sa stalo? Už ma nemilujete? 

- Milujem vás, Karol, ale už nie láskou divou, 
zúfalou, beznádejnou, ale láskou pokojnou a 
sebavedomou. Už mám nad vami prevahu, Boh sa 
postaral o to, aby ma mladistvý váš rozmar nezničil, 
aby som ho sebavedome a dôstojne zniesla a hrdo 
pretrpela. 

Srdce mi svierala bolesť, taká veľká bolesť, že sa 
mu až v očiach zatmelo. Co sa to robí? Kto mu berie 
jeho Medúzu? 

- Medúza, prečo mi to hovoríte, prečo by vás už 
nemrzelo, keby ste ma stratili? 

Medúza sa podívala na neho. Jej pohľad horel 
plameňom, jasným plameňom  nevysloviteľného 
vnútorného šťastia. Ani slova mu nepovedala. Nebolo 
toho ani treba. Ten jej pohľad hovoril, vysvetľoval, 
jasal o jej šťastí. 

Karol, Karol, už je koniec môjmu utrpeniu, môžem 
sa už na vás dívať zrakom jasným. Už mám prečo žiť. 
Môj život našiel svoj smysel. Už vás stratiť nemôžem. 
Už môžete ísť, Karol, keď sa vám zachce, Už vás 
preklínať nebudem. Nechali ste mi najväčší dar, za 
ktorým som túžila: budúcnosť, samého seba. 

Svet sa krútil okolo Karla. Musel si sadnúť, aby 
nepadol. Medúzine slová ho priamo ochromily. Ich 
význam naraz ani prehliadnuť nemohol. Len toľko cítil, 
že ide stratiť lásku Medúzy. Ona vraj našla smysel 
svojho života a on ho ide strácať. 


Neviditeľný Pán ho durí von, zlostne ho vyháňa zo 
svojej záhrady. 

Medúza sa v základoch zmenila. Už ani nebola 
Medúzou. Materstvo ju urobilo sebavedomou, 
šťastnou, zdravím a veselosťou kypiacou ženou a Karia 
uchvacoval žravý bôľ, keď sa na ňu podíval. Zbadala 
jeho zamračenosť, ale už ju to neznepokojovalo. 

- Len sa mračte, Karol, mračte, - domízala ho 
veselým hlasom. - Nechce sa vám von, na 
dostaveníčko, nemáte zasa plné vrecká cudzích listov? 
No, nič sa nebojte. Nejdem vám ich prekutávať. Pre 
mňa noste i čerta v kešeni. A môžete von, ak chcete. 

Jej slová ho mučily a pichaly do srdca. 

Nie, to už nebola jeho Medúza. Bola to pokojná, 
veselá žena: začína byť mrzkou, sebeckou kvočkou. A 
čo z nej bude ešte potom, až bude matkou? Dokonalá, 
ohavná, nafúkaná, obmedzená kvočka. Potom sa na 
neho už vôbec ani nepodíva. 

A ako takto so dňa na deň sledoval jej rastúcu 
ľahostajnosť a jej vnútornú, veľkú blaženosť a vieru v 
krásu budúcnosti i bez neho, uchvátila ho taká besná 
nenávisť, že si trhal vlasy pri pomyslení na budúcnosť. 

Márne tu všetko. Márne by ju prikoval k sebe, 
oceľovým lanom priviazal, jej by na ňom už ani tak 
nezáležalo. Našla si istejšiu lásku, než on. Miesto 
neho, rozmarného, neskrotného bude milovať a 
vychovávať na svoj obraz jeho potomka. 

Ale, čo sa to tu robí? Kto sa pchá do jeho vecí? Aký 
nevolaný zloduch sa opováži riadiť jeho pomer k 
Medúze? Do akých pazúrov sa dostala jeho láska? 

Cez dlhé noci prežíval celú škálu pocitov zdola od 
zúfalých, mäkkých mollov hore k rozbesneným dúrom, 
plným divej, neslýchanej disharmónie. Sprievod k 
tomuto divému koncertu jeho duše bolo škrípanie 
zubov. Zatínal päste v bezmocnej zúrivosti. 


Potom našiel svoj lepší rozum. Nie, to tak nebude 
dobre. Tu treba byť rozumným a mocným, a zlosť je 
slabosť. Dozrela vňom myšlienka, že bude Istivým ako 
had a že sa nedá, nedá. 

- Nie, Pán Neviditeľný. Mne sa vo vašej záhrade 
nesmierne zaľúbilo. A keď naštvete na mňa ešte desať 
oblúd, ja nepopustím. Vaša záhrada je ohromná. Tu je 
miesta dosť. Ze to dosiaľ tak nebývalo, že ste tam 
dosiaľ nikoho netrpeli? Tak tedy ja vám spravím novú 
módu. Budem tedy tou výnimkou, čo vaše pravidlo 
potvrdzuje. 


ARGUMENT 


Na druhý deň odpoludnie zaklopal Karol na dvere 
Medúzy. Plánu nemal nijakého. Nemával vo zvyku 
plány robiť. Vždy sa prepúšťal okamžitému riešeniu 
situácie, svojej inšpirácii a šikovnosti. Vedel len jedno: 
tu má do roboty už nie s Medúzou. Jej hlasom tu 
hovorí už ktosi Iný. Myšlienky jej riadi ktosi 
Neviditeľný. Každé jeho slovo posudzuje teraz On, lebo 
má Medúzu vo svojej moci. A proti tomu Pánu násilie 
nepomôže. Toho musí zdolať jeho vlastnými zbraňami. 
On je Stvoriteľom života. Núka teraz Medúze nový 
život. A tento nový život, ktorý sa tu zrodí, nevyváži 
nijaká debata, nijaký argument, nijaká hrozba, prosba, 
slzy a úsmevy. Tento nový život vyváži jedine zasa len 
život ľudský, a ten bude jeho, Karlov. Ten hodí do 
druhej misky váhy, naproti tomu novému človeku a 
priloží ešte kus svojho Ducha, svojej Istivosti a vôle 
naproti Istivosti toho Neviditeľného. Hej, tu sa začína 
súboj na život a na smrť. Sme dvaja: ja a môj potomok. 
Jeho sekundantom je Neviditeľný: mojím môj esprit. 
On chce žiť a ja chcem svoju lásku. Smier je nemožný. 


Hej, ty malá bytnosť, ty dotieravý tvor, Čo z 
jednobunečného stavu prerábaš všetky fázy vývoja a 
drzo nevolane sa derieš k vrcholu, k ľudstvu, hej, ty 
malá, nežiadaná rakovina ľudská, čo rastieš so dňa na 
deň nezadržateľne, ty dedič našej biedy na zemi, 
zarazže, zaraz! Buď ty amoebou v mori, kde je ich na 
miliardy, buď ty červom, čo ryje v zemi. Ostaň stáť 
dole, na tejto fáze. Neopúšťaj jej, nestaň sa rybou, 
vtákom, ssavcom a najmä nie mrňúkajúcim embryom 
ľudským, čo príde na svet s plačom. Neder sa, ty malý, 
nevolaný nádor, ty drzé malé klbko neslýchanej 
vitality, ty násilnícky tvor na život vyššie 
organizovaných bytností. Ostaň primitívnou amoebou, 
alebo radšej v Nirváne. A - hlavne neder sa ty na život 
taký, pre ktorý by si musel ďakovať, či preklínať mňa, 
čo by ti dával nevoľky ja, ktorý, hľa, dospel som sám 
ku krajnému vrcholu všetkého ľudského 
rozumkovania: k popieraniu života. Kto sa želá von, 
von zo šialeného kolobehu živých odsúdencov. Kto 
miesto ubiedenej, zvieracej pokory hlása proti Nemu 
hrdý odboj. 

Nie, Neviditeľný Pane, ja zbabelé neutečiem, chcem 
s Tebou bojovať. 

Začnime tedy. Chráň sa, Neviditeľný! Začínam 
útočiť! 


k 


- Medúza, s Bohom! Ň 

- Ale veď ste teraz prišli a už bežíte? Ci je vám tak 
náhlo? 

- Áno, Medúza, mám ešte toľko práce. Teraz je 
večer, je deväť hodín, a ja mám ešte do rána taký 
široký program. 

Teraz Medúza dívala sa na neho nechápavé. 


- No. nedivte sa, veď vám môžem vysvetliť, o Čo ide. 
Vy ma už nemilujete tak, ako predtým, len tak 
uvedomelé a pokojne, tedy môžem s vami hovoriť bez 
obalu. Medúza, som strateným človekom, lebo som 
stratil vašu lásku. Mojím sokom je akýsi čudný, malý, 
desať centimetrov dlhý netvor, ktorý sa podobá rybe, 
nevyliahnutému — kurčiatku, dnes narodenému 
potkaniemu mláďaťu či hocičomu inému viac, než 
človeku. A vaša láska, ktorá patrila mne, patrí tej 
malej bytnosti. 

Ja som tu, váš Karol, ktorý s vami prežívam 
večnosť, ktorého vaša láska povzniesla do nevídaných, 
neprístupných výšin a, hľa, teraz ma zbije akýsi 
nenarodený, malý tvor, o ktorom ani neviete, či bude 
mužom, alebo ženou. Ten tvor, ktorý má ešte pred 
sebou prerobiť všetky formy vývoja, aby sa z 
neforemného červíka vyvinul človek. Má sa ešte stať 
rybou, mať veľké žaberné oblúky, potom sa bude 
podobať vtáku, ssavcovi, až potom sa rozhodne o jeho 
pohlaví. A daj Boh, aby sa nezastavil na ktoromsi 
stupni vývoja. Hej, Medúza si je istá, že sa nezastaví, 
ona nepomyslí na možnosti a odsotí ťa, hľa, mňa, ktorý 
už som, už žijem, nie som hazardným sľubom, ale 
skutočnosťou, pre niečo neskutočného, o čom ešte nič 
vedieť nemôže. , Medúza, nie Boh vám poslal smysel 
života, ale Lucifer vás uvrhol do paradoxonu. Slýchal 
už niekto niečo podobného: - Od strachu, aby ste ma 
nestratili, odhodíte ma od seba. 

Netešte sa tomuto sľubu budúcnosti. Nebude 
človekom, akým by mal byť. Od vás, od svojej matky 
zdedí vašu hypochondriu, vašu neživotaschopnosť, 
vašu prehnanú nenáročnosť a opovrhovanie životom. A 
odo mňa zdedí môj pesimizmus, moju hlúpu úprimnosť 
a môj pocit hnusu, vmiešať sa do špinavého boja 
života. Medúza, my obidvaja len živoríme. Nás udržuje 


už len naša láska. Vy ste stelesnená neskutočnosť a ja 
som symbolom nemohúcnosti brániť vlastné záujmy. A 
on, čo po nás príde, bude násobením, nešťastným 
vyvrcholením našich neužitočných pováh. My sa už 
azda ako-tak pretlčieme životom, ale neznám väčšieho 
hriechu, než tie naše nemožné životy preliať do 
nového človeka. Dať mu takéto dedictvo, aby sa stal 
hlúpym dobrákom, akými sme i my. Sliapať budú po 
ňom a on zauchu nastaví i svoju druhú tvár. Ten svet a 
budúcnosť patrí gaunerom, nemilosrdnému, 
zaslepenému potkaniemu plemenu, ktoré bude mať 
chuť mlátiť, biť sa v života hnusnom boji. A on bude 
nešťastným — zjavom, živým, poľutovaniahodným 
anachronizmom v storočí drzákov a štréberov. My 
nesmieme mať potomka. Môj život nemá takejto ceny 
a ak to tedy musí byť, ak vy si toho tak želáte, dobre, 
ja odstúpim. A prisahám vám, Medúza, na všetko, čo 
je vám sväté, že deň jeho narodenia bude dňom mojej 
smrti. 

Medúza objala Karia a horko sa rozplakala. 

- Neplačte, Medúza, a počúvajte ma: 

Ako nemal život pre vás ceny kedysi, - tak nemá 
pre mňa teraz. Vy ste si získali smysel života, ale ja 
som ho s vašou láskou stratil. A do tých čias, kým on 
príde na svet, mám ešte niekoľko mesiacov. To je 
toľko, ako pretrpieť ten čas v najhorších mukách, v 
beznádeji, v tieni smrti a pri stálom vedomí, že som 
vás stratil. A ja to vedomie neznesiem, neznesiem ho 
ani chvíľku. Žiť však chcem až do toho dňa, kým vy 
mňa, svojho Karla, zabijete, kým ma zameníte za 
mrňúkajúci, nedokonalý, na hornom konci sa stále 
živiaci, cucľajúci a dole stále sa vyprázdňujúci trakt 
črevný, opatrený končetinami a hlavou, až ma 
vymeníte za tento ľúbezný kus živého čreva, za ten 
vrieskajúci životný komplex. Hej, kým táto krása sa 


objaví, mám žiť a budem žiť, ale ako. Stratíte ma, 
Medúza, už dnes, lebo nemôžem žiť ani chvíľku vo 
vedomí vašej zmeny ku mne, ale udusím v sebe 
vedomie svojho prekliateho života. Vy budete svedkom 
toho, Medúza, Uvidíte, ako si ubíjam v sebe ducha, 
ako sa budem držať v neustálej narkóze. A teraz už 
pôjdem. Sadnem si do najposlednejšieho lokálu, kde 
mi dovolia, aby som alkoholom zmožený prespal pod 
stolom, váľajúc sa vo vlastných exkrétoch. A čo 
nedosiahnem alkoholom, to dosiahnem morfiom. A vy 
budete svedkom toho, Medúza, čo urobila zo mňa vaša 
šialená myšlienka: odhodiť ma, aby ste ma nestratili. 
Pred vaším zrakom budem umierať až do toho dňa, 
kým do vresku ľudského embrya pod vaším oknom 
nezazneje výstrel dobrotivej zbrane, ktorá ma 
vyslobodí z môjho nesmyselného života, aby som 
prepustil miesto novému človeku, ktorého nešťastie, 
život, som ja spôsobil. 

Preto škoda ďalších rečí, vy to znesiete, Medúza, 
lebo ste zmenená, plná chuti k životu, a ja to znesiem 
tiež, však sa už postarám, ako. 

Pevným krokom mieril ku dverám. Medúza s 
výkrikom vrhla sa mu pred nohy a zastala mu cestu 
vlastným telom. Jej tvár smáčaly slzy. Sopäla ruky a 
tak ho prosila: 

- Nesmiete, Karol, nedovolím. Nedopustím. Karol, 
sľúbte mi, že tam nepôjdete! Že sa nepôjdete opíjať, 
ani morfiom omámiť. Vysvetlím vám všetko, všetko, 
povieme si, čo nám leží na srdci. Urobíme, akiste 
urobíme shodu, kompromis. Iste vás presvedčím, 
Karol. Uznáte, že mám pravdu. Smierite sa s ňou a 
budete sa radovať spolu so mnou. Veď ja budem rada, 
keď ma neopustíte, ale tú poistku, tú jedinú vec, čo ma 
urobí človekom, ženou, matkou, dieťaťom Božím, tú mi 
neberte. Ako budeme šťastní, uvidíte. Ako sa budeme 


tešiť tomu novému človeku. Nebude ohavným, 
neforemným živým komplexom, ako ste to tvrdili vo 
svojej predpojatosti. Bude krásnym modrookým, 
zlatovlasým dieťatkom, s anjelským úsmevom na 
tváričke. Bude vrieskať a mrňúkať, ale bude žvatlať 
vaše a moje meno: - Papa, mama. Oh, Karol, ako 
môžete vy, ako lekár vidieť špinu a nečistotu v 
prejavoch života?! Či môže byť nečisté dielo 
Stvoriteľa, ktoré vy v laboratóriu denne sto ráz 
analyzujete, s najväčšou láskou rozoberáte, meriate, 
farbíte, varíte, chemicky popremieňate. Veda vás 
naučila vidieť všade v každom atóme Boha a životný 
prejav vášho vlastného dieťaťa vás môže znechucovať? 
Karol, sľúbte mi, sľúbte, že mi ho necháte, keď vás oto 
na kolenách prosím. Že nebudete egoistom a podelíte 
moju lásku medzi sebou a ním. I uznáte, sám prídete 
na to, že vlastne jemu má patriť najväčšia Časť mojej 
lásky, lebo ono je bezbranné, maličké, a ja budem jeho 
všetkým. 

Oh, Karol, predstavte si ten krásny obraz: my dvaja 
nad jeho kolískou. Načúvame jeho sladkému žŽvatlaniu, 
kocháme sa v jeho anjelskom úsmeve. Oh, budem 
človekom, ženou, matkou, dieťaťom Božím, budem mať 
smysel života: však mi to dáte, však mi to dovolíte, 
Karol, môj dobrý Karolko? 

Kľačala pred ním a držala ho za obe ruky, dívala sa 
na neho cez slzy, s bledým úsmevom nádeje a 
nadzemskou krásnou chtivosťou svojho materstva. Aká 
bola nevysloviteľne vznešená a krásna. 

Odvrátil hlavu. Nezniesol jej pohľad. Cítil sa 
premoženým jej živelným pudom po materstve. Jeho 
vôľa bola zlomená. 

- Neviditeľný, vyhral si... Vzdávam sa. 


k 


Noc ho umučila. Čierna noc sa mu vkrádala do duše 
a priniesla ta zpäť všetky jeho vymizlé pochybnosti. - 
Tak, premohol ma? On, ten Neviditeľný. Proti môjmu 
rozumu a tisícim argumentom postavil pud, slepý pud 
matky, a ja som sa vzdal? 

A v budúce noci zasa vzkypela v ňom náruživá 
zloba. 

- Nie, nikdy nedovolím, aby niekto vstúpil medzi 
mňa a Medúzu. Ona musí byť zasa moja, jedine a 
výlučne len moja a nedelím sa o jej lásku s nikým. 
Nedám ju  umučiť, deformovať  barbarským 
mechanizmom pôrodu, a vyssávať nenásytným 
ľudským červíkom. Ak chce, nech pracuje so mnou. 
Vytvoríme spolu pre ľudstvo niečo krásneho, nejaký 
nesmrteľný dar, ale nikdy nie život. Život nový, do 
toho beznádejného mora životov. 

A zasa sa odohrávaly medzi nimi úžasné scény. 
Nepomohlo presvedčovanie, nepomohlo nič, nič. 
Jediné, čo Medúzou pohlo, bol Karlov posledný 
argument: dobre, tedy jeho život za môj život. Tu sa 
zlomily jej sily, tu vyhasla božská, šialená žiar jej očú. 
Toto preskočiť nemohla. 

A cez dlhé týždne ju presvedčoval. Ako kvapka vody 
vyrýva do kameňa jamku, ako horský potôčik razí si 
cestu cez skaly, tak vrýval svoju vôľu do jej duše a 
lámal so dňa na deň zelené ratolesti jej nádeje. 

Boh mu odpusť za to. Robil to Karol z divého 
presvedčenia. Niet tej obeti na svete, čo by bol 
Medúze nepriniesol, ale on, živá skutočnosť, nechcel 
odstúpiť pred hazardným sľubom budúcnosti. A 
nemohol Medúzu vidieť takou sebavedomou, 
ľahostajnou. 


Však už nebola taká. Cítila už, že tu niet 
kompromisu. Každý deň jej viacej a viacej dodrúzgal 
nádeje a radosť zo života. 

Jej životná vôľa bola polámaná, lebo bolo všetko 
márne. Ako s výšky padajúca kvapka do kameňa 
jamku, tak jej vrýval Karol do mozgu svoju vôľu. A ona 
hlavu skláňala hlbšie a hlbšie. 

Rozmýšľal, čo a ako spraviť a raz odpoludnia mu 
priniesli od nej list: 


- Karol, som Vaša. Nesmiem umrieť, lebo chcem 
byť Vašou. S Vaším obrazom v duši vstúpim na cestu a 
s Vaším obrazom sa Vrátim. Počkajte ma, Karol, však 
sa ja vrátim. 

Vaša Medúza. 


Zurian okamžite pochopil všetko. Hej, to je ona, 
Medúza, zvláštna, divná, podivínska mačka, čo chodí 
vždy po svojich cestách. Nikoho sa nespytuje, nijakej 
pomoci jej netreba, príde a odíde, kedy sa jej zachce a 
nik ju nedonúti, aby zo svojich skutkov zúčtovala. 
Zurian pocítil na moment akúsi smiešaninu úcty, 
dojatosti a hrdosti. 

Spomenul si na návštevu, ktorú mal pred pár 
týždňami, a musel sa usmiať. Krajan, úradník banky, 
mladý človek, ukrutne naplašený, ho navštívil. Prišiel 
práve z domu, hej, k nemu, o radu, čo spraviť, strašná 
situácia, nevyzná sa, doma to nemožno, hej, veď vie 
akiste, láska s nežiadaným ovocím, nemožné pomery, 
hroziaca spoločenská i hmotná skaza, musí sa to nejak 
riešiť, ale ako, ale ako. Je tu aj ona, hneď ju zavolá. 
Vstúpila, telnatá dedička Afrodity, plakala, fňukala, 
zúfala, vrešťala. Tiež úradníčka, zničili ju, sviedli, 
uvrhli do nešťastia, hej, a to všetko on, on jediná 
príčina jej nešťastia. Skoro ho uškrtila, preklínala, 


vyčítala mu dopodrobna všetko, líčila ho, ako 
najhoršieho zločinca. On len stál bledý, umučený. 
Zurian ho poľutoval. Chudák, ty si si dal. - A prečo sa 
nepoberiete? - spytoval sa sústrastne. No, nato 
nasledovalo to pravé. Že prečo, lebo je to lotor, sviedol 
ju a teraz miesto vedomia povinnosti sa len vyhovára, 
hrozí jej samovraždou. 

Zurian ju prerušil. Nemohol to už ďalej počúvať. 
Vyprevadil krajana. 

- Je mi ľúto, priateľu, ale ja sa s takouto vecou 
nezaoberám, ani skúseností nemám. Musíš sa obrátiť 
inde, lebo ja ti neviem nič povedať. Ľutujem ťa však, to 
si si pekne vybral z nežných dcier Eviných. 

A tu, hľa, Medúza. Kým on rozmýšľal, plány robil, 
ona už i konala. Už i zmizla. 

Tu naraz pojal ho strach. Uvedomil si situáciu a 
prebehla mu cez chrbát zima. Kam len zmizla 
Medúza? Kto vie, kam sa obrátila, do akých rúk sa 
dostala? 

Teraz nahliadol do veci v celej hrozivej, pochybnej 
podstate. Hnaný najhoršími predtuchami vyskočil a 
bežal k Medúze. Cestou sa tešil. Iste to nebude tak 
zle. Nájdem ju, dozviem sa, čo je, nedovolím, aby sa jej 
ublížilo. 

Jej dvere boly zavreté a na klopanie sa nikto 
nehlásil. Iba domovník sa ozval. - Nik je nie doma, ale 
tu máte list. Je to pre vás. - Zurian pozrel na obálku. 
Hej, to je jej písmo. Zimnične otvoril list. Nič, ani 
riadok. V listovom papieri iba jedna červená ruža, 
polouschlá, ale pekne zachovalá. To je celý odkaz 
Medúzin a nič viac sa dozvedieť nemohol. 

Behal ako poloblázon celý deň. Pochodil 
najnemožnejšie miesta, ale nadarmo. Večer bol úplne 
vyčerpaný a krajne rezignovaný. Cítil, že ju nenájde, 
treba len čakať, Čakať, kým ju osud navráti. 


Zurian sa stal precitlivelým oproti belasej farbe. 
Medúza nosila sivobelasé šaty a Zurian vzrušene hnal 
sa na uliciach za každou ženskou postavou, ktorá sa 
mu kmitla v diaľke, oblečená do tejto túžobne hľadanej 
farby. - To by mohla byť ona, tá istá farba i strih šiat, 
len tá chôdza je nie jej. Kdeže by vzala Medúzine 
pružné, rychlé, graciózne pohyby! - Hľa, tam zasa 
ktosi v belasých šatách! - Takto sa klamal celý deň, 
omamoval sa bledou vzkrsnúcou nádejou, aby potom 
zas rezignoval. Postával pred obrazárňami i 
papiernickými obchodmi a hľadal Medúzinu tvár. 
Denne i desať ráz prešiel po Stefanskej ulici, lebo tam 
vo výklade objavil Madonu, ktorá mala črty Medúzine. 
Ten melancholický pohľad, tie malé, čerešňové 
ústočká, tá sladká biela tvár. Obraz bol veľký a drahý 
a Zurian bol zdrtený, že si ho nemohol kúpiť. 

A v tie dni pochopil Zurian, v čom nikdy neveril, k 
čomu sa staval vždy ironicky a nechápavé, ako je 
možné pre lásku umierať. Aké je to, keď láska vyplní 
celú dušu muža a pri nej scvrkne sa všetko, celý život 
na smiešnu, bezcennú malichernosť. 

Túlal sa po uliciach poloomráčený. Nebol schopný 
doma sedieť, svoju prácu na oddelení konal 
mechanicky, ako stroj. Knihu do ruky vziať nemohol, 
lebo mu Medúzina tvár zastrela písmená. Sto ráz sa 
obrátil v jej ulici a díval sa hore do jej okien, či sa tam 
ona za záclonami nezjaví, alebo večer naraz 
nerozsvieti. Celá jarná Praha bola plná jej pamiatky. 
Cestičky Stromovky, opustená lavička, tam 
kinematograf, kam ju raz násilím zavliekol. Po 
predstavení stratila rukavice. Všade vždy niečo 
stratila, všade zle pochodila, nikdy nič poriadne 
vybaviť nevedela. Podať odporúčaný list na pošte 
robilo jej tisíc starostí. - Bože, ako sa to len robí? - Do 
úradu by nebola išla za nič na svete. Nech sa radšej 


stane, čo chce, čo by ona tam robila? Samé tázavé, 
cudzie, chladné tváre, samé odmietnutie: nemám 
času; to nám nepatrí: maly ste ísť ta a ta: to je 
nesprávne napísané: dnes sa neúraduje: chybí vám 
kolok - samé príšerné, nepochopiteľné námietky, ktoré 
Medúzu privádzaly do zúfalstva, že napokon utiekla, 
nechajúc všetko nevybavené. 

Nech si podržia svoje milosti, svoje úradné hodiny, 
formuláre, ktoré im človek nikdy nevie po vôli 
vyplňovať, aj svoju ochotu, ktorú keď niektorý tu a tam 
preukáže, tak sa díva na človeka, ako keby čakal, kedy 
padne pred ním z vďačnosti na kolená. Odporní ľudia, 
ten celý svet vonku je odporný, neznesiteľný... brrr... 

Zurian sa musel smiať. Medúza prskala ako mačka, 
ktorú hladkajú proti srsti. Ani sa nepokúšal poučovať 
ju, jej odpor k ľuďom vyvieral z hlbky duše, bol to 
rozháraný, v živote nemožný tvor, ale Zurian takto ju 
mal rád. Tvorila pre neho kontrast medzi ohavnými, 
praktickými kvočkami tohoto vonkajšieho sveta, čo on 
tiež nenávidel. Medúza proste nebola, nežila, Zurian 
mal stály dojem, keď ju videl a hovoril s ňou, že je to 
len akýsi nejasný, nepravdepodobný sen. Medúza bola 
pre neho skutočnosťou a pamiatkou naraz, ideálnou 
čistou pamiatkou, lebo nemala ani jediného slova, 
pohybu, činu, čo by bol Zurian na život a na hmotu 
pripomínal. 

A teraz bol chorý, duševne úplne rozvrátený v 
túžbeza ňou. 

Štrnásť dní ju nevidel. Márne ju hľadal ako 
pološialený. Nebolo jej nikde. Keď cez tých štrnásť dní 
od strachu o jej osud a túžbou po nej neprišiel o 
rozum, tak už ho nestratí nikdy. 

A po štrnástych dňoch raz večer tiché klopanie. 
Vstúpila Medúza. Jej tvár bola bledá, bledá ako stena 


a neistý jej krok. A na jej bledej, umučenej tvári jej 
starý, oddaný, zbožňujúci úsmev k nemu, k jej Karlovi. 

Oh, ako sa jej vrhol k nohám, bozkával ako šialený 
okraj jej šiat, siahol jej na ruky, na tvár, či je to ona, 
nijaký duch, nijaký klam, ale jeho navrátivšia sa 
Medúza. Ako ju zaplavil bozkami svojej nadzemskej 
extázy od hlavy až k päte, koktal nesrozumiteľné slová 
bláznivej radosti. 

- Tak, vy ste to, Medúza, vy ste to, tu ste, vrátili ste 
sa ku mne? 

Medúza hladkala jeho vlasy. 

Zurianov hlas sa stal neistým: 

- A... a... Medúza, už nik nestojí medzi nami? 

Sklonila hlavu a keď ju zdvihla, bola ešte bledšia. 
Slova nepovedala, len z očú jej hovorila jej životom 
opovrhujúca, nekonečná láska k nemu, Karlovi. 

Nadzemská láska svätice-ženy, v červivom živote, 
čo sa ti vyrovná? Kde je pero, čo ťa opíše, kde báseň, 
čo ťa ospieva, hrdinné mučeníctvo milujúcej ženy, 
nemilosrdným osudom odsúdenej trpieť pre milého. 
Trpieť bez slova výčitky, s bledým úsmevom na tvári, s 
planúcimi očami, v ktorých horí vernosť a oddanosť a 
sladká túžba, byť otrokom jeho, jediného, milovaného. 

Hej, bola to ona, jeho navrátivšia sa Medúza. 

- Hej, Neviditeľný Pane, - tento boj som vyhral ja. 

- Ešte nie, - odpovedal ktosi, - ale Zurian to ešte 
vtedy nepočul. 

Začiatkom júla mal ísť doktor Jašo na dovolenú. Na 
oddelení mužských mal ho zastúpiť Zurian. Jašo bol v 
tom Čase veľmi vľúdny. Neraz sa spytoval Zuriana, či 
ho niečo nezaujíma, či by nechcel nejaké zákroky pri 
mužských urobiť sám. Co mu predtým nikdy 
neponúkol, tým teraz prekypoval: láskavými radami, 
čoa ako na oddelení za jeho neprítomnosti zariadiť. 

V prvých dňoch júla aj odcestoval a tak ostal Zurian 
na celom oddelení sám. Musel si svoj čas veľmi 
hospodárne zadeliť, lebo primár nemal ani trošku 
uznania, a tak mu z celého dňa neostalo ani minútky 
voľného času. Ešte šťastím bolo, že na ženskom 
oddelení mal už poriadok a mužskí sa držali statočne. 
Tých sotva kedy bolo treba napomínať. Hľadeli na 
prácu mladého lekára s rešpektom a pochopením. 

Na mužskom oddelení najpozoruhodnejším zjavom 
bol vtedy pacient-gonoroik, Stanislav Gural. Rodom 
Poliak, bývalý jazdecký kapitán. Jeho terajšie remeslo 
bolo náramne pochybné. Cestoval so všetkým možným 
tovarom: v automobiloch, v patentných kravatách a 
gumových ochranných prostriedkoch. Bol to krásny, 
urastený chlap, asi šesťatridsať ročný. Na jeho hrdej, 
vzpriamenej postave každý na prvý pohľad poznal 
bývalého hulánskeho dôstojníka. Bol typickým 
srdcožrútom žien, ideálom snov nedospelých 
gymnazistiek, ctižiadostivých predavačiek a 
obstárlych hysterik. 

Zurian niekedy shováral sa s ním a prekvapoval ho 
spôsob, ako sa o ženách vyjadroval. 


Bol typom „filozofujúcich“ frajerov. Ženský svet 
podroboval rovnakou mierou krásou svojho zovňajšku, 
ako aj „silou“ svojho ducha. 

Podával Zurianovi ukážky svojho talentu. 

- Elenka, milujem vás, - motýlkoval si okolo ruže 
pokladničného poltu údenárstva. 

- Pane, neverím vám. Vy ani neviete milovať. Ste 
chladným cynikom. 

- Mám vás azda na kolenách prosiť, v slzách, s 
pravicou na srdci? To potrebujete, Elenka? 

- Hej, radšej, tisíc ráz radšej to, ako váš bezduchý 
cynizmus. Tisíc ráz radšej slzavú oddanosť, než 
neprecítené frázy, za ktorými cítim, ako zívate, ako 
skrývate za nimi svoje hrdé opovrženie so ženami. 

Gural sa zamračil. „Ejhľa, už viem, čo ty 
potrebuješ,“ pomyslel si. „Teraz dostaneš argument, 
že vylezieš na múr.“ 

- Áno, som cynikom, - začal hrobovým hlasom, - ale 
tak je to dobre. Túto moju vlastnosť neodsúďte, 
Elenka, ale si ju vážte. Áno, moje srdce obklopuje 
chladná, ľadová kôra, ale za ňou siahajú k vám ramená 
mojej túhy, ktoré prosia: Elenka, buď dobrá, usmej sa 
na mňa láskave, nech roztopí hrejivý úsmev tvojej 
lásky ľadovú kôru môjho srdca. Chladná je, ľadová je, 
lebo zmrzla v hrdej samote. Skrýval som svoje srdce, 
nevystavoval ho kadejakému blúdivému lúču. Chlad 
jeho je patinou dávno schovávanej vernosti, 
neošúchanej, hrdej zdržanlivosti. Áno, môj hlas je vám 
bezduchý, nie je on uhladeným, prispôsoblivým 
hláskom povrchného frajera, ktorý v láske vidí šport, 
ale je to škrípavý hlas starého zámku hradu šľachtica, 
hradu neobývaného, nedobyteľného. Ctite si ten hlas 
škrípavý, neuhladený, nevychodeného starého zámku 
môjho srdca. Buďte tam paňou vy. Moja hrdosť a 
cynizmus je zárukou mojej neprístupnosti pre 


akúkoľvek ženu a zárukou mojej vernosti. Ťažko 
povoľuje, ani vám nepopustí naraz, ale vážte si toho, 
vyslyšte ma a uvidíte, ako moja hrdosť zmizne a zmení 
sa voddanosť k vám, jedine k vám, Elenka. 

- No, čo na to poviete, toto je argumentácia, však, 
pán doktor? 

- Ohromujúca! Až priveľmi hlboká pre jednu 
údenársku ružu. 

- Nič to, nikdy som svojím duchom nežgrlošil. 

Alebo toto: 

- Marienka, - a Guralova cvičená ruka hladká 
umienenú hlavičku právničky tretieho semestra, - 
Marienka, prečo ma mučíte? Prečo ten vzdor, prečo 
tie rozpaky? Ani len trošku ma nemáte radi? 

- Ale, hej, ale... ale... 

- Viem už, viem. Bojíte sa! 

Marienka mlčky prikývne. 

Gural si oblečie bolestne-súcitný výraz. 

- Chápem vás, Marienka, a byť na vašom mieste, 
bál by som sa tiež. 

Marienka prekvapene pozrie naň. Čakala 
posmeľovanie a hľa. 

Gural však ide ďalej. 

- Je to správne, že sa bojíte. Tento strach je celkom 
prirodzený. Mužskí sú strašní. Sú väčšinou krajne 
necharakterní. Sú hroznejší než ženské, lebo ani jedna 
sa nepochváli svojimi ľúbostnými dobrodružstvami, ale 
mužskí medzi sebou hovoria o nich najradšej. Ich 
klebetnosť a nešetrnosť nezná hraníc. Preto chápem 
váš strach, Marienka, a vážim si ho. Nič by som vám 
tak nezazlieval, ako slepú dôveru, nech by bola 
prejavená hoc i oproti mne. Neznáte ma, ešte neviete, 
čo sa vo mne skrýva, preto je celkom na mieste, že sa 
ma bojíte. Z toho však, čo vám teraz hovorím, 
pochopili ste akiste to, že muž, ktorý toto všetko zná a 


tými vecmi opovrhuje, vari nemôže byť obeťou tých 
nízkostí, ale stojí vysoko nad nimi. A takého muža sa 
báť, Marienka, nemusíte. Takýto charakter je oporou a 
útechou. Pravda, už sa nebojíte? 

Ale Marienka ešte vždy vzdoruje. 

A Gural trpezlivé pokračuje: 

- Áno, samozrejmé, máte ešte aj iné obavy. Viem, 
aké sú a nemôžem ich nerešpektovať. A čo mám 
uviesť, aby som vás uspokojil? Mám vám povedať, že 
už nie som zeleným chlapcom, že ma život naučil, že 
nesmiem hazardovať s nešťastím svojho bližného. 

- No, dobre, pán Gural, vy ste veľký duch a tento 
dôvod už obavy Marienky akiste úplne učičíka. Nič sa 
jej nestane, to je isté, keď ste taký šľachetný a šetrný, 
aké však grobianstvo od Marienok, že nešetrily vás. A 
že vás, bezúhonného rytiera, takými zbytočnými 
pliagami obdarúvaly? 

- Veru, tak dlho som im dával lekcie, tak dlho som 
im vykladal filozofiu lásky a dostával sa bližšie a 
bližšie k ich dušiam, kým som nenatrafil na Marienku, 
v ktorej som sa kruto sklamal, lebo nemala nijakej 
duše. Mala iba spirochety a gonokoky a miesto duše 
dobyl som si týchto. Prišiel som k nim z lásky, preto sú 
také húževnaté. Gonokoky kúpené nebývajú také 
verné a ľahšie ich vykynožiť. 

S odovzdanosťou skeptika poddával sa kapitán 
Gural liečeniu a jeho pokojná povaha Zuriana v trme- 
vrme opusteného oddelenia pri toľkej práci vždy 
osviežovala. Šlo však všetko krásne, na spokojnosť 
primára a vrátil sa i Jašo, aby Zuriana v dovolenej 
vystriedal. Zurian potreboval už trochu pokoja ako 
soli. 

Ťažko sa lúčil s Medúzou. Márne ju upokojoval: 

- Veď za pár týždňov sa vrátim. Aj vy pôjdete do 
hôr. Osviežime sa a za krátky čas na duchu i na tele 


zotavení uvidíme sa zas. Ako vám dobre bude robiť, 
Medúza, svieži vzduch na vidieku. Nebudete už bledá, 
priberiete akiste i na váhe. Nebudete taká tenká ako 
sirka. Naznačím vám všetko, čo máte robiť, ako máte 
žiť, aby ste sa čím viacej zotavili. 

Medúza plakala, protestovala a mňaukala: 

- Nie, nie, čo ma po vzduchu, po vidieku. Karolko, 
ja chcem byť pri vás. Ja tam bez vás nevydržím. Iste 
ma tam pochovajú. Uvidíte, že budem ešte oveľa 
biednejšia a polámanejšia, až sa vrátite. Nechoďte 
preč, Karolko, nenechajte ma tu! 

- Medúza, neplačte, chcem vám niečo povedať. 
Nechcel som o tom hovoriť teraz, ale, až pri svojom 
návrate. Ani je to nie pekné odbavovať tú vec teraz, 
hodinu pred odchodom vlaku, medzi balíkmi a 
pozerajúc stále na hodinky. Musím vám to však 
povedať, lebo teraz celý mesiac vás nebudem vidieť a 
nemal by som pokojnej chvíle, mysliac nato, že som 
vás opustil plačúcu a rozrušenú. Chcem, aby ste 
mysleli na mňa natešene, aby ste ma očakávali veselo. 

Medúza, vyše päť rokov sa poznáme a máme sa 
radi. Za tých päť rokov žili sme život dvoch milujúcich 
ľudí, ktorí patria k sebe a ktorí sa jeden druhého nikdy 
nevzdajú. Nevyspelé pomery nedovolily nám, aby sme 
dali svojmu spolunažívaniu formu, aká jej patrí pred 
svetom. Nikdy o tom medzi nami ani slova nepadlo, 
viazaly nás dovedna oveľa silnejšie sväzky, než 
akákoľvek mysliteľná formula, alebo obrad ľudský. 
Ruvali sme sa dosť, i budeme sa ďalej, ale to nič 
nerobí, bez toho by sme ani žiť nevedeli. 

Teraz sú už pomery inakšie a moja terajšia cesta 
domov nemálo smeruje k tomu, aby som si ich ešte 
spevnil a zaistil, preto je mojím pevným rozhodnutím, 
ktoré som nikdy s očú nespúšťal a ktorej týmto výraz 
dávam, že náhle sa navrátim, my dvaja, Medúza, 


totižto vy a ja, sa pred ľuďmi i pred Bohom soberieme. 
Nebudem už nemocničným kulim, ale usadím sa 
doma, ako som to nedávno počul o Eugenkovi a ešte o 
mnohých  spolužiakoch. Budem svojím pánom, 
nebudeme sa už skrývať pred ľuďmi, ale sebavedome 
pred nimi obstojíme: Vy budete mojou paňou a ja 
vaším pánom, ktorého poslúchať, v dobrom i zlom 
nasledovať budete. Utvoríme si i my malú ježkovitú 
spoločnosť. Ako všetci manželia, tak i my budeme 
ukazovať svetu svoje pichľavé tfne a budeme si hrabať 
len pre seba. 

Onedlho budeme mať zelenú vilku, Medúza. 
Obrastlú brečťanom a zeleným hroznom. Záhradku k 
nej s útulnými orgovánovými skrýšami, kde sa 
nerušene môžeme hádať a kde nás v lete budú štípať 
komári. V záhrade budeme mať ovocné stromky, 
jablone, hrušky a čerešne, marhule ani nespomínajúc. 
Vy, Medúza, budete stále len doma, budete mať slúžku 
alebo dve a s ňou budete hospodáriť. Už nikdy viacej 
nebudete musieť do úradov, formuláre vyplňovať, 
odporúčané listy podávať a podobné neslýchané veci 
robiť, lebo to všetko spravím ja za vás. V lete budeme 
bývať v zeleni, a v zime medzi bielymi stromami v 
tichej, mftvej záhrade, pri ktorej len tým viac vyniká 
utulnosť nášho teplého salónu, kde si pri čaji budeme 
hrať na klavír a spievať. 

Budeme vzornými manželmi, Medúza. Budeme 
chamtiví a lakomí, ako čerti, a to najmä vy, Medúza, 
lebo vy budete mať na to viacej príležitosti. Oh, sú 
vzorné manželky, Medúza, najmä ženy doktorov. 
Neraz som ich závistlivé pozoroval. Prepych, klenoty a 
zábavy? Kdeže! To je pre hlúpe, slabé bábky, ktoré 
nepochopily svoje úlohy. Namiesto toho ísť včas ráno 
na trh s kuchárkou a ruvať sa krvavo o každý groš. 
Vrátiť sa pre kura tri razy, kým ho sedliačka nedá o 


šesták lacnejšie. Ruvať sa so slúžkou o mesačný plat, 
jej príklady: - Tam a tam, tá a tá pani má kuchárku za 
toľko a toľko. Ani vy viacej platiť nemôžete. Nie, 
rozhodne nemôžete. Ci vás chce azda svojimi 
hroznými nárokmi ruinovať? Budete oproti ľuďom milá 
a pod pláštikom priateľstva vyspytujete sa ich o 
lacných nákupných prameňoch. Budete ma neustále 
štvať, aby som viac šetril. Aby som ľudí, ako lekár, 
viacej dral. Spolu budeme ohovárať celý svet, ako sa 
patrí solidárnym manželom. Nik pred nami neobstojí. 
Každý bude naším nepriateľom, kto okolo nás dýcha a 
chce sa tiež uplatňovať. Budeme hrabať len pre seba. 
Však, Medúza? Oh, znám veľa takých manželství, kde 
je muž dobrák a kde energická, skúpa, hrabivá žena 
udržuje úroveň a rovnováhu. Takáto žena je pravým 
pokladom pre muža a pre domov a pravou metlou, 
oštarou pre každého, kto od nej niečo chce, alebo sa 
dá využiť. Vy sa musíte priblížiť k tomuto ideálu. Len 
tak budeme bohatí. Videl som to na mnohých 
príkladoch. Ja sám som chumaj, dobrák, nikdy by som 
sa na nič nevzmohol, každý by ma len ošmeknul, ale 
vy, vy, Medúza. Vy musíte! byť inou. Však i budete, 
verím to, až uvidíte pár dobrých príkladov. 

Potom, možno, rozmyslíme si to i v inom smere. 
Možnože prídeme na iné náhľady. Azda urobíme s 
Neviditeľným kompromis, nebudeme ho už viacej 
pokúšať a budeme mať potomka. Uskutoční sa váš sen, 
Medúza. Však nám čas všetko ukáže. 

Načo sa však dať unášať fantáziou. Vráťme sa k 
holej skutočnosti a nemajte nič proti tomu, Medúza, 
keď vás týmto lege artis, ako sa patrí, požiadam o 
ruku a začiatkom budúceho mesiaca s plnou 
okázalosťou pojmem za manželku. 


Veselo jej chytil obe ruky, pritiahol ju k sebe a 
usmievavo sa jej díval do očú. 

- Nuže, Medúza, čo poviete na to? 

Medúza však nič neodpovedala a mala zrak 
sklopený. Potom zavrtela hlavou a ticho, ledva 
slyšateľne, viac akoby pre seba, šepkala - Ako ma vy, 
Karol, zle poznáte - Prečo, Medúza? 

- Karol, preto: ja vás rada mám, to vy veľmi dobre 
viete, a i budem vás máť stále rada, ešte i vtedy, keď 
vy o mne už dávno vedieť nebudete. K tomuto práve 
tak, ako dosiaľ, ani potom netreba tých vecí, ktoré ste 
spomenuli. Nie som sentimentálna dedinská hus, ani 
rafinovaný mestský príživník, vychovaná preto, aby 
som niekomu na krk zasadla. Mňa tie veci, ktoré ste 
spomenuli, neomračujú, len zlostia. Tak ako bolo 
dosiaľ, je pre mňa úplne dobre: dokiaľ nás viaže 
dovedna úprimné cítenie, nič nás nemôže oddeliť: ale 
náhle by ten cit zmizol, stáva sa nesmys-lom, ba 
kliatbou každá formalita, ktorá by nás silou zákona 
chcela spoludržať. Ja pôjdem s vami všade a budem 
vás mať rada, ale bolo by pre mňa neznesiteľné 
vedomie, že sme k sebe zákonom viazaní. Pre mňa 
oproti vám neexistuje iný zákon, len ten, čo v sebe 
cítim a ľudia pre mňa nejestvujú: môžu si vymyslieť, čo 
chcú, to je mi úplne jedno. 

Toto je jasné, však, Karol? 

A ešte niečo. 

Jediným a posledným dôvodom k tejto vami 
navrhnutej veci mohlo byť dieťa. Ono bolo vrcholnou 
túžbou môjho života, pre toto, k vôli nemu bola by som 
svolila ku všetkému. Ja som chcela mať dieťa stoj čo 
stoj. Ale už nebudem mať nikdy, lebo nechcem mať. 
Mňa k dieťaťu viazal cit, ohromná záplava citov, ale vy 
ste mi tie city vyvrátili silou rozumu. Ja dnes hľadím 
na túto vec tak, ako ste ma hľadieť naučili. Nešlo to 


ľahko. Trvalo to dlhé týždne, kým ste ma presvedčili. 
Ale presvedčili ste ma a ja pod silou vašich dôkazov, 
vášho ponímania života uznala som, že máte pravdu. 
Presvedčili ste ma úplne, dokonale a nezvratné. A ja, 
Karol, nie som aprílový čas, aby som si svetonáhľad 
premieňala, ako košeľu, a keď som si raz dačo 
rozumové uvedomila a prijala, nijaké citové dôkazy, 
nijaké fantázie mi to vyvrátiť nemôžu. A najmenej 
takéto, aké mi predkladáte. 

Tento posledný, jediný dôvod mi zmizol. Ja si 
nerobím plánov, nechcem vily, zeleň, nechcem vôbec 
žiť a želám si len toľko, kým som tu, aby ste ma 
milovali. Tak, ako dosiaľ, čiste, bez „prijateľných 
foriem“ pre ľudí. Želám si len toľko, aby som umrela 
skorej, ako ma vy opustíte, a to, dúfam, sa i stane. 
Tak, Karol, uvedomte si to. Znáte ma a viete, že je 
zbytočné o tom reči šíriť. 

A bolo veru zbytočné a márne všetko, prosiť i 
hroziť, vysvetľovať a dokazovať, lebo Medúza len 
zarputile mlčala. 

Odprevadila ho na nádražie a Medúzine slzy, jej 
bledá, smutná tvár, zaľahly mu na dušu cez celú cestu 
domov zroňujúcou ťarchou. 

Doma ho uvítala zrelá krása leta. Rozmarný Váh, čo 
láka plávať i utopiť sa. Ale Zurian sa ho nebál. Znal ho 
ako svoju dlaň. Vyšiel si hore po brehu, až po veľké 
topole, čo stály pár kilometrov ďaleko od ostrova a 
pustil sa dolu vodou, ktorá ho niesla „ani automobil“. 

Zuriana vítal Bananský kopec s nezapomenutelným 
pohľadom na ostrov i na skrútenú stužku nezbedného 
Váhu. 

Starý park so svojím nekonečným dlhým štrandom 
pri Váhu. 

Potom pešinka domov so svojimi troma obludami. 
No neboli už takí, ako tí kedysi. Ani jeden sa z tých 


dobráckych loptošov nevyrovnal ľstivému „Malému 
Fanatikovi“, ani hrdinnému Dunčovi. 

Tam ďalej sú Piešťany, ukrutne dlhá, rozľahlá 
dedina s jednotvárnymi, širokými ulicami. Ľud s 
miznúcou romantikou i krásou, so svetoznámym, 
nádherným krojom, ktorý tu už pomaly nik nenosí. 
Mužskí vôbec nie, iba ak dievčatá v nedeľu. Kroj sa tu 
udržal iba v okolí: v Moravanoch, Orvišti a 
Krakovanoch. 

Zurian, ako potomok úradníckej rodiny, bol 
vychovaný v mestskej štvrti Piešťan. Do dediny neveľa 
chodieval, iba ak na návštevu, alebo v nedeľu do 
kostola. Ľud mal rád, kochal sa krásou jeho kroja, 
ktorou bol kostol plný, sťa lúka kvietkami. Rád sa k 
ľudu blížieval. Obliekal sa do čižiem a do vyšívanej 
košele a veľmi rád hovorieval tvrdo, po piešťanský. S 
takouto detinskou radosťou sa spájaval so svojimi, od 
ktorých ho mestská výchova odtrhla. Napodobňoval 
sedliaka. Večer neraz zašiel si do Royalu alebo do inej 
veľkej kaviarne Piešťan v čižmách a v kroji a bol rád, 
keď sa mestskí chňupovia pohoršovali. 

Rád sa túlal po starom parku, po kúpeľnom ostrove 
a po Bananskom kopci. Tu uplynulo jeho detstvo, tu 
poznal každý strom, každý kameň. Kúpeľný ostrov na 
jednej strane s vulkanickými, večne horúcimi bazénmi 
a nad nimi so skvelými novými i so starými, v časoch 
Napoleonových vystavenými kúpeľmi. Na strane 
druhej s pralesmi divej vrbiny, s rozmarnými, 
neschodnými ostrovkami Váhu, čo sa ťahajú až hen 
hore po Trenčín. Po Váhu išly plte, kúpajúci sa chlapci 
vrhli sa na ne a strachovali sa spolu s pltníkom, či 
stroskotajú pod piešťanským mostom, čo je známym 
kritériom pltníckeho umenia na Váhu. Nie, prešli 
hladko a dole za ostrovom, po veľkom hoteli Thermii 
chlapci soskákali. - Aspoň trocha tabaku by som vám 


dal, strýko, za pohostinstvo, - riekol Zurian pltníkovi s 
ľútostivým hlasom, - ale keď som nahý a šaty mám 
ukryté kdesi vo vrbine. - Nič to, - kývol pltník 
dobrosrdečne, - poďte ak chcete, až po Komárno. - 
Teraz nie, strýko, s Bohom, šťastlivú cestu a - žblnk - 
zmizol za plťou. Oblúkom vody zaniesol sa na ostrov, 
do míftveho ramena Váhu „vyhrievať sa“. Tu na 
bahnistom dne rieky stačí len trošku zahrabať do 
bahna, alebo väčší kameň odtisnúť a zaraz vytriskne 
zo spodu horúca, vulkanická voda, ktorá za chvíľu 
zmení i okolnú chladnú vodu v príjemný bazén. Tu 
ústia do rieky na každom kroku pramene, ktoré 
súvisia s hlavnými prameňmi kúpeľov. 

Účinok tejto zázračnej vody objavil ľud Piešťan už 
pred veľa sto rokmi. Kúpavali sa v horúcej vode 
bahnistej spodiny pod širým nebom a Bohom danú 
liečivú silu týchto vulkanických prameňov poznali i 
využitkovali potom chorí a mrzáci širokého-ďalekého 
okolia, kým vyvinuly sa Piešťany na úroveň dnešných 
svetových kúpeľov. 

Svoje rodisko zachytil Zurian v hlavnej sezóne. Bolo 
to začiatkom augusta, lebo koncom už rozkvitnú sa 
staré, košaté stromy pred kúpeľmi, ktorých meno nik 
nezná a ktoré sú však neklamným, tradičným 
znamením, že sezóna dosiahla vrcholu: príde „Anna 
bál“ a potom sa už hostia pomaly rozchádzajú. 

Začiatkom augusta však život vrel najrušnejšie. 
Hostia i chorí tiahli už včas ráno o piatej do kúpeľov, 
lebo vtedy je vraj voda najsilnejšia. 

Piešťanská kúra je jednou z najsilnejších a 
najnamáhavejších procedúr liečebných. V horúcej, 
sírnatej vode telo sa rozparí do nemožných rozmerov, 
pot sa leje prúdom a urýchlená, ohromne forsírovaná 
výmena látková strhuje so sebou všetky škodlivé látky, 


ktoré pri reumatických chorobách v tele av kíboch sa 
ukladajú. 

V bahennom obale, niekedy až štyridsaťpäť stupňov 
horúcom, človeka má v najužšom slova smysle „šľak 
trafiť“. Každému to dať nemožno a ľuďom slabého 
srdca nariadi lekár chladič na srdce, aby túto „konskú 
túru“ vydržali. 

Ale táto liečba, spojená so šikovnou masážou, má 
dobrý účinok. Pri tomto kladnom, skutočnom 
liečebnom efekte sú Piešťany len v začiatkoch vývoja. 
Od rokov zväčšujú sa v nevídanej miere. Stavia sa tu 
vila za vilou, hotel za hotelom a letný spoločenský 
ruch Piešťan vyrovná sa čulosťou hociktorým svetovým 
kúpeľom. 

Zurian strávil väčšinu svojho času na potulkách po 
parku a po okolí. Rušného večerného života, 
tancovačiek a bitiek konfetových okolo parkového 
orchestra sa nezúčastňoval. Mal už tých vecí dosť, veď 
v nich vyrástol a potom musel myslieť na Medúzu. Co 
ona teraz robí? Aká bola bledá, keď ju opustil! Nie, 
ona by nikdy neschválila život hlučný, vír spoločnosti a 
Zurian bol hrdý, že môže ostať verným svojej Medúze. 

Myslel si, že si doma odpočine, ale sklamal sa. 
Doma nenašiel pokoja, rozvrátené nemožné pomery ho 
rozladily a udalosť, ktorú hneď nato prežil, urobila 
úplný koniec jeho vzmáhajúcej sa vôle životnej. 

Jediný človek, s ktorým sa podľa chuti vedel 
poshovárať, bol jeho priateľ Luigi Tonitto. I on bol 
doma na prázdninách. Bol maliarom a mal 
absolvovaných pár rokov cudzozemských akadémií. 


AKO SA BOJUJE V DVADSIATOM STOROČÍ 


Za letného odpoludnia vo veľkej záhrade Tonittov 
sedeli dvaja priatelia. Casto sa navštevovali, lebo sa 
mali radi. Luigi bol pokojnej, veselej povahy. Bol 
nesmierne pilný, maľoval od rána do večera. A na 
každom kroku ho prevádzal samopašný čin, alebo 
veselá myšlienka. Vo dvore spravil bábkové divadlo. 
Namaľoval si kulisne, povyrezával figúrky a vymýšľal 
čudné, veselé i hrúzostrašné histórie. Za večera celá 
rodina i najbližší susedia zasadli si do divadla a mali 
sa popukať od smiechu nad Luigiovými nápadmi. 
Inokedy zasa prichádzaľy na scénu príšerné veci. 
Rakvy sa otváraly. Mftvi vstávali z hrobov, strygy 
lietaly na metlách a usporiadaly orgie s čertmi a s 
duchami zosnulých. Luigiova fantázia bola 
nevyčerpateľná. Zivot bol pre neho plný krásy a i jeho 
kruté stránky boly plné zaujímavosti. 

Zurian myslel neustále na Medúzu. Od drtivých 
udalostí posledných týždňov bol náchylný k 
pesimizmu. Chodil často zachmúrený, málo vravel a 
najradšej sa rozhovofieval len v Luigiovej spoločnosti. 

Vtedy odpoludnia bol zas zamračený. Len sa díval 
pred seba a ani sa mu hovoriť nechcelo. 

- A čo sa ti stalo? - spytoval sa ho Luigi. 

- Ech, nikdy som o tom nepochyboval, ale dnes som 
prišiel na to, že na svete panuje zlo, je na víťaznom 
postupe a dobro vyhynie. Blížime sa veku železnému, 
keď posledná Panna Astrea onedlho opustí túto zem 
krvou smočenú. 

Luigi sa usmial. 

- Nuž a čože, čože? 

- Nič, budeš sa smiať a nazveš ma hypochondrom a 
povieš mi, že z takých malicherností sa nesmie tak 
krajne posudzovať. 

- Nuž súď, ako chceš. Ja som však presvedčený, že 
miesto kráľovstva nebeského príde na zem ríša 


Luciferova. Dobrí sú odsúdení na smrť. Panovať budú 
gauneri a psie duše. Budú panovať, kým sa medzi 
sebou nepobijú a nežožerú sa ako potkani, čo spadli 
do jednej jamy a hladom hnaní, zúrivo sa vrhajú jeden 
na druhého. Hej, život je nemožný a hnusný a je 
najväčšou jeho tragédiou, že nevie zahynúť. 

- Ale čo je pre Boha? Vražda, lúpež, mor, cholera? 

- Nie, len sme sa povadili so susedmi. Počkaj, smej 
sa, až na konci. Vec sa má takto: 

Znáš, ako je to u nás doma. Sme tam od mesta 
trošku odľahle. Každý dom má okolo záhradku a v 
jednom bývajú vždy po dve rodiny. Od suseda sme 
oddelení kolíkovým plotom, ktorý dovoľuje voľný 
pohľad do vedľajšieho dvora. Vieš, ako je to u nás. 
Mám doma dve sestry, trinásť- a sedemnásť-ročné. Po 
matkinej smrti tá staršia vedie domácnosť. Je to pre 
chudáka dosť, ale robí to s radosťou a z vlastnej vôle. 
Cez deň pekne konajú svoju prácu so slúžkou, večer 
potom je ich. Učia sa, čítajú, spievajú a takto nažívame 
v prekrásnej svornosti. 

Ale čo neurobí Lucifer? Sestra, hoc ináčej je to 
múdre a taktné dievčatko, zašle raz predobedom tú 
menšiu do susedov a prosí pani susedku - ktorá je, 
mimochodom ustáľujúc, nervové exaltovaná, 
nevzdelaná osobnosť - aby jej, vraj, láskavé vrátila, čo 
pred štyrma dňami si vypožičala. Je práve treba. Muž 
tej panej je tiež doma a súc „kritickým duchom“, hneď 
pred malým dievčatkom vynadá svojej žene, prečo to 
ešte zpäť nezaslala a vôbec prečo si od susedov 
požičiava. Manželský pár sa lége artis pohašterí, 
nadajú si najsprostejším spôsobom a rozzúrená a 
zahanbená panička hodí dievčatku ten mlynček na 
stôl, aby ho odniesla do horúceho pekla, ale aby hneď 
priniesla zpäť ten citrón, čo zasa ona požičala sestre 
včera odpoludnia. Citrón hneď dostala, ale vojna je 


hotová. Susedka je plná nenávisti k nám, ktorí sme ju 
vraj takto zahanbili pred mužom. Však nám ona vraj 
dlžná neostane. 

Á naozaj. Tá osoba vie slovo držať. 

Sestry nemôžu vyjsť na dvor, aby nelietaly cez plot 
tie najšťavnatejšie nadávky. Nič to nič, len mlčať, ani 
slova odpovedi, však sa ona smieri. Nikdy už síce sa s 
nimi stýkať nebudeme, s takými hrubými ľuďmi, ale 
teraz len trpelivosť, chladnokrvnosť, však oni 
prestanú. 

Ale neprestali. 

Ba so dňa na deň viac zúrili. Panička i jej malá 
šestnásť-ročná slúžka. To dievča, zdá sa, ešte viac 
precítilo krivdu svojej panej, než ona sama, lebo je 
neúnavná v útočení na naše dievčatká. Keď vyjdú na 
dvor, pľuje na ne a vykrikuje a keď sú dnu v kuchyni, 
zastaví sa pri plote pod oknom a celé hodiny tam 
vyspevuje kadejaké posmešné pesničky. 

Dobre, len čakať, však nič netrvá na veky. 

Môžeš si však, Luigi, predstaviť, že je náš život 
otrávený. Za večerov už miesto čítania, učenia sa a 
spevu trávime čas melancholickým dohadovaním sa, 
že pre Boha, čo máme vlastne robiť? Ako urobiť raz 
koniec tomuto dopusteniu. Pani sama, vidiac 
veľkolepú ambíciu svojej malej slúžky, už sa ani činne 
nezúčastní útokov a jej činnosť sa utiahla viacej na 
štvanie a povzbudzovanie tohoto bojovného tvora. 

Otec, ten dobrák, ten je ešte vždy na stanovisku 
pokojného vyčkávania. Dostane myšlienku: možno by 
bolo dobré poshovárať sa so súsedom a v nejakej 
taktnej forme ho poprosiť, aby urobil koniec 
„samopašnosti svojej malej slúžky, o ktorej iste ani 
nevie“. Je to však ťažko. Ten človek náš pozdrav od 
pár dní neprijíma a hľadí na nás zúrivé. S tým to pôjde 
asi ťažko. Ten nebude veľmi prístupný vľúdnemu 


slovu. A takto otec sa len rozhorčene šuchá za uchom 
a nevie si rady, len azda ešte vyčkávať. 

Staršia sestra je za diplomatické riešenie. Ona chce 
ísť na ne opatrne, Istive a silou zákona. Tak si to 
predstavuje, že by sme niekoho ukryli v predsieni, ona 
by vyšla na dvor, teraz príde útok, a ten čo by sa tam 
skrýval, súc svedkom tých ohavností, dosvedčil by to 
pred súdom, ktorý by už potom krátkou cestou urobil 
koniec tej bohapustej komédii. 

Hm, dobrý plán, len kto ho vykoná, keď sme všetci 
otrávení a naša životná energia je pod vlivom tohoto 
neustáleho štvania priamo ochromená. Potom my sme 
mieromilovní ľudia, ktorí sme boli vždy zvyklí všetko 
cestou slušnou a poctivou vybavovať a nikdy by sme 
na také machinácie neboli schopní. 

Menšia sestra je pre technické riešenie sporu. Ten 
dlhý chliev, čo tam stojí vzadu vo dvore, pekne-krásne 
postavme sem pred ohradu, nech im zakryje výhľad k 
nám aspoň z väčšej časti. Alebo celkom radikálne 
postaviť pred ten kolíkový plot vysokú doskovú 
ohradu. Nech aspoň vidí celý svet z ulice, že sa pred 
tými ľuďmi bránime. 

Plán uváženiahodný, lenže predstav si, milá Jolka, 
to šialené bubnovanie, čo by tí ľudia na tom plote, na 
tej „provokácii“, od rána do večera vyvádzali. Potom 
za plotom nadávať je ešte ľahšie a menej zodpovedné, 
než takto verejne. Najali by si ešte niekoľko 
žoldnierov. Potom, raz by nám ten plot či ten chliev 
tak krásne rozobrali, ani dosky by z neho nezostalo. 

Z tejto vojennej rady najbojovnejším elementom 
som ja. Fantáziu mi zahaľuje krvavá hmla. Pomsta, 
krutá pomsta! Podľa spôsobu divých skipetárov skryť 
sa pri ceste. V pozdnej večernej hodine, vo tme 
vyskočiť z jarku s obličajom sadzou začierneným a 
poriadne namlátiť tej slúžke, bez svedkov, zahaľujúc 


sa do ochranného plášťa čiernej noci, v ktorej by sa 
stratil jej mrzký rev bez stopy. 

Hej, veru tak by to bolo dobré. Bolo by, veru by 
bolo. 

Však by ona skrotla. Je to jediná pomoc a prastarý, 
dobrý recept Swiftov na poučovanie takýchto 
nepríčetných, ukrutných opíc. 

Lenže, kto to urobí, lebo ja mám o sebe 
pochybnosti. 

Takto sa radíme každý večer, cítime sa vo vlastnom 
domove štvanými zvermi. Vieš, čo to znamená, keď 
človek celý deň musí stráviť v nervovom otrase, v 
otravnom rozčúlení a vie, že ani dobré slovo, ani 
násilie nepomôže, že tu niet spôsobu nápravy, lebo 
sme na sprostosť veľmi dobrí a pre poníženie sa 
priveľmi hrdí. Potom, čo by pomohlo ponížiť sa. Prečo? 
A či jej panej sa ospravedlniť? Z čoho? Či štekať s 
nimi, hádať sa ako Cigánka? Brr!... 

Posledný môj zúfalý plán tiež stroskotá. Chytro 
preskočiť plot a ešte chytrejšie vyzauškovať tú 
belasookú dievčinu tam a, ako Napoleon vrátiť sa 
nazpäť. Hej, ale bolo by to i Napoleonovým víťazstvom 
nad Ruskom. Vrátil by som sa zpäť, ako on, 
zdecimovaný. 

Len si predstavte vresk, čo by to nevinné dieťa zo 
seba vypustilo. Ten sbeh ľudí, ktorí by všetci ustálili a 
dosvedčili pred súdom, že zdivočelý corgoň, totižto ja, 
hnaný svojím sadistickým pudom, preskočil som plot. 
Vnikol som tou zločineckou cestou do cudzieho 
majetku a tam nevinne pohrávajúce a vyspevujúce 
dieťa, šesťnásťročnú sirôtku, bez otca a bez matky, 
ktorej druhou matkou a jediným ochrancom na svete 
je šľachetná pani Ixová, to úbohé opustené decko, ja, 
zvrhlý sadista, bez príčin zbil som do krvi. Humánny 
pán doktor ustálil by na nej ľavostranné ohluchnutie, 


pravostranné sníženie ostrosti zrakovej, obojstranné 
ochrnutie lícneho nervu, zlomenie dolnej čeľusti, 
vyvrtnutie ľavého ramenného klbu a zápal slepého 
čreva. Noviny by písaly o mne, ako o smutnom 
symbole našej povojennej doby. Matky mnou by 
strašily svoje neposlušné, maškrtné malé deti: buď 
dobrý, lebo hneď zavolám na teba doktora Zuriana! 
Bú, bú, už aj ide počuješ, hrrr, hrrr... A ustrašené 
dieťa hneď by sa polepšilo a pološialene strachom 
skrylo by si hlavu pred mojím hrúzyplným obrazom do 
lona svojej mamičky. 

Oh, Bože, celkom som sa spotil od tej perspektívy. 

Ver mi, Luigi, už teraz štvrtý týždeň je peklom náš 
život. Vo dne i v noci zúfťame všetci nad možnosťou 
nejakého vyslobodenia. Predstav si, že ten domov, 
kam sa ľudia uchýlia k odpočinku a osviežiť sa, ten 
jediný kút, kde sa môžeš cítiť svojím, ten tvoj dom - 
tvoj hrad, ako Angličan hovorí, - je vydaný na pospas 
šestnásťročnej cudzej slúžke. To vedomie, že bývaš 
vedľa ľudí, ktorí, keby zákon nezdržal, s najväčšou 
rozkošou by ťa vykynožili zo sveta. 

Luigi ho zarazil: 

- Počkaj len, počkaj na moment, musím sa trošku 
zarehliť, lebo už to ďalej nevydržím. 

- Len moment, Luigi, hneď sa môžeš smiať. 
Predvčerom moja malá sestra, Jolka, ktorá bola na 
dvore pre vodu, vrátila sa plačom do domu. Nad okom 
mala čerstvú, tržnú ranu, krvácajúcu, spôsobenú 
ostrým kameňom, mala očernele od kameňa na líci a 
poriadnu opuchlinu na čele. Naraz vraj počula rehot 
slúžky a, ako niesla vodu, naraz sosypal sa na ňu celý 
dážď kameňov. 

Zaviazal som jej ranu a zakázal, aby to prezradili 
otcovi. Do večera a včera dopoludnia tento prípad sa 
opakoval s tou väčšou, Helou, ktorá to odniesla 


dôkladnými opuchlinami na hlave a očernením na 
chrbte. Potom už sme nepustili deti na dvor. Zajtra ich 
zanesieme k známej rodine a radil som otcovi, aby 
sme sa odtiaľ najskôr odsťahovali, alebo, ako to otec 
chce, deti niekde uložíme a rozpustíme domácnosť. 

- No, ale to je hrozné, to je absurdum, - skríkol 
Luigi. 

- Hej, to je hrozné, máš pravdu! Teraz si ešte 
primysli, že to počuješ, ako čerstvý dojem, novotu, nás 
však morí to už vyše mesiaca. Vidíš, osud dobrých v 
orechovej škrupine. Niet iného východiska, než 
cúvnuť, utiecť, s nádejou, že na novom mieste azda 
budeme šťastnejší, lebo sme bezbranní, vydaní na 
pospas psím dušiam. Ja sám som sa už pred pár dňami 
vysťahoval z vlastného domova do hotelu. Vidíš, toto je 
osud dobrých. Proti násiliu a zhovädilosti úplná 
bezbrannosť. Nieto vo vesmíre spravodlivosti a zvíťazí 
všade nad dobrotivosťou a slušnosťou hrubá sila. Preto 
je život pre dobrých nemožný a preto nebude nikdy 
kráľovstvo nebeské na zemi a blíži sa neodvratným 
krokom doba železná: boj potkanov, vyhladovelých 
beštií, zožierajúcich sa v jame, kam spadli. 

- Vidíš, Luigi, ani ty nevieš rady, lebo si dobrý. A 
vieš, aké je riešenie tejto situácie? 

Mať ešte väčšiu hystériu a zhovädilosť, ako má pani 
Ixová a najať si ešte bezočivejšiu slúžku, ako je tá 
maličká. Potom neľakať sa, ale postaviť sa na pľac a 
štekať s nimi. Keby to nepomohlo, preskočiť plot, 
pustiť sa do vlasov, kopať, hrýzť a biť. To je pravý boj, 
ako to príroda predpísala. 

A sbehnú sa ľudia? Nič to! Vyvaliť sa im do krku, 
vrieskať, hulákať, ukazovať svoje očernenie chrbta a 
svoje dokopané zadky, ukázať viac rán, ako pani Ixová 
a vrieskať, plakať ľuďom prenikavejším hlasom, než jej 
malá slúžka. Mal by si o dvoch svedkov viacej, než ona 


a to stačí. Nato môžeš jej ešte dodatočne vybiť okná i 
zuby, len maj svojich svedkov a je všetko v poriadku. 

Toto je cesta riešenia a víťazstva a kto to nedokáže, 
ten je stratený, ten to odnesie. Toto je osud dobrých, 
cesta slabosti a pokorenia. 

- Zdá sa mi, Karol, že jednako len preháňaš, - 
odvetil mu Luigi. - Ten tvoj príklad, pri všetkej svojej 
malichernosti, je síce dosť znechuťujúci, lebo je braný 
zo skutočného, denného života. Neoprávňuje ťa však 
predsa len k takému krajnému pesimizmu. Z domácej 
pračky špinavých malých potkanov nemožno súdiť 
osud celého ľudstva. A veď skutočný vývoj ťa sám 
vyvráti. Kráčame predsa len v ústrety lepším časom. 
Ľudia sa zjemňujú, ich náruživosti sú už len takéhoto 
hlúpučkého, malicherného rázu, ako si to vyššie 
opísal. Nie je to už zúrenie neskrotných beštií, je to už 
len štípnutie blchy. Badať tu vývoj. S kultúrou 
technickou drží krok i kultúra duševná. Kde máš dnes 
tie strašné, pouličné verejné popravy, štvrtenie, 
lámanie kolom, vešanie, mučenie na smrť odsúdených 
úbožiakov. A všetko ukazuje na to, že o krátky čas, 
miznú i tie zakrnelé ostatky týchto vecí. Moderná 
psychiatria urobí z väzníc sanatória pre duševne 
degenerovaných a poblúdilých. Dnes už nejde len tak, 
hockoho odpraviť, školiť v hádke, zavraždiť z pomsty, 
lebo v ľuďoch i bez perspektívy príšerných 
stredovekých trestov vyrastá pocit zodpovednosti k 
druhému. A to len pod vlivom civilizácie nášho 
storočia. Pozri si, koľko máme nemocníc, ktoré 
nešťastníka nenechajú hynúť v prachu ulice, 
odkázaného na náhodné milosrdenstvo. Pozri na 
dôkladné vyšetrovanie zločincov pred odsúdením. Na 
sudcov, ktorí sú prístupní, spravodliví tatíci z ľudu. Na 
ohromnú kopu humanitných ustanovizní, povolaných 
biednikom pomáhať. A sme ešte len v začiatkoch, 


Karolko môj, každý deň prináša niečo nového, 
dobrého, pekného. Hej, blíži sa sbratanie ľudstva, 
vymietenie trestu smrti, reforma súdnictva, krásne 
technické reformy na zmiernenie životných trampôt a 
na pohodlie ľudstva. Karol, ja verím, pevne verím v 
peknú, ružovú budúcnosť. 

- Ja nie. Luigi. Všetko, čo si menoval, vyplýva z 
pokročilej techniky našej doby. Duševne však nič sme 
nepokročili, ba práve naopak. Dnes práve tak zničí 
silnejší slabšieho, ako kedysi, len jeho zbabelosť je 
väčšia. Spôsoby životného boja sa zdanlivé zjemnily, 
ale vrovnom pomere sa zväčšovala i vnímavosť krivdy 
utlačených. 

Úbohé naše súdnictvo sa opiera o svedkov. 
Svedkami všetko dokážeš a bez nich si stratený, keby 
si bol nevinný ako biela ľalia. Prísaha svedkov, aká to 
naivnosť! Hladný, chamtivý kuli ti odprisahá za pár 
korún všetko. Za kus chleba predá ti vlastnú mať, ide 
strieľať do vlastného otca, zradí brata, milenku. 
Storočie chudákov, otrokov, hladošov, žoldnierov proti 
vlastnej krvi. Hej, Luigi, duševne sme nízko a spejeme 
vždy nižšie a nižšie. Neodvratným krokom blíži sa 
doba železná, doba zrady, pomsty, necharakternosti a 
všeobecnej duševnej prostitúcie. 

Národ chudákov, národ úradníkov. Stála 
subordinácia, podriadenosť, stále pred niekým v 
pozore stáť, poklonkovať, stále niekomu päty lízať. 
Krok napred závisí vždy na kadejakých predstavených, 
šéfoch, ktorých tiež tlačia shora a ktorí sú preto skoro 
vždy vybití, všetkými masťami mazaní otrokári. 

Životy úradníčkov, plné strachu pred chvíľkovým 
rozmarom predstaveného. Akú má dnes náladu, či mu 
niečo o mne nenahútali, a čakať, stále čakať na chvíľu 
katastrofy, až hysterický výbuch zlosti šéfovej srúti 


celý ten úbohý, kolísavý základ, na ktorom cez dlhé 
roky, plné ponižovania sa vystavil si svoju „kariéru“. 

Bojovať za nič, pre nič, pre mizériu, pre nejaké 
ničomné miestečko, ktoré stačí nato, ak stačí, aby si 
hladom neskapal. A za toto bojovať, ale ako. Svlieknuť 
sa do naha v poníženej žiadosti, z plných pľúc 
vyrevúvať svoju biedu, ukazovať svoje rany, bolesti, 
ako malomocný žobrák. Sľubovať poslušnosť, do smrti, 
psiu poslušnosť, akú nevie dokázať nikto, jedine ty. 
Napísať priebeh života, z ktorého vysvitá, že už od 
detstva si oplýval talentom poslúchať a ťahal si svoju 
káru, spôsoboval si svojim predstaveným vždy také 
rozkoše, aké nemôžu čakať od nikoho iného. 

Priložiť o všetkom overené doklady, že nelužeš. 
Priložiť vysvedčenie chudoby, potvrdené farou, 
četníkmi, notárom, rychtárom, okresným úradom a 
bernou správou, že si naozaj Žobrák a okrem tej štyri 
kroky dlhej a dva kroky širokej diery na cintoríne, 
nijakého iného majetku nemáš. 

Ak si túto žiadosť podal, potom príde pravý boj. 

Nesadneš si na koňa v pancierovom brnení, s 
prilbou na hlave a s kopijou v ruke, aby si vyhľadal 
nepriateľa a stretol sa s ním v čestnom, otvorenom 
boji pred zrakom sudcov a obecenstva. 

Nie, v storočí úradníčkov, šéfov a sluhov ináč sa 
bojuje. V storočí ohnutých chrbtov, pätolízačstva a 
splhúnstva otvorenosť nemá čo hľadať. 

Nepriateľa nevyhľadáš, ba, ak ho stretneš na ulici, 
stiahneš klobúk do očú a prejdeš na druhú stranu. 

Ak máš ženu, a to ešte peknú, tak máš väčšinu 
práce ušetrenú. Ona to za teba všade „odpracuje“. 

Ak si však sám, tak hľadaj si protektora. Ten 
protektor musí byť „väčšie zviera“. Nie je ľahko prísť k 
takémuto tvoru, ba vlastne prísť k nemu, toto je 
tajomstvom celej veci. Tomu potom referuješ. Najprv 


vylíčiš seba a svoje nesmrteľné zásluhy o blaho národa 
i vlasti. Potom si vezmeš do práce svojich sokov a 
svliekaš ich rad-radom do naha. Zahrabeš mu do 
minulosti, môžeš ísť do zadu, až do tretieho pokolenia 
jeho predkov. I tam ešte nájdeš neraz veci, ktoré ti 
poslúžia. Zastavíš sa u jeho otca a materi. Pátraš po 
okolnostiach pôvodu a narodenia. Vytýkaš mu onániu 
v puberte a nemravnosti v rokoch neskorších. 
Znamenite pôsobí menovite v politických sporoch i 
prípadný dôkaz pohlavnej choroby, najmä syfilidy a 
paralýzy. Potom spomenieš si na jeho chameleonstvo a 
žoldnierstvo politické. Ak má aj zásady, tým horšie pre 
neho. Sú iné, než tvoje i protektorove, teda 
samozrejme chybné a vykynoženia hodné. Konečne 
dokážeš, že nie je otcom svojich detí a je 
nezachrániteľným alkoholikom. 

A takto svliekaš rad radom svojich súperov, takto 
chodiš od protektora k protektorovi. Všetko závisí len 
na vytrvalosti a agilnosti. Cím väčšie zvieratá si 
soženieš, tým lepšie. 

Toto je jediný spôsob uplatniť sa. 

A ak ti zostali v mozgu nejaké zakrnelé spomienky z 
detských rokov: ako ťa pohádal otecko k 
charakternosti a poctivosti, že máš byť ochrancom 
slabých a priateľom i dobroprajníkom svojho blížneho, 
ak vzplanie v tebe iskierka ľudskosti, - tak si stratený. 
Tak len odíď niekam do púšte, či do džungle, lebo 
medzi ľuďmi si stratený. Tu nečaká na teba nič, 
nemôžeš byť ani sluhom kancelárskym a nie ešte 
oficiálom. 

Daj im svoju krv, vylož im na dlaň svoje slepé črevo, 
bi sa do pís, hulákaj a chrč od horlivosti, zapredaj aj 
dušu svojich vnukov strane politickej, a takto môžeš 
dostať aj trafiku, ak nie miesto obvodného lekára vo 
všivavej Vrchovine, medzi medveďmi. 


Úh, matička zem, čo chováš tučných bravov, hrušky 
i jablone, žito a zemiaky, čo chrlíš liečivé vody, zlato a 
uhlie, čo oplodňuješ sa božím slnkom, čo dávaš všetko 
štedré, plnou hrsťou všetkým deťom svojim... 

Ech, nič nedávaš, milimetre dávaš a dekagramy, 
paragrafy dávaš a policajtov. Nič nechrlíš a nič 
nechováš. 

Všetko a všetko, žito, zemiaky, bravy, jablká, uhlie i 
zlato rastie na slive Jura Papuľu. 

Priblíž sa len k jeho plotu, dieťa tejto zeme, a 
oprobuj odtrhnúť slivu so stromu! 

Ošúchané storočie chudákov, kde životným cieľom 
celých ohromných máss je to, čo má každý slimák v 
tráve, každý sysel na poli: neumierať na smetisku, ani 
v chudobinci, ale nedajbože, mať na starobu dieru 
akúsi, výrastok tehlový na tele štedrej matičky zeme: 
chalupu. A mať šaty na tele, Šaty, handry, Bože 
milosrdný, čo si dal zveri polí i vtáctvu nebeskému. 
Šaty, handry a to jedlo denné, primitívne! A za toto žiť, 
mlátiť sa, robiť a lízať cez celý život. Fuj, fuj! 

Národ chudákov, národ úradníkov. U nás je každý 
úradníkom. Už ako študenti boli sme úradníkmi. 
Študent snažil sa upútať pozornosť „šéfov“ úžasným 
hulákaním v študentských spolkoch. - Práca medzi 
ľudom, sväté ideály otcov, študentská práca, študent a 
politika, - tak súkali tie frázy zo seba, ako kúzelník 
farebné motúzy z úst na trhu. A oči týchto malých 
„pracovníkov“ boly vytreštené, obracaly sa smerom 
domov s nehynúcou nádejou, že azda to niekto zo 
šéfov počuje a odmení malého, vrieskajúceho čakateľa 
potlapkaním pliec. 

A ja som tiež vrieskal. A veril som tomu, čo som 
vrešťal, veril fanaticky, tak, ako len mladý kuli môže 
veriť. 


Veril som až do tých čias, kým som skončil štúdia. A 
vtedy do tej mojej viery udrel hrom. 

Prišiel som na divnú vec, čoho som si predtým 
nevšimol. 

Zbadal som, že sú na svete ľudia, ktorí jakživ 
členmi „Detvana“ neboli, ba, horribile auditu, ani 
nevedia, že je „Detvan“ na svete. 

Neveril som sám svojmu zraku, ale bolo to tak: boli 
ľudia, ktorí nikdy nepísali vlastenecké úvodníky a 
odborné články o umelom hnojive do „Považskej 
Trúby“, ako som to robil ja. Ani neznali tento 
znamenitý časopis, ba znať ani nemohli, veď nevedia 
ani slovensky. 

Našli sa ľudia, ktorí nikdy neboli zapisovateľmi 
literárneho spolku „Abnormálnych Géniov 
Slovenských“, ako ja. 

Neruvali sa od roku osemnásteho až do 
štyriadvadsiateho v tých najrozličnejších spolkoch s 
celou kopou rozdivočelých, nádejou možnej budúcej 
kariéry opojených právnikov, ktorým mftvola 
premoženého súpera je schodom „ad astra“ - do 
úradu. 

A, tu príde, čo ma omráčilo, - tí ľudia nehynuli ako 
muchy v jeseni. Ba práve naopak, cítili sa znamenite a 
nosili pekné, okrúhle brušiská. 

Nie, tí ľudia sa mali dobre, predstav si, Luigi, mali 
sa skvele, hoc nikdy verejne „Mor ho!“ nerecitovali. 

A mňa, hrdinu toľkých pekných rečníckych výkonov 
o budúcnosti národa ani si len nevšimli. Ba odkopli 
ma, ako nič, keď som im prišiel do cesty. Mňa, 
bývalého knihovníka športového klubu „Kysučan! 

Je to možné, pomyslel som si, nie je to azda omyl? 

Nie, nebol to omyl, bola to skutočnosť. 

TÍ ľudia žili, pchali sa, zbohatli, uplatňovali sa, 
dostali sa všade a vykonali všetko, hoci nikdy 


nepreložili z češtiny do slovenčiny Čierneho kocúra od 
Rudyarda Kiplinga. 

A ich synkovia žili v blahobyte a nikdy nepodávali 
žiadosti do Štefánikovho kolégia, - a nikdy nesedeli pri 
slovenskom stole v „Zlatej husi“. 

Po štúdiách našli hneď svoje miesto, nemuseli sa 
motať, ako bludná ovca. 

Tak, i to je možné, i tak to ide? 

- A predsa, my sme stípmi slovenskej budúcnosti - 
potešoval som sa. 

Minule som bol na bankete. Oslavovali príchod 
nejakej cudzej delegácie. Čierny, bruchatý pán bol 
slávnostným rečníkom, Hovoril peknou írečitou, 
hortobágyskou slovenčinou. Hovoril? Nie, bľačal, 
hučal a bil sa do pís. A citoval: 


Ja som pyšný, že som Slovák... 
Jeden môj brat palmy sadí 
Druhý večné vidí ľady... 


Aplaus, prítomní vstanú, hrnú sa k nemu, gratulujú, 
oblápajú ho. 

Nikto sa ho nespýtal: a prečo si nebol pyšný ešte 
pred rokom, že si Slovák? A zkadiaľ naraz tá pýcha? 
Co chceš, licenciu, protekciu? 

Skoro som omdlel, ako som ho počúval. Nie, toto by 
som ja nikdy nedokázal, takto by zo mňa vlastenectvo 
nikdy nekvapkalo. 

A hľa, už nie som držateľom slovenskej budúcnosti. 

Je ním ten pán s tou csikóšskou slovenčinou. Hej, 
on je pyšný, že je Slovák, a ja, ja som bol tu doma, v 
Piešťanoch vždy učupený a neznámy. 

Vzali mi i tú bledú nádej. 


Nestanem sa už prorokom v svojej vlasti. Môžem ísť 
za úradníka, ak ma príjmu, ak mi to tiež neznemožní 
ten „morom letiaci“ brat môj. 

To je riečo, práca za národ? Je to pekná, záslužná 
vec, milovať vlasť, lipnúť k nej a vedome, s láskou ju 
zveľaďovať, jej kultúru povznášať? 

Hlúposť! Ani prstom nepohni! Práca, čo vykonáš, 
zapadne, ani stopy po nej, ale narobil si si kopu 
neprajníkov, tajných i otvorených nepriateľov, ako 
každý, kto verejne pracuje. A tí by ťa utopili v lyžičke 
vody Ani prstom nepohni! Nikdy ty článok do novín 
nenapíš, novelu nespáš, v spolku neprednášaj, kultúru 
a krásu nešír, lebo ťa pochovajú, - ale obchoduj 
prascami, kupuj a predávaj, hraj na burze, špekuluj 
valutou, der pacientov ako lekár, ber žobrákovi palicu 
ako advokát, píš strhujúce, zlomyseľné kritiky miesto 
kladnej tvorby ako „literát“, kšeftuj, lifruj, korisťuj, 
vyssávej, zbohatni, - pri tom vyrevúvaj na každom 
kroku svoje krvácajúce vlastenectvo, maj hubu plnú 
nenávistných nadávok na vlažných vlastencov, ukazuj 
sa i horli na reprezentačných parádach, hovor stále o 
svojich obetiach pre národ - a budeš vážený, veľký, 
bohatý a populárny. 

Budeš uznaným vlastencom, „otcom národa“. 

A kde-aká zlomyseľná pliaga politická, príživníci 
kultúry, ktorí ťa pokladali za seberovného a strhujú ťa 
do blata, cez tvoju mítvolu sa chceli vyškrabať „do 
výšin“ - takto, pred tebou, pred bohatým kupcom, 
parazitárnym zbohatlíkom, budú sa plaziť v prachu, 
spadnú na brucho od úcty, keď im ruku podáš, budú 
šťastní, keď kúpiš od nich obraz, pošleš ich na mesiac 
do Paríža, pozveš ich raz na olovrant. A budú sa hrýzť 
títo „aristokrati ducha“ medzi sebou, ako psi o primát, 
keď im vypíšeš p ár stokorunový súbeh s úlohou: 


spracovať a ospievať tvoj šusterský-chrapúnsky 
rodokmeň. 

- Nie, Karol, - odporoval mu Luigi, - si znechutený, 
zarmútený. Však ešte budeš i veselšie smýšľať. Cas 
všetko zahojí. Smútok ti prejde a len sa pozri okolo, 
aký je krásny ten boží svet. Pozri na tú harmóniu 
zelenej prírody s belasým nebom a žiarivým tanierom 
slnca. Pozri, ako sa tu všetko usmieva, červené jablká, 
žlté hrušky, samé zrenie, samá nádej, samý sľub. 
Krásny, nesmrteľný kolobeh života. Zem i nebo 
dýchajú dobrotou, ruka božia na každom lístočku, 
kvietku, mravcovi! Oh, život je krásna nádej, vznešený 
sľub budúcnosti. 

- Nie, Luigi, Život je ohavný žart Lucifera, 
neutešený kolobeh v tieni pominutia, smrti. Všetko 
dýcha pominutím, hnilobou, a z celého vesmíru odráža 
sa zúfalý výkrik: - Dosť už, načo to, nie ďalej! 


MAČKA V ZÁHRADE 


- Ej, veru nehovor už tak, rmútiš ma len. Opanuj už 
svoju chvíľkovú rezignáciu a uznaj, že je na tomto 
svete krásne. A nemrač sa už toľko. Pozri, ešte i 
mačka Milka sa ti usmieva. 

- Cic, mic, - volal k sebe Zurian mačku, ktorá 
obyčajne tam mrndolievala im okolo nôh a s ktorou 
delievali si olovrant. 

Vzal ju do lona a hladil ju. 

- Ty, Luigi, - obrátil sa naraz k svojmu priateľovi, 
ktorý maľoval práve milé zátišie: skupinku červených 
jabík, žltých hrušiek a belasých slivák. - Luigi, vieš, že 
vaše mačka je v inom stave? Bude mať maličké 
mačiatka. Luigi, bude prírastok, nová generácia. 


Luigi sa usmial: - Možno, možno, Karol. Stáva sa to 
s mačkami práve tak, ako s inými tvormi božími. 

Zurian hovoril ďalej len ako pre seba: Tak tedy tak, 
ty potvorka? 

Mačka mu ležala v lone a oddajúc sa teplu 
slnečného lúča a vľúdnemu hladkaniu, slastne sa 
preťahovala a priadla. 

- Hej, veru, - pokračoval Zurian, - tušil som ja to o 
tebe, len som sa nechcel s diagnózou prenáhliť. 
Nechcel som sa pred Luigim blamovať. Teraz však je 
to už zrejmé. Tvoje mačiatka sa už prebúdzajú k 
životu. A koľko ich bude? Päť či šesť. A budú peknými 
statnými mačkami či kocúrmi? Budú plniť svoju 
povinnosť, ako ty? Privedú zasa na svet novú mačaciu 
generáciu? Kocúri budú chodiť po strechách, škriekať 
na mesiac. V hrdinnom turnaji pobijú sa so susednými 
sokmi, zaznie ich víťazný vresk, keď sa im podarí 
nepriateľa sosotiť so strechy do híbky? 

Juj, len aby sa dobre viedlo tým tvojim malým 
potomkom. Nech ich lakomstvo a zlosť gazdova 
nezahubí. A ty ich dobre opatruj. Však Luigi už ti 
dopraje trošku mliečka, aby si bola pekná, tlstá, aby si 
ich uživila. 

Pošteklil ju pod bradou a potom dráždil ju ku hre, 
tancujúc jej ukazovákom pred nosom. Mačka si dala 
povedať a samopašne siahala oboma prackami po jeho 
ruke. Ľavou prackou snažila sa mu vylepiť facku vždy, 
keď sa priblížil. - Má práve také čudné, šikovné, 
mačacie pohyby, ako Medúza - pomyslel si. Či azda 
Medúza má pohyby, ako ona? Hej, keď ho chce 
zmlátiť, robí to práve tak, ako mačka. 

Hladkal mačku a pritom ju položil na zem. Tak, a 
teraz choď sa trochu prejsť. Mierna prechádzka ti 
neuškodí. Diétu predpisovať predbežne netreba. 


- Aký to rozhovor vedieš s našou Milkou? - zdvihol 
hlavu Luigi, ktorý bol dosiaľ zahlbený do maľovania. - 
A či už máš lepšiu náladu, lebo zdalo sa mi, keď si 
prišiel, že si nepotešiteľne zachmúrený. 

- Hej, bol som úplne rezignovaný, ale tá krásna 
letná záhrada, tvoja pokojná práca a radostné 
mrndoľanie tejto matky-mačky ma už pomaly vracajú 
do normálnych koľají. 

- Kdeže si ty, potvorka Milka. Aha, vrátila si sa z 
prechádzky a teraz chceš, aby sme ťa pohladkali. I 
hlad máš, však, ty beťárisko? No, tu máš, matička, 
mliečka od nášho olovrantu. No, už nechceš viac? A 
kdeže teraz? Miau, miau, voláš ma. No, dobre pôjdem 
s tebou. Tak, prechádzka pri plote. Prelezieš do 
susedovej záhrady? Však i tam je pekne, ale ta už veru 
za tebou nepôjdem. Radšej ťa tu počkám pri plote. Až 
sa ti zachce, len príď, vrátime sa spolu k Luigimu. 

Oprel sa o plot a cez škáru pozoroval Milku. Išla 
pekne pomaličky po hlavnej pešinke. Naproti išiel 
mladý človek. Susedov syn, akýsi úradník. Keď uvidel 
Milku, zarazil sa, pokývol nazad do dvora mladému 
bírešovi a keď tento pribehol, tlmeným hlasom mu 
oznamoval: 

- Pozri, Mišo, tu je tá susedova potvora, čo nám už 
neraz zožrala večeru do okna uloženú. Počkaj, mizera, 
teraz sa s tebou porátam. Ja ti dám slaniny, klbásy. 
Počkaj len, počkaj. Mišo, daj sem drôt. 

- Cic, mic, - volal Milku ľúbezným hlasom. - Poď 
sem, cic mic! 

- Miau, - odpovedala Milka a pomaly sa blížila. 
Mačka-matička, nič netušiac, zastala pri jeho nohách, 
pozerala sa hore, na neho so svojím usmievavým 
pohľadom a čakala hladkanie. 

Zrazu ju mladík chvatol a držal v ruke. 


- Aha, už ťa mám, - skríkol radostne. - Začneme 
účtovať. Ale počkaj, ako, ako? Mišo, chytro sem s tým 
drôtom. 

Zurianovi pri plote sovrelo srdce. Pohol sa. Kričať, 
zasiahnuť, zachrániť matičku, kým je nie neskoro. 
Nedopustiť, aby sa krivdilo slabému tvoru. Potom sa 
však zdržal. 

Trhol plecom. Cez tvár mu prebehol nenávistný 
úsmev cynizmu a odporu. Načo zasiahnuť? Načo 
brániť kvapke, aby vtiekla do mora, k tým ostatným 
miliónom kvapkám, k svojim sestrám. Nech sa plní 
osud, ako už toľko ráz. Dívajte sa nato, oči moje, 
dívajte sa a stvrdni, duša moja! Cesta do výšin, 
spravodlivosť vo vesmíre. Ha-ha-ha! Hlúposť! 

Kto chráni slabých a nevinných? Nikto. 

Silný vždy zvíťazí. Kde je spravodlivosť? Načo 
zasahovať? Kto zachránil deti a ženy dobytej Troje? 
Kto chránil tú zlatovlasú, zbožnú dcéru kráľovskú, tú 
bielu ľaliu pred opilým žoldnierom bartolomejskej 
noci? Kto chránil umučených, ubitých, slabých a 
uviazaných zajatcov proti Xerxesovi, ktorý im 
vlastnoručne vypichal oči. 

Nikto! 

Je to Luciferova ríša. Panuje tu krutosť. Každému 
živému tvoru vykrúti akýsi mocný pán na konci krk. 
Preto nech sa to rúti na svojej ceste do horúceho 
pekla. Preto dívajte sa, oči moje, a stvrdni, duša moja, 
nad divadlom, čo bude robiť môj brat homo sapiens, 
tvor boží, s tým druhým tvorom božím, s mačičkou 
Milkou. 

Bíreš mu podal hrubý medený drôt. Rýchlym 
pohybom obtočil ho okolo Milkinej zadnej nohy, 
odhodil ju od seba a drôt druhým koncom zavesil na 
plot. 

Milka visela hlavou dolu, zavesená za zadnú nohu. 


- Zviera, zakroč! - zreval v Zurianovi hlas srdca. 

- Nie, - odporoval rozum. - Nech sa splní osud, ako 
už toľko ráz. Stvrdni, duša moja, a nasýť sa nenávisťou 
k živým a životu. Spravodlivosť? Hlúposť. Nech vidím, 
načo je schopný môj brat, homo sapiens. 

Milka sa hádzala na drôte. Žalostne mňaukala a 
škrabala plot. Bolesť na nohe od svierania drôtu a 
nepohodlná situácia ju rozzúrily. Zaprskla pár ráz a 
trhala plot ostrými pazúrmi. 

- I ty, beštia, ja ti dám večeru, - povedal mladík a 
vytiahol z vrecka revolver. Namieril a shora strelil 
Milke do hlavy. 

Matička, tu niet vyslobodenia. 

Zrevala besným škrekotom a neprestala sa hádzať 
na drôte. 

Mladík strelil jej do hlavy ešte raz. 

Trošku utíchla, natiahla sa, potom ešte zúrivejšie 
začala sa hádzať a škriekala neustále hlasom už 
neopísateľným. 

Dostala od homo sapiensa ešte tri výstrely do hlavy, 
ale po každom sa stávala ešte besnejšou. Po plote 
stekaly úzke pramienky krvi. S plota lietaly triesky 
pod škrabaním pazúrov rozbesnenej mačky. 

Mladík sa škrabal po hlave. 

- To tak nejde. Už nemám patrónov. 

- Pusťte ju, - prosil ho bíreš s hrôzou v očiach. - Má 
tuhý život. 

- A čože, ty mamľas! Podaj mi rýl! 

- Pozri, pozri, aká je besná - ukazoval bírešovi. 
Priblížil rýľ k ranenému zvieraťu a pod pazúrom 
mačky zaškripela oceľ, drtená v smrteľnom kíči 
bezvedomia. 

Uder rýľom do chrbta a mačka prestala sa svíjať: 
zadné nohy mala razom ochrnuté. Len trhla pár ráz 


sebou. Ešte niekoľko úderov jej oddelilo hlavu od tela. 
Mladík ju shodil s plota. 

- Mišo, prines mi vrece z dvora. Zabal tú hnusotu a 
shoď ju do rieky, nech to nik nevidí. 

Bíreš odbehol a mladík sa oprel o rýľ, odpľul a 
zamrmlal: 

- Tak, tu máš, sviňa, večeru. 

Zurian preskočil plot a pár krokmi bol pri ňom. Bol 
pokojný, v duši mu panoval až drevený pokoj. 

- Bratku, - povedal mladíkovi, - bratku... 

- Čože, čože, - plašil sa tento. 

- Bratku, zavraždil si ju. A vieš, že bola matkou? 
Len si daj ruku sem, hľa. Ešte je tam život, ešte sa 
pohybujú. Dobi ich, bratku, dobi. Veď tak dobre vieš 
vraždiť. 

Mladík vybuchol, vzdorovite hodil hlavou: 

- Veď je to nie vaša mačka, čo vás po nej. 

Tento bezočivý, posmešný hlas účinkoval na 
Zuriana, ako úder kladivom do hlavy. 

V očiach sa mu až zatemnelo od návalu horkosti a 
zloby. Pristúpil k mladíkovi. Obe ruky si vstrčil do 
vrecka, lebo cítil, že by sa muselo stať niečo hrozného. 
Pristúpil k nemu ešte bližšie, až sa im skoro tváre 
dotýkaly. Musel byť strašný, lebo mladík cúvol a v 
očiach sa mu zračil strach. Zurian pohol rukou. Mladík 
si zakryl tvár a nastavil si obe lakte na obranu. Bol 
smiešny v svojom smrteľnom strachu. Zurianovi zaraz 
prešla zloba v ľútosť, ako sa na neho díval. 

- Ty malé špinavé chlapčisko, ty zrôdna úbohá 
duša, koľko ráz sa ty budeš musieť ešte narodiť, kým si 
zaslúžiš od Boha tú milosť, aby si sa už viac ráz 
nenarodil? Koľko ráz a v akých formách bude ešte 
skúšaná tvoja zakrnelá psia duša, kým dôjde najvyššej 
svojej odmeny, vtopiť sa v Boha, v najvyššie Dobro a 


viacej sa nestelesniť. Ty úbohý brat môj, ty nešťastný, 
zlý človek! 

Pomalým krokom sa vzdialil. Mladík stál tam 
zmätene a nechápavo pozeral za ním. Skok a Zurian 
bol cez plot. 

- Kde si bol, - spytoval sa ho Luigi. 

- No len tak, kochať sa krásou života, - znela 
Zurianova drevená, chrapľavá odpoveď. 


k 


Stalo sa to tri dni pred koncom Zurianových 
prázdnin. Tie tri dni sa mu miíňaly nekonečne pomaly. 
Do Tonittov už nešiel. Len preč odtiaľto, čím skorej 
preč. Leto tu páchne rozkladom, zeleň skrýva skazu a 
smrť, niet tu pokoja, harmónie, človek je všade 
najbiednejším, — najlstivejším — netvorom, pravou 
korunou násilníctva a kráľom vrahov. 

Len preč odtiaľto do veľkého mesta. Stratiť sa v tom 
mori, nestarať sa o nikoho a žiť len práci. 

Vrátiť sa k Medúze. Jej bledá tvár, slzy jej 
beznádejného smútku pri lúčení naplnily Zuriana 
zúfalou tuhou, byť pre nej, potešiť ju. 


KEĎ SVIECA DOHÁRA 


Polbohovia mytológie ešte ako deti vyvolili si z 
ponúknutých ciest životných tú krátku, ale slávnu, 
ozdobenú krásou a hrdinstvom. Nám úbohým, 
ničomným deťom dvadsiateho storočia nie je dané 
hrdinsky zmiznúť v znamení krásy a nadpriemernosti. 
Keď tu i tam udrieme v živote na struny, z ktorých 
nám zaznie hudba sfér, nezmizneme a nesmrteľné 
akordy zanikajú nám v mačacine šedivého zajtrajška a 


vo vízganí rozheganej káry našej životnej, s ktorej 
nám Fortuna utiekla a ktorú riadime trasľavou, 
neistou rukou k temnému hrobu. 

Medúza a Karol mali po jej návrate umrieť. Nemali 
sa viacej stretnúť, nemali počkať nasledujúce dni, 
týždne, ktoré im priniesly zpäť sady, ruvačky a 
vzájomné mučenie. 

- Karolko, - povedala mu na druhý deň Medúza, - 
nikdy viacej už o tom hovoriť nebudem, teraz však 
vám musím povedať, že som zas na nič. Som tam, kde 
som bola. Život sa rúti okolo mňa. Nikde nevidím 
jediného operného bodu a každý deň ma prináša 
bližšie a bližšie ku katastrofe. 

- K akej, Medúza, pre Boha, k akej? A keď je život 
takou ťarchou, boli by ste mali srdce a svedomie 
uvrhnúť do neho nového človeka, ktorému ešte k tomu 
boli by ste dali v dedictvo tú svoju neistotu a odpor k 
životu? 

- Karol, nehovorme o tom, ale vedzte, že tak, ako 
ste chceli vy umrieť vo chvíli jeho narodenia, tak 
chcem i ja a tak umriem ja vo chvíli, v ktorej sa ono 
nenarodí. 

Nechápal jej slov. 

Pochopil až pol roka zatým, keď sa tento zúfalý 
prípad opakoval, keď Medúza pred ním veci úmyselne 
zatajila a s akousi mučeníckou radosťou zasa mu 
zmizla. 

Teraz ju to stálo skoro život. Nebola už vôbec živým 
človekom. Ako tieň zo záhrobia, tak sa vrátila a na 
Karlove zúfalé výčitky, ako mu mohla toto spraviť, 
odpovedala: 

- Pamätajte si na moje slová. Ja som si vyvolila 
tento spôsob samovraždy. Ako ste chceli vy, Karol, 
umrieť v tej chvíli, keď sa ono narodiť malo, tak 
umriem ja vtom momente, až sa ono narodiť nesmie. 


A tento spôsob samovraždy dôsledne vykonávala. 

Márne bolo všetko. Neviditeľný nedovolil 
beztrestne šliapať svoju záhradu. Jeho pomsta bola 
ukrutná. 

Matička v záhrade Neviditeľného, tu niet 
vyslobodenia! 

On ťa drží sviazanú. Rana za ranou. Vykrvácaš, 
nešťastná matička. Zhoríš, ako svieca, životné sily 
píchnu z teba po každej rane Pomstychtivého. 

A ja, tvoj Karol, ktorý by som ťa mal vyrvať, 
vyslobodiť z jeho strašnej ruky, stojím pri plote a 
dívam sa, dívam cez škáru plotu, čo sa to deje v 
záhrade Nemilosrdného. 

Stojím pri plote jeho záhrady a so zdrevenelou 
dušou, rozháraným zrakom dívam sa, dívam na tú 
strašnú scénu, ako sa pomstí Ukrutný na matičke 
Medúze, ktorá sa opovážila vstúpiť do Jeho záhrady a 
pošliapať cesty nedotknuteľných záhad, kam žiadna 
noha nesmie. 


k 


Keď svieca zhorí, ostaneš vo tme. A štyri ťažké 
múry tmy, ktorá ťa obklopuje, doľahnú ti na dušu 
dusivou ťarchou. 

Duša ti zaplače pod tiesnivou ťarchou tieni, čo 
krúžia okolo neslyšným krokom a zúfalý jej výkrik 
hlucho sa odráža od ťažkých múrov. 

Oslňujúca, žiarivá pamiatka tvojho Svetla vzplanie 
ti v duši na chvíľu, aby tým tiesnivejšie ťa trýznily, 
týraly, potom zasa samota a smútok. 

Medúza, moja malá matička, kam si mi zmizla? 

Von plemä potkanov, kšeftárov, rafinovaných, 
malých potvôr, dobre živených, premúdrych indivíduí. 
Ony nechodia do zakázaných záhrad, robia vždy len 


to, Čo sa patrí a preto sa im nič nestane a hynú 
nanajvýš rozšírením žalúdka alebo stučnením srdca. 
Plemä potkanie treba šetriť. Odmenu života odnáša 
ono a jeho bude kráľovstvo nebeské. 

V ten chmúrny, jesenný večer kvapky dažďa 
klopkaly na okne, akoby upozorňujúce znamenie 
potuteľných prstov Istivého osudu. 

V ten večer Zurian spravil to, čo by neurobil 
posledný otrhaný vlk v divočinách Sibíra, lebo ten, keď 
ho i vlčica hryzie a zúrivé odmieta, nevráti jej tie 
bolestné urážky za nič na svete. 

Zurian ubil svoju Medúzu. 

Zmlátil slnce svojho žitia, hviezdu svojho neba, 
svoju maličkú, mačkovitú Medúzu. 

Posledný ich večer. 

Medúza bola Karlovým hosťom. Boh k sebe celkom 
výnimečne veľmi zdvorilí a slušní. Nenadávali si, ani 
sa neruvali. Precítiac úlohu hostiteľa, s rezignovanou 
pokojnosťou znášal Karol i to, že mu Medúza 
prekutáva všetky zásuvky, lezie do skrine, škriabe sa 
na kasnu, strká nos do stolíka, triumfálne vyťahuje 
zkadiaľsi nejaké zožltlé fotografie, o ktorých sám 
nevedel, že sú kdesi ukryté, že ich nezničil. Na 
záplavu obvinení snaží sa jej vyhovoriť. 

- Pozrite sa na dátum, sú to veci skoro z minulého 
stoletia, Čo s nimi teraz chcete? 

Ale ona len nič, len vyskakuje a ako sa nadúva, tak 
sa nadúva. 

- Pre Boha vás prosím, - bráni sa Karol, - veď sú to 
veci z dávnej minulosti, veď som vám nikdy netvrdil, 
že som bol vzorom nevinnosti, veď som sa vám 
spovedal, že som bol úžasným nebezpečenstvom pre 
ženské plemä. 

Ale to všetko nič, ona sa rozčuľuje, prská a krúti sa 
ako divý kocúr. 


Vtom Karla volali k chorému. Krištof vraj umiera. 
Vedel, o koho ide. Tento mladý človek s 
nenapraviteľnou srdečnou vadou, so zožranými 
chlopňami, opuchnutý ako nadutý mech, umieral už 
desať dní. Udržovali v ňom dušu neustálymi injekciami 
gáfru, lebo na iné už vôbec nereagoval, ale to nič 
nepomohlo a koniec sa neodvolateľné blížil. Ležal v 
neustálom bezvedomí a v svojem delíriu reval vo dne i 
v noci takým príšerným hlasom, že celé oddelenie 
museli vysťahovať, lebo ostatní chorí omdlievali 
hrúzou. 

Táto ruina, tento na kosť a kožu vychudnutý, úbohý 
človek bol vtedy večer akosi pri vedomí. Prestal revať, 
sedel na posteli a len ťažko oddychoval. Keď zazrel 
Zuriana, chytil ho za ruku a pritiahol ho k sebe. 

- Pán doktor, pán doktor, - koktal sotva 
srozumiteľne. 

- Co chcete, pán Krištof, bolí vás niečo? 

- Nie, - kýval hlavou, - ale... ale... - a pritiahol 
Zuriana úplne blízko k sebe a čosi mu chcel šepkať do 
ucha, ale vyrážal len neartikulované zvuky, ktorým 
Zurian nerozumel. 

- Co je, pán Krištof, bolí vás, spať chcete? 

- Nie, nie, - chrčal a na jeho tvári sa zračilo v tej 
chvíli také bezmedzné zúfalstvo, že sa Zurian zľakol. 
Ruku mu svieral, ústami, svojimi trasúcimi sa rukami, 
celým svojím telom vykladal mu čosi, čomu nebolo 
rozumieť. Keď videl, že ho nechápe, složil ruky k 
modlitbe, začal plakať, kvíliť, že to bola až hrúza 
počúvať. 

Zavolal sestru. 

- Neviete, čo chce, nepovedal vám nič? 

- Nie, len vás volal celý večer. Bolo vidieť, že vám 
chce niečo povedať, Čosi pre neho veľmi dôležitého. 

- Dobre, sestra, opusťte nás! 


- Pán Krištof, utíšte sa. - Ukazoval mu počítanie 
peňazí. - Co, testament? - Nie, nie, - kričal. Položil 
pravú ruku na srdce a vzdychal: - Co, láska? - Nie! - 
Príbuzní? - Nie. - Strach pred smrťou? - Nie. - Kňaza 
chcete? - Nie. - Zavolať k vám niekoho? - Nie! 

Nemohol a nemohol uhádnuť jeho myšlienku. - 
Medzitým sa stále namáhal, aby vyslovil tú svoju 
túžbu, ale strácal už silu, oči sa mu prevracaly, strácal 
už vedomie. 

Posledným výbuchom vedomia a svojho 
bezmocného zúfalstva chytil ho za ruky, triasol ich a 
reval čosi, ale nebolo rozumieť ničomu. Potom klesol 
na vankúše a jeho rev prešiel do akéhosi monotónneho 
bľabotania. Jedno slovo chrčal neustále: Vrah, vrah, 
vrah. 

Zurian sám nevedel, ako dlho sedel na jeho posteli 
a škrípal zubami nad bezmocnosťou ľudskou pri takom 
nešťastí. 

Celkom zabudol, že má hosťa, a keď sa vrátil 
domov, s rozbúrenou dušou, našiel svoju izbu 
prevrátenú na ruby. Zúrivá Medúza vo svojej zlosti 
nenechala kameň na kameni, kabát na vešiaku a knihu 
na knihe. 

- Co vás primalo k takémuto bohapustému zúreniu? 
- spýtal sa hlasom trpiaceho, davom nepochopeného 
apoštola. 

Miesto odpovedi zasyčala ako zmija a hodila mu 
pred nohy výsledok svojej práce: nejakú vreckovku, 
ružovú mašličku, pozvánky na plesy a podobné 
hlúposti. 

Zurian bol pobúrený obrazom toho chorého, 
nespravodlivosťou osudu a pritom, pravda, tieto krivdy 
Medúzine sa mu zdaly malichernými. Však ho ani 
nepustila k slovu. 


- Stiahla som si zo všetkého konzekvencie, i z toho, 
že ste ma tu nechali hodinu čakať. Kto vie, kde ste sa 
túlali. Vidieť na vás, aký ste rozrušený. A teraz ma 
pusťte von. 

- Ale, prosím vás pekne, akože... 

- Nie, ani slova, pusťte ma von! - A už sa rútila ku 
dverám. Rýchlo zavrel dvere. Liezla mu cez okno. 
Stiahol ju zpäť. 

- Majte rozum, pre Boha! 

- Hej, mám, práve, že ho mám, preto tu neostanem. 

- Nemôžem vás pustiť. Kľúč od brány nemám pri 
sebe. Museli by sme vzbudiť vrátnika a predstavte si, 
čo by to znamenalo, keby vás tu videl. 

- Nič ma do vrátnika a ak mi neotvoríte, budem 
kričať o pomoc. 

- No, ešte to nám chybuje. 

- A veru vám to urobím. Pustíte ma, či nie? 

- Nemožné. Môžete sa odo mňa separovať, prejdite 
do druhej izby a zavrite sa do rána, ale pustiť vás 
nemôžem. 

Vytrhla sa mu z ruky, ktorou jej bránil prístup ku 
dverám, začala na ne plnou silou búchať a volala o 
pomoc. 

Odtiahol ju. 

- Zbláznili ste sa? Nekričte! 

Ale kričala ďalej. 

Zápasil s ňou. Pritlačil ju na posteľ a zapchal jej 
ústa. Uhryzla ho do palca, že ju musel pustiť, a kričala 
zas. 

Zúrive od strachu, že vybúri dom a od jej bláznivej 
tvrdohlavosti vyzdvihol ju do vzduchu, zatriasol ňou, 
až omdlievala, a potom praštil ňou o posteľ. Ostala 
tam skrčená a ani sa nehla. 

- Tak, tu máš, čo si hľadala. 


Chytil ju ako kus dreva, preniesol do vedľajšej izby 
a hodil na posteľ: 

- Tak, posteľte si tu, zavrite sa a ráno môžete ísť i 
do horúceho pekla. 

Premožený zlobou a rozčúlením Karol zaspal. V 
noci ho vzbudil dotyk ruky na tvári. 

- Co tu chcete zasa, vy čertova nevesta? 

- Prišla som vám dať naposledy dobrú noc. 

Vzlykala a mňaukala ako mačička. Taká bola drahá, 
že ju nemohol odmietnuť. A, veď Zuriana zlosť už 
prešla. Milovala ho takou zúfalou a oddanou láskou, 
ako nikdy predtým. Slova však z nej už potom 
nedostal. 

A ráno, keď sa zobudil, už jej tam nebolo. 

A nebolo jej nikde. 

A ani polícia, ani susedia, nikto, nikto na svete 
nevedel o nej nič. 

Nemohol sa jej stopy dopátrať. 


OPUSTENÝ 


Hla, kniha pred Zurianom, ktorú s úctyhodnou 
ambíciou opakúva a čítava. Prameň a podklad 
všetkých múdrostí lekárstva: patologická anatómia. A, 
hľa, aká je zafúľaná. Choroby srdca a ciev, kostí a 
svalov, všade, všade, po každej vete pečať jeho 
zúfalstva, celá kniha poliata jeho slzami. Slzy, ktoré 
vyplakal pre svoju Medúzu, pre svoju maličkú, štíhlu 
mačku, ktorá životom opovrhovala, ktorej on bol 
všetko, ktorú stratil a s ňou i smysel svojho života. 

Zurian nemohol žiť bez pocitu, že je milovaný. Sám 
ľúbiť ani nemusel, ale pocit, že stojí na svete úplne 
sám, uvrhol ho do melanchólie. Kým ho Medúza 
milovala, bol šťastný. Ze aký šťastný, to pochopil - len 


teraz, keď už ju stratil. Mrzelo ho nemálo i to, že cítil, 
že bude musieť opustiť svoje vyvýšené stanovisko, 
odložiť svoju hrdosť a priblížiť sa k ženám. 

Hej, to bude najlepšie. Zariadiť sa na tom istom 
podklade, ako kedysi, keď býval pánom situácie, kým 
svoju dušu nedaroval nikomu. Cítil síce, že už nikdy 
nebude môcť byť tak naivne bezcitným, ako predtým. 
O svoju istotu mal tiež veľké pochybnosti. 

A nie márne. Nevedel už dvoriť, lásku luhať, 
odvykol od tých vecí. A mal pocit, že nestojí zato, nútiť 
sa do toho. Uchvátila ho nuda a nechuť. A vec, ktorú 
chce človek vykonať s nechuťou a neláskou, vždy sa 
mu pomstí. 

Hlas Medúzy mu prichádzal zo spomienok 
minulosti, ako hudba sfér: bezohľadné škrabnutie jej 
ostrých pazúrikov, vrchol pozornosti: mocný úder jej 
drobných pästí, nežné upozornenie, že ho miluje, len 
musí byť šikovný a bojovať proti jej vzdoru vybraným 
spôsobom pravého muža. Jej spoločnosť znamenala 
pre neho divadlo, koncert, žúry a zábavy, jej nadávky 
mu znely v ušiach ako nežné volanie slávika v májovej 
noci. 

Bože, iv tejto chvíli slzy sa mu derú do očú, keď si 
pomyslí, ako ľúbil svoju stratenú Medúzu. 

A teraz s jej pamiatkou mal ísť podrobovať, robiť zo 
seba dievku z ulice v mužskom vydaní. Exponovať sa, 
vydať sa na pospas povrchným, mrzkým, vypočítavým, 
manžela loviacim, mrzkého pôžitku chtivým, hlúpym, 
pritom tak hlúpym bytnostiam, dievčatám. 

Ako ich nenávidel, ako mu bolo odporne, keď so 
sladkým úsmevom na tvári táral im tie 
najbezcennejšie, najpovrchnejšie malichernosti, keď 
ich „bavil“. Ako pohífdal nimi, počúvajúc ich bezúčelné 
táranie, nesmyselné švitorenie, alebo múdre vývody o 
mužských, o láske a o takých hlúpostiach. 


Ale výsledok sa i ukazoval. Za celkom krátky čas 
ushovoril si asi päťadvadsať schôdzok, na ktoré však 
neprišiel, alebo on, alebo protejšia strana. Keď ta 
neprišiel on, robil to z nudy a otrávenosti, prehliadnuc 
márnomyseľnosť tohoto počínania. Keď neprišlo 
dievča, to ho urazilo a ponížilo. Cítil sa, ako ošklivá 
dievka na rohu ulice, ktorá sa márne núka 
okoloidúcim, nik si jej nevšimne. A Zurianov odpor k 
ženskému plemenu vyrástol v týchto pomeroch v 
elementárnu nenávisť. 

A táto nenávisť našla teraz výbornú pôdu. 
Mnohonásobnou silou vzblkla tu na oddelení medzi 
tými nečestnými, zvrhlými bytnosťami. 


MAŠKARNÝ BÁL V LUCERNE 


Pravým opakom Teľacieho Kolena, ktoré vnášalo na 
oddelenie anarchiu, bola Matilda Kocourková. Toto 
krásne dievča, sedemnásťročné, jediná dcérka svojej 
zúfalej matičky, ktorá ju denne navštevovala, bolo až 
neslýchané mlčanlivé a do seba uzavreté. Už svojím 
zjavom vzbudzovalo nápadnosť. Bolo skvelej, štíhlej 
postavy. Jej pohyby boly graciózne, jej tvár bola čistá, 
bledá a jej hlboké, čierne oči boly plné akéhosi 
nevysloviteľného, vnútorného bôľu. Clovek sa divil, 
ako mohli dvaja ľudia, otec, malý, rapavý človiečik, 
listonoš, a matka, tučná, neforemná matróna, dať život 
takému krásnemu potomkovi. Ako mohla takáto skvelá 
ruža exotickej krásy vyrásť v mrzkom, nájomnom 
dome periférie veľkomesta. i 

Matilda bola chorá. Tažko chorá. Mala 
najkomisnejšiu, komplikovanú formu prudkej gonorey. 
Nič to. Malo to už viacej dievčat a bude ich mať ešte 
veľa. 


Bola tu však iná vec, ktorá nešla len tak ľahko do 
hlavy. 

Na otázku: - Ako ste k tomu prišli, odpovedala: - 
Neviem. 

Neviem a neviem. 

Podali jej otázku srozumiteľnejšie. Nie, ona nevie. 

Bol tam i doktor Jašo a ten sa jej spýtal vo forme 
celkom srozumiteľnej, tak že omyl bol s obidvoch strán 
úplne vylúčený. 

- Nie, nie, neviem, čo chcete odo mňa. Neviem nič 
o takýchto veciach. 

Primár vyšiel von. Boli tam len dvaja. Doktor Jašo 
sa na ňu vyrútil. 

- Ty dievčisko rafinované, ty prefíkaná potvora, 
koho to chceš balamutiť? Myslíš, že hovoríš so svojou 
maminkou? Tej môžeš nalúhať, čo chceš, ale nám 
cigániť nesmieš. Aká to mrzká neúcta k lekárovi, tajiť 
príčinu choroby? Prídete sem s takouto vecou, telesne 
i duševne znivočená, od nás čakáte vyliečenie a prvé 
vaše slovo k nám je lož: neviem. Co ste taká 
naplašená, veď sa to od nás nik nedozvie. Ani 
maminka. 

Účinok Jašových slov bol strašný. Matilda sa 
rozplakala, či radšej vybuchla v divý plačlivý rev. 

- Co chcete odo mňa? Co to len chcete? Co vám 
mám povedať, keď o ničom neviem, keď sú mi vaše 
otázky odporné a nesmyselné. Preč s vami, preč, dajte 
mi pokoj! Mamka, mamička, prečo si ma len sem 
priviedla! 

Zúrila, kričala z plných pľúc. Ledva sa dala utíšiť. 


A pri vyšetrení - a podobnej zábavy nikomu 
neprajem - bol ustálený fakt, že je Matilda 
nedotknutá. 


Fakt o sebe koniec-koncov nič neznamenajúci a nie 
ojedinelý, veď prenesením, znečistenými predmetmi, 


uterákmi, mycími hubami infekcia, najmä u detí, je 
dosť častá. Boli by prijali hocijakú príčinu, veď komu 
by koniec-koncov na tom záležalo a kto by mal chuť na 
takom veľkom oddelení s takými malichernosťami sa 
zaoberať. Bola tu však okolnosť, ktorá Jašovmu záujmu 
o vec zaspať nedala. 

Bola to matka dievčaťa, pani Kocourková. Tá každý 
deň vzbúrila oddelenie hlasným nariekaním. Robila na 
oddelení neslýchané scény: - Jej drahá dcéra, jej 
jediné dieťa a takto pochodiť. Jej dieťa, jej nádej, 
ktorej strážila každý krok, ktorú aj od vetra chránila. 
Jej krásna dcérka, to nevinné, naivné decko, ktoré o 
svete nič nevie, práve tá musela tak mrzko pochodiť. 
Nadávala na tie fľandry, ktoré celý život len hrešia a 
ktorým sa nič nestane. Preklínala, plakala, kričala cez 
celý čas návštevy. A čím viacej ju chceli potešovať, 
tým viacej zúrila. 

Jej denná návšteva pri dcérke bola pre oddelenie 
ozajstný kríž. 

A denne vymýšľala niečo nového. Horela pomstou k 
celému svetu. Chcela zažalovať celý dom, že jej dcéru 
úkladné otrávili, nakazili. A celkom vážne chcela 
zažalovať svojho suseda, staršieho pána, lebo vraj 
prišla na to, a je to sväto-svätou pravdou, že celé jej 
nešťastie prichádza od toho lumpa. Tento ničomný 
chlap, vraj, so dňa na deň až ráno chodieva domov. Po 
baroch a po iných ohavných lokáloch, ktovie, čo všetko 
pochytal a keďže mali spoločný záchod, tá celá vec iste 
pochádza len od neho. Hej, akiste na tom prekliatom 
mieste sa musela jej úbohá, nevinná dcéra po tom 
lumpovi nakaziť. A preto ho zažaluje. Zavolá celý dom 
za svedka. Hej, všetci dosvedčia, aký je to ošklivý, 
hriešny človek a že je príčinou nákazy jej dcéry. - 
Ubohá matka. 


Márne jej vysvetľoval Jašo, že na záchode je síce 
nákaza možná, ale treba k nej vždy dvoch. 

Každý deň prinášala takéto nesmysly a doktor Jašo 
ju strašne nenávidel. 

- Nič mi po celej veci, ale len k vôli tej hroznej žene 
nenechám to tak. Som presvedčený, že jej dcéra je 
lživá farizejka a tej matke, tomu draku, ktorý sužuje 
život toľkým ľuďom, i nám, otrávim i ja život tým, že jej 
dokážem, že dcéra luže. Ohrozuje celý dom, každého 
okolo seba, musíme ju odzbrojiť. 

A vzhľadom na strašné spôsoby úbohej matky, 
doktor Jašo mal aj trošku pravdy. 

Času mal dosť. Liečenie Matildy im dalo ťažkú 
prácu. Nedotknutá, kyprá pôda jej panenského tela 
bola pre gonokoka nedobytným hradom. Jej 
nedotknuteľnosť skytala pre liečenie prekážky, pre 
ktoré pri každej príležitosti, a to denne dva razy veľa a 
veľa vytrpela. 

Ako to robil doktor Jašo, to sa nevie, ale po troch 
mesiacoch celkom, ako nič, s ľahostajnou tvárou 
oznámil, že Matilda jednako len lúhala a že zná pravú 
príčinu jej choroby, ale referovať predbežne nemôže, 
až neskoršie. 

Dva týždne žatým raz odpoludnia zavolal Zuriana 
do izbičky, kde ležala Matilda, ktorú pre jej strašnú 
matku museli uložiť osobitne. 

- Tak, teraz hovorte, - povedal jej krátko a úsečne. 

Matilda bola pokojná. Rozprávala celkom pokojne, 
ba s výrazom istého duševného uľahčenia. A 
rozprávala pekne a s akýmsi humorom. 

- Bolo to v januári. V Lucerne bol maškarný bál a 
na bale bola Matilda a na Matilde maska bajadéry. Jej 
pohádková postava vzbudzovala všeobecný obdiv. Bola 
veselá, tancovala, jasala a bavila sa s ostatným davom. 
A veľa, veľa tancovala. Len tak ju žiadali z ruky do 


ruky. Málo ju to zaujímalo, s kým tancuje, bola veselá, 
švitorila s každým, ako lastovička. 

Prišiel pre ňu maharadža, skvostne ozdobená 
maska. Hovoril jej krásne slová: „Ty si to, bajadéra, 
ktorú celý večer hľadám. Buď dobrá ku mne, buď 
mojou spoločnicou na tento večer, buď mi verná, 
neutekaj odo mňa. Pozri, ako nás ľudia obdivujú, ako 
sa hodíme jeden k druhému.“ Matilda sa však len 
usmiala, uderila ho po ruke, keď jej chcel masku 
odtrhnúť, a nakoniec mu ušla. A tancovala ďalej a 
chodila z ruky do ruky. 

O jedenástej večer tancovala s neznámym mužom. 
Musel to byť mladý muž, oblečený pomerne 
jednoducho, za pierota. Možno, že bol tanečníkom z 
povolania, lebo bol štíhlej, elastickej postavy a skvele 
tancoval. 

Väčšia časť tanečníkov už masku odložila. Matilda 
mu chcela pripomenúť, aby sa tiež odhalil, ale pod 
divným pohľadom tohoto muža nevedela ani muknúť. Z 
celej tvári mu nič nevidela, len dvoje čiernych očú sa 
dívaly na ňu s temnej masky s úžasnou podmaňujúcou 
silou. 

- Odlož masku! - rozkázal jej pierot. 

Matilda bez slova poslúchla. 

- Krásna si, nedám ťa nikomu, - zasyčal a obzrel sa 
okolo nenávistným gestom, lebo ktosi z davupráve 
prišiel pre Matildu. Takto odbavil každého, kto pre ňu 
prišiel, a Matilda nemala slova odporu. Cítila zvláštnu 
blaženú zmalátnelosť, ktorej sa úplne od dala. 

Hudba práve skončila a pierot jej zašeptal: - Presne 
o dvanástej čakám ťa hore na štvrtej galérii. - Matilda 
prikývla. Pri posledných akordoch ju pierot oddal 
maharadžovi. 

Matilda sa pozerala na maharadžu ako vo sne. 
Počula jeho slová, ktoré jej boly smiešne, jeho 


poklony, ktoré sa jej zdaly odpornými a s blaženým 
rozčúlením počítala minúty do dvanástej. 

Pred dvanástou zaskočila si ešte k matke, aby ju 
upokojila, že sa dobre cíti a je v dobrej spoločnosti, a 
potom vybehla na štvrtú galériu. 

Je to najvyššia galéria Lucerny, vedie ta úzke 
schodište a v tej chvíli nik tade nechodil. 

Každý sa hrnul dolu na prízemie, dívať sa na balet, 
ktorý mal polnočnú scénu plesu vyplniť. 

Pierot za chvíľu prišiel. Bol ešte vždy maskovaný. 

- Tu si, krásna si a moja, - Šeptal jej, objal ju a 
Matildu zahalila akási ružová hmla, že nevidela, 
nepočula a na odpor ani nepomyslela. Pritúlila sa k 
nemu a poloomdletá ležala na jeho ramenách. 

Vie a mohla by prisahať na to, že sa jej nič nestalo. 
Pierot jej neublížil, lebo čas a miesto to ani nedovolily. 
Ona síce odporovať vôbec nevedela, ale vie určite, že k 
ničomu vážnejšiemu medzi nimi dospieť nemohlo. 

Dole zarachotil búrlivý aplaus obecenstva, pierot sa 
vzpriamil, nežným, ale energickým pohybom ju 
odstrčil od seba a zmizol na úzkom schodišti. Zmizol 
bez slova, ani jeho tvári neuvidela. 

Keď sa trošku spamätala, pobrala sa a šla dolu. 
Hľadala ho. Po všetkých galériách, po sále, medzi 
tancujúcimi, ale pierota nikde nebolo. Do dvoch hodín 
ho hľadala zúfale, spytovala sa kde-koho, či ho 
nevideli, ale pierot zmizol. Po márnom hľadaní, 
pološialená od zúfalstva a márnej nádeje nemohla už 
tam ďalej vydržať. Mať ju musela odviesť domov. 

Celú noc snívala o ňom. 

Nikdy jeho tvári nevidela, jeho slova nepočula. Veď 
aj tých pár slov povedal len šeptom. 

A ten človek, ten neznámy pierot, spôsobil Matilde 
veľké, veľké zlo. Spravil jej ukrutnú, zlú, nemilosrdnú 


vec, chvíľka tohoto sladkého, nevinného opojenia 
prišla Matilde veľmi draho. 

O tom ju poučil osud deň zatým ráno, keď sa 
prihlásily u nej prvé príznaky choroby. 

Nevedela si rady. Skrývala to a trpela. Keď už ani 
chodiť nemohla, musela to prezradiť matke. 

- Zatajovala som to, lebo som sa necítila vinnou. 
Viem, čo si dovoľujú s mužskými moje priateľky a nič: 
zatiaľ to, čoho som sa ja dopustila, táto nevinná 
maličkosť nemohla byť príčinou takého veľkého py 
kania. 

- Hej, veru, dcérka, - poučoval ju Jašo, - keby si sa 
rozumela do bakteriologie, vedela by si, že na výživnú 
pôdu nemusím hádzať gonokoky lopatou, ani ich na 
litre nalievať. Stačí na zamorenie pôdy v skúmavke 
ľahké dotknutie platinovej ihly, namočenej infekčným 
materiálom. 

- No tak, slečna, - riekol jej doktor Zurian, - to je 
dosť názorne povedané, z toho sa už len poučte a 
inokedy nech vás nepletie zdanlivá malichernosť 
príčin v usudzovaní veľkých výsledkov. A vysvetlite to 
s tou platinovou ihlou aj mamičke. 

Matilda mlčky prikývla. 


OBIECTUM AMORIS 


Na oddelení prežívali vše hromobitie. Prednosta 
oddelenie každého preháňal. Keď sa mu chorá po 
štyroch týždňoch nezlepšila, lekári mali čo počúvať: 

- To je nemožné, pán doktor, to tu nikdy nebývalo. 
Takáto nekomplikovaná forma gonorey má sa oveľa 
rýchlejším tempom liečiť. Vy to akiste len tak hocijako 
odhajdákate. - A neľutoval námahy. Nechal tak svoju 
súkromnú ordináciu, neočakávane zjavil sa odpoludnia 


a prehnal celé oddelenie. Mal trpelivosť sadnúť si za 
Zuriana pri práci a kritizovať každý jeho pohyb. 
Obyčajné ošetrenie oddelenia, ktoré inokedy trvá asi 
poldruhej hodiny, v prítomnosti primára Zurian 
pretiahol aj na tri-štyri hodiny. Keď prišlo na rad 
ordinárne oddelenie, spýtal sa raz primára: - Ci je nie 
škoda námahy? Veď tie stvory, ktoré my tu vyliečime, 
keď ich dnes zdravé vypustíme, zajtra sa nakazia 
znova. - Do toho mi nič neni, - odvetil primár. - Co 
robí dievka mimo oddelenia, to je jej vecou a nanajvýš 
starosťou policie. Kým však je tu u mňa na oddelení, je 
mojou zásadou, že ju liečim a vyliečim, bez ohľadu na 
to, či si toho váži, alebo nie. 

A na tomto oddelení primára Ditricha uskutočňoval 
sa ten zázrak, že sa pacienti púšťali domov uzdravení. 
Nie, ako skoro všade inde býva, že sa choroba len 
„ulieči“ a potom len rýchlo - rýchlo von s nimi, lebo 
miesta potrebujeme pre iného. Mužskí a ženské tam 
poležali si dva-tri mesiace, v najťažších prípadoch štyri 
a odchádzali zdraví. A nikdy sa nestalo, že niekoho 
pustili s pochybnou diagnózou. S každým pacientom, o 
ktorom sa už mohlo predpokladať, že je vyliečený, 
spravili celú hromadu provokácií. Skúšali ho desať, 
pätnásť ráz, keď toho bola treba, a ak našli niečo 
podozrivého, neľutovali ho zdržať na ďalších pár 
týždňov, kým len nezískali úplnú istotu, že je 
vyliečený. 

Na tomto oddelení sa nikdy nestávalo, že by sa bol 
pacient vrátil s recidívou, so zle vyliečenou a vrátivšou 
sa gonoreou. Tento zjav je v iných nemocniciach 
obvyklým. Ak si dával na seba pozor a nenakazil sa 
znova, mohol si byť istý, že je spoľahlivé vyliečený. 

A práve tento kladný, krásny úspech práce bol tým, 
čo Zuriana najviac okúzlilo. Nekompromisná, krutá 
prísnosť primára, ktorá udržovala skvelú úroveň 


oddelenia, nesmierne mu imponovala a naučila ho 
dôkladnosti a svedomitosti v každom ohľade. 

Ináč vo svojich sieňach mal už práve taký dobrý 
poriadok, aký panoval na ostatných i na mužskom 
oddelení. 

Dievky hľadeľy už na neho s úctou a rešpektom. 
Videly so dňa na deň jeho neúnavnú energiu, 
spozorovaly, že sa v jeho izbe svieti celú noc, a keď 
ležala na sieni ťažká chorá, neraz sa vzbudila niektorá 
na mačacie kroky Zurianove, ktorými oddelenie v noci 
i dva-tri razy obchádzal, aby sa presvedčil, ako sa 
vedie chorej. 

Nestretával sa už s posmešnými, cynickými 
tvárami. Keď prišlo na oddelenie nové, neskrotné 
dievčisko, nemusel ju už zvlášť poučovať, hroziť jej. 
Spravily to dievky samy a vždy našly spôsob, ako sa s 
takou komisnou pijavicou čo najrýchlejšie porátať. 
Takto plynuly Zurianove dni a každý mu priniesol nové 
poznatky. Každý deň zväčšoval jeho lásku i nenávisť k 
Atomom Boha, k tým neviditeľným malým bytnostiam, 
baktériám, ktoré kládly taký ťažký odpor ludskej 
vynaliezavosti, ktoré však geniálnosť človeka predsa 
so dňa na deň viacej a viacej podmaňuje. 

Jeho pomer k dievkam sa v podstate nezmenil. 
Práve také mu boly odporné, ako na začiatku. Hoc mu 
už dávaly pokoj a malý ho v úcte, bral to od nich, ako 
psiu povinnosť a sám ich poslušnosť nekvitoval ani len 
vľúdnym úsmevom, ale hovoril s nimi práve takým 
ľahostajným hlasom, ako na začiatku. V duchu bol 
presvedčený, že sú to neľudské ohyzdné obludy, s 
ktorými tento chladný a úsečný tón premeniť na 
vľúdnejší a precítenejší, znamenalo by veľkú taktickú 
chybu a bolo by to i úplne zbytočné. 

S najväčším odporom sa díval okolo, keď tak v 
nedeľu odpoludnia povinnosť alebo dozorná služba 


priniesla so sebou, že musel prejsť cez siene chorých. 
V nedeľu obyčajne každá dievka mala návštevu. Na 
„nóbl“ oddelení sedeli pri posteliach pekne 
vyobliekaní panáci. Boli dosť slušní, nedovolili si 
nijakých dôverností, lebo vedeli, že by to znamenalo 
zakázanie ďalších návštev. Niektorí z nich sa 
rozciťovali, plakali a na všetkých bohov prisahali 
vernosť, „kým sa ona nenavráti“. 

- Pekná spoločnosť, - mrmlal si Zurian. - Len vás tu 
pochytať, sobliecť a presvedčiť sa, koľkí nosíte v sebe 
prameň neustálej nákazy. Oh, úbohá snaha, vyničiť 
pohlavné choroby. My sa tu s nimi moríme, trápime a 
ich frajeri tam vonku beztrestne ich nakazia znova. 

Na „ordinárnom“ oddelení sedávali ,„pasáci“. 
Správni chlapíci, synkovia periférie. Potmehúdsky sa 
pozerali okolo seba a s úctou vstávali, keď vstúpil 
doktor. 

Inokedy si ich Zurian sotva všímal, kým ho 
nepobúrilo Obiectum amoris. 

Príchod tejto starej dievky na oddelenie nebol 
nijako okázalý. Menovala sa poctivým menom Alojzia 
Ulická, remeslom bola prostitútkou, a ako sama 
dobromyseľne Zurianovi vysvetľovala, tam mala 
„štand“ už skoro dvadsať rokov pod arkádami na 
staromestskom námestí naproti apoštolom. - Hú, už 
dvadsať rokov, - plašil sa Zurian, - a koľko je vám 
teraz? - Tridsaťosem. - priznala sa Alojzia. - Neraz 
som vás vídala prechádzať cez námestie, pán doktor, - 
pridala potom, - ale vy ste si ma ani nevšimli. - To je 
nemožné, - odvetil Zurian a podíval sa na ňu. 

Alojzia Ulická bola dosť pozoruhodným zjavom. 
Bola tučná a v tvári ohromne okrúhla. Usta sa jej 
ťahaly od jedného ucha k druhému. Mala ohrnutý nos 
a úžasne dobrácke, drobné, prasačie očká, ktoré sa s 
náramnou dobromyseľnosťou dívaly do sveta. Z celej 


jej pozemskej podstaty sálala veľká spokojnosť a 
urovnanosť so svetom. Bola takou typickou Bravčovou 
Papuľkou, akou ju v nočnom živote nazývali. Bola 
Švejkom v armáde nočných dievok. 

Kto ju videl, nemohol sa zdržať, aby sa neusmial. 
Usmial sa aj prísny pán primár Ditrich a viac akoby 
pre seba zamrmlal: - Tiež obiectum amoris (predmet 
lásky). 

Ako môže byť táto tučná Bravčavá Papuľka 
Amorovou kňažnou, to nechápal ani Zurian, preto sa 
jej spýtal: 

- Že vás to baví, slečna, po nociach pod arkádami 
postávať, milencov loviť. A z akej vrstvy ľudu sa 
vlastne vaša klientela sosbiera? Lebo vo vašom 
úctyhodnom veku už... 

- Len, prosím, nijaké urážky, - prerušila ho Alojzia. 
- Mám svoj stály okruh klientov. Sú to starší páni, 
ktorí ma už roky a roky znajú a ktorí nikde inde 
nenájdu to, čo u mňa a preto ma verne vyhľadávajú. 
Ani by som nemusela na uliciach stávať, robím to už 
viacej zo zvyku. 

- No, dobre, prepáčte a soblečte sa. - Nepokryté 
vnady slečny Alojzie poskytovaly neobyčajný pohľad. 

Tam, kde iní ľudia sedávajú, mala dve veľké plochy 
jaziev. 

- Z čoho to? - spytoval sa Zurian. 

- Ale to je nič. To už dávno kedysi, ešte ako mladé 
dievča ma raz moji chlapci, v doťatej nálade, v noci, 
len tak zo špásu posadili na horúce kachle, nuž som sa 
trošku pripálila. Ale to je už veľmi dávno. 

- A čo tieto veci? - ukazoval Zurian na jazvy, čo 
mala na prsiach, na ramenách i na stehnách. 

Alojzia unudene kývla rukou. - To všetko z bláznivej 
mladosti. Stopy nočných ruvačiek, keď sme sa 
dievčatá pobily pre pekného chlapca. Vtedy som bola 


ešte mladá, pekná a mala som chuť do takýchto vecí. 
Ale to bolo veľmi dávno. 

Zurian nemohol potlačiť úsmev. - To boly vtedy 
temperamentnejšie časy i ľudia, než dnes, však, 
slečna? 

- Hej, veru, - vzdychla Alojzia rezignovane. - Ale sa 
mi, prosím, neposmievajte. Vy ste boli vtedy ešte, pán 
doktor, malým chlapcom a nesvedčí sa posmievať sa 
starším ľuďom. 

- A vy ma zas neurážajte. Vám do toho nič, že som 
bol malým chlapcom. Hlavné, že teraz som nie. 
Odstúpiť, slečna. 

Zurianove rozhovory s Alojziou Uličkou však týmto 
sa ešte neskončily. 

Alojziu uložili v „ordinárnom“ sále. Načo sem 
prišla? Mala v sebe stopy starých chorôb, ktorých sa 
nikdy nezbavila, s ktorými ju polícia dopravila do 
nemocnice už nesčiselnekrát. Aj teraz mala vraj 
smolu, a pri razzii v okolí námestia, ako starú známu 
ju tiež sobrali. - Poď, Lojzka, aspoň si odpočinieš v 
špitáli, - a Alojzia, chtiac-nechtiac, musela s nimi. 

Ráno pri vizite ležala už v sále na svojom mieste a 
prijala Zuriana s dobromyseľným úsmevom. - Vy ste 
pekný chlapec, pán doktor, - povedala mu, - a mne sa 
v noci o vás snívalo. Také pekné niečo sa mi o vás 
snívalo, keby ste vedeli. 

Dievky vybuchly vo všeobecný rehot, Zurian sa 
začervenal a v prvej chvíli nevedel, čo povedať. Cože, 
vráti sa sem stará anarchia? Začína sa tu nový boj, 
komisný, špinavý boj o poriadok na oddelení? Táto 
Bravčová Papuľa ma tu bude naťahovať? 

- Vykladajte svoje sny tomu, koho zaujímajú. Ja som 
tu nie preto, aby ste ma svojimi snami traktovali. 

- Škoda, - vzdychla Alojzia, - a bolo to také krásne. 


- Pán doktor, a či vy máte milú? - spýtala sa ho na 
druhý deň ráno, keď prišiel vizitu odbaviť. Zurian 
zrudol od zlosti. 

- Ticho buďte, vy osoba, ja vás naučím disciplíne, - 
zasyčal zúrive. Bol pobúrený. Jeho krajná nenávisť k 
tým tvorom vzplanula znova. - To mi osud udelil zasa 
pekný darček, - klial v sebe. - Môžem všetko začať 
znova. Môžem s týmito potvorami zasa po jednej 
duelovať. Ký Lucifer mi len privádza sem takéto 
indivíduá, čo nemajú inej zábavy, než krv piť 
ošetrujúcemu lekárovi. A keby to bola nejaká mladá 
neskúsená dievka, ale takáto všetkými masťami 
mazaná, prefíkaná persona. 

A Alojzia neprestávala ho takto zabávať. 
Nepomohlo nič. So svojím švejkovským, polohlúpym 
úsmevom pokojne znášala všetko: hrozby, prosby. - 
Veď ja nič, ja som to myslela celkom vážne, - 
vyhovárala sa, - Akáže urážka, veď ste vy tiež človek, 
pán doktor a prečo by sa nedalo s vami ľudsky 
shovárať, - mudrovala v prítomnosti Zuriana pri 
vizitách, keď videla jeho zlostnú, zamračenú tvár. 

- Nemôžem vystáť takúto napnutú, strašnú náladu, 
- obracala sa na ostatné. - Čože ste také nastrašené. 
Keď sem vojde doktor, tak sa tvárite všetky, ako keby 
ste očakávaly rozsudok smrti. Veď nepoviem, nemusíte 
hneď vrieskať, a baviť sa, ale načo tá strašná, neľudská 
mlčanlivosť? Veď je to tu nemocnica, kde lekár a 
pacienti bývajú sdieľni. Pacienti, na lekára s dôverou a 
lekár na nich s vľúdnosťou, takto býva a tu je to, ako 
na popravisku. 

Zurian vyšiel zo siene. - Zavolajte mi sem Ulickú, - 
kázal sestre. Hej, už to ďalej nejde. Tu sa musí niečo 
urobiť. Takto sa nedá pracovať. Musí sa spraviť to, co 
onoho času s Filomenou Nykodémovou. Hej, poriadne 
okríknuť potvoru, potom bude tichá. 


- Tisíc hromov ti do duše, - zúril Zurian. - Hej, ale 
dostaneš! Som poriadne rozpajedený, rozcválal som sa 
a teraz to bude skvelý skok. Skok priamo do brucha, 
do duše, ktorej nemáš. - Rozzúrene lietal po chodbe, 
rukama hádzal okolo seba a cítil, ako ho uchvacuje 
čím ďalej, tým viacej dobrotivá sila momentu. 

Keď sa Alojzia zjavila, sotil ju rovno do laboratória, 
buchol dvermi za sebou, praštil päsťou do stola a 
zareval na ňu: 

- Hej, ty psia duša lotrovská, roztrhám ťa na kusy... 
- slovo mu uviazlo v hrdle od náramného rozčúlenia, 
nikdy sa ešte necítil v takej pekelnej nálade. Všetka 
zlosť a nenávisť posledných mesiacov sa v ňom v tej 
chvíli nahromadily. Zbelasel v tvári a lapal po 
vzduchu. 

- No, no, len aby ťa šľak netrafil, - odvetila Alojzia 
pokojným hlasom. - Skoda by bolo takého pekného 
chlapca. 

Náhle vstala so stolca, pristúpila k Zurianovi 
bližšie, tvár sa jej celkom zmenila, stále sa blížila k 
Zurianovi, ktorý bez dychu tam stál. Z očú jej zasvitla 
divná, nevídaná vážnosť, ktorá hraničila so zlosťou. 
Dívala sa Zurianovi do očú. 

- Doktorko malý, synáčku milý, čo si taký 
napaprčený? Ty somárik malý, nafúkaný, ty chceš so 
starou dievkou, Lojzkou, vybabrať? Tá sa ťa nezľakne, 
len smiešny si jej. Tá sa už bila s inými namyslenými 
potvorkami, ako si ty, ty embryo doktorské, ty mláďa 
Aeskulapovo. 

Dievka sa zarehlila, komisné, ordinárne, ako to len 
dievka vie, a pristúpila k užaslému Zurianovi ešte 
bližšie. - No tak, doktorko, už si prišiel k sebe? Chcel 
si mi dať lekciu, čo, ty trúba pečená, lebo si namýšľaš, 
že si Zhltol všetku múdrosť sveta. No tak, čo? 
Prichádzaš už k sebe? Rozdurdený si, ako keby ti boli 


zadok paprikou posypali. Choď sa k oknu vyfúkať, 
nalej si studenej vody na tú svoju múdru doktorskú 
hlavičku, potom príď sem, dám ti lekciu ja. Takú, že jej 
nikdy nezabudneš. He-he, myslí si, že je každý takou 
hlúpou, neskúsenou Filomenou Nykodémovou. 

Zurian otváral ústa ako šťuka nad hladinou, nohy 
pod ním klesaly. Slabosťou sa srútil do foteľa. 

- No tak, už sedíš, po sediačky sa nedá zúriť. Tak sa 
len upokoj. 

Tu nasledoval rozhovor, ktorý svetonáhľad Zurianov 
obrátil o stoosemdesiat stupňov. Tu sa poznal Zurian s 
človekom, s dušou, akú nikdy nečakal, v ktorej 
jestvovaní nikdy neveril. Tu sa otváraly pred 
Zurianovým zrakom stránky ľudského života, o 
ktorých si vždy myslel, že ich zná a ovláda, teraz však 
poznal, že mu boly temné a mal k nim celkom 
nemožné, jednostranné stanovisko. Pri prvých vetách 
dievky Ulickej jeho hnev prchal, vyprchal úplne, 
počúval iba, a dušu jeho zaplnil zvláštny pocit akejsi 
úcty k Duchu, pocit, ktorý k živým, k známym, k 
svojmu okoliu málokedy cítil, ktorý vyludzovali z neho 
len filozofovia, alebo veľkí poeti, - pocit úcty a pokory. 


ČI MÔŽE BYŤ DIEVKA PREDSA ČLOVEKOM? 


Tvár Alojzie bola dokonale premenená. Nepoznával 
ju. Bola to tá groteskná tvár Cyránova, predchnutá 
Dušou, zduchovnelá. 

Alojzia po prestávke začala hovoriť. Ticho, pomaly, 
akoby pre seba. 

- Tak statočný, dobrý chlapec. Počula som už o 
tebe. Dievky ťa stále spomínajú, žiješ len práci. 
Venuješ sa jej úplne. Co sa ti stalo, mladý človek, že si 
sa do nej tak rozzúril? Sklamal si sa v žene, pravda? 


Inšie to nemohlo byť. A mal si v sebe toľko ducha, že si 
nešiel piť, ale našiel si ušľachtilejší prostriedok, čím si 
dušu opájaš: prácu. 

Naše dievky ťa zbožňujú. Hovoria o tebe, ako o 
svätcovi. Anču Hladíkovú si vraj raz zavolal, aby ti 
pomohla preparáty sfarbiť. Potom si ju vraj vyhodil, 
ale Anča tam stála, kľačala celú noc pred kľúčovou 
dierkou tvojej pracovne a dívala sa na teba 
zbožňujúcim zrakom, ako sa morduješ celú noc pred 
mikroskopom, prekutávajúc tú veľkú kopu sklíčok s 
neúmornou trpezlivosťou. Tak hovorieva o tom že si ju 
zavolal pomáhať, ako o najvyššom vyznamenaní. 

K telesným chybám tých tvorov si až krajne 
sebaobetavý. Duševne však si k nim strašný, nemožný 
a nelekársky. Myslíš si, že čo tie hovädá tam dole v 
mestskej nemocnici na oddeleniach skazily a 
zmrzačily, ľudský pomer k dievkam, ty musíš zmrzačiť 
ešte viac? A myslíš, že s dievkami to ináče ani nemôže 
byť. Ze sú ony vôbec nie ľuďmi? 

Pri svojich veľkých skúsenostiach odnesieš si v duši 
odtiaľto do života veľkú vadu. Dal si sa úplne 
obalamutiť svojimi kolegami, doktormi, s tými 
obyčajnými, nešľachetnými mamľasmi, ktorí, pravda, 
ináčej to robiť nevedia. Nastrašili ťa, že sú dievky 
neľudskými obludami, na ktoré len bičom v ruke. 
Nastrašily ťa i sestry, ktorých duševná úroveň je skoro 
na rovnakej výške s doktormi. A nemal si sám toľko 
sily, povedať si: Dobre, keď ste vy všetci dosiaľ 
pracovali medzi dievkami len s bičom v ruke, ja 
spravím tu módu inú. Ja to začnem s láskou. 

Lebo šľachetný duch, doktor môj, je a ostane aj v 
pekle šľachetným. Nedá sa zastrašiť ničím a svoje 
stanovisko, raz nadobudnuté, - byť za každých 
okolností dobrým - nikdy neopustí. 


Odnesieš si, doktor, do života temnú škvrnu, ktorá 
ti zašpiní najkrajší obraz tvojho mladistvého 
rozbehnutia. A ak si mi mal dávať lekciu ty, ja som ti 
ju chystala tiež. 

Viem, čo ťa tak pobúrilo. Porušila som tvoj svätý a 
horko-ťažko vydobytý poriadok. Znemožňovala som ťa 
na oddelení. A nezbadáš, že si bol tam sám už od 
začiatku nemožným? Vedela som dobre, čo robím. 
Chcela som ťa vyzývať. Chcela som sa s tebou 
stretnúť. Očakávala som tvoj výbuch každý deň. 
Počkaj, nechcem ti rúcať, čo si ty tak ťažko vybudoval. 
Chcem ti pomáhať. Až mi uznáš, že mám trocha 
pravdy, a, až ju aj precítiš, uvidíš, že to pôjde na 
oddelení aj ináče, než železnou kázňou. Pôjde to v 
celkom inom duchu, dôstojnejšom teba a tvojich 
ideálov. Uvidíš, ako sa ti budú diviť tí ostatní, i pán 
primárius. 

Alojzia hovorila tichým hlasom. Ten hlas sa vkrádal 
do duše a Zurian necítil medzi sebou a touto dievkou 
nijakých ohrád. Ako keby boli bývali už od dávna 
priateľmi. 

- Alojzia, kto si ty? 

- Dievka, doktor, dievka zpod staromestských 
arkádov. Chceš sa ma spýtať, odkiaľ beriem svoju 
inteligenciu. A tej veľa nemám, mám však oveľa viacej 
citu. No a potom čítavala som a svojho času, ak sa 
dobre pamätám, chystala som sa složiť maturitu. 
Chcela som byť lekárom. No, čert to sobral, stalo sa 
ináč. 

- Alojzia, neodsudzuj ma. Pozri sa, to nejde. Načo s 
každou v rukavičkách zachádzať. Rád prekutávam 
osobné rozdiely tej samej choroby, tej samej choroby 
pri rozličných chorých, rád individualizujem pri 
príznakoch chorôb, ale načo to spraviť pri bezmiernej 
zhovädilosti dievok? Je to niečo tak dôležitého, 


pekného, čo stojí za tú námahu? Výbuchy ich 
neskrotnej ordinárnosti. Načo to špinavé more 
preberať po kvapkách, komu sa tým zavďačím, komu 
tým prospejem? Načrieť do toho lopatou svojho 
opovrhovania, rozbičovať víchrom svojej zdravej zlosti, 
potom ma jeho smradľavé výpary nebudú dusiť, lebo 
poprevracia, ovláda ho až do najhlbšej hlbky mohutná 
sila mojej zloby. 

- Ovládneš to more silou svojej nevyčerpateľnej 
lásky, každého odzbrojujúcej. 

- Nie, Alojzia. Zhovädilosť ja neviem odzbrojovať, 
lebo skôr znemožňuje ona mňa. Na mňa hlúpy rehot 
komisnej duše účinkuje ako úder hromu, celkom 
zoslabnem a upadnem do melanchólie, v ktorej potom 
vzrastá moja nenávisť a zloba. 

- Tú silu ti lievikom do hlavy nevleje nikto, budeš ju 
mať, až sa tvoja duša v základoch premení, až budeš 
milovať to, čo dnes nenávidíš. 

- Nebudem nikdy milovať spustlosť a zaslepenú, 
pudovú zvrhlosť. 

- Ale budeš milovať to, čo ich zrodí: nešťastie a 
krutý osud človeka. I pochopíš a odpustíš. A vždy liečiť 
budeš a nie odsudzovať. 


ZLO 


- Alojzia, chcem sa ťa niečo spýtať. Odpovieš mi? 

- Viem, čo chceš vedieť, len sa ma spýtaj. Spýtaj sa 
nešetrne, bez okolkov, ako ti príde na um. 

- Alojzia, ako si sa ty mohla dať na tú strašnú 
cestu? 

- S chuťou, doktor, rozvážne, rafinovane a všetko 
napred na papieri vypočítajúc. Nie náhodou, nik ma 
nesviedol. Nebudem a ani nemôžem ti fňukať, ako 


Nykodémová. Urobila som si celkom chladnú a jasnú 
obchodnú kalkuláciu a našla som si najlepšiu cestu. 

Načo líčiť mrzké moje detstvo, doktor. Robia to 
dievky, vykladajú o tom svojim milencom s hysterickou 
úprimnosťou, až im vlasy dúpkom vstanú na hlave. 

Jedno som veľmi skoro pochopila. 2e som dieťaťom 
dvadsiateho storočia. Že je nás veľmi mnoho na zemi a 
že na nás, čo sme sa narodily v biede, z jeho 
bohatstva, pokladov, ba ani z omrvinôk nič sa 
nedostalo. Jesť však musíme, lebo všemohúci otec nás, 
ktorý nemal inej zábavy, ako našu dokonalosť skúšať 
na zemi, vložil do nás prázdny mech, ktorý musíme 
neustále jedlami vypchávať, ináče neznesiteľne bolí. 
Musíme teda niečo podnikať, aby sme si zaopatrili 
príhodné veci na vypchávanie stále tráviaceho 
žalúdka. 

Mohla som mať tak okolo osemnásť rokov, keď ma v 
jeden krásny jarný deň navštívily tri cudné postavy, 
víly akési. Zaklopaly mi na dvere a prosily ma, aby 
som ich pustila. Prinášajú mi vraj riešenie a ciel 
života. Zaradovala som sa. Ech, to je výborné. Pustila 
som ich do svojej komôrky, pekne jednu po druhej. 

Vstúpila prvá. 

- Priniesla som ti prácu, dcérka moja. Si chudobné 
dievča. Musíš sa vpraviť do poriadku sveta. Si dobrého 
cítenia, poslušná a pokorná. Iste prijmeš môj darček: 
prácu. Veď ju prijala väčšina dievčat tvojho rodu a 
tvojich pomerov. Dnes je život ťažký. Svet je plný ľudí. 
Plný zbytočného ľudského materiálu, a musíš byť rada, 
že si zdravá, máš silné dve ruky, vrtké dve nohy. 
Dobre ťa budú nosiť do práce a tvoje ruky pilnosťou 
zaženú od teba smrť hladom. Budeš živá, ako žijú 
stotisíce tvojich sestár, ktoré boly silného ducha, 
pracovitých rúk a poctivého zdravého smýšľania. 


Pokojne a vážne hovorila táto víla. Bola obrovskej 
postavy. Belasá, plátená šata dávala tušiť mohutné 
svalstvo. Crty jej tvári boly tvrdé, na dlaniach mala 
mozole. Pod jej krokom zem zdunela a stisk jej rúk bol 
drtivý a jej dych páchol cesnakom. 

Prešiel ma pocit odporu, ale opanovala som sa. - 
Ukáž mi, bohyňa, čo mi núkaš. Ukáž mi prácu. 

Chvíľku zatým už som aj uvidela prácu. Predo mnou 
bola ohromná sieň tabakovej továrne, kde sto a sto 
dievčat sedelo, stálo pri nekonečných dlhých stoloch a 
papraly čosi. Tie dievčatá boly bledé, zívaly 
ospalosťou, niektoré sa aj chichotaly, ale zrak väčšiny 
bezcitne blúdil po práci, i po stenách ohromného jej 
chrámu. Potom som videla pred sebou ešte veľa iných 
tovární. Balila som čokoládu, podstrkovala pravidelne 
sa prikláňajúcemu železnému ramenu stroja veľké 
hárky papieru, lepila na tvrdý kartón menšie prúžky 
farebných papierikov. Potom som miešala v sudoch 
akýsi mok, zapáchajúci po octe, prala som bielizeň v 
podzemných, cementom dláždených dlhých, 
polotmavých sieňach, hladila škrobené golieriky, 
slúžila som u pánov, čičíkala ich revúce deti, drhla 
dlážku, potom varila-škvarila som sa pri ohromnej, 
žeravej plotni kuchyne, napokon klopkala som celý 
deň na stroji a vyplňovala nekonečné hárky číslami, po 
ktorých mi nič nebolo. 

- Vidíš, dcérka moja, - vravela mi dobrá víla, - 
poctivou a usilovnou prácou sa človek uživí, prebije sa 
cez ten ťažký život, a ubráni sa príšere hladovej smrti. 
A s veľkou pilnosťou, sebazaprením môžeš si aj niečo 
usporiť a na starobu sa môžeš aj vyhnúť chudobincu a 
vyžiješ si pekne, skromne zo svojich úspor. 

Len buď rozumná, dcérka moja. Len sa nekolísaj do 
zbytočných snov o blahobyte. Chudobný človek, ak len 


chce ostať poctivým, musí robiť. Len si to rozmysli, 
dcérka, však ja onedlho prídem pre odpoveď. 

Poďakovala som sa dobrej víle a hneď žatým 
vstúpila druhá. Bola to tučná persona, náramne 
hovorná. Stále sa potila. Mala svislé brucho, keď išla, 
len si ťahala lenivo svoje neforemné telo ako chrúst. 
Na pravom ramene niesla ohromný kos, napchaný 
všelijakým haraburdím. 

- Ej hľa, dcérka, čo som ti priniesla, - vykríkla s 
väčšou a živšou výmluvnosťou, než sa dalo od nej 
očakávať. Obratnou rukou siahla do koša a vytiahla z 
neho chlapíka. Hej, malého chlapíka, taký model 
muža, len tak na ukážku: 

- Mužíčka som ti priniesla, dcérka zlatá, správneho, 
švárneho mužíčka. Chlapa zdravého ako buk. S tým sa 
ti bude dobre nažívať. Ci by si sa ty mordovala pre 
cudzích, keď môžeš byť vlastnou paňou. Pozri, aký je 
to driečny mládenec. Je domovníkom, ale mohol by byť 
i robotníkom v továrni, kancelárskym sluhom, nosičom 
batožín, ba i kuričom na rušni. Však nič to, dcérka, či 
tak, či onak, v sobotu večer by sa on umyl a nedeľa by 
bola vaša. A nepije, karty nehrá, je to dobrý chlapík. 
Jedinou jeho radosťou sú deti, tých chce mať i celú 
armádu, však ich mu ty privedieš na svet a aj opatríš, 
vychováš. A za pätnásť, za dvadsať rokov ešte vždy 
budeš takou statnou, dobre živenou paňou, ako ja a 
nie robotou pre cudzích utýranou tuberkulóznou 
slúžkou, či robotníčkou v továrni. 

A tak v obrazoch mi ukázala tá dobrá víla môj osud 
ako ženy a matky. No, bola som stále v inom stave. - 
Nič to, dcérka moja. Piaty, šiesty a ostatné pôrody už 
sú hračkou, z toho si nijakých starostí nerob. Muža 
opatríš, deti si vychováš, nuž tak ti uplynie život. A v 
starobe aspoň máš, kto ťa má opatrovať. Však sa deti 
už o teba postarajú. Hej, takého švárneho mládenca 


každý deň ti neponúknu. Tak si ho len váž, rozmysli si 
dobre a potom sa ťa ešte spýtam. 

Vošla tretia víla. Vyzerala navlas tak, ako ja teraz. 
Co mi vravela, čo nie, podala som jej ruku. 

A na tretí deň prišly obe predošlé pre odpoveď. 

Vysmiala som sa Práci. Čert ju potrebuje. Pracovať 
pre druhých, pracovať neutešene a ťažko, ako v 
továrni. Alebo nudne a ľahostajne k veci, ako v 
kanceláriách. A za toto úžasné, doživotné, otravné 
živorenie nemať ani toľko odmeny, aby som sa mohla 
podľa svojho vkusu obliekať, šetriť dlhé mesiace na 
klobúk a kým som si na nový klobúk ušetrila, už sa mi 
zodraly topánky a môžem začať všetko znova. 

Nechcela som pracovať. Ušľachtilá je práca 
vedecká, pre ľudstvo, alebo hoc aj pre najbližších, 
ktorí už sú tu, už trpia so mnou na svete. No, ja som 
nemala pre koho pracovať a pre seba som si túto cestu 
otroctva a vykorisťovania cudzími vyvoliť nechcela. Co 
ma po všetkých porekadlách, ktoré vychvaľujú 
sladkosť práce. Nie je sladká tá práca, ktorá nemá 
konca, je stále tá istá, otravná, z ktorej stučnie druhý, 
cudzí a z ktorej ja sama ani toľko nemám, aby som si 
aspoň to mohla zaopatriť, co Pánboh udelil každému 
zvieraťu: slušnú pokrývku telesnú. Ale urobiť si 
ideálom a cieľom práce dlhých mesiacov kus handry, 
to je strašné a neutešené. Ani s kariérou som počítať 
nechcela: byť takým dobrým a sebaobetavým 
služobníkom, až by to už môjmu pánovi do očú 
pichalo, tak horlivé ho obohacovať, až by už sám začal 
krútiť hlavou a majúc ešte iskierku slušnosti v sebe (a 
koľkíže to majú?), uznal by konečne, že takú náramnú 
horlivosť, čo sa mu už z nej až zle urobí, treba azda len 
odmeniť. A zvýšil by môj plat o toľko, že by som už so 
svojimi roztrhanými handrami nemusela štyri mesiace 
čakať, kým sa zmôžem na nové, ale len dva. Nepáčila 


sa mi práca. Chcela som žiť pohodlne a ľahko. Keď to 
môže spraviť toľko ničomných tučniakov, čo sa do 
blahobytu narodili, čo by som nato nemohla mať nárok 
i ja, ktorá sa cítim práve takým človekom. 

Odmietla som prácu. 

Neprijala som darček ani druhej víly. Nechcela som 
byť pani domovníkovou, nosičovou a kuričovou. 
Nechcela som s tými chlapmi švárnymi založiť chov 
nových sluhov, nosičov a robotníkov. Nezlákaly ma 
slová: veď budeš robiť, žiť pre seba, pre svojich 
drahých, pre svoju rodinku, lebo život je ťažký, zlý a je 
najväčší hriech chrliť do neho nové životy. Svojim 
deťom, svojej rodinke chcela som sa stať najväčšou 
dobrodinkou tým, že ich nevytvorím, že im ten život 
ušetrím. A stať sa družkou takéhoto chlapíka? Oh, 
doktor, vtedy som bola ešte mladá, nemala som takú 
bravčovú papuľu, ako teraz, a môj nosík tiež nebol 
taký gorilovitý. Hej, veru ináč som vyzerala a bola som 
plná chcenia, ctižiadosti a túžby po lepšom živote, po 
iných chlapcoch. 

A tak som ukázala dvere aj druhej víle. Trepala čosi 
o slušnosti, o mravoch a o dobrom cítení. - Len táraj, 
baba, o dobrom cítení. V století potkanieho zápasu o 
holý život, v století kšeftárstva, korupcie, veľkých 
krádeží a zverskej bezohľadnosti k slabým a 
utláčaným, netreba mi uznania, že som mravná. A 
keby som bola, ani tak by mi nik zato nič nedal, ja som 
však pochopila odkaz našej doby. A chcela som sa stať 
jej hodnou dcérou. 

Vyvolila som si tretiu cestu. Nemordovať sa 
nesmyselne pre druhých, ale žiť pohodlne a ľahko zo 
svojho kapitálu. A tým kapitálom bolo moje telo. 

- Alojzia, je hrozné pre biedne handry, pokrývku 
nášho tela sa moriť, ale pre blahobyt zničiť to, čo je 
také krehké, také neodolné, načo musíme taký pozor 


dávať, zničiť vlastné telo, dať ho ubíjať, pošpiniť, to je 
ešte strašnejšie. 

- Nemôže byť viacej ubité, ako je telo práčky vo 
večnom vlhkú a pare podzemnej práčovne, alebo ako 
telo kuchárky pri žeravej plotni kuchyne, alebo ako 
telo večne tehotnej robotníckej matky. Nie, doktor, v 
pomere k týmto mučeniciam, remeslo dievky je 
hračkou. A zašpinenie? Ani zďaleka nie je také, ako 
večná špinavosť kominára, strojníka a iných 
remeselníkov. 

- Alojzia, za mrzkú odmenu dať šliapať hocikým 
svoju ľudskú dôstojnosť? 

- Doktor, čo má ten chlap, ktorému sa predám, 
spoločného s mojou dôstojnosťou? Ani ho nevidím, 
nečujem, necítim. Ani neviem, kedy prišiel ku mne a 
kedy odišiel. Co je jeho do mojej ľudskej dôstojnosti? 
Rozhodne menej, než pri tvojom povolaní tvojho 
závistlivého, bezohľadného, ordinárne intrigujúceho 
kolegu do tvojej. Len nebuď, doktor, filistrom, len sa 
dívaj na koreň, zbav sa predpojatosti a ustrašenej, 
detinský hlúpej, hypochondrický preháňajúcej morálky 
onanistov. 

- Alojzia, byť nástrojom, odpadkovou nádobou 
kadejakého špinavého ožralca, byť otrokyňou jeho 
mrzkých chúťok, nízkych perverzít. 

- Doktor, nebuď naivný. Ten ožralec nemôže byť 
špinavejší, než hociktorá dievka tu na oddelení, v 
ktorej hnisavých, zapáchajúcich ranách sa vy lekári s 
najväcsou chuťou paprete. Nemôže byť odpornej ši, 
ako zhnila mftvola, ktorú s najväčším záujmom 
pitváte. Tak, ako vy, lekári, tak môžem zvyknúť na 
špinu i ja. A tak, ako tebe je smiešny strach 
dedinského, neskúseného mládenca, alebo ufňukanej 
slečinky z krvi alebo hnisu, tak mi je smiešny, 
dvojnásobne smiešny tvoj prehnaný odpor zo 


„špinavého ožralca“. Veď treba na všetko len zvyknúť, 
ako zvyknú vaše slečinky doktorky na pitvu. 

Otrokyňa mrzkých chúťok a nízkych perverzít? Len 
nepreháňaj, doktor. Akiste to nehovoríš úprimne, 
hovorí z teba len herecký hlas neskúseného hlupáka, 
ktorému je okrem vône ruží a dobrého obeda všetko 
mrzké a nepochopiteľne nízke. Všetky možné takzvané 
tie chúťky a zvrátenosti nájdeš u zvierat. U opíc, u 
psa, u pavúkov. A odkiaľ majú to zvieratá? Kto učil 
sadizmu pavučiu samičku, aby po spojení vrhla sa na 
samca a zavraždila ho? A psa kto učil ohavnostiam, 
ktoré pri stretnutí sa s každou sukou produkuje? Nik, 
čo majú, to majú shora od Pána vesmíru a ten vari aj 
morálku psov chcel skúšať? Sotva verím. Potom, čo to 
škriekaš, čo hádžeš rukami, čo si obliekaš takú 
slávnostne ustrašenú tvár, keď hovoríš o nízkostiach. 
Všetko má svoje hranice. Co mi môže ten chlap 
spraviť? Vlastné brucho si sotva rozpára a ja si svoje 
nedám. Chce si kožu drať, vlasy si trhať? Nech sa mu 
páči. Chce sa biť? Aj to môže, ale mňa nie, lebo sa mu 
nedám a v mojom staromestskom ateliéri by to ani 
veľmi nešlo. Rozmyslel by si to, narobiť poplach. A to, 
co tedy spraviť môže? Tie malicherné, hlúpe hračky? 
Tie môžu byť nízke a perverzné hysterickej babe, 
ktorá o nich sníva a dráždi sa nimi, i ustrašenej, 
nečistej fantázii onanistu, ktorý i včeličky na ruži 
upodozrieva z nečistých skutkov, napokon i 
nafúkanému, nasýtenému potkanovi, ktorý, majúc plný 
bachor a seno v poriadku, nemá inej práce, ako nos 
ohrnovať - ale nemôžu byť také strašné človeku 
jasného zraku a zdravých nervov. A k tomu ešte zvyk a 
moja ľahostajnosť, potom mi uznáš, doktor, že v tých 
„nízkostiach“ ťažko mi vidieť to, čo v nich vidí 
rozdráždená fantázia sviniarov, ktorí sa ich tak radi 
„hrozia a hnusia“. Doktor, ver mi, náhle ti niekto 


začína škriekať o skazenosti, môžeš byť istý, že má 
sám pri tejto veci veľké bolesti, alebo že je sám 
skazený. Veď vieš o tej všadeznámej vlastnosti opilcov, 
ako varujú ľudí pred opilstvom a onanistov, ako radi 
zatracujú onániu. 

- Alojzia, máš tedy pravdu. Začínam veriť, že je 
škoda chudobnému dievčaťu pracovať, keď z ľahkého 
remesla pouličnej dievky vyžije oveľa lepšie. Po 
uliciach stávať a oddávať sa za peniaze každému je 
tedy, podľa mojich nových poznatkov, celkom nič 
neznamenajúcou malichernosťou, ktorá sa nevidí, 
nečuje a necíti. Zvrátenosti nízkych ľudí sú detskými 
hračkami, na ktoré treba si len zvyknúť a potom sa 
znášajú s dobrou mysľou. Ba škoda ich spomínať, lebo 
ten, kto na ne myslí, bude sám akiste skazený a 
nemravný. Tvoj život je tedy plný krásy, tvoji 
návštevníci sú krotkí baránkovia. Nu, hľa, Alojzia, ešte 
pred pol hodinou som smýšľal o tých veciach celkom 
falošne. 

- Len sa posmievaj, doktor! Ja som nerobila svojmu 
remeslu propagandu, ja som ho len ospravedlňovala 
pre seba. Ľudia nie sú rovnako citliví, ale nemá právo 
ten, čo sa vlastnej tône ľaká, zatracovať toho, kto sa 
pustí do boja i so sedemhlavým drakom. 

- A čo, Alojzia, strašné následky spustlého života? 

- Doktor, zasa hovoríš v hrúzostrašných symboloch. 
A škoda, lebo takáto reč v neurčitých, hysterických 
obrazoch zabíja skutočnosť, ktorá je oveľa prostejšia. 
Ľuďom sa potom už ani nechce o nej rozmýšľať. Na 
mozog sa im nahrnie akási kalná massa nestrávených, 
neznámych, či falošne poznaných pojmov a nikdy sa už 
potom nezaujímajú o pravú podstatu toho prehnaného 
humbugu. 

Strašné následky spustlého života? Táto hlúpa fráza 
otravuje mysle mravokárcov, učiteľov, presiakla do 


literatúry, berie sa ako nezmeniteľná, pekelná hrôza a 
pritom, čo sa im všetky chlpy zježia strachom pred tou 
frázou, nik vlastne nevie, čo to je. 

Nedokonalé úryvky z čohosi počutého, či čítaného, 
nikdy neskúseného, neprežitého, tanú na ume 
každému, kto tie slová vysloví. 

A veru, doktor, tie strašné následky, celá tá nejasná 
hrúza dá sa stiahnuť na Štyri-päť jednoduchých vecí. 

Co otravuje pohlavný život človeka? Co pobáda tých 
havranov proti nemu toľko krákorať? 

Spočítaj, doktor, na svojich prstoch. 

Nežiadané tehotenstvo. 

Cudná a ctnostná Mariša, ktorá sa s láskou oddáva 
svojmu Janovi, zrazu len spozoruje, že je matkou a 
potom privedie na svet malý tvor ľudský, ku ktorému 
sa Jano neprizná a neprizná sa ani spoločnosť 
potkania, ktorá z nemalej časti sama nie je dieťaťom 
svojich otcov. Nie je to zaujímavý zjav, doktor? A nie je 
najlepšou pomocou proti nemu hrúzyplné škriekanie 
mravokárcov? Lebo vy, lekári, večná hanba vášmu 
nemohúcnemu remeslu, ste pri zamedzovaní nových 
zbytočných životov bezmocní. Ich zničenie, operatívne 
odstraňovanie v priebehu tehotenstva, nie je riešením, 
a pri začiatkoch nič neviete spraviť. Nemáte ani 
jedného dobrého, vyhovujúceho a neškodného 
prostriedku. Pomery sú také jednoduché, a vy, 
mamľasi, v dvadsiatom storočí ešte nič ste nevynašii. 
Keď sami ste takí nešikovní, opíšte veci do 
inženierskych časopisov, opíšte anatomické pomery, 
mechanizmus ľudského spojenia, postavte podmienky 
obrany jasne a dôkladne a nech na tom rozmýšľajú 
inženieri. Veď aj inde, čo hneď pri sostavení liekov 
potrebujete pomoc chemikov. Ani operačné prístroje 
nesostavujete sami. Je to prácou šikovných inženierov 
a mechanikov, vy sami udávate len plán a princíp. 


Na mňa a na podobné dievky toto nemá veľký vliv. 
V mladosti skoro všetky odbavíme nejakú takú vec, ale 
potom gonorea a iné komplikácie sa čoskoro 
postarajú, aby sme už nikdy neboly plodné. 

Doktor, ďalší prst. 

Pohlavné choroby? No, to už je márne, pri našom 
remesle sa im vyhnúť nemožno a jediná možnosť, 
skamarátiť sa s nimi. Gonoreu vláčim už od mladosti a 
tá ma nikdy neopustí. Vy ma tu vyliečite, ale ja ju 
zajtra budem mať zas. Dávno však už nie je tou 
prudkou chorobou, ako sa ukazuje pri svojich 
začiatkoch. Ja vlastne vôbec neviem, že ju mám, lebo 
mi nijaké príznaky nerobí. A že lekári tu i tam 
vykutajú pod mikroskopom nejakého osirelého 
gonokóka, tô ma už dávno nerozčuľuje. Moji klienti ich 
majú sami dosť, tým ja škodiť nemôžem. Tá choroba 
vykonala mi hneď na začiatku mojej dráhy tú 
znamenitú službu, že ma sterilizovala, urobila na veky 
neplodnou. Zbavila ma ohromnej starosti a 
nebezpečnej veci, stáleho tehotenstva. Veru, veru, tá 
strašná choroba. A povedzže mi, doktor, vari je ona 
našim privilégiom? Koľko ctnostných žien sa nakazí od 
svojich mužov, ktorí im ten dar privlečú do 
manželstva? K tomu veru netreba byť dievkou a môže 
ju mať veru i tá najčudnejšia panička. A konečne 
ohromná časť ženských trpí príznakmi tej choroby a 
nikdy gonorey nemalý. Po pôrode, alebo i bez 
poznateľnej príčiny koľko raz trpí žena podobne a 
často oveľa horšie, než my, nositeľky gonokoka. 

A lues, doktor? Jeho príznaky zmizly mi po pár 
injekciách salvarzanu, ako keď ich vietor odfúkne, a 
nikdy sa neobjavily. Táto choroba sa krásne lieči, 
oveľa ľahšie, ako gonorea a vo svojom skrytom štádiu 
možnosť nákazy je čo najmenšia. Co tedy s ňou? Ze sa 
jej nezbavím, že ju vlastne stále mám, len sa 


nezjavuje? Želala by som si, aby boly všetky choroby 
také dobromyseľné. Mať tuberkulózu, už by som bola 
po pár rokoch živorenia dávno pod zemou, však túto 
chorobu drží jej skvelá dnešná liečba v šachu a keď ju 
možno úplne i nevykynoží, urobí ju neškodnou. A jej 
následky? Čert ich vezmi. Kto je šťastnejší, než taký 
paralytik? Konečne lekárska veda už i tým následkom 
vykrucuje krky. 

Mäkký vred? Maličkosť, vždy dobre liečiteľná, ktorá 
si nezaslúži ani spomienky. Pravda, netreba ju 
zanedbať. 

Tak vidíš, doktor. Nájdeš na mne tisíc chorôb, a ja 
sa cítim výborne. 

Nič mi nikdy nechybelo. Mala som peňazí ako 
smetí. Dožičila som si vždy toho najlepšieho. Tento 
život môjmu temperamentu a smýšľaniu dokonale 
vyhovoval, nikdy ma jeho „strašlivé“ stránky 
nermútily. Komu farár, komu gazdiná. Ty si zaľúbený 
do nekonečného vesmíru, ja zbožňujem fazuľovú 
polievku, ľúbim ju akurát tak, ako ty svoj vesmír? Tak, 
čo tedy? Čo sa tak plašiť? Načo strúhať na mňa, na 
dievku, také úžaslé tváre? Načo ma ľutovať, keď je na 
nijakej inej ceste by som nebola bývala taká spokojná 
a ten nie je zotročený, kto svojho otroctva necíti. Ja 
som sa cítila vždy povznesenou, nie som tedy 
odkázaná na ľútosť nikoho a kto nado mnou rukami 
zalamuje, pripadá mi hlúpe. 

- Alojzia, predsa si len úbohou páriou, odvrhnutou a 
vykopnutou z ľudskej spoločnosti, ktorá ťa odsúdi, 
odbaví jedným slovom: prostitútka. 

- Doktor, dnes len bohatí ľudia nie sú prostitútkami. 
Tí majú z čoho žiť, nemusia sa hnať za nikým a robia 
si, čo chcú. Ináče každý sa prostituje: umelci svoje 
umenie. Ich jedinou túžbou je vzbudiť pozornosť 
bruchatých boháčov, aby od nich niečo kúpili, lebo 


ináče by mreli hladom. Spisovatelia a básnici píšu 
veci, ktoré bohatých príjemne šteklia. Každý niečo 
predáva, každý beží za ľuďmi, oslovuje ich, ukazuje sa, 
chytá ich za fraky. Ľudia prostitujú svoju dušu v 
knihách, svoje myšlienky v umení, šikovnosť v cirkuse, 
svoj humor v kabaretoch, svoju telesnú silu v 
továrňach a remeslách, svoje zdravie v baniach, svoje 
životy ako vojaci. Všetko, všetko ukazujú, upotrebujú, 
vystavujú, len aby mohli vyžiť. Každý snaží sa nájsť na 
sebe nejaký kapitál, duševný alebo telesný, ktorý by 
ho uživil. A že na kapitál, ktorý živí nás, dievky, hľadia 
hlupáci so zježenými vlasmi a farizejskou hrúzou, to je 
ich vec. On nie je tým najhorším kapitálom. O čo je 
lepšie využiť silu a zdatnosť svojich pľúc a fúkať celý 
život v hutiach sklo, alebo v orchestroch medené 
trúby? Pľúca, ruky, mozog, či pohlavie, to je všetko 
jedno, doktor. Škoda je, doktor, nenarodiť sa pánom, 
nejakým grófom, boháčom, lebo ináče nepozostáva 
človeku, než niektorú svoju schopnosť alebo telesnú 
súčiastku prostituovať. 

A, konečne, doktor, bez urážky, prostituješ sa i ty. I 
ty sa ženieš za ľuďmi, vylepuješ si tabulku, aby si ťa 
všimli, aby k tebe chodili. I ty si rád, keď im niečím 
môžeš poslúžiť, lebo čakáš zato odmenu, ktorá ťa živí. 
Živí,doktor môj, živí: Živiť sa musíme všetci, to je to, 
živiť sa, Či tak, či onak. To je vtip, to je koreň každého 
snaženia na zemi. A tak, ako sa živí dievka 
„nemravnosťou“, tak sa živí mravokárca tým, že ju 
hodne hlasito odsudzuje. 

A ja, doktor, na ich odsúdenie pískam. Spoločnosť 
bezcitných potkanov odkopla som od seba sama, 
nečakajúc na jej úsudky a, keď sa ona ku mne 
neprizná, činila som to ja sama s chuťou a nepriznám 
sa k nej do smrti. A ťažko opovrhovať niekým, doktor, 


kto sám pohrdá. A tak sme tedy s „ľudskou 
spoločnosťou“ kvitovaní. 

A nedala sa presvedčiť. Hovorila o ľuďoch s takým 
opovržením, ona, dievka z ulice, ako pohrdá čínsky 
mandarín s úbohým kulim. 

S trpelivou dobromyseľnosťou znášala Zurianove 
zákroky. Pred ostatnými pacientkami hovorievala s 
nim úctivé a ani si netykali. 

- Aká to škoda, pán doktor, - vravievala zavše, - 
toľkej námahy na mňa. Veď ma za čas zas lenzavezú 
sem k vám s novou gonoreou. Keď ma dnes zdravú 
vypustite, zajtra budem ju mať zas. 

Zuriana tá reč zabolela. 

- Hej, Lojzka, veru nie je to tak správne. Veru by 
ste si vy zaslúžili iný život, aký je tento 
mrzký, ničomný. 

Za pár dní Alojzia opustila oddelenie uzdravená. 


URAZENÝ JAŠO 


- Ten elektromontér Antoš, - vykladal Jašo 
primárovi Ditrichovi v malom laboratóriu po 
predpoludňajšej ambulancii, - ten chlapík, čo som ho 
pred týždňom prijal na oddelenie s tým ekcémom na 
oboch rukách, ma dnes prekvapil. 

- A to prečo? - spytoval sa primár, - veď o diagnóze 
u neho niet nijakej pochybnosti. Je to remeselnícka 
vyrážka, má ju ten človek z petroleja, z dehtu a z iných 
olejov, s ktorými v dielni pracuje. Len mu dopriať 
čistoty, odpočinku a akejsi indiferentnej liečby a za 
pár dní mu to zmizne bez stopy. 

- Áno, pán primár, lenže on okrem tej vyrážky má i 
gonoreu. Pred týždňom, keď som ho vyšetril a spytoval 
sa ho, ani slovom to nespomenul, ani som na ňom nič 


podozrivého nenašiel a dnes ráno zjavily sa u neho 
celkom prudké príznaky. Na moje otázky sa potom 
priznal. Vraj má to už dva týždne, ale nebolo mu to 
vôbec nápadné. Nič si z tej choroby nerobil. No, dnes 
ráno pristihol som ho pri sviežich ranných príznakoch. 

- Vidíte, - obracal sa primár na Zuriana, - aký musí 
byť človek pozorný, ako musí dbať na všetko. Nesmie 
brať nič na ľahkú váhu. Pacienta musí vyšetriť od 
hlavy až k pätám. A nie len odborne, z hľadiska kožnej 
medicíny a venerologie. U mňa toto nikdy nestačilo. 
Moji doktori museli vždy sostaviť celkový nález. 
Vyšetriť pacienta podľa pravidiel vnútornej medicíny. 
Zdaly sa vám možno smiešnymi moje chorobopisy, 
ktoré sa začínajú takto: 

Otec pacienta umrel päťdesiatšesťročný na 
rakovinu žalúdka, matka umrela päťdesiatročná na 
tuberkulózu. Mal sedem súrodencov, z tých umreli 
štyria. Jeden chlapec sedemročný na záškrt, druhý 
jedenásťročný, nevie akou chorobou, jedno dievča 
osemnásťročné na tuberkulózu, druhé 
dvadsaťpäťročné po pôrode, z troch živých súrodencov 
jeden trpí tuberkulózou, ostatní sú zdraví. 

Sám pacient mal v detstve šarlach, výsyp a vraj 
obličkovú chorobu, v dvanástich rokoch zapálenie 
stredného ucha, v šestnástich rokoch zapálenie pľúc 
atď. 

Vidíte, nad takýmto podrobným, skoro 
puntičkárskym chorobopisom ešte i internista by len 
hlavou krútil, ale ja to tak chcem. Chcem mať 
dopodrobna všetko, rodinu pacientovu, jeho 
predchorobu, potom popis a podrobné vyšetrenie jeho 
tela. Všímať si pľúc, srdca, brušných orgánov ako 
internista, vyšetriť moč, podať podrobnú analýzu, či je 
v nej nie cukor, bielkovina, žlčové farbivá, produkty 
lenivosti čriev, hniloby a všetky ostatné údaje. 


A, že to tak chcem mať, to nie je odo mňa zbytočný 
rozmar, ale priviedla ma k tomuto náhľadu dlhoročná 
skúsenosť. Nekonať prácu polovičatú, byť zo zásady 
dôkladným, až do najmenších mizivých podrobností. 
Toto ešte nikdy ani jedného lekára nezruinovalo, ale 
koľko a koľko ráz musel už lekár draho platiť za svoju 
nedbalosť a povrchnosť. Choďte sa podívať na 
chirurgiu. Majú tam pacienta so zhubnou žltačkou. 
Leží tam už dva týždne a nebude z neho nič. Dostal sa 
ta s nejakou nepatrnou maličkosťou, mali mu čosi 
rezať na nohe, no medzitým vysvitlo, že má i lues. 
Ktorýsi ochotný doktorík hneď s radosťou mu chcel 
pomáhať a prečítajúc si z knihy príslušnú kapitolu, 
premúdre začal mu súkať salvarzanové injekcie. Po 
piatej injekcii pacient naraz dostal žltačku, a tá ho 
zanesie až do hrobu. Doktorík, pravda, dával mu veľké 
dávky salvarzánu, moč mu vôbec nevyšetroval a tak 
nevedel, že ten človek je chorý a že pri jeho pečeňovej 
chorobe salvarzan znamená istú otravu a smrť. 

No, vzali by ste si na dušu smrť človeka, robotníka, 
otca piatich malých detí, len preto, lebo sa vám 
nechce paprať vyšetrovaním žlčových farbív v moci? 

Zurianovi prebehol mráz po tele. 

- Nie, veru, - priznal sa. 

Takéto primárove reči vždy ho zelektrizovaly, bol 
nadšený, cítil v sebe silu Samsona a chcelo sa mu 
vrhnúť sa na hordy nepriateľských Filištínov-bacilov. 
Súc vnímavý na každý úprimný a dobre myslený 
popud, v takýchto chvíľach jeho životná vôľa dostúpila 
vrcholu a hnala ho ohromnou silou do práce. 

Vzkriesila sa jeho ambícia. Hľa, prefíkaný Jašo 
prerástol montérovi cez hlavu. Neuspokojil sa s 
vyrážkou na ruke a jeho uisťovaním, že mu ináče nič 
nechybí. Pozoroval ho neustále a pri prvej príležitosti 


zachytil príznaky choroby, ktoré lapaj montierisko, 
bohvie, z akých nesmyselných príčin, zastieral. 

Zašiel si na mužské oddelenie. Bola to Jašova ríša. 
Tu bol Jašo plnomocným pánom a Zurian sem vôbec 
nechodil od tých čias, čo bol zadelený na oddelenie 
ženské. Pacientov mužov vídal len pri spoločnej 
poludňajšej vizite, keď všetci prešli: s primárom všetky 
oddelenia a keď sa primárovi referovalo o stave 
chorých a o výsledkoch vykonanej práce. 

Jašo ho tam nikdy nezval, nikdy mu tam nič 
neukazoval a Zurian, vidiac jeho ututľanú žiarlivosť a 
odmietavú tvár, ani sa ta nikdy nežiadal. 

V ten deň však dojala ho primárova reč a nemohol 
odolať pokúšaniu, aby sa na Antoša nepodíval. 

Náhle ta vstúpil v taký neobvyklý čas, o piatej 
odpoludnia, hneď sa upieraly na neho skúmavé zraky 
osetrovateliek, Jašových poslušných otrokýň. - Koho tu 
hľadá pán doktor? - spytovaly sa. - Toho, hľa, - ukázal 
Zurian na montéra. - Chcem sa ho na niečo spýtať. 

Cítil sa tam nepohodlne. Tu nemožno ani slova 
prehovoriť, lebo tie baby všetko dychtivé počúvajú. 
Kariéra týchto sestár buduje sa z tých udaní a 
vyšpehovaných zpráv, čo tu Jašovi denne podávajú. 

- Poďte so mnou, - kývol Antošovi. Zaviedol ho hore 
do malého laboratória. Po pár minútovom rozhovore 
čosi mu kmitlo hlavou. Kde sa len tak, neočakávane, 
ohlásila gonorea, prečo by sa nemohlo tam hlásiť aj 
niečo iného? Antoš síce príznakov nemal, ale pri 
voľných mravoch tohoto krásavca,  srdcožrúta 
pouličných dievok, nie je nič vylúčené. 
nájdem, niečo senzačného. Primár sa bude diviť. 

- Vzali vám už krv? 

- Nie. 


Trasúcou sa rukou prichystal hrubšiu injekčnú ihlu 
a zachytil pár kubíkov krvi tohoto pekného vtáčka do 
sterilnej skúmavky. 

- No, choďte, s Bohom. 

Sám pribehol do veľkého laboratória. Vedúci 
asistent, Mareš, mal ho rád. Bol to veselý, tučný, 
lenivý chlapík, buclatej, dobráckej tvári, s ohromnými 
čiernymi okuliarmi. Rád si vypil i zaspieval a Zuriana, 
ktorý bol nevyčerpateľným prameňom utešených a 
vždy vybraných, málo známych slovenských pesničiek, 
- mal rád. Neraz si vyrevúvali spolu, vo dne i večer, 
tak smutne i tak temperamentne, že to pohlo 
mftvolami v pitevní a všetky baktérie prestaly sa 
množiť v termostate pri zvukoch ich melódií. 

- Vítaj, Karol, dobreže ideš, akože je to, tá čudná, tá 
ťažká, s tými typickými detvianskymi, plačlivými 
tóninami: 


Hej, hory, hory, dve horičky zelené, dve horicky 
zelené, 

Kto mi bude dnes navečer celovat 

Moje líčka červené. 


Nikdy sa tomu nenaučím, taká je čudná a ťažká. 
Pritom víta mi hlavou deň i noc. Musíš mi ju 
zaspievať, ináče ani do reči sa s tebou nepustím. 

Zurian so skúmavkou v ruke spustil: 


Hej, príde Janík, moje srdce milené, moje srdce 
milené, 

Ten mi bude dnes navečer celovat 

Moje líčka červené. 


Mareš mu padol okolo krku od radosti. 


- Žiadej odo mňa, čo chceš. Už to viem, už to iste 
nezabudnem. 

Mareš bol azda jediným v letenskej mestskej 
nemocnici, ktorý sa do vecí druhého nestaral, 
neudával a neintrigoval. Vychádzal s každým veselo a 
dobrácky, konal svoju povinnosť. Zurian ho mal tiež 
rád, iba to sa mu nepáčilo, že mu nikdy nič poriadne 
nevyložil. Zurianovej vedychtivosti a otázok z 
bakteorologie si málo všímal, po každej vete zahučal 
čosi a keď začal svojím silným hlasom bučať, tu ho 
nemohlo vytrhnúť z melódie ani hromobitie. 

Nebola to však u neho žiarlivosť, iba dobrácka 
ľahostajnosť k veciam, ktoré so dňa na deň s neveľkým 
záujmom vykonával. 

- Práve robím Wassermana. Zaradím to medzi 
ostatné a zajtra ráno môžeš prísť pre výsledok. 

A tak sa stalo, že Zuriana pri vizite na druhý deň 
dopoludnia skoro rozhodila vnútorná pýcha, lebo 
krásavec Antoš bol na všetky skúšky plne pozitívny. 
Mal lues ako dom, krížiky Wassermanove z chlapa len 
tak trčaly. 

Pri Antošovej posteli to zo Zuriana vybuchlo: 

- Pán primár, kde sa prihlasuje z ničoho nič 
gonorea, tam by mohol mátať kdesi aj lues. Z pár slov, 
čo som s týmto mužom včera hovoril, dalo by sa súdiť 
na niečo takého. 

Jašov pohľad zamrazil v ňom dušu a zarazil mu 
slová. Zurian zaraz pocítil, že spáchal ohromnú 
hlúposť. 

Primár mrdol plecom: - No, veď akiste sa urobila u 
neho aj krvná skúška. Pán doktor, skúmali ste v tom 
smere? - obrátil sa na Jaša. 

- Ja nie, - cedil žič Jašo cez zuby, - ale tu, hľa, pán 
doktor, - ukázal na Zuriana, - včera sa mal veľmi 
okolo pacienta. Na vlastnom oddelení akiste už nemal 


čo robiť. Mojim sestrám veľmi imponoval svojou 
pečlivosťou. 

Zurian sa cítil prabiedne. Pravdaže, Jašo o všetkom 
vie. 

- No, veď hej, vec ma zaujímala, zaoberal som sa 
trošku s pacientom, len tak na vlastnú zábavu a 
poučenie. Aj krv som mu dal vyšetriť. Je úplne 
pozitívny. 

- Celkom správne, - odvetil primár spokojne. - 
Hneď zariaďte antiluetické liečenie, pravda, po ešte 
dôkladnejším vyšetrení. 

Jašo však cez vec len tak ľahko neprešiel. Zurian 
cítil v povetrí búrku. 

V povetrí visely ťažké chmáry a odpoludnia o piatej 
hodine udrel hrom. Zurian spisoval chorobopis dvoch 
nových pacientiek. Tie dve dievky len nedávno, vari 
rok vykonávaly remeslo predajnej lásky, ale malý už 
kompletne všetko, čo sa len v repertoáre ľudského 
tela, oddaného nehygieneckému milovaniu, vyskytnúť 
môže. 

Okrem dôkladnej gonorey a mäkkých vredov malý 
po tele pekné, rozmarné, kvetnaté kresby druhotnej 
syfilidy. Tu bolo treba robiť lumbálnu punkciu. Toto 
branie miechového moku a jeho vyšetrenie sa v 
takýchto včasných štádiách nerobieva. Tu však, na 
oddelení primára Ditricha, spravili ho vždy, už i vo 
včasných prípadoch. Primár totiž chystal obšírne 
štúdia o miechovom moku v štádiách luesu a 
dokazoval, že neraz už po roku, alebo i skorej môžu sa 
hlásiť u chorých miechové príznaky včasného tabesu. 
K tomuto štúdiu potreboval údaje, preto bolo treba 
skoro u každého pacienta vykonať punkciu, zmerať 
tlak moku manometrom a mok čo najpodrobnejšie 
chemicky i biologicky vyšetriť. 


Zurian dal vyvariť ihlu, umyl sa a pustil sa do 
zákroku. Robieval to už dávno, presne podľa návodu 
primára, šikovne a vždy úspešne. Robieval to vždy 
podľa dávneho zvyku vo veľkej sieni pred ostatnými 
pacientkami. Tento zvyk nebol práve múdry. Pre 
dievky bolo to vždy hrúzostrašným divadlom. Mohli to 
veru robiť inde, v laboratóriu, lebo dievky každú novú 
už napred strašily: - Počkaj, však príde i na teba. Budú 
ti robiť -Iumbálnu punkciu. Pichnú ti do chrbtovej kosti 
hrubú ihlu a nechajú ti vytiecť celú miechu. Počkaj, 
budeš vidieť všetky hviezdy na nebi. - Tento hlúpy 
výklad zatriasol i najotupelejšími dievkami: bohvie, 
ako bolo možné toľké časy pichať bez poruchy a bez 
revolúcie pred ostatnými. 

Tieto dve nové vtáčatá prišly do prostriedku siene 
bledé, s trasúcimi kolenami a umierajúc od strachu. 

- Pán doktor, čo budete s nami robiť? - spytovala sa 
prvá plačlivým hlasom. 

- Nič, len si sadnite. Maličkosť, prekonala to tu 
každá. 

- A je pravda, že nám vypustíte celú miechu? 

- Hej, aj celý mozog. Ani tak nestojí za mnoho. 
Sadnite si. 

Dievka skôr padla, než sadla si na stoličku. 

Zurian najodoval jej miesto pichnutia, nahmatal 
jamku medzi dvoma obratiami a bez váhania pichol 
ihlu do kanála chrbtovej kosti. Robil to mechanicky, s 
istotou stroja. 

Vtom sa dvere rozletely a hromovým vpádom vrútil 
sa do siene Jašo. Zurian pozrel bokom a videl, že je 
celkom bez seba. Tvár mal rudo-fialovú, oči vypuklé, 
črty zdivočelé. Rútil sa rovno k Zurianovi. Vidiac však, 
čo robí, pár krokov od neho sa zastavil. 

Zurianovi sa ruka zachvela. Hej, ten chlap prišiel 
pre neho. Vedel dobre, čo ho sem priviedlo, a vedomie 


vlastnej nešikovnej chyby, ktorá v očiach tohoto 
človeka vyrástla iste v neslýchaný prečin a urážku, 
toto vedomia ho pozbavilo sily. Ruky mu bezvládne 
klesly. Trasúcimi prstami skúsil ešte raz ihlu zaviesť 
ďalej, až do kanála miechového, ale nevládal. Tak sa 
namáhal asi minútu a nešlo to. Dievka už omdlievala, 
všetky ostatné v sále všimly si, Čo sa deje a boly 
vzrušené. Odznely výkriky: - Strašné, hrúza... 

Zurian obrátil hlavu k Jašovi. Chcel ho prosiť, aby 
sa vzdialil. Nemôže nič robiť, keď tak stojí nad ním. 
Vtom však už zaznel úsečný, brutálny hlas: 

- A to vy vždy tak robíte? 

Zurian nevládal vydať hlasu. Cítil nemožnosť 
situácie. Akoby pudom hnaný vytrhol ihlu a zahodil na 
zem. Vstal a s tackajúcim krokom v hrobovom tichu 
vyšiel zo siene. Cítil za sebou nenávistný pohľad Jašov. 

Na čerstvom vzduchu sa trochu spamätal. Jeho 
bezmocná skleslosť obracala sa v zúfalú zlobu. 

- Prečo to všetko? Prečo som musel začatú prácu 
hanobne prerušiť. Co som to vlastne spravil, že sa to 
muselo tak stať? Tak tú dievku utrápiť a pred celou 
sieňou stroskotať. Hej, prišiel sa mi odplatiť. Vmiešal 
som sa do jeho svätyne, nevoľky ho zahanbil pred 
primárom a teraz mi to vráti i s úrokmi. Ale, ako to, 
prečo to všetko, tie mrzké, neľudské komédie, S 
rastúcim rozčúlením vracal sa do siene. Predo dvermi 
začul strašlivý rev: 

- Hej, už som tu dávno nebol. Vypustil som vás z 
ruky. Už ma ani nepoznávate, čo? Ja vás naučím 
disciplíne. Ja vám dám protesty. Ja vám dokážem, že 
sú lekári aj iného spôsobu, než ten váš. 

Hej, je jasné. Jaso dokončuje na nich lumbálnu 
punkciu. Začul vzlyknutie utýranej dievky a nadávky 
Jašove. 


Fuj, ten tam robí hotové jatky. Prevráti tam hore 
nohami všetko. Ustraší, zdivočí celú spoločnosť, uštve 
sestry. To bude zajtra hlásení, udávaní primárovi. - 
Doktor Zurian je neschopný viesť oddelenie. Prichytil 
som ho pri nemožnom, neodbornom, biednom 
fušerskom výkone, ktorý sa mal nazvať lumbálnou 
punkciou. V mojej prítomnosti musel sa vzdať svojich 
úbohých pokusov, ktoré som musel dokončiť ja. Jeho 
nelekárske pokračovanie pobúrilo všetky ostatné 
pacientky až do nervového šoku. A tento chlap sa 
opováži pchať sa v mojej neprítomnosti na mužské 
oddelenie a vynachodiť tam pušný prach! 

V Zurianovi pri tomto pomyslení rozhorčenosť 
dostúpila vrcholu. Fuj, bedársky život, fuj, hnusné 
výplody zlomyseľnosťou zdeformovaných mozgov! 

Vyšiel si do malého laboratória, sadol si ku stolu a 
hlavu si nahol na ruku. 

Prásk do dverí: v okamžení vrazil ta Jašo. 

Zurian vyskočil. Stáli si tvárou v tvár. 

Nepovedali si ani slova. Len stáli tam: oči a tváre 
im hovorily dosť. 

Na druhý deň po vizite zavolal primár Zuriana do 
svojej pracovne. 

- Včera odpoludnia na oddelení stály sa isté 
neprístojnosti. Viete o nich? 

- Ano. 

- Malý byť znakom istej vašej nevôle, nechutí, či 
neschopnosti k ďalšej práci? 

- Sotva, pán primár. 

- Ste tedy ochotný a schopný ďalej samostatne 
pracovať? 

- Myslím, áno, pán primár. 

- No, tak tedy choďte. 


NENÁVISŤ 


Tento jesenný, mdlý večer bol plný pamiatky 
Medúzy. Zurian v svojom žiali chodil po uliciach ako 
omámený. Nepočul hrkot premávky, nevidel 
okoloidúcich, žiaľ mu vyplnil myseľ a nedal mu pokoja. 

Kráčal hore zámockými schodmi a pod hradom sa 
zastavil. Oprel sa o múr kamennej ohrady a díval sa 
dolu na rieku. 

- A čože si taký smutný, - ozval sa za ním hlas 
dievky ulice. 

Zurian sa ani neobzrel: - Som smutný a zdrtený do 
prachu, - odpovedal akoby pre seba. 

- A prečo? 

Zurian oprel si hlavu do dlane. 

- Vieš, dievča, bývavalo to neraz so mnou, že ma 
žena ľúbila. A ja som ju nemal rád. Vidiac však jej 
oddanosť, nevedel som ju odmietnuť. Dal som jej vždy 
niečo zo svojho milosrdenstva, čo ona mohla pokladať 
za lásku. Neraz som premáhal svoj odpor, neraz som 
znásilňoval svoju kyslú nechuť a pohladil ju, podíval sa 
na ňu láskyplne, potešoval ju, keď bola smutná. Nikdy 
som sa neoddal svojej nechutí a bezohladnej krutosti. 
Rozdával som almužnu, lebo som dúfal, že budem zato 
odmenený. Myslel som, že dobré činiť v láske patrí 
práve tak do všeľudskej solidarity, ako dať sa najesť 
hladnému a napiť smädnému. Ako to jemu dobre 
padne, tak dobre padlo by i mne, až by ma stihol 
podobný osud. 

Zmýlil som sa, dievča. V láske niet solidarity, 
milosrdenstva. Tu je krutosť nie hriechom. Rozdrúzgať 
srdce, nádeje, otráviť niekomu život, prosiaceho, 
zúfťalého odmietnuť, odsotiť, vysmiať sa mu do tvári, to 
je tu všetko dovolené. Hlúpy rozmar, náladovosť, klam 
a faloš. 


Tak to robili i so mnou. 

Bol som hlúpy, že som bol iný. 

Prosiacemu pohľadu mal som sa vysmiať, 
túžobnému zraku povedať: - Choď odtiaľto, smilná 
potvora, diablova dcéra, ja nie som prostriedkom, 
ukájateľom, tvojich nešľachetných pudov. 

Keď sa niekto kochal vo mne a chcel si mnou osladiť 
život, nemal som to chápať, ako tuhu zarmúteného po 
úteche, ale ako dotieravú bezočivosť vilnej obludy, 
ktorá si chce mnou štekliť svoje roztúžené smysly. 

A mal som ju odkopnúť s bezohľadnou iróniou, pýtať 
od nej vstupné i za to, že sa na mňa smela vôbec 
podívať, že som jej povedal dve-tri vľúdne slová. A 
nevyslúchnuť ju. Nechať ju v čertoch, ako nechali 
mňa. Razom, bez príprav, nešetrne. Vidíš, dievča, 
preto som smutný. 

Zmýlil som sa dievča. Myslel som si, že tu môže byť 
rovnocennosť, city za city, úprimnosť za úprimnosť. 

Zatiaľ je úprimnosť omyl a oddanosť hotové 
nešťastie. 

Odhodiť svoju krásnu samotu, svoju pyšnú 
neodvislosť, zdržanlivú hrdosť, zamilovať sa do ženy 
celou dušou. Celou svojou citlivou dušou, ktorá sa tak 
ťažko poddá, tak dlho váha, hľadá, ale ak sa raz 
vzdala, tak vzdala sa na milosť a nemilosť s 
bezpodmienečnou pokorou a krásnym pokáním. 

A teraz ti do tej tvojej pokory kopnú, tvoje pokánie 
vyhodia na smetisko. 

Poddáš sa, pokoríš sa bezcitnej, cynickej ženskej 
bytnôsti, ktorej je jedno, či drží na dlani kus tučného 
bravčového mäsa, ohryzanú kožku jablka, alebo dušu 
muža. - To prvé strávi, to druhé vyhodí oknom a to 
tretie za ním, ani nezbadajúc rozdielu, že to bola 
pyšná, revoltujúca, skrotená, citlivá duša intelektuála. 
- Zmýlil som sa, dievča. 


A vidíš, preto som smutný. 

Zurian sa obrátil. Už tam nikto nestál. Motýľ noci 
uletel. Akiste sa zľakol. 

Zurian išiel ďalej. Motal sa úzkymi, špinavými 
uličkami starého mesta pod hradom. Z neďalekej 
kasárne znel spev, z malých krčiem hulákame. Okolo 
neho chodily dievky. Oslovovaly ho, volaly, vykrikovaly 
na neho. Stiahol si klobúk do očú, aby ho nepoznaly. 
Mal z nich čudný dojem. Ajhľa, moje dievčatá na 
slobode. Tak zato sa my tam s nimi moríme, aby sa 
zasa potopily do toho mora špiny a kalu, z ktorého niet 
vyslobodenia. 

Videl známe tváre. I tá sľúbila, že si zájde domov, 
na vidiek a bude pracovať, a, hľa, čo ostalo z jej 
dobrých úmyslov! Hľa, tú Anicu odniesla od nás matka 
vyliečenú, plakaly obe, sľubovaly si nový život a je 
zasa tu. Ledva sa jej viem zbaviť, taká je dotieravá. 

V celej štvrti, v celej ulici sotva bolo domu, kde by 
neboly bývalý dievčatá. Rojily sa, ako z úľa. Opieraly 
sa o okná svojich izbičiek a tak volaly, vykrikovaly na 
okoloidúcich. 

Hľa, moje dievčatá na slobode. Bez dozoru, bez 
poriadku, bez disciplíny. Oddané pijatyke, strašnému, 
nemožnému životu. 

Díval sa na chlapcov, čo sa tam motali. Zastavovali 
sa s dievčatmi, stávali pod oknami a zmizli za 
bránami. 

A či tí nevedia, že sú to všetky nositeľky živých 
kultúr gonokokových a iných? Či je im to jedno? Či už 
v tomto dave ženských a mužských nastalo 
vyrovnanie? Majú to už všetci v takej či inej forme. Či 
je tu azda už všeobecná syfilizácia a gonoroizácia, 
ktorá z týchto metál ľudstva už urobila malichernú a 
celkom ľahostajne znášanú nádchu, alebo ešte ľahšiu 
chorobu? 


Díval sa do okien dievčat. Izbičky boly rafinovane, 
vkusne a vábivé vľúdne zariadené. Samé ozdôbky, 
obrázky, figúrky, koberečky, posteľ, diván, umývadlo, 
plyšové fotely. 

Bol už pozdný večer. Zastavil sa v temnej uličke. 
Okno bolo trochu vysoko, musel sa natiahnuť, 
aby.niečo videl. Okno zakrývala okrem toho i tenká, 
priehľadná ružová záclona. Namáhal zrak, aby niečo 
rTozoznal. 

V izbe bol neporiadok. Rozhádzané všetko. Pred 
posteľou pri stene stál chlap, obor surového, divého 
zovňajšku a oboma rukami držal k stene pritisnutú 
ženskú. Jednou obrovskou dlaňou držal jej obe ruky 
nad hlavou a druhou ju škrtil. Zena sa svíjala, ale on ju 
nepustil. Teraz sa jej podarilo trochu obrátiť a Zurian 
sa zadíval do jej obličaja. 

Dych sa mu zastavil. Krv prúdila mu k spánkom a 
búšila do mozgu. Zo zúfalých, zápasom znetvorených 
čít tej ženy, zpod rozcuchaných vlasov, nad 
obrovskou, škrtiacou dlaňou holomka dívala sa na 
neho Medúzina tvár, jej ustrašené, zúfalé oči. 

Zurian skamenel od hrôzy. Svaly mu vypovedaly 
službu. Zrak, ktorý najprv hltal ten obraz, sa mu skalil. 
Všetko sa mu zatmelo. Chytil sa oboma rukami steny, 
aby nespadol. 

Potom ho prepadol šialený strach. Ani nevedel, čo 
robí, len sa dal na útek. Bežal, rútil sa, kým len vládal. 
Pri kamennom múre sa zastavil. Ďalej už nemohol. 

Sadol si na zem a ťažko oddychoval. V hlave sa mu 
pomaly rozjasňovalo. Videl tedy Medúzu. V tej strašnej 
diere v takejto situácii. Jej zúfalý zrak díval sa 
nevedomky do jeho očú a jej tenké, Štíhle telo sa 
svíjalo pod škrtiacou rukou toho chlapa. 


- Ale je to možné, je to možné? Nie! - Odháňal si od 
seba myšlienku, ale tá sa odohnať nedala. Vracala sa 
neustále a vždy s väčšou pravdepodobnosťou. 

Tam mala byť moja Medúza. Ale prečo som tedy 
utiekol? Šialená tuha, spojená s bezmocnou zlosťou 
uchvátila ho pre svoju nepríčetnú zbabelosť. 

Och, neutiecť, neutiecť, ale zostať: privliecť si pred 
okno guľomet, tú ženu ztadiaľ vyrvať, potom pospájať 
pásy nábojov do dížky troch kilometrov, namieriť, 
spustiť závor, odklapnúť úderník, pritlačiť vzadu spúšť, 
držať na ňom palec neustále a strieľať, strieľať, chrliť 
za minútu päťstodvadsať projektilov do holomka, čoby 
sa roztrhal, rozmliaždil na franforce a strieľať ďalej, 
zničiť ten pekelný brloh, potom tie handry pozametať 
do hromady, nasypať do žiary oblúkovej elektrickej 
pece a pri tritisíc stupňoch Celsiových ich roztopiť, 
rozložiť na elektróny a vypustiť tú pliagu do svetového 
aetheru. 

Pästí Zaťal a cítil v sebe ďrtívu silu gigantov. 

Beda tomu, ak ho tam nájde! 

Rýchle zpäť, kým je nie neskoro. 

Rútil sa nazpäť ako bez rozumu, ale skoro zbadal, 
že beží bez cieľa, lebo nemal o smere tej ulice a domu 
ani tušenia. 

A takto uplynuly v trápnom, zúfalom hľadaní, v 
bezcieľnom sebamučení dve hodiny. 

Pobehal celú štvrť krížom-krážom bez výsledku. 
Nikde ani stopy po nej. 

Jeho obrazotvornosť, do krajnosti vydráždená, 
horúčkovité pracovala. Klial celému svetu vo svojej 
besnej bezmocnosti. 

- Biedny, všivavý svet, zakysnutý do svojej vlastnej 
hanobnej impotencie, kde každá pliaga potrvá 
storočia, kým vymizne. Och, kde je dravé, zdravé 
násilie, bič, bakuľa, korbáč, čo ťa naučí móresu? Co 


miesto hnilobného živorenia razom pozmení ti 
tvárnosť, tú ostudnú, tú degenerovanú, tú mftvolné 
ohyzdnú. Och, nežvatlať, nebľafať, netárať, nekázať, 
nefrfľať hluchým ušiam, nepoučovať, neevolucionovať, 
neopatrníčiť, nevzdychať, ale chytiť beštie za krk a 
triasť ich tak mocne, biť ich nagajkou na zadok tak 
dlho, kým by Brahmin neobjal Páriu, až by 
Mohamedán zožral slaninu, až sudca napľuje na 
trestný zákonník, bohatá, noblesná manželka, meniaca 
milencov, ako košeľu, podá ruku otrhanej, hladnej 
dievke na rohu ulice, ako mravne seberovnej, 
bruchatým, spokojným, pivovým vlastencom tak dlho 
strkať rypák do odpadkovej jamy hladujúcej, 
robotníckej periférie, až by uznali, že nemôže byť 
každý vlastencom, šéfom kancelárie, podnikov a 
obchodov sobrať dcéry, sestry a manželky a pred 
zrakom týchto hyen podrobiť ich dva týždne denne tej 
túre, čo tí otrokári sústavne vynucujú na svojich 
úbohých, hladných, poddaných, ženských 
zamestnancoch, všetky tie lživé, do neba revúce biedy 
a bezprávie vykorisťovaných zamlčujúce, zapredané, 
humbugárske, balamútiace plátky somlieť do jednej 
kaše a všetkých rafinovaných, predajných žoldnierov- 
redaktorov živiť, pchať len týmito pagáčmi, nečakať 
naivne a márne, kým zverské duše samy od seba 
skrotnú, nečakať na gavalierstvo vrodených lakomcov, 
nedobýjať sa do chlpatých síde láskou... 

Zurian bol vyvrátený zo seba, bol šialený. Rútil sa 
ulicami, nevidel, nepočul, líca mu horely, klobúk kdesi 
stratil, vlasy mu vietor rozcuchal. 

Sestry sa prežehnaly, keď ho videly takto vchádzať 
do nemocnice. 

A doma klesol do seba s vyčerpanou, dodrúzganou 
dušou, v ktorej zaplakala trasúca sa, bledá nádej: 

- azda predsa, predsa tam nebola ona. - 


SANSCULOTTE MILUJE 


Jediný tvor, s ktorým sa vše schádzal, bol kolega 
doktor Imro Gavora, ináče Sansculotte. Chlapisko 
hodne obmedzenej inteligencie, ale majúce v sebe veľa 
životnosti. Bol vždy veselý, vždy ružové naladený a 
vždy zaľúbený. 

Sansculottov život v letenskej nemocnici nebol 
závidenia hodný. Dal sa zadeliť na očné oddelenie a na 
tomto odbore medicínskej vedy úplne zakrpatel. O 
vnútornej medicíne nemal ani poňatia, lebo sa ňou 
nikdy prakticky nezaoberal, k mikroskopu nevedel ani 
siahnuť, laboratórne vyšetrovanie bolo mu španielskou 
dedinou. Ostal mu tedy jedine odbor, ktorý si zvolil: 
očné lekárstvo. S patričnou pilnosťou, záujmom a 
nadanosťou mohol sa vzdelať a vycvičiť aspoň tu, v 
tejto peknej, čistej a salónnej vede. Lenže táto veda 
mu bola hrozne vzdialená práve preto, lebo je salónna 
a čistá. Sansculotte a salón? Smiešne! Sansculotte a 
čistota? Ani reči! Ešte tak do pitevne, na mäsiarsku, 
nečistú robotu, azda do vodoliečby na masáž by sa bol 
Sansculotte hodil, len nie do čistoty i jemnosti. Ani mu 
na oddelení nič do ruky nedávali. Konal vždy len 
mechanickú robotu papagája. Určovať krátko- alebo 
ďalekozrakým okuliare, písať chorobopisy, dbať o 
chorých, aby si neuškodili, preväzovať a tu i tam 
vypisovať vysvedčenia a listy, nakoľko to jeho 
nemožný, primitívny rukopis dovoľoval. Operácia 
šedého zákalu, vypaľovanie plazivého vredu rohovky či 
iné pekné a jemné výkony operatívne, vyžadujúce istej 
ruky a báječnej precíznosti, boly pre Sansculotta 
neprístupné. Smel sa na ne dívať a toto ho zasa skoro 
omrzelo. Vše v ňom vzplanula tuha, mučila ho 


nemožnosť situácie, byť očným lekárom a predsa 
nebyť, prosil o prácu vyššiu, ale stroskotal hneď v 
počiatku. Hrubé zdravie tohoto  chlapčiska, 
nemotorné, pobehajské vystupovanie, ignorovanie 
najprimitívnejších pravidiel čistoty, ktorú mu nijakým 
spôsobom nemohli vtleť do hlavy, boly tak do očú 
bijúce, že mu primár alebo starší sekundári po chvíľke 
vyrvali nástroj z ruky a úplne znechutení poslali ho 
zemiaky okopávať, alebo v najlepšom prípade 
preväzovať. 

. Takto za krátky čas vypadol z medicíny úplne. 
Comu sa kedysi na skúšky naučil, to už dávno zabudol 
a čomu sa naučil na očnom oddelení, to bolo 
polovičaté, povrchné a na odborníka nedostatočné. Co 
ho udržovalo predsa, že ho už dávno nevyrútili? 

Jeho prirodzená veselosť, plazivá úslužnosť a najmä 
jeho smiech. Držal službu za všetkých kolegov očného 
oddelenia. Pobehal im všetko. Pred primárom sa 
klaňal až po zem. 

Tento hrozný človek, primár, tlstý a hrubý tyran 
oddelenia, mal ho rád. Nie akousi pravou, 
hladkajúcou, ale negatívnou láskou. Mal na kom 
vylievať svoju zlosť, mal komu nadať pred pacientmi 
ako psovi, mal koho vyhodiť zo siene, keď ho medzi 
operáciou nazlostili. Sansculotte to všetko znášal s 
pokorou a poníženosťou mučeníka. Zdravú kôru jeho 
duše nadávky a surovosť primára nemohly porušiť a 
ten bol rád, že mal hromosvod, lebo vedel, že jeho 
sekatúry by nik neznášal. 

Po veľmi krutých scénach, keď oddelenie sa len tak 
triaslo tyranovým revom a všetkých sa chytal nervový 
šok, keď Sansculotta vybraným spôsobom ztýral, 
prehnal a vyhodil z oddelenia, zavolal si ho k sebe. 

- Dnes ste dobre asistovali, spokojný som s vami, - 
bručal mu svojím medvedím hlasom. - Tu máte, - a 


vstrčil mu do vrecka dvadsaťkorunku. Takto 
prichádzal Sansculotte kedy-tedy i k vedľajšiemu 
zárobku, čo mu však nik nezávidel, lebo platil zato 
svojou ľudskou dôstojnosťou. Preto bol na oddelení 
nepostrádateľný pre primára a i pre kolegov, ktorí v 
ňom mali odvodný kanál žlče bruchatého tyrana. 

Pritom Sansculotte nestrácal úfnosť a humor. Videl 
sa stále na vrchole medicínskej slávy a hodiny vedel 
vykladať o svojich najnovších pokrokoch vedeckých, 
ktoré ostatní počúvali s úsmevom útrpnosti, lebo 
dobre vedel, že sú to primitívne výplody 
Sansculottovej jalovej fantázie. 

Sansculottov smiech. Kapitola sama o sebe. Mal 
zastrený, kapúnsky hlas. Keď po prestávke prehovoril, 
každý z prítomných odkašlal, lebo mal dojem, akoby si 
mal brúsiť vlastné zahlienené hlasivky. A keď sa 
zarehotal? Ten hrubý, neskrotný rehot najprv zarazil a 
urazil, trápne pobúril. Neustával však, ba vzrastal 
vždy bujnejšie, primitívnejšie a hlúpejšie. - Sprostosť, 
- usmiali sa ľudia, - ako sa môže niekto tak hrozne 
hlúpo smiať? A už sa museli smiať spolu, s pocitom 
zlosti, ale vždy viacej a viacej. Potom pocit prešiel do 
ospravedlnenia, veď je to hlúposť, smejem sa nad 
hlúposťou, nad ohromnou veľkou hlúposťou 
Sansculottovou, že sa vie takto neodôvodnene rehotať. 
A škerila sa, bľafala, Štekala s ním celá spoločnosť, 
boky bolely, slzy tiekly, tváre sa smršťovaly ku 
kfčovitému úškľabku, ale nebola možnosť vytrhnúť sa, 
zaraziť, lebo hysterickou mocou strhoval ich so sebou 
divý, kanibalský rehot Sansculotta. 

Ľudia sa najprv zlostili, cítili, že sú znásilnení, že sa 
váľajú pod stolom v kýčoch smiechu proti vlastnej vôli, 
potom však kapitulovali, uznali si, že sú bezbranní a 
aby si tento zjav odôvodnili aspoň čiastočne, 
vyhlasovali Sansculotta za hrozne komického, 


groteskného huncúta, Augusta, a nemohol až takú 
hlúposť vybľafnúť, v ktorej by neboli našli zárodok 
neodolateľného, primitívneho humoru. A rehotali sa, 
sťa gorila na kolotoči. 

Zurian a Sansculotte boli kedysi dobrí priatelia. 
Spolu vlastenčili a hulákali v spolkovom živote, spasili 
študentstvo, zachraňovali vlasť a boli oficiálnou 
nádejou národa. 

Spolu chodili i na prednášky fakulty a to i s 
Eugenkom. Tí traja celý deň sa rehotali. O Eugenkovi, 
aký bol vážny, nikto by nebol predpokladal, s akým 
humorom vie hovoriť. Len tak kdesi-čosi poznamenal, 
ale to pôsobilo tak kontrastne, že sa poslucháči mohli 
urehotať. 

Sansculottov humor bol iný: pôsobil svojou 
primitívnosťou a prednesom. Ľudia sa viacej rehotali 
jemu samému, než jeho vtipom. 

Profesor bakteriologie vykladá, ako sa dokáže bacil 
tuberkulózy v stolici. - Pacienta musíme pripraviť, - 
vraví za všeobecnej pozornosti poslucháčov, - aspoň 
týždeň nesmie jesť mäsa, nesmie jesť mliečnych 
produktov, ani masla, aby sa z tých jedál nepriplietol 
nejaký podobný mikrób do črevného obsahu a 
nepôsobil omyl. Ba nesmie ani vlastné chrchle hltať. 

- A cudzie? - zaznie posluchárňou Sansculottova 
naivná otázka. 

Všeobecný rehot. Profesor však rozumie žartu a 
vážne odvetí: 

- No vám a vašim pacientom výnimočne dovolím aj 
cudzie chrchle hltať. 

Na chémii zúfale pribehne Sansculotte k 
Eugenkovi. Drží v ruke skúmavku B akousi špinavou, 
hnedozelenou šťavou a ponosuje sa: - Pozri, Eugen, 
mangánová slučenina so sírovodíkom má dávať 
srazeninu peknej, pleťovej farby. Tak je to aj v knihe, 


ružovej, pleťovej farby, a pozri, aká to hnusota mi 
vyšla. 

Eugen sa díva, díva, hlavou si pokyvuje: - No veď 
pleťová, ako pleťová. Ty by si vždy chcel farbu nejakej 
peknej, ružovej, osemnásťročnej krásavice. Teraz ti 
vyšla pleťová farba takej staršej vyslúžilej dievky z 
ulice. Nuž, len sa uskromni, Sansculotte. 

Na súdnej pitve leží obesenec so zatiahnutým 
povrazom na krku. Povraz si pripravil sám z 
pletených, silných motúzov, a aby viac vydržal, 
nasmolil si ho. 

- Po prednáške všetci poslucháči odrezali kúštik. 
Povraz lepil sa smolou, nevedeli, kam si ho uložiť. 
Sansculotte starostlivé kýva hlavou. Povraz obesenca 
má priniesť šťastie, ale čože s tou smolou? Budeme 
mať aj šťastie aj smolu? 

- Je to veľmi jednoduché, - radí mu Eugenko. 

- Šťastie a smola sa navzájom vyrovnávajú, 
paralyzujú. Nebudeme mať tedy ani to, ani ono, iba ak 
nejakú tú paralýzu. 

Sansculottov rehot bol pravým dobrodením na 
prednáškach profesora chémie. Tento starý pán 
náramne si potrpel nato, aby sa jeho vtipom celá 
posluchárňa rehotala. Tie jeho vtipy však boly práve 
také, ako jeho chemické slúčeniny. Podľa základného 
zákona chémie slučovaly sa i vznikaly vždy a večne v 
tých istých nezmeniteľných proporciách. Každá 
prednáška, každá hodina mala svoju presne určenú 
porciu vtipov, ktoré ošúchaly už nesčetné generácie, 
ktoré však starý podával vždy, ako neodolateľné, 
skvelé svoje vynálezy. Každému už bolo nad nimi do 
plaču: - Cukor vyrábajú, pánovia, z rezňov repových a 
- nie z viedenských. 

- He-he-he-ha-ha-ha, - zaznel výbuch 
Sansculottovho zverského rehotu, poslucháči museli 


štekať s ním, situácia bola zachránená. Starý spokojne 
sa škľabil, a trel si ruky od radosti nad efektom. 

- Sviečky sa vyrábajú z nižších kyslín mastných a z 
parafínu a nie zo sviečkovej na smetane, pánovia. 

- He-he-he-hô-hô-hô-hu-hu-hu, - rafal Sansculotte, - 
bravo, ohromné, kolosálne, repetovať, - reval, nohami 
dupotal a ostatní rafali spolu, slzy roniac pritom od 
bezmocnej utrápenosti. 

Takýmito vtipmi trápil svoch poslucháčov tento 
vyplznutý, starý kocúr s hodiny na hodinu a tu bola 
prítomnosť Sansculottova a jeho rehot záchranou, 
spasením, ktoré sa osvedčovalo i na skúškach u 
Starého, nalaďujúc ho vždy na dobré rozmary. 

Takýto bol Sansculotte vždy, už za čias 
študentských. So Zurianom mali za sebou kus peknej 
spolupráce. On so svojou prakticnosťou a 
životaschopnosťou bol dobrým vykonávateľom 
Zurianových myšlienok. Múdreho slova Imro málo 
povedal, ale bol vďačnou pôdou a dosť vnímavým na 
pokyny zvonku. V tých časoch Zurian držal jeho 
vrodenú skúposť a ľahostajnosť k osudu druhého na 
uzde. V študentských časoch strhoval ho so sebou k 
spoločnej práci v záujme celku. 

Neskoršie však striasol so seba Zurianov vplyv a 
osamostatnil sa. Uplne sa oddal svojmu vrodenému 
sebectvu. Dopomohla mu k tomu jeho láska. 

Bola to akási veľmi múdra žena, o pár rokov staršia 
než Imro, typ inteligentky-múdrlantky. Vtipná a 
rozhodne duchaplná, živá, praktická a krajne hrabivá. 
Jej esprit však vždy niesol na sebe stopy akejsi 
ženskej, mňaukavej, mazľavej, nepevnej, nechutnej, 
polosladkej, poloslanej rozmliazganosti. Jej článočky, 
ktoré do novín písavala a ktoré Sansculotte Zurianovi 
nadšene ukazoval, chutnaly ako nedovarená fazuľová 
polievočka. 


Písavala pamäti o svojej nebohej materi. Bolo to 
sladušké, detinskou láskou kypiace ustaľovanie 
skutkov, aká bola nebohá dobrou gazdinou, ako dbala 
na poriadok, bola sporivá, zúfala, keď jej sliepky niesly 
vajcia do cudzieho kúrnika. Zlobila ju nezbednosť a 
krik cudzích detí a najradšej si vždy poobede 
podriemkala. V prítomnosti driemala už svoj večný 
sen, iba každú sobotu sa obrátila v hrobe, lebo vtedy 
prinášalo Ceské Slovo pamäti jej dcéry. Nežila už, 
nemohla ju praštiť cez prsty a tak učená dcérka 
beztrestne obracala mfýtvych v hrobe a v živých 
žalúdok. Bola však veľmi pilná, veľa čítavala, zaujímala 
sa o všetko a obchodovala so všetkým možným. Bola 
členom  päťatridsiatich výborov, predsedníčkou 
sociálnych pečlivostí, spolku pre varenie plynom v 
domácnosti a pre postavenie nocľahárne túlavým, 
pouličným psíkom bez domova. 

Ako sa tí dvaja dostali dohromady, tomu ťažko 
porozumieť. Asi sa zapáčil tento zdravý, silný 
mládenec tomuto múdremu, starnúcemu dievčaťu. 
Bola kyslá ako ugorky v octe, bola rada, že našla 
takého správneho chlapca, a tomu zas všetka česť, že 
mal v sebe toľko zakrnelej náklonnosti k rozumu a k 
duchu, že miesto buclatej Mariše vyvolil si toto 
nepekné, premúdre dievča. 

Tak žili spolu, ako dvaja chrčkovia v svojej 
podzemnej diere. Ona mu dávala rozum do boja života. 
Bez jej rady bol tento mamľas úplne bezmocný. Tvorili 
si spolu ohavný, nechutný, malý sväz proti celému 
svetu. Ukazovali ľuďom len svoje tfne ako jež, vždy 
hotový pichať a hrýzť okoloidúceho. Vzor ideálneho 
manželstva. 

Keď sa im zdal byť niekto užitočným, obklopili ho 
na jej pokyn a lepili sa na neho, skoro ho udúšajúc 
sladkými, ale, pravda, veľa nekoštujúcimi príznakmi 


svojho priateľstva. Na ostatných vrčali a štekali, ako 
chamtivý buldog nad svojím koštiaľom. 

Je to vzor väčšiny manželstvá, preto Zurian vždy s 
bolestným pocitom kvitoval, keď sa dobrý priateľ, 
alebo cenný verejný pracovník oženil, lebo bol pre 
ostatný svet stratený. 

V prípade Sansculotta - s ktorým bývalý srdečný 
pomer so Zurianom od jej príchodu len živoril a 
umieral - dievča svojím obchodujúcim talentom pekne 
zarábalo a preto jej nebolo náhle, aby si ju Sansculotte 
vzal. I tu bola len praktická, ako všade. I tam, že 
Sansculottovi nedovolila, aby ju mal rád. O tom, 
pravda, nevedela, že ten ju podvádza na každom kroku 
s kadejakou slúžkou. Azda to i tušila a len mlčky 
schválila, lebo to bolo faktorom, podporujúcim jej 
obchodné kalkulácie, ktorým všetko, i svoju lásku 
podriadila. 

Sansculotte, chlapisko bez studu a charakteru, 
Zurianovi vždy o všetkom presne referoval. Hoci ho to 
otravovalo, i proti svojmu protestu musel byť vždy 
informovaný, ktorá slúžka kde sa poddala prevahe 
osobného kúzla Sansculottovho. 

- A máš ju naozaj rád? A môžeš ju takto klamať? 
Spolčiť sa s kadejakou fľandrou, že sa ma potom vždy 
nastrašený musíš spytovať, čo a ako, keby sa ti niečo 
prichytilo? 

- Ona pracuje, obchoduje, musím ju šetriť. 
Nesmiem jej rušiť pokoj a prípadne ju priviesť do 
strašnej situácie následkov. 

- Tak potom aká je to láska? 

- Ona to tak chce. Ja ju mám rád. Ona je mojím 
rozumom. Bez nej som nemožný. Až budem mať riadne 
živobytie, potom si ju vezmem. Dotiaľ len nech 
gazduje. Odo mňa však nik nemôže žiadať, aby som 


bol zdržanlivý. Však ona o tom nevie a je všetko v 
poriadku. 

- No, dobre, veď ja súhlasím. 

Raz večer však Zurian nesúhlasil. 

Už ho to akosi dopálilo. 

Sansculotte bol obyčajne vždy bez peňazí. Z Vršovíc 
do Strešovíc išiel vždy pešo, lebo nemal korunu 
dvadsať na tramway. V kaviarni objednal fľašu 
sódovky, lebo bola o osemdesiat halierov lacnejšia, 
ako čierna káva. O čokoláde a bonbónoch vedel len 
toľko, že sú akési fajnové, pánske, prepychové 
lahôdky. Cigaretu fajčil na štyri razy. Špačky zapaľoval 
znova a znova. A pri tom bol vždy veselý. Bol typom 
čínskeho kuliho, odchovanca študentských internátov, 
zvyklého na kasárenský život, vždy bez groši. Odtiaľ 
jeho meno: Sansculotte. 

Neraz prišlo Zurianovi na um, že sa ho spýta, keď 
sa už tak náramne milujete, keď už budete svoji a keď 
ona robí také veľké tisícové, znamenité obchody, 
prečo trpí, aby si ako lekár chodil v starých handrách, 
s deravým klobúkom, pešky, bez groša? Prečo ťa 
nepodporuje, keď sám nemáš, a keď i tak bude všetko 
onedlho vaším spoločným majetkom? Neverím, že by 
sa vec minula na tvojom rýdzom, rímskom charaktere, 
radšej azda na jej neľudskom lakomstve. Posledná 
slúžka nenechá svojho vojaka o hlade, nuž a ty tak? 

Zurian sa však vždy zdržal miešať sa do vecí, do 
ktorých mu nič nebolo a ktoré mu odhaľovaly len 
Sansculottovu nesmiernu klebetnosť a babskú 
necharakternosť. 

Raz večer však sa už zdržať nemohol. 

V malom laboratóriu sedel pohrúžený do 
spomienok, keď naraz vrazí k nemu Sansculotte a 
silou mocou zve ho do kaviarne. 


- Veď vieš, že nikam nechodím. Co by som tam 
hľadal? 

- Nie, musíš so mnou. Tak sa teším, že to musíme 
spolu osláviť. 

- Comu sa tak tešíš? 

- Pozornosti mojej malej. Vieš, v poslednom týždni 
stál som už naozaj biedne. A teraz dva dni som už 
skoro nič nejedol. Bol som veľmi bledý a smutný a 
moja malá akiste musela niečo zbadať, lebo sa ma 
spytovala, či nemám hlad a či mi azda groše chýbajú. 
A keď som sa od nej rozlúčil, vonku na ulici siahnem si 
do vrecka a nájdem, hľa, toto. - A ukazoval mu 
ošúchanú desaťkorunu. 

Zurian neveril svojim očiam. 

- Koľko ti vstrčila do vrecka? 

- Desať korún. Preto nič sa neboj, dnes ja platím. 
Ešte i na šachy nám postačí. No, nie je to pekné od 
nej? No, nie je zlatá a pozorná? 

Zurian díval sa na neho, či to myslí vážne. Hej, 
Sansculottova tvár horela šťastím. Bol celkom 
nadšený. 

Vidiac tú jeho prasačiu radosť, Zuriana uchvátila 
zlosť. 

- Ty, pôjdem s tebou. Ale niečo ti poviem. 

Zašli si do „Illusie“, kde ich hudba nerušila. Sadli 
si. Sansculotte gavaliersky objednal čiernu kávu a 
potom džugol Karla do boka. - Ty, Karol, obráť sa do 
zadu a podívaj sa na tú krásavicu, čo tam sama sedí. 
Počkaj, až zdvihne hlavu, večeria, zaoberá sa práve 
nejakou klbásou. Ahá, už dopapkala. No, vidíš ju, však 
je zlatá. Juj, ale sa mi páči a sedí tam sama. Počkaj, 
hneď ju privediem k nášmu stolu. 

- Imro, neblázni, ostaň, - zdržoval ho Zurian, ale 
Sansculotte už vstal a už si aj prisadol. 

Hm, khm... začal. 


Dievča sa podívalo na neho. 

- Ech, - začal Sansculotte, - čo sa na mňa tak 
udivene dívate? Či si azda nesmiem sadnúť k vášmu 
stolu? Tak pozeráte na mňa zboku a shora, ani kura na 
sopeľ. 

- Pane, dovoľte... 

- No, čo, - čo sa mračíte na mňa, ako keby som vám 
bol otca zabil? Keby som vás bol poznal kdesi na bale, 
ako úplne cudzí, nič by ste neboli namietali. A tu v 
kaviarni škaredíte a otriasate sa, ani kocúr, keď padne 
na pomyje. Ani moja mať nevidela dačo takého! 

Dievča vstalo a odišlo od stolu a Sansculotte vrátil 
sa k Zurianovi. - Ufňukaná osoba, nemám rád takéto 
okúňové mačky: človek ide na ňu vľúdne a galantne a 
ona takto. 

- Kamarát, ty si sa naučil galantnosti na 
kopaniciach. Tu v Prahe s takouto írečitou 
kvetomluvou ďaleko nezajdeš. Česi nerozumejú 
šťavnatým, dobromyseľným výrazom a myslia si, že 
nadávaš, hoc ty len dvoríš. 

- No, dobre, Karol. Ty si mi však chcel niečo 
povedať, myslím, v súvislosti s mojou malou a jej 
dnešnou pozornosťou. 

- Hej, poviem ti. Viem, že rád počúvaš. A tvoja 
radosť nad pozornosťou tvojej malej vyvolala vo mne 
dnes večer množstvo spomienok. 

Zurian nahnul si hlavu do dlaní. Spomínal si na 
Medúzu. Zmizla kaviareň, zmizli ľudia, myseľ jeho sa 
vyplnila jej obrazom, myslel na ňu. Na tú divnú, 
rozháranú, ztýranú mačku. Videl jej bledú tvár, jej 
planúce oči, v ktorých horela nekonečná láska, 
oddanosť a odveké utrpenie milujúcej ženy. V ušiach 
mu znel jej zvláštny, tlmený, váhavý hlas, hlas, ktorý v 
disharmónii chrochtania nenásytnosti, pažravosti, v 
bľačaní, v chamtivom meekaní žalúdkových a 


pôžitkárskych túžob samíc tohoto sveta znel, ako 
nepravdepodobný odkaz astrálnych bytností. Tie oči, 
ten hlas sem nepatrily, za nimi bolo cítiť zákon 
pominutia. Ten, kto takým hlasom hovorí, nemá nohy 
do blata tejto zemegule, nemá chápadiel pre urvanie 
koristi a pchanie do stravujúceho traktu. Ten nemá tu 
čo hľadať. 

- Hej, Sansculotte, žena, na ktorú ja myslím, nemá 
tu čo hľadať. Tá sa narodila na utrpenie, na utrpenie 
vďačne prijaté. Mám na ume živý príklad, Sansculotte, 
keď tvrdím, že sú na svete také ženy, pre ktoré 
nebezpečenstvo, umučenie a zotročenie nie je zlom, 
ba je to ich vytúženou, nevyhnutnou životnou cestou. 
Hej, sú také divné ženy a pre nich dobré žrádielko, 
blahobyt, peniažky, lacná novinárska sláva, 
kšeftovanie pri dobrom úžitku, vkladné knižky, 
bezstarostná budúcnosť, desaťcentimetrová vrstva 
sadlová okolo pása, vlivné styky a fajnové konjunktúry, 
Imriško, nemajú nijakého významu. A nechcú byť 
šetrené a je pre nich slasť a hračkou umrieť pre 
milého, umrieť pre chvíľku, pre nadzemský moment, 
ktorý sa im vyrovná živoreniu dvadsiatich rokov. Tým 
vypaseným tučniakom, čo s vytreštenými očami fučia 
od nasýtenosti a blahobytu, je to všetko strašné a 
nepochopiteľné a jednako títo ľudia sú soľou života, 
nositeľmi krajšej budúcnosti, zelenou oázou v 
hnilobnej púšti lakomstva a hrabivosti. TÍ, čo životom 
opovrhujú, čo vedia žiť a mrieť pre niekoho, sú 
jediným stlpom, na ktorý sa kráľovstvo božie v tomto 
hnusnom močiari potkanieho plemena opiera, a sú pre 
slušných a dobrých jediným dôvodom nezabiť sa, ale 
napľuť na to svinstvo, čo sa tu okolo robí, a žiť ďalej so 
sladkou, bledou nádejou, že azda príde raz predsa len 
vek zlatý. Oni sú jediným dôvodom, že tú Sodomu 
nesmetie ohnivý dážď, lebo Hospodin uzrie tu tých 


niekoľkých spravodlivých, ktorých dobrotivosť vyváži 
zhovädilosť tých ostatných. 

Nie, žena, ktorú ja teraz vidím, nebola zotročená. 
Kráčala cestou nevysloviteľného šťastia, lenže to 
šťastie nikdy nepochopia potkani, zvyklí na pôžitky 
brušká. 

Sansculotte zbledol, pery sa mu triasly, ale 
opanoval sa. 

- Láska takejto ženy nemá nič spoločného s láskou 
„spravodlivých“. Je to len akýsi chorobný duševný 
stav, ktorého popudom je sexuálnosť, a visí s 
chorobnou sugesciou na tom jedinom samcovi. Čože 
má táto pohlavná odvislosť spoločného s láskou tých 
stlpov kráľovstva nebeského, všetko objímajúcou? 

- Nič, Imro, -- odvetil Zurian, - ale ešte vždy viac, 
ako láska istej „malej“ ani nie k ostatným cudzím 
ľuďom, ale k svojmu milému. Ten kuli dva dni nejedol, 
chodí ako trhan, ošúchaný, stále bez groša, s ružovou 
hlúposťou v hlave, - nuž ona v svojej „milej a zlatej 
pozornosti“ vstrčí mu do vrecka ošúchanú 
desaťkorunku. 

Sansculotte-kuli sa neurazil. Tento pojem on nemal 
v svojom slovníku. Len mlčal. Na celej cestd domov 
sotva prehovorili. Ich pomer od toho večera úplne 
vychladol. Sansculotte sa nijako nezmenil, šetril svoju 
malú i naďalej a toto šetrenie bolo vlastne potom už 
jediným pojítkom medzi ním a Zurianom. Po svojich 
nekalých dobrodružstvách neraz pribehol k Zurianovi 
a žiadal na ňom profylaktické zákroky, aby zabránil 
prípadným následkom svojich nehygienických a málo 
spoľahlivých pomerov. Dobrý duch gaunerov prial mu, 
lebo skákal s tretieho poschodia a ani sa len neskaličil. 
Nie, Sansculottovi sa nikdy nič nestalo. 


V POCHYBNOSTIACH 


Takto nažíval doktor Zurian v opojení práce. Oddal 
sa jej plnou dušou. Pracoval od rána do večera s 
nákazlivým materiálom, kúpal sa v hnise, krvi, 
sekréte, extréte, kale, zármutku a žiali svojich 
chorých. Zabudol sa smiať, neznal už veselosti, 
radosti, ani žravého bôľu. Do mesta nechodil celé 
mesiace, hudby nepočul, divadla, maľby, sochy 
nevidel, románu, básne neprečítal. Všetky jeho city sa 
sústredily v mučivej tuhe, len ďalej, ďalej, ďalej, len 
vnikať do ríše záhad, ktoré ho obklopujú, vpliesť sa do 
diela Stvoriteľa a korigovať jeho omyly. Hej, je tu teraz 
medzi dievkami, sú tu zverské, neľudské bytnosti, pre 
ktoré nemá len slova opovrženia a komisného výkriku 
zlosti a rozkazu. Je to však prechodný stav. Večne 
medzi nimi nebude. Z tohoto kalu, v ktorom sa tu 
priamo kúpe, z tej nenávistnej, nízkej atmosféry 
vyrastá nádherná ruža jeho veľkej lásky k lepšej časti, 
naozaj trpiacej časti ľudstva. 

Celé noci presedel nad primárovou knižnicou a nad 
mikroskopom. A čím ďalej, tým viacej otváral sa mu 
svet nový, svet zázračný: Atómy Boha. Tie drobné, 
neviditeľné bytnosti, v ktorých však tam žije iskierka 
Jeho nesmrteľnej podstaty, iskierka večnosti, nikdy 
nehynúceho života. 

Je pero schopné opísať tie chvíle nadzemskej, 
triumfujúcej opojenosti, ktoré ho uchvátily pri pohlade 
do zamatového čierneho poľa mikroskopu? Uprostred 
tam je Ona, tu je vidieť jasne. Žije, ohýba sa ako 
chvejúca sa struna, vrtí sa okolo svojej osi, mrská 
sebou ako bič, derie sa ku predu ako vrták, hej, žije, je 
to živý tvor, ona, tá strašlivá, tá obávaná: Spirochaeta 
pallida. Tu ju má pred sebou, svieti v tej zamatovanej 
čiernej noci ako biela špirála, je plná chtivosti života, 


je zúrivá a priebojná, hľadá si pôdu, ale nemá jej a pod 
ostrou žiarou malej oblúkovej lampy na sklíčku 
podložnom v roztoku kuchynskej soli pomaly, 
pomaličky odumiera. 

Mučivá tuha, viac a viac vedieť, trápila ho a zdržala 
po toľkých nociach pred mikroskopom. 

Nič ho nevedelo vyrušiť, čo bolo vonku, mesto, 
hluk, cenganie elektrík, divá honba hladných červíkov, 
mrzká ich snaha udržovať svoje biedne, zbytočné 
plemä, to všetko sa mu zdalo smiešnym a nemožným. 
Tu je pravý cieľ života: zmierňovať bolesť, rozptyľovať 
smútok, liečiť, ozdravovať, bojovať proti naštvaným 
Atómom Boha. 

Miloval svoje povolanie, so dňa na deň sa v ňom 
cítil mocnejším a vedel, že bude dobrým lekárom. 
Túžil po príležitosti, oddať sa svojmu programu, práci 
lásky a porozumenia v prospech nešťastných, ktorí to 
naozaj zasluhujú, ktorí ho vyhľadajú z núdze, so slzami 
bolesti i nádeje v očiach, ktorých netreba k lekárovi 
privážať zeleným automobilom policie. 

Vše ho zabolelo srdce. Jarný vánok priniesol mu do 
pracovne zo záhrady nemocnice vôňu orgovánu. A tu 
nad biedou týchto tvorov, nad nariekaním svedených 
slúžiek, zle pochodených cudzoložníc, nad pochybnou 
i zrejmou nákazou tejto hávedi, nad týmito špinavými 
tragédiami, tam žiarila na obzore jeho pamiatky jasná 
hviezda jeho prvej a poslednej lásky, nedotknutý čistý 
obraz jeho stratenej Medúzy. Jej náhly príchod do jeho 
života a náhle zmiznutie. 

Iný sa zatým otrávi, zastrelí, alebo oddá sa pitiu, 
alebo morfiu. Doktor Zurian sa utopil do práce. 

Nevedel na Nu zabudnúť. Pri počutí toľkých 
nízkostí radostne ozývalo sa mu v duši: ako vysoko 
stála nad týmto. Stupeň krásy a dokonalosti meral 
podľa približovania k jej pamiatke. 


Medzitým ho navštívila Lojzka. S radosťou prijal od 
nej zprávu, že tá žena, ktorú vtedy večer cez okno 
zazrel, nebola Medúza. Bola to dievka, ktorú Lojzka 
znala. K Zurianovej radosti však sa zaraz pripojil žiaľ: 
kdeže je tedy, kde ju hľadať? Ba Či žije ešte? 

Blížilo sa výročie dňa, keď ju naposledy videl. 
Zurian váhal, či má pred Lojzkou o Medúze hovoriť. 
Lojzka by ho iste potešovala, snažila by sa mu obraz 
Medúzin zastierať, znehodnotiť. Nie, radšej nie. Ten 
obraz musí žiariť čistotou, toho sa nik nesmie dotknúť. 

Hovoril Lojzke o svojich pochybnostiach. 

Pri všetkej svojej radosti z práce vyrastaly mu v 
duchu pochybnosti. Akási nespokojnosť. - Nie je to tak 
dobre, nie je ten boj proti atómom zbojníkom taký, aký 
by mal byť. Zurian už neraz mal v úmysle poshovárať 
sa o tom s primárom, ale vždy ho zdržal nenávistný 
pohľad Jašov, z ktorého vrčal pes, žiarlivý buldog nad 
koštiaľom. 

Gonokok, spirochaeta pallida a bacil mäkkého 
vredu sú krutou pliagou ľudstva. Co nemá ani jedno 
zviera, to má človek. Strojovité, periodické, prosté 
milovanie zvierat je čisté: láska človeka je znetvorená, 
zohyzdená. 

Doktor Zurian, v ten čas už dobrý znateľ všetkých 
figľov venerologie, ktoré len jestvovaly, pri všetkej 
svojej skúsenosti a dobrej, vždy úspešnej metóde 
pracovnej, cítil sa viazaným a bezmocným. 

- Nie je to tak dobre, nepáči sa mi to. 

Geniálny Ehrlich húževnatou prácou a Bohom 
danou obrovskou, inšpiratívnou  vynaliezavosťou 
skrotil hrozného, obávaného, zbojníka: spirochaetu 
pallidu, pôvodcu syfilidy. Jeho vynález, preparát 606, 
či dnes už prispôsobený a zlepšený „Salvarsan“, je 
väčším darom pre ľudstvo, než si tá úbohá, bláznivá, 
červičia cháska vôbec zasluhuje. A Ehrlichovo meno 


márne hľadáš v dejinách. Tam je miesto len pre 
Napoleonov a podobných „velikánov“. 

Pri dnešnom výbornom liečení lues upadá, kým 
gonorea drží sa a šíri v miere neslýchanej. 

V bezsenných nociach tisíc ráz ustaľoval si Zurian: - 
Bedári sme, komedianti, fušeri a pochábľovia. S 
chorobou, ktorá je v začiatkoch vždy miestna a zdržuje 
sa len v prednej rúre močovej, hrať si týždne a týždne. 
Zobrácky, úboho pchať si do tohoto krátkeho, malého 
územia celé hektolitre liekov a čakať so zbožnou 
nádejou, kedy sa mu zachce ustúpiť. Mávať vždy len 
sladkú úfnosť, azda sa zapálenie nerozšíri do zadu, 
nezachváti mechúr a prívesné orgány pohlavné. Ak sa 
to stane, len vyčkávať, čakať, čo z toho bude, krmiť 
chorého čajom, limonádičkami, nemôcť zakročiť a 
energickým, ráznym zákrokom skrotiť tú pliagu. 

Tu, v mestskej nemocnici, na oddelení prísneho, 
svedomitého primára gonorea sa vždy vylieči. Pri 
nedbalosti a nevedomosti lekárov sa len popraví. A 
predsa i tu, ako to dlho trvá, koľko námahy stojí, koľko 
úžasnej pozornosti a práce. 

Zurian cítil niekedy bezmocnú zúrivosť maniaka v 
svieracej kazajke. Cítil, že je zatisnutý do koľají. Do 
koľají dobrých, vyšliapaných, skúsenosťou celých 
generácií a pilných, lekárskych životov, ale videl, že sa 
nemôže hnúť. Tie veci mu boly také blízke a známe, že 
nemal nad nimi prehľadu. Strácal sa v nich bez 
vlastného rozmachu a energie. 

Cosi mu chybelo. Nie tak si to predstavoval. 
Prevziať si rozžúvené formy a potom umným 
spôsobom si ich celý život striedať a do úmoru 
upotrebovať. On chcel niečo objaviť, nájsť nové cesty a 
nemohol. Mal ruky sviazané, v hlave škatuľkovitý 
poriadok a v duši neodolateľný pocit nedostatku. 


Akože začať? Čo robiť? Takáto biedna, malicherná, 
miestna choroba a že by sa nenašla možnosť na jej 
rýchle zdolanie? Vtedy, keď krutá, generálna choroba, 
lues, sa s úspechom lieči, abortívne za pár mesiacov v 
koreňoch utláča? Keď choleru vykántrili, keď besnotu 
prekonala Pasteurova božská genialita? 

Že by sa so sprostou gonoreou, chorobou tak 
úžasne rozšírenou, muselo paprať mesiace a mesiace? 
Hej, musí sa nájsť spôsob, musí sa niečo spraviť. 

Ale ako, ale ako? 

Lojzka moja, chybuje mi náraz akýsi, silná 
pohnútka, čo by vzpružila moju ambíciu, čo by 
vzkriesila moju vynaliezavosť, ktorú mi prevzaté, 
trápne, zdíhavé formulky zatískaly do koľají bezmocnej 
strojovitosti. 

Ja - lekár - bojovné klbko Atómov Boha, najsilnejšia 
jednotka v odvekom boji živých, chcel by som zdolať 
zbojníkov Atómov útokom. Tých, čo lásku ľudí hýzdia: 
gonokokov. Za dômyselnosťou týchto zbojníkov, s akou 
sa v ľudskom tele uhniezdia a šíria, nemožno nevidieť, 
nahmatať živého, krutého Boha. 

Azda nakloním si jeho rozmar. Azda bude ku mne 
povoľný. Azda zazrie moje trepotanie tu na zemi, azda 
ho to bude zaujímať. Dovolí mi, aby som sily svoje 
rozvinul a s divou odhodlanosťou zaútočil. 

Kedy-tedy zdá sa mi, že sa v hlave mojej rozvidňuje. 

Hmlistejšie a chvíľami jasnejšie vynoruje sa mi 
myšlienka, že som od tejto veci, o ktorej si namýšľam, 
že ju úplne ovládam, veľmi ďaleko. Tá vec, táto 
choroba stojí mimo mojej duše, tej duše, ktorá cíti, 
nadchne sa, rezignuje, plače i jasá. Priviesť ju bližšie, 
úplne blízko. Ziť a umrieť s tou chorobou, byť jej 
otrokom i panovníkom. Hm... veru, bol som dosiaľ od 
nej strašne ďaleko. Pozeral som na ňu so všedným 
súcitom i s pilným, ale nezvrúcnelým záujmom 


svedomitého lekára. Zďaleka, vždy zďaleka a 
nezáväzne. 

Hej, chvíľami sa mi vyjasňuje a zdá sa mi, Lojzka 
moja, že sa blížim k riešeniu. 


BOJOVNÍCI 


Medicína je chorá. Trpí zlou, mrzkou chorobou, Z 
božskej, vznešenej vedy, z pýchy kultúrneho vývoja 
zdegeneruje sa na úroveň davového remesla. V rukách 
nepovolancov vždy umierala a v prítomnosti, keď štyri 
univerzity chrlia zo seba materiál prebytočného 
dorastu, priamo hnije a zapácha. 

Na fakultách všade bolo známe heslo: „Wer 
inskribiert und nich krepiert, der promoviert“ - kto sa 
dal zapísať a medzitým neskape, ten dosiahne 
doktorátu skôr či neskôr určite. Nebolo takého 
nevedomca, antitalentovaného poslucháča, ktorý by 
bol skúšky všetky neposkládal. Prepadol z niečoho raz, 
dva razy, tretí raz ho prepustili. Ak už bol naozaj veľmi 
hlúpy a nepripravený, tu profesor vybuchol. - Už som 
vás dva razy vyhodil a zasa mi sem chodíte s 
hanebnými vedomosťami? Co mám s vami robiť? Zničiť 
vám budúcnosť? Ci som ja kat? Aby ste ma do smrti 
preklínali? Viete, čo znamená, keď vás i tretí raz 
vyhodím? Tak chodte s Pánom Bohom, nech vás už tu 
viacej neuvidím. Ľutujem ten kraj, kde vy budete 
lekárom. - A prepustil ho. A to robil každý profesor. 
Na celých štúdiách sotva kto si pamätal na prípad, že 
by boli niekoho z patričného predmetu i tretí raz 
vyhodili. Nanajvýš ho trochu potrápili: nevyhodím vás, 
hoci mohol by som tak spraviť s pokojným svedomím. 
Zapíšem vám, že ste boli chorý, že vám prišlo zle a 


musel som skúšanie prerušiť. Tak, a príďte znova za 
mesiac, ale lepšie pripravený. 

Skúšky u niektorých profesorov boly priamo 
groteskné. Učenie sa nie predmetom, ale „profesorovi 
a jeho koníčkom“. Cím viacej ovládal poslucháč tieto 
„Koníčky“, tým istejšie išiel na skúšku a pritom 
nemusel mať ani len prečítané veľké, dôležité partie 
patričnej vedomosti. - Ešte som bol vo dverách, ani si 
nesadol, už ma vyrútil. - Pri prvej otázke videl jasne, 
že ju neznám, ale nehnul sa, nedal mi inú, moril ma 
pol hodiny i popravil na tej samej prekliatej otázke. 
Nuž, toto je vyskúšanie? - Nie, skúšky boly z väčšej 
časti fantastické, hazardné podniky a nie vyskúšaním 
vedomostí. A tak poslucháča pár ráz vyhodili, ale keď 
stačil trpezlivosťou, časom a rigoróznymi taxami, 
ľahko „prepostil“ kdekto všetkých profesorov, ktorí 
boli skoro všetci milosrdní dobráci. Nik z nich nechcel 
byť katom, radšej púšťali katov na obecenstvo. 
Pomysleli si: Vezmi ťa čert, čo sa tu mám s tebou toľké 
časy trápiť. Choď, tu máš svoj diplom. Nanajvýš 
nebudeš univerzitným profesorom. Zapadneš kdesi do 
špitála, kde primár a pár sekundárov budú ti pozerať 
na prsty a tlcť ti do hlavy aspoň tie na j primitívnejšie 
lekárske vedomosti. Na to málokto myslel z pánov 
profesorov, že neraz miesto vedomostí a talentu 
ozbrojila príroda človeka opovážliosťou a potkaňou 
húževnatou životaschopnosťou. Práve tí, čo boli 
hanbou fakulty, pokladajú za zbytočné ísť praktikovať 
do nemocnice. 

Miesto vedomostí mali drzú papuľu, smelosť s 
diplomom ešte neuschlým ísť hneď do praxi. Vyvesiť 
tabuľku so zvučným titulom, vyštvať starších kolegov, 
byť nízkym a na všetko schopným, porušovať 
kolegialitu, dvoriť pacientom, ohovárať ostatných 


lekárov a pri tom všetkom nerozoznať zrejmý týfus od 
tuberkulózy. 

Nemajúc o medicíne ani poňatia, títo lekári sú 
pravými anarchistmi. Tým je všetko jasné. TÍ smelo sa 
nepotrebujú. - Co to máte, gonoreu? Nič to, maličkosť. 
Budete striekať hypermangánom, čo by ste išli do 
nemocnice, alebo k odborníkovi? Veď to nič neni! Za 
pár dní vám to vyliečim, buďte celkom pokojný. - A 
keď ju za pár dní nevyliečil a nevyliečil ju vôbec, tak sa 
tedy pán doktor mýlil. A mýliť sa, je vlastnosťou 
ľudskou. 

A tak sa stály lekárske fakulty miesto ústavov, 
vychovávajúcich spoľahlivý dorast, továrňami na 
prebytočný, zčasti biedny a bezcenný materiál 
doktorský. 

Noviny boly plné nesvedomitých inzerátov, kde 
jeden prehuláka druhého: liečim svedomité, liečim 
podľa osvedčenej metódy, dlhoročný odborník, liečim 
najnovšími injekciami, bez striekačky. Vykrikovali si 
po novinách veci samozrejmé, ktoré sú povinnosťou, 
ktoré si spomínať netreba, len aby upútali pozornosť 
laického publika. Kúpeľní lekári chodili „propagovať“, 
z domu do domu vyhľadávať svojich mestských 
kolegov, nechávajúc u nich vizitku a prosbu, aby 
pacienta, ktorého pošlú do kúpeľov, nepustili ta len 
tak nazdarboh, ale len a jedine na ich adresu. Na 
nádražiach čakali omni- a autobusy lekárov. 
Vyvolávači skoro násilím chytali prichádzajúcich a 
viezli ich i cez protesty a námietky do víl a sanatorií 
svojich poverencov-lekárov, od ktorých brali za 
každého lapeného hosťa províziu. - Tento dravý prúd 
chamtivosti strhoval a unášal a tí kúpeľní lekári, 
ktorých žalúdok takéto spôsoby nestrávil, vyšli na 
vnivoč, alebo iba ak živorili. 


Stálym a prehnaným zneužívaním blamovali pred 
publikom väčšinu pomôcok lekárskych, ináče dobrých 
a osvedčených. Obecenstvo s hrôzou a nedôverou sa 
odvracalo od „horského slnka“,  svetloliečby, 
elektrizácie, masáží, klby ohýbajúcich, telocvičných 
strojov, rôntgenu, injekčních kúr, lebo zbadalo, že 
nesvedomití chamtivci, dobrodruhovia lekárskeho 
stavu naťahujú tie veci na každého, pod všetkými 
možnými titulmi, len aby z nich vydierali peniaze. 
Kvarcovali, elektrizovali, presviecovali, masírovali, 
diatermizovali tam, kde toho vôbec alebo sotva bolo 
treba, a obecenstvo s rastúcou skepsou prijímalo 
ponuky: - No, trošku elektriky nebude škodiť, treba tu 
rozhodne dďArsonvalu, musíte sa podrobiť niekoľkým 
injekciám, aby ste zosilneli a podobné. - Stálo to 
hromadu peňazí, pani Iksová to tiež dostala, pán 
Ypsilon tiež, nič to nepomohlo, každý samá injekcia, 
samá elektrika, Či aspoň „niečo“ okrem normálnej 
vizity. A tak sa stály u publika obávanými a 
nenávidenými ináče dobré a užitočné pomôcky 
liečebné. V inzerátoch spomínané svetloliečby a 
elektrizácie už netiahly, neimponovaly, ba vzbudzovaly 
odpor a posmech, hoci v podstate mylne a 
nezaslúžene. 

Mestá i dediny zaplavoval hladný, dychtivý dorast. 
Mladí bedári, menzami a milodarmi vychovaní 
biednici, ktorí nič nemohli stratiť, len získať. Tým bolo 
všade a všetko dobre. Co starí lekári odmietli, dúfajúc, 
že odmietnutý úrad, či nemocenská pokladnica po 
čase polezie za nimi so zlepšenými podmienkami, to 
mladí hladoši prijímali s radosťou. Len tristo korún? I 
to je dobre! Lepšie, ako nič. A starší zaslúžilí lekári s 
hrúzou pozerali na túto tatársku záplavu. 

Prosili, upozorňovali, písali po novinách odborných 
i verejných, pobádali mládež k opatrnosti, spomínavali 


svornosť, vyššiu etiku, solidaritu: všetko bolo márne. 
Varovali: Dajte si, mladí, pozor! Rúcate pôdu pod 
sebou. Nebuďte otrokmi, nepristupujte na hanobné, 
ponižujúce podmienky rafinovaných, v kalných vodách 
dneška šikovne loviacich úradov! Režete konár pod 
sebou, pomstí sa to vám samým. Zničíte nás starších, i 
vlastnú budúcnosť. Buďte hrdí a zdržaniiví, nepríjmite 
všetko, lebo padnete v obeť  prefíkaného 
vykorisťovania. Keď je to už raz tak, že lekár nemôže 
svoje krásne povolanie vykonávať zadarmo a musí sám 
žiť, keď už túto horkú pilulku musíme zhltnúť, 
nespúšťajme sa a nemožnou konkurenciou sa 
navzájom neubíjajme. 

No, márne bolo všetko. Mladý kuli pískal na etiku i 
svornosť. V bruchu mu kručalo, chcel si už raz ukojiť 
svoj veľký apetít, menzovými, mikroskopickými 
obiedkami rozdráždený žalúdok a preto ani sa 
neobzrúc, hltal všetko, čo mu len prišlo do cesty. 

Celé stavy, úradníci, remeselníci, robotníci, ba aj 
obchodníci a i riaditelia závodov sa liečili na účet 
nemocenských pokladníc. Tie ústavy na stá a stá 
svojich členov najali si jedného lekára, dávajúc mu za 
liečenie celých davov istý mesačný plat, obyčajne 
smiešne nízky. Urobily tým z lekára, ktorý inokedy za 
voľný honorár liečil s chuťou a ctižiadosťou, unudený 
stroj, ktorý bol rád, keď videl pacienta za dverami, 
lebo za pársto korún mesačných ešte i mordovať sa 
mu nechcelo. A aby sa pán doktor nemohol veľmi 
rozhadzovať, postavili nad neho kontrolné komisie, 
vymerali mu každý krok, mal viacej predpisov, ako 
receptov a menej práv, než posledný kočiš-pacient, 
ktorý ho mohol honiť, koľko chcel. Mohol ho 
obťažovať, nadávať mu a hrozit udaním a lekár, ak 
nechcel mať nepríjemnosti, musel mlčať a vyhovovať. 
Tak sa stal z pokladničného lekára stroj, ktorého nič 


nepohádalo, nevzpružovalo a tak dostávaly davy 
miesto ozajstného, so záujmom robeného ošetrenia, 
továrenské, šablonné výkony, ktoré boly len paródiami 
toho, Čo sa nazýva svedomitým liečením. 

Stálou nadprodukciou štyroch univerzít a prílivom 

cudzincov, emigrantov, majúcich rovnaké práva, bieda 
tohoto stavu stále len rástla. Jeho osud spočíval v 
rukách politikov, ktorí ho riadili nie podľa skutočnej 
potreby, ale podľa vlastných karieristických, či 
stranníckych záujmov. Každá maličkosť, zmena, či 
nedaj Bože zlepšenie, stálo hromadu rezolúcií, 
jajkania, deputácií, protestných schôdzok, verejných 
prejavov a celú atramentovú vojnu. Kým veci politické, 
alebo záujmy mocných jednotlivcov sa vykonaly z 
večera do rána, zatiaľ vec hodnoty večnej, ako 
stavanie nemocníc, univerzitných budov, či zlepšenie 
pomerov lekárskych, alebo úplne viazlo, alebo sa 
hnulo krokom slimačím. 
. Zuriana tie pomery naplnily beznádejou a odporom. 
Čítal a sledoval, ako sa lekársky výkon spolicajtizuje, 
ako rastie kopa predpisov, ako sa stáva lekár v 
službách ústavov viac a viac úradníkom, ktorý nemá 
ani slova vlastného, lebo každé hnutie sprevádza 
hromada zakazujúcich, nariaďujúcich a upravujúcich 
predpisov. 

Oživnul jeho sen o cudzích svetoch. O opustených 
čiastkach zemegule, kde niet vôbec lekárov. Hej, tam, 
v pásme tropickom, vo vlasti horúčosti, malárie, fram- 
boezie, jedovatých hadov, malomocenstva, tam ešte je 
miesto. Tam môže byť ešte lekár tým, čím má byť: 
milovaným, váženým a hľadaným. Tam sa vzpruží jeho 
záujem. Nemajúc starosti o každodenný chlebík, môže 
byť lekárom celou dušou. Liečiť s láskou1, s chuťou a 
vedeckou ctižiadosťou, čistou a neskalenou strachom 
od necharakternej konkurencie. Predstavil sa kdesi v 


černošskom Kongu. V tôni banánovníkov na veľkej 
plantáží, uprostred nekonečných pralesov, v bielych, 
plátených šatách, so žltosivými okuliarmi na očiach, 
ktoré chránia zrak pred tropickým slnkom. Na hlave 
by mal bielu, ľahkú helmu, v baraku sprchu, visiacu 
posteľ s organtínovým chránitkom proti komárom, 
krátku anglickú fajku, hral by golf a domorodci i belosi 
by ho zbožňovali. 

Len čím skorej preč odtiaľto, kým je vonku miesto a 
kým ľudská hlúposť celú zemeguľu nepreľudnatí. Za 
päťdesiať rokov i tak nebude už miesta nikde. Budú sa 
hmýriť rovnako v divom Kongu, ako na severnom póle. 
Budú sa žrať, ako potkani. 

Beda, tisíckrát beda našim úbohým potomkom. 
Narodia sa do sveta preplneného potkaním davom, 
hladom, zbojstvom, núdzou a zášťou. Fuj, fuj! Zurian si 
odpľul pri pomyslení. - Sám nebudem zväčšovať biedu 
sveta, umriem bez potomkov, - pomyslel si so slabou 
útechou vlastného svedomia. 

Nebol však predbežne v Kongu, bol tu vo veľkom 
meste, cynickom, nevšímavom, v mestskej nemocnici, 
medzi zášťou a závisťou kolegov, navzájom sa žerúcich 
a rýpajúcich. 

A keďže sa mu chcelo jednako len utekať do iného 
sveta, keďže ho ubiedenosť tohoto stavu predsa len 
bolela, uchyľoval sa vše načerpať si útechy do 
lekárskej minulosti. 

Vyhľadával prednášky svojho starého profesora, 
ušľachtilého, vznešeného učenca, ktorý prednášal na 
fakulte dejiny lekárstva. Chodieval na jeho prednášky, 
ako kedysi za štúdií a vše ho vyhľadával i súkromne. 

Po tomto poslednom rozhovore s Lojzkou, plný 
pochybností, svitajúcimi, novými myšlienkami a 
nespokojnosťou v duši, vyhľadal svojho majstra zasa. 


Díval sa na jeho bledú tvár, šedivé vlasy i dlhú 
bradu, do jeho očú, z ktorých ani staroba nevyničila 
žiaru nadchnutého učenca, klasického vedátora, ktorý 
žije a mrie s bádaním najvznešenejšej vedy: medicíny. 

A starý lekár, živý lexikón, dejinár lekárstva, hovoril 
teraz práve o tom, po čom on túžil. 

- Vždy sa našli, v každej fáze vývoja našej vedy 
bojovníci, ktorí s ňou žili i mreli, ktorým veda bola 
milšia, než vlastný život. 

V starom i novom veku našli sa veľkí duchovia, ktorí 
neváhali položiť život pre poznanie, aby potisli do 
predu vývoj ľudstva, aby mu poslúžili. Nevážili si 
vlastného tela. Hodili ho za objekt vlastných pokusov. 

Za čiernej smrti v Peruggii v roku 1347-0m, pri 
veľkom more, keď ľudia mreli ako muchy, lekári nebáli 
sa pitvať mftvoly umrelých. Hľadali príčinu smrti pri 
jasnom vedomí toho, že sami musia umrieť, lebo 
ktokoľvek sa dostal s morom do styku, ten vždy musel 
sám zahynúť. Nenašli v mftvolách nič, len mäsovité 
výrastky, hľuzy morové. Bakteriologie neznali, o svete 
neviditeľných nepriateľov nevedeli, mikroskop bol ešte 
hudbou nedohľadnej budúcnosti. Nemali ani 
skúseností patologicko-anatomických. Tch úsilie bolo 
márne, ale ich hrdinstvo, ktoré sa nebálo smrti, 
hľadajúc príčiny, je skvelým dokladom triumfu 
skúmajúceho ducha nad biednym telom ľudským. 

A tak i lekári najnovšieho veku podali príklad 
hrdinstva. Viedenský lekár, docent Muller, zašiel si 
študovať mor do jeho vlasti, do Indie. Pátral po 
prameni nákazy v Bombay. Kultúry morových bacilov 
priniesol si so sebou do Viedne. Tu robil s nimi 
pokusy. Pri všetkej svojej opatrnosti sa v laboratóriu 
svojom pri pokusoch s kultúrami morovými nakazil. 
Infikovala sa i jeho ošetrovateľka. Müller bol 
nezachrániteľný. Hneď ho museli izolovať. Uložili ho 


do zasklenej miestnosti. Nik sa od tej chvíle k nemu 
nemohol priblížiť. Cez sklenú ohradu, tesne uzavrenú 
prijímal posledné pomazanie a útechu. Vonku stáli 
jeho priatelia. Dlho spočíval na nich zrak 
umierajúceho, ktorý od prvej chvíle svojej nákazy 
vedel, že je stratený. Lúčil sa s nimi, lúčil sa i so 
svojou Životnou prácou a umieral i umrel tam pred 
zrakom svojich priateľov, ako muž, ako bojovník 
ľudstva pre lepšiu budúcnosť. 

A, hľa, i iné príšery ľudstva mali svojich 
drakobijcov. Veľkňaz hygieny, mníchovský profesor 
Pettenkoffer, roku 1892 zachránil Hamburg od 
hroznej epidémie týfovej, ktorá toto mesto stále 
morila. 

Dokázal, že v časti mesta Hamburgu, v Altone 
nebýva týfus, lebo tam majú vodu dobrú a nepijú 
infikovanú vodu rieky Labe. Zavedením kanalizácie, 
odvádzaním odpadkov a privádzaním zdravej vody 
altonskej vodovodmi, zbavil svoje mesto tejto hroznej 
pliagy, vyžadujúcej toľko obetí. Tento muž v svojom 
74. roku sa podrobil dôkazovým pokusom na vlastnom 
tele. Hltal kultúry cholerových bacilov i iných, túto 
chorobu sprevádzajúcich mikróbov. Neposlúchol rady 
svojich Žiakov a konal podla starej lekárskej zásady: - 
Fiat experimentum in corpore vili. Pozriem smrti 
pokojne do očú a umriem ako vojak na poli cti. 
Neposlúchol. - Gesundheit und Leben sind allerdings 
sehr hohe irdische Güter, aber doch nicht die 
hoechsten für den Menschen. Der Mensch, der hoeher 
stehen will, als das Tier, muss bereit sein auch Leben 
und Gesundheit für hoehere, ideále Güter zu opfern. 

Ako sa otravovali v starom veku Ptolomajovci a 
Seleukovci, vynachodiaci protijedy, tak konali na sebe 
pokusy moderní bádatelia výmeny látkovej. 


Tam sú pokusy rastlinnými jedmi slávneho českého 
lekára Purkyneho. Otravoval sa koreňom Ipecacuanhy 
a opísal klasicky príznaky dávenia. Aby mohol 
študovať chemizmus žalúdku a získal šťavu žalúdočnú, 
prehltol hubku na niť uviazanú a potom nasiaknutú 
opäť zo žalúdka vytiahol. 

Zili lekári poctiví, ktorí za svoje presvedčenie 
vytrpeli mučeníctvo. Tak trpel nevedomosťou a 
bezočivosťou Braunovou a Scanzoniho a ešte toľkých 
nafúkaných ignorantov Semmelweiss, ktorý objasnil, 
že príčinou úžasnej úmrtnosti rodičiek na 
pôrodníckych klinikách je nečisté vyšetrovanie 
medikmi i lekármi, ktorí prichádzajúc od pitvaných 
mftvol, prenášajú otravu na matky. Jedným z 
nemnohých, ktorí pochopili Semmelweissa, bol 
Michaelis. Ten, keď prišiel na to, že príčinou úmrtnosti 
svojich rodičiek, hoc aj nie uvedomelou, bol on sám, 
tak úžasnul nad tým, že nemohol ďalej žiť s takouto 
ťarchou na svedomí i spáchal samovraždu. Zatiaľ 
hlúposť jeho súčasníkov Semmelweissa chcela zavrieť 
do blázinca, Štvala a prenasledovala ho. 

Lekár Hunter roku 1760 preočkoval si hnis z 
gonorey chorého do vlastnej rúry močovej. Dostal však 
okrem gonorey ešte i syfilis a mäkký vred. Ten chorý 
totiž okrem gonorey mal i tieto choroby. Takýto pokus 
privádzal lekárov na omyl, že všetky pohlavné choroby 
sú vlastne koreňom chorobou jednou, len rozličných 
príznakov. Veď, hľa, z hnisu chorého, z rúry 
vytekajúceho, povstaly okrem gonorey i lues a mäkký 
vred. Tento omyl, spôsobený náhodným, nešťastným 
pokusom, dlho moril vývoj chápania pohlavných 
chorôb. Pokus sám Hunter odniesol ťažkou srdečnou 
vadou luetickou, ktorá ho zabila, lebo v ten čas okrem 
rtuti iného lieku proti luesu neznali. 


Mýlnosť tejto unitárnej teórie dokázal pražský 
profesor Waller roku 1847. Preočkoval si z chorého 
hnis: pochádzajúci z mäkkého šŠankra. Dostal na 
mieste i po bruchu rozsiahle a hojné vredy mäkké, 
avšak bez príznakov syfilidy a gonorey. Vtedy sa 
dostalo nazieranie na pohlavné choroby do správnych 
koľají. Závoj času však ešte vtedy skrýval pôvodcov 
týchto chorôb. Geniálny Nisser objavil gonokoka až 
roku 1879. Schaudin zazrel prvú spirochaetu r. 1906. 
Boly to pre ľudstvo veľké okamženia. Odkrytie 
odvekých nepriateľov. 

A Zurian spomínal si na bojovníkov, ktorých znal 
osobne. Vtedy roku 1925 za krátky čas vymrela celá 
stará generácia chirurgov. Dobre znal všetkých. 
Klasicky prednášajúceho, energického Kukulu, 
starého, dobrotivého Znojemského a Jedličku. Najmä 
tento tretí, profesor Jedlička, sa mu v tejto chvíli 
vynoroval v pamäti. 

Ako medik počúval jeho prednášky v podolskom 
sanatóriu. Videl tohoto muža pred sebou, jeho 
ušľachtilú, poctivú tvár s dlhými fúzami, počul jeho 
hlboký, príjemný mužný hlas, ktorý sa vkrádal do duše 
poslucháčstva. 

- A prečože má pán profesor na svojej pravej ruke 
stále čiernu šatku? Ci má azda ruku poranenú? Veď 
takto ani operovať nemôže, - spytoval sa Zurian 
staršieho kolegu. 

- Veď ani neoperuje. Pravú ruku má celkom 
zničenú. 

Lebo profesor Jedlička bol bojovníkom, ktorému 
ideál vznešenej vedy bol milší, než zdravie vlastného 
krehkého tela. 

Nedlho po objave rôntgenových X lúčov profesor 
fyziky na pražskej českej fakulte, Strouhal, sostrojil 
Rumkorfov aparát a demonštroval zásadu 


Rôntgenovho žiarenia. Profesora Jedličku táto novota 
nesmierne zaujala, sostavil si tiež Rumkorfa, 
prerušovač prúdu, a sám skúšal na fosforeskujúcich 
štítoch presviecovanie. 

Ako predmet, na ktorom skúšal ostrosť, jasnosť a 
presviecujúcu silu X lúčov, slúžila mu vlastná, pravá 
ruka. Nesčíselne ráz sa presvedčoval, ako sa zjavuje v 
híbke tkaní a svalstva cysta, hnis, krvný výron, cudzí 
predmet a kontrolou týchto skúšok mu bola vlastná 
ruka. Podľa ostrosti kontúrov vlastnej kostry, na 
fosforeskujúcom štíte posudzoval jakosť aparátu, 
tvrdosť lúčov, a úžasnému žiareniu, pred ktorým sa 
dnes rôntgenologovia chránia olovenými komorami a 
hrubými gumovými zásterami i rukavicami, on 
vystavoval vždy svoju zázračnú, šikovnú, toľko operácií 
vykonávajúcu, toľko životov zachraňujúcu pravú ruku. 

Lenže nie veľmi dlho. Lebo za čas sa objavily 
následky. 

Prvému zrudnutiu pri rôntgenovom popálení vtedy 
nepripisovali nijakého významu. Nevedeli ešte, že je 
ono prvým poslom ďalších následkov. A tie sa i 
dostavily. Poruchy kože, atrofia, strata nechtov, 
neurómky, nádorky nervov, hrozne bolestivé, vredy, 
stále sa rozpadávajúce. Tento vredovitý rozpad bol zlý, 
zlomyseľný, skoro rakovinnej povahy, tak že mu 
museli brať článok za článkom. Tak mu odňali 
postupne prst za prstom. A život jeho bol pritom 
znemožnený. Mal také hrozné bolesti, že sa nijakým 
spôsobom nedaly utišovať. Nepomohlo morfium, 
nepomohlo nič a tak pri toľkých rozpadávajúcich sa 
rakovinných vredoch a po toľkých operáciách neostal 
mu na pravej ruke len posledný prst. Pritom však mal i 
ľavú ruku napadnutú, popálenú. On, ktorý chystal 
knihu o operácii klbov a mal veľkú hromadu materiálu 
vedeckého prichystaného, musel z kliniky preč a 


musel prestať so svojimi pokusmi. Musel sháňať prax 
vonku, aby sa uživil. Pri krutých bolestiach a 
každodenných starostiach mal ešte čas i na činnosť 
ľudomilnú. Staral sa o mrzáčkov a jeho meno bolo 
požehnávané. Udržoval svoju energiu silnou čiernou 
kávou. Nik s ním nevydržal v jeho práceschopnosti, 
jedine jeho sekretárka. On, ktorý toľko trpel a zápasil, 
podával „parere“ pri habilitácii viedenského docenta 
Holzknechta, neskoršej kapacity-rontgeneloga, na 
jeho vedeckú prácu, podával posudok, či treba na 
tento odbor docenta. 

Umrel 58-ročný. Zurianovi zvlhly oči pri spomienke 
na tohoto ušľachtilého, veľkého bojovníka. 

Veľmi mnoho prípadov hrdinného a sebaobetavého 
experimentovania zaznamenáva bakteriologia. Po 
nesčíselných pokusoch na zvieratách koľko ráz bol 
učenec sám prvý z ľudí, na ktorom svoj objav vyskúšal! 

Takto infikoval sa objaviteľ bacila tuberkulózy, 
Koch, bacilom súchotín hovädzieho dobytka a dokázal, 
že táto odruda sa na človeka nechytá. 

Učenci Rickets, Prowazek a Weil umreli pri 
pokusoch so škvrnitým týfom na túto strašnú chorobu. 
Ich meno a objav však budú žiť na veky, lebo odhalili a 
odzbrojili hrozného nepriateľa. 

Knorr, vynálezca očkovacej látky proti malleu, 
umrel touto pekelnou infekčnou pliagou. 

U nás umrel pri pokusoch s malleom zverolekár 
Brettner a mladý asistent profesora Honla dr. Šolc. 

Nedávno zosnulý docent Horák naštepil si do kože 
filtrát virulentných tuberkulóznych bacilov, naštepenú 
časť kože dal vyrezať a skúmať, predčasná smrť však 
mu nedovolila, aby svoje pokusy na vlastnom tele 
dokončil. Umrel však chorobou inou, nie tuberkulózou. 

Hej, veľké, nesmrteľné objavy lekárskych géniov v 
koľkých prípadoch sú viazané k pokusom, ktoré konali 


pre ľudstvo na vlastnom tele. Pre ľudstvo, ktoré o nich 
ani nevie, lebo mozog mu vyplňujú mená vojvodcov, 
výročia krvavých, veľkých ruvaciek, kde človek vraždil 
človeka. 

Vtedy odpoludnia dlho tam sedeli so starým 
profesorom. Medzi starými ohromnými, kožou 
viazanými foliantmi i v záplave novej vedeckej 
literatúry, v ktorej spočíva práca a boj toľkých 
generácií, toľkých ušľachtilých lekárskych životov. 

Z Celetnej ulice hrkotal život, zo Staromestského 
námestia zaznel zvon Týnskeho kostola. Bol večer. 

Zurianov zimničný zrak uprel sa do tmy starej 
knižnice. 

Vedel už jasne, čo má robiť. 


BOJOVNÉ KLBKO 


Prežiť svoj problém čo najintímnejšie. Srásť s ním 
dohromady, oddať sa mu bezpodmienečne, bez 
malicherného strachu. Nebáť sa toho, čo bude, myslieť 
len na vznešený cieľ: hodiť nepriateľovi do tvári 
rukavicu. Zápasiť s ním zoči-voči priamo. Zavolať ho k 
sebe a zdolať ho vlastnými prostriedkami. 

Aký to bude veľkolepý zápas! Zurian cítil, že sa 
splnilo poslanie jeho života. Aká to bude vzpruha pre 
jeho ochablú fantáziu, ktorá nevie vybočiť z úzkych 
koľají vychodených chodníčkov. 

Bude donútený myslieť na vec deň a noc. Jeho 
vynaliezavosť bude vybičovaná na vrcholný stupeň 
ľudských možností. 

Bude to boj s parazitom, iný, než dosiaľ. Zurian 
cítil, že zo svedomitého úradníčka, vykonávateľa 
ťažkopádnych predpisov, stane sa tvorivým pánom. 


Cítil, ako ho ovieva vánok nesmrteľnosti. Hľa, teraz 
sa pustím do boja so živými Atomami Boha a boj tento 
vynesie pre mňa triumf a zdrcujúcu prevahu. 

Zurian fatalicky veril vo vlastnú vynaliezavosť, 
ktorá ho v živote nikdy neopustila a v najvážnejších 
situáciách bola mu vždy najbližšia. 

V nočných chvíľach, preplnených iskrivou jasnosťou 
a vzplanúcou vôľou životnou, cítil okolo seba duchov 
veľkých bojovníkov. Prihovárali sa k nemu, pobádali 
ho, cítil stisk ich éterických rúk. Videl ich zrak, upretý 
do nekonečnosti, vpájal sa do veľkého univerzálneho 
ducha bojovných soskupení atómových. Cítil v duši 
svojej vyšší rozkaz: 

- Áno, choď, buď smelý, obeť tvoja bude čistá, 
ctižiadosť tvoja bude úctyhodná. Nedbaj ty o luzu, 
nepočúvaj jej škreky, ktoré vývoj vždy len hamovaly. 
Daj sa ty do radu čistých duchov, ktoré pre tú luzu žiU 
a mreli, aby ju povzniesU, zušľachtili a pripravili jej 

Zurian cítil nad sebou železnú ruku, ktorá ho 
neodolateľnou silou nútila konať podľa vnútorného 
hlasu, podľa hlasu vlastného svedomia a vznešených 
príkladov. 

Ešte raz sa obzrel okolo seba. Všetko, čo vo svete 
videl, ho len odpudzovalo a hnalo, aby si vyžil život 
vnútorne. Vonku vo svete on nemal čo hľadať. Sálala 
ztadiaľ zášť a nenávisť, boj bedárov o biedne hodnoty. 

Zajtra bude práve výročie toho večera, keď ju videl 
naposledy. 

Hej, len keby bola Medúza pri ňom vytrvala. Bol by 
život iný. Ale takto nemal smelosti ani sa obzrieť, tak 
drtive doUehaly mu na dušu samota a smútok. 
Dobrotivé morfium, práca, mu už tiež dochádzala. 
Privykol už na ňu. Bola už pre neho prislabým 
narkotikom. Potreboval niečo silnejšieho. Zil bez 


lásky, bez smyslu, ťahal so dňa na deň hegavú káru 
nemotornej, ťažkopádnej zvyklosti liečebnej, ktorá 
svojou nedokonalou, rozťahanou, slimačou 
ťarbavosťou len znechucovala. Hej, neostáva nič 
Prijať formu životnú, ktorá núti rozmýšľať, konať so 
zvýšenou energiou. Objavovať, tvoriť. 

Pomaly prechádzal záhradou nemocnice. Cestu si 
osvetľoval malou elektrickou lampičkou. Za rohom 
obytnej budovy lekárskej ktosi mu padol okolo krku. 
Oblapával ho a bozkával: 

- Ty, Karol, Karolko, báječná žena! Nemáš poňatia, 
niečo takého si nevieš ani predstaviť. Ty, to bolo 
odpoludnie, aké prežívajú azda len bohovia na 
Olympe. 

Do nosa Zuriana udrela silná vôňa likérová. Striasol 
chlapíka. Bol to Sansculotte. Ani ho nepustil k slovu. 

- Karolko, predstav si, herečka. Ale aká! Božská, 
okúzľujúca, ani neviem, ako som sa k nej dostal. No, 
zázrak, hotový zázrak. Neviem síce, či od nej niečo 
nedostanem, lebo pannou práve nebola, no, nič to. 
Veď tu si ty, však už mi pomôžeš, však, Karolko zlatý? 

Vrhol sa mu zasa okolo krku, ale Zurian sa uhol a 
odskočil. S odporom nechal ho tam na rohu. 

V ten večer však bol spitý celý svet. Aspoň v 
nemocnici. Bolo to v sobotu večer a páni doktori mali 
svoj obvyklý karneval. Usporiadateľom bol Dunčo. 
Karneval mávali v obytnej budove v pivnici, na tento 
cieľ prispôsobenej. Z podzemného okienka znel tlmený 
rev a vrieskame huslí. Starý pán vedel o veci, ale 
zažmúril oči. Bolo to pod zemou, hrubé múry tlmily 
zvuk a neraz, uprostred zábavy, zjavil sa i on sám, 
pánboh nemocnice, aby sa v úzadí na chvíľu pokochal 
v zábavke svojich doktorov. 


Pred budovou srazil sa Zurian s nočným strážcom. 
O zlomkrky sa ponáhľal, ťahajúc za sebou čaptavú ľavú 
nohu. - Páni doktori ma poverili, aby som, nuž ako 


obyčajne, veď viete, - žmurkal veľavýznamne na 
Zuriana. 
- No, čože? 


- Aby som sohnal auto. Dvaja pôjdu hneď pre 
dievčatká, lebo je pánom osamote otupno. Ujé, to 
bude pijatyka, to bude zábava! 

Zurian zamyslene šiel ďalej. Jeho nikdy nezvali na 
karneval. Pred tými orgiami každý v nemocnici 
zavieral oči. Usporiadali ich tí traja najmocnejší. Starý 
pán vedel o veci, zúčastnili sa jej skoro všetci lekári. 
Ani sestry nevzaly karneval na vedomie, hoci vedely, 
že sú to bohapusté orgie s dievkami ulice. Inokedy 
malý oči až náramne otvorené, no, pri zábavke pánov 
doktorov ich zavrely. Zurian šiel ďalej. 

Nemyslel už na nich. Myseľ jeho zaoberala sa vecmi 
inými. 

Mal plán hotový. 

Nakaziť sa umele gonoreou. Touto úžasne 
rozšírenou chorobou, ktorú prekoná skoro každý 
mužský a nemalá čiastka žien. Touto komisnou, 
húževnatou pliagou, s ktorou väčšina lekárov i 
nemocníc je tam, kde bolo ľudstvo pred tisíc rokmi. 
Liečia ju nazdarboh. A s ktorou sa i dobrý lekár a 
svedomitá liečba musí paprať veľa týždňov i mesiacov, 
kým ju vykynoží. 

Nakaziť sa touto ordinárnou ľudovou chorobou, 
ktorá však má väčší význam pre osud ľudstva, než 
najdlhšie a najkrvavejšie vojny svetových dejín. 

Dostať sa s ňou do najužšieho styku a pustiť sa s 
nou do boja vo vlastnom tele. 

Rozmýšľal o praktických možnostiach. V tom čase 
sa začala šíriť i medzi širším davom lekárov liečba 


Besredkovými sérami. Náuka o miestnej immunite 
tkaní sa stávala všeobecným majetkom lekárov a 
dobré výsledky oprávňovaly k najlepším nádejam. 
Immunologia je vcelku už vedou staršou. Na nej sa 
zakladá všeobecne známe očkovanie proti osýpkam, 
proti cholere, týfu a podobným infekčným chorobám. 
Vstrieknutím umftvených, tedy životaneschopných 
choroboplodných zárodkov i látok, primerane 
zoslabených, pobádať telo, aby vyrábalo proti nim 
látky obranné, ktoré potom bojachtivé kolujú v krvi a v 
prípade ozajstného ochorenia sú hneď tam na obranu. 
Takto očkovaný človek je potom alebo úplne chránený, 
alebo infekčná choroba na ňom vypuknuvšia prebehne 
oveľa ľahšie, lebo telo má po ruke výdatnú pomoc v 
podobe obranných látok, už predom vyrobených. 

Vyprovokovať takéto obranné látky, ktoré sú na 
každú chorobu, na každý mikrób iné a iné, je 
praktickým dielom vedy o immunite. Francúzsky 
učenec Besredka zjemňoval túto vedu do tej miery, že 
vyrobil obranné látky, ktoré vedia pôsobiť miestne, v 
práve napadnutom orgáne. Tedy získavajúc jedy- 
toxiny mikróbov, spôsobujúcich hnisanie na koži, 
prikladaním obkladov, týmito neškodnými, 
umítvenými jedmi namočených, dal koži výbornú 
miestnu ochranu na zdolanie hnisavých chorôb a 
choroboplodných zárodkov. 

Zprávy o jeho pokusoch i o praktických 
skúsenostiach boly tie najpriaznivejšie. Zhnisalé, 
furunklami rozožrané, veľké plochy kožné, ako neraz 
mávajú ľudia na šiji, po jednom párhodinovom 
prikladaní obkladu namočeného do Besredkovho 
antivíru, sa na druhý deň upokojily. Hnisanie 
prestávalo, vredy sa vyčistily, zjazvovaly sa a celá, 
často taká úporná pliaga hnisavá, ktorá niektorého 
človeka celý život trápi, za pár dní sa utešene zahojila. 


A tov nesčíselných prípadoch a v tých najrozličnejších 
miestach a formách. 

Umftvením veľkého množstva mikróbov, z chorého 
pacienta umele vypestovaných, získavame očkovaciu 
látku, ktorá ak sa vstriekne chorému zpäť do tela, 
vydráždi ho na zvýšenú výrobu obranných látok, ktoré 
potom úspešne napádajú ešte i živé mikróby 
pacientove, v jeho tele sa skrývajúce. 

Tu sa Zurian zamyslel. 

Tak, ako sa úspešne liečia hnisavé afekcie kožné, 
prikladaním Besredkovho antivíru, z hnisotvorných 
baktérií vyrobeného, prečo by sa nemohlo práve tak 
vyliečiť, aspoň poriadne zahamovať hnisavé zapálenie 
sliznice močovej rúry antivírom, vyrobeným z 
vlastných gonokokov pacientových? Prikladaním 
obkladov s antivírom dodáva sa koži miestnej obrany, 
prečo by sa tá istá obrana nemohla dodať i tej 
neveľkej, ľahko prístupnej ploche slizničnej v rúre, v 
podobe vstrekovania gonokokového antivíru? Pacient, 
ktorý cez toľké mesiace vystrieka množstvo litrov 
všelijakých liekov, o ktorých účinku sa lekári dodnes 
hádajú, prečo by nemohol priviesť v kontakt so svojou 
zapálenou rúrou liek špecifický, čiže taký, ktorý sa na 
isté odzbrojenie živých ešte gonokokov, tak hodí, ako 
kľúč do zámku. V tejto veci robily sa už pokusy, i 
Zurian o nich čítal, ale tá vec ešte nebola riešená. 

Tým lepšie, pomyslel si Zurian, ak je to ešte 
nejasné, tým viacej možnosti samostatného chápania 
ostáva pre mňa. 

Pri tomto pomyslení bol celkom nadšený. - Túto 
dobrú, osvedčenú vec, teóriu antivírovej liečby spojím 
si s voľnosťou experimentovania v tejto nevyčerpanej 
otázke, spojím si s vlastným, do krajnosti 
vynaliezavosti vybičovaným svojím duševným stavom 
a plnou silou sa vrhnem do práce. 


Mám tu v nemocnici laboratórium. Asistent Mareš 
je síce lenivý a bez chuti a iniciatívy, ináče však dobrý 
chlap a isteže nič nenamietne proti mojim pokusom. 
Trošku tej látky na výrobu antivíru mi už len požičia, 
alebo si ju zaopatrím sám, a termostatov má tam dosť. 
Pomáhať mi nemusí, lebo sa v bakteriologii dosť dobre 
vyznám a ani by som pomoci neprijal. Patričnú 
literatúru si ešte dôkladne preštudujem, potrebné 
látky si pripravím, a pôjde to všetko, až radosť! 

Zurian bol nadšený. Pred očima sa mu otváraly 
rozprávkové perspektívy. Utešená, oddaná vedecká 
práca, ktorá ma reálny, zdravý podklad a má najlepšie 
výhľady na úspech. Veľká chuť k práci, povzbudzovaná 
stálym hrejivým pocitom ušľachtilosti tohoto 
počínania: byť, v najužšom slova smysle byť oddaný 
tejto krásnej veci telom i dušou. 

Hej, naštepiť si tú pliagu, vyčkať jej naj prudšie 
príznaky a pekne šikovne si ju utláčať. Prerobiť jej 
jednoduchú, nekomplikovanú formu. Vcelku to nebude 
nič hrozného. Bude môcť chodiť, konať svoju prácu. 
Nikto nič nemusí spozorovať. Nanajvýš nemusí bežať, 
skákať, a športovať. Bude sa šetriť. 

Múdrou a umnou liečbou udrží si ju v normálnych 
hraniciach. Že je tu riziko, to je pravda, ale čože po 
tom. To je i pri cestovaní vlakom i pri plávaní v rieke, 
všade, celý život plný rizika. Je smelosť vôbec narodiť 
sa na svet, ale čo teraz po tom! 

Celá vec prebehne za šesť-osem týždňov. Po tomto 
čase bude si ju spomínať s úsmevom. 

Ale tých osem týždňov bude časom rozmachu, 
vzkriesenia jeho vlôh a vynaliezavosti. Báječnou 
skúškou liečebných možností, potisnutím osudu sveta 
napred o vážny, veľkolepý krok. Len pustiť fantáziu a 
schopnosti na voľné krídla, len nijaké malomeštiacke 
škrupule. 


Bude to krásny čas. 

Veľkí bojovníci, odveká, spájaná solidarita 
vznešených životov, budete na mňa hrdí! Mohutná 
rieka veľkolepých snáh, valiaca sa v koryte storočí 
ľudskej kultúry k večnému, nekonečnému svetlu 
ideálu, prijmi do seba potôčik mojej pokornej 
odhodlanosti! 


FIAT EXPERIMENTUM! 


Umele sa nakaziť gonoreou. Čože je ľahšieho! 
Nákazlivého materiálu bolo tu dosť. Stačil by nakaziť 
celé armády. 

Hej, keby sa gonokok chytal zvierat. Tak akosi, ako 
sa dá nakaziť morča tuberkulózou. Plebejský bacil 
tuberkulózy nie je taký prieberčivý. Aké to požehnanie 
pre ľudstvo, že sú tie zvieratka vnímavé. Z ich 
biedneho osudu, slúžiť za pokusný materiál, kynie 
istota a možnosť liečenia chorých ľudí. 

Gonokok sa však neudrží v nijakom zvierati. Márne 
sa vštepí do psa, do kočky, do opice, nič sa im 
nestane. Necíti sa doma nikde, len v ľudskom tele. 

Typický parazit, využívajúci korunu tvorstva, 
človeka, za svoju výživnú pôdu. 

Dar pre človeka. Co nemá ani jedno zviera, to 
dostal, hľa, človek. 

A preto i boj proti nemu musí sa dobojovať v tele 
ľudskom. 

Nakaziť sa tedy. 

Ale ako, ale ako? 

Na možnosť prirodzenej nákazy pomýšľal Zurian s 
odporom. Nie, to by bolo veľmi ordinárne a mravne 
nemožné. Bolo by to aj nepresné a nevedecké. Stačí 
mi predbežne táto jedna pliaga. Nechcem si nachytať 


všetky tri a pri takomto barbarskom pokuse niet nič 
ľahšieho. 

Tak tedy ako? 

Nuž pri ošetrovaní niektorého prudkého, dokázané 
nesmiešaného prípadu odložiť si trocha z chorobného 
odmešku a hneď na mieste si ho naštepiť. 

Nie, ani to sa mu nepáčilo. 

- Cože ma po cudzích, chorobných produktoch? 
Gonokokov chcem ja čistý kmeň, nesmiešaného 
parazita, nie cudzí hnis. Ach, počkajmeže, čistý kmeň! 
- dostal myšlienku. 

Prebehol na bakteriologiu k Marešovi. 

- Daj mi výživnú pôdu pre gonokokov. 

Mareš bol práve po pitve, umýval si ruky. 

- Daj mi pokoj s gonokokmi. Radšej choď sa podívat 
do pitevne. Je tam niekoľko obetí interného oddelenia i 
chirurgie. Zdá sa však, že na internom vraždíte 
najviac. Ztadiaľ mám najviacej práce. No: neuraz sa, 
ty nie, samozrejme. Veď ty si na vnútornom už dávno 
dobačoval a na kožnom nemáte možnosť siahať ľuďom 
na život. Iba ak nejaká tá smrť salvarzanová. 

- Nežvatľaj toľko a daj mi pôdu pre gonokoka. 

- A čo, vari už nemajú u vás čo žrať? Ešte ja im 
budem menáž dodávať. Ci vlastne načo to potrebuješ? 

- Ech, máme tam pochybný prípad. Primár i Jašo 
hádajú sa už týždeň, či je vyliečený. No, ja ich 
predbehnem. Za Štyriadvadsať hodín budem mať 
istotu, lebo umelé vypestovanie to najlepšie dokáže a 
potom ohromím ich svojou diagnózou. 

- Tak ťa hreje plameň vedychtivosti? No, len aby si 
nepohorel, ako minule s tým Wassermanom. Ostatne 
pôdu ti hneď pripravím. Akú chceš av akej forme? 

- Ascítagarovú v Petriho miske. 

- No, dobre, a zatiaľ mi zaspievaj niečo pekného a 
nového. 


Zurian ťažko opanovával svoju nervozitu. 
- Dobre, akú chceš av akej forme? 

- Zbojnícku a hodne erotickú. 

- Dobre, tedy najprv zbojnícku: 


Frajerôcka moja, nepúštaj nikoho, nepúšťaj nikoho, 
lebo ma zabijú, lebo ja dakoho, lebo ja dakoho. 


A teraz erotickú: 


Hej, hore na Polane volaco sa belie, 
Frajerôcka moja kosielku mi perie. 


- Pekné je to, ale málo erotické. Vlej ta viacej 
erotiky, ináče ti neprilejem do pôdy ascitu a nenarastú 
ti gonokoci. 


- To ti je nie dosť erotické, keď dievča mládencovi 
košieľku perie? Tak čo chceš vlastne, celé orgie, 
bachanálie? Hanbi sa, ak vieš, ty mrzkáň škaredý. 
Tristo hromov do teba, tak tedy tu máš erotiku! 

Zurian sa obzrel. Nik tam nebol. Zaspieval mu takú, 
že sa žiarovka rozhojdala na plafóne a belasé 
lakmusové farbivo vo fľaši sčervenalo. 

- Tak si spokojný? 

- Ohromne. Tu máš pôdu. 

- Si starý nemravný brav. Aby ťa parom vzal i s tou 
tvojou erotikou, - zamrmlal mu Zurian na rozlúčku. 

Z dverí sa vrátil. 

- Mareško, ešte dačo. Asi za tri dni budem 
potrebovať ešte tri misky s pôdou pre gonokokov. Aj 
väčšie množstvo, povedzme pol litra bouillonu. Výlohy 
hradím sám. Chcem totiž robiť pokusy na vlastnú päsť. 
Spravíš mi to, Mareško? 


- No, že si to ty a že si mi sľúbil nové pesničky, 
dobre. 

Zurian si vzdychol. 

Na dvore stretol sa s Lojzkou. 

- Kam sa ženieš, duša zlatá? 

- Do vás, práve do vás, doktorko maličký. 

- Som maličký, Lojzka, ale budem veľký. Boh ťa sem 
priviedol. Prichádzaš ako na zavolanie. Dostala si našu 
výzvu na kontrolu, však? Výborne, že si tu, potrebujem 
niečo od teba, Lojzinka zlatá. 

- Dušu si žiadaj, doktorko, celú ti dám, ak mám 
nejakú. 

- Máš, Lojzinka, máš, ale ja teraz potrebujem niečo 
iného. Len poď dnu. Hneď si ťa prezriem. Neskoršie 
azda ti aj poviem, čo som od teba potreboval. Lebo 
teraz ti to beriem, čo by si sama ani netušila. Áno, 
vypožičiam si gonokokov od mojej zlatej Lojzky. Ona 
ich má večne a má ich dosť. Nič sa jej nestane, keď od 
nej pár kúskov prevezmem. 

Šikovnou rukou, opatrne odklopil vieko misky a 
naniesol ta dnu na povrch pôdy obsah platinovej ihly. 
Sotva dýchal, aby zo vzduchu ta nenafúkal nejakú 
cudziu háveď bakteriálnu. Rozotrel látku na povrch 
ascitagaru, aby sa dostala všade. 

Agar je žlto-barnavá, želatinovitá, priehľadná masa. 
Bývava dobrou pôdou obyčajnejších baktérií, ktoré ju 
veľmi radi žerú a radi sa na nej rozmnožujú. Gonokoku 
však agar nestačí. Žiada si aj niečo z ľudského tela a 
býva to obyčajne sérum krvi, alebo ascites. Ascites je 
tekutina, vypustená z brucha ľudí, trpiacich 
vodnatieľkou. Keď bakteriolog uvidí chorého na 
vnútornom oddelení s takýmto, často ozrutným 
bruchom vodnatým, radostne uteká k lekárovi 
patričného oddelenia a prosí ho: - Len pre Boha, až to 
brušiško nabodneš, nevypúšťaj tú vodu len tak a 


nevylej ju. Vypusť ju sterilné a zachyť v sterilnej 
nádobe pre mňa. Je ona znamenitou pôdou pre moje 
baktérie. Nad chloroformom mi vydrží i pár rokov. 
Môžem si uschovať do rezervy. - Bakteriologovia sú na 
ascites ako diví. 

Takto si naočkoval Zurian Lojzkine parazity na 
pôdu, rozlúčil sa s ňou a bežal nazpäť o zlomkrky do 
laboratória. - Tak už to aj mám! Pôda je naštepená. 

Mareš prevzal misku a vložil ju do termostatu, 
skrinky elektrikou kúrenej, so stálou teplotou 
ľudského tela, sedematridsať stupňov. Bolo tam 
skriniek ešte viac, aj s teplotou vyššou, lebo niektoré 
bacily, ako bacil detského, čierneho kašľa rastie len 
pri 46 stupňoch Celsiových. 

Gonokok potrebuje teplotu ľudského tela. Pri vyššej 
teplote hynie, pri nižšej len živorí, nemnoží sa a 
odumiera. Ale pri tejto teplote sa zúrivé množí a tak z 
jedného osirelého gonokoka, zamazaného kamsi na 
povrch pôdy, do rána s úžasným delením sa vyrastie 
miliardová, okom viditeľná kolónia veľkosti 
špendlíkovej hlavičky. Je to biela, opálove lesklá 
bodka, ostrých okrajov a je to čistá kultúra gonokokov, 
zaručene čistá, veď povstala z jedného pôvodného 
gonokoka, ktorý sa však za deň takto úžasne 
rozmnožil. 

Mareš napísal na misku dátum a značku a vložil ju 
do skrinky. - Príď zajtra ráno o deviatej. Do tých čias ti 
spravím aj skúšku farbením, či budú to naozaj 
gonokoci. 

Zurian bol celý deň rozčúlený. Bol by pribehol do 
laboratória i desať ráz, aby sa presvedčil, či už dačo 
rastie, len sa bál, aby sa nestal nápadným. A tak 
strávil v nervóznej roztržitosti celý deň. Večer v 
jedálni mu niečo prišlo na um. Bude dobre pôdu 
pripraviť. 


- Michal, - riekol sluhovi. - Poproste v mojom mene 
sestru v kuchyni, aby mi posielala viacej zeleniny a 
menej mäsa. 

Vzbudil všeobecný rozruch. - Čože, čože, azda sa 
nechcete stať vegetariánom? - spytoval sa Dunčo. 

- Ale skoro. 

- Ba, nechajte ho, má iste gonoreu, - poznamenal 
Pufi, - uvidíte, ani piva piť nebude. 

Zurian zbledol, mrmlal čosi o skazenom žalúdku a 
potrebnosti diétnej stravy zeleninovej, ale nútený jeho 
úsmev a výhovorky už nikoho nezaujímaly. Počúvali 
všetci Dunča, ktorý im vykladal svoje najnovšie 
ľúbostné dobrodružstvo. 

Hej, lepšie to tak, pomyslel si Zurian, nech si len 
vtipkujú a rehocú v mojej prítomnosti. Za pár dní 
naozaj budem potrebovať dietnú stravu a takto si ju 
pripravím. Keby som bol z jedálne náhle vystal a dal si 
posielať stravu do bytu, boli by bývali všetci zarazení a 
boli by pátrali v kuchyni po príčine. Takto je im menej 
podozrivé. 

V noci málo spal, ráno sa cítil trochu vyčerpaným. 
Presne o deviatej prihlásil sa u Mareša. 

- Tak, čo je? 

- Vyhral si, priateľu. Sú to oni. Pozri sa. 

Pridržal mu misku oproti svetlu. Žltkavý povrch 
ascitagaru, včera ešte čistý a priehľadný, bol plný 
rozsypanými, bielymi, kruhovitými kolónkami. 

- Krásne sú, čo? 

- Báječné. 

- A teraz pozri sa sem do mikroskopu. Máš tu obraz 
troch kolónií. Ideálne čistá kultúra. Ha? 

Zurian pozrel sa do mikroskopu. Ohromné 
množstvo červených, Gramovým farbením 
odfarbených diplokokov. Dvojbodky typického tvaru 
kávového zrnka. 


Hej, sú to oni. 

- Mareško môj zlatý, dajže mi tú misku. 

- Ba, ešte čo, načo by ti bola. Co si chcel, to som ti 
spravil. Presvedčil si sa, že sú to oni, na vlastné oči. 
Ak chceš, aj ti to dám čierno na bielom, tomu už azda 
tvoj pán primár uverí. Ale dať ti pôdu s kolóniami, kto 
to kedy počul? 

- Nefrfli toľko a daj mi tie zvieratká. Naučím ťa 
novej pesničke, veľmi erotickej. Dobre? 

- No, dobre, tak si ich vezmi. 

- Dakujem, ale ťa naučím až inokedy. Len mi 
nezabudni na tie pôdy a bouillon, čo si mi sľúbil na 
pozajtre. Servus. 

Zurian s miskou v ruke bežal na oddelenie. Len 
rýchle, rýchle, nech kolónie nezachladnú. Vrazil do 
malého laboratória. Nik tam nebol. Zavrel dvere za 
sebou na kľúč. - Len rýchle, rýchle, kým sem niekto 
nevrazí. 

S trasúcou sa rukou zapálil plyn. Vzal si platinovú 
ihlu v sklenenej násadke a pridržal ju do plameňa. 
Platina sa rozžhavilá do bielej žiary. Odtiahol ihlu s 
plameňa a chvíľku ju nechal chladnúť. Chvejúcou sa 
rukou odklopil vieko misky. Druhou podoprel si prsty, 
aby sa nechvely a namočil ihlu do jednej z okrúhlych, 
bielych kolónií. Soškrabal si s pôdy celú kolóniu, 
opatrne vytiahol ihlu a naštepil sa. 

Tažko si oddýchol: - Experimentum perfectum est. 

Poruval som sa s parazitom. Pozval som si ho na 
zápas do vlastného tela. 

Srdce mu vyplnil pocit pýchy a nadšenia. 

Môj život má smysel. Nebudem žiť nadarmo. Budem 
bojovať so zbojníckymi atomami Boha zoci-voči. Bude 
to boj víťazný. 

Potisnem do predu osud ľudstva aspoň o jeden 
krôčik. Neodídem ztadialto, nevychladnem 


nesmyselne, ako malá nepatrná iskierka lokomotívy, 
cválajúcej do čiernej noci, nad chladnou oráčinou. Ale 
budem, sťa žiarivý meteor, čo iskriacou dráhou svojou 
osvieti ľuďom cesty nevídané, cesty krajšieho a 
lepšieho života na zemi. 

Jeho pohľad padol na misku s kolónkami. 

A čo tu s tými? 

Vzal si Z police fľašu s kyslinou dusičnou. 

Vytiahol sklenú zátku a nalial dymiacej, žŽravej 
kysliny do misky. 

- Miliardy útočných, divých zbojníkov, zhyňte! 

Kyslina v momente spálila kolónie. 

- Takto chcem zničiť i vás, Čo parazitujete v korune 
tvorstva. 

Bedári, zbojníci, boj sa začína. 


CHORÝ LEKÁR 


Nasledujúce dni minuly sa v neustálom napätí. 
Zurian očakával prvé príznaky choroby. Na stole mal 
prichystanú hromadu hárkov papieru. Chcel viesť o 
príznakoch choroby presný denník. Chcel opísať každý 
zjav, pocit podrobne, svojráznym štýlom, ktorý by ho 
ešte i za desať rokov žive pripamätoval na prestatú 
chorobu a na jej intímne, miznúce úkazy, lekármi 
málo, alebo nepresné všimnuté. 

Vedel, že prvé príznaky choroby sú veľmi dôležité. 
Keď si ich pacient včasné rozpozná a pobeží o pomoc v 
takomto včasnom štádiu, skoro vždy sa podarí 
chorobu utlačiť v koreňoch. Radikálnym spôsobom 
urobiť koniec pliage za osem, desať dní, čo by ináče 
trvala týždne a mesiace. 


Obyčajne prihlási sa prvý príznak na tretí deň ráno 
po infekcii. Zurian rozčúlene sa skúšal, ale nevidel na 
sebe ani najmenšej odchýlky. 

A takto sa presvedčoval každý deň i desať ráz, ale 
darmo. Na siedmy deň sa stal už ozaj nervóznym. Už- 
už rezignoval, keď na druhý deň, čiže na ôsmy deň 
ráno zbadal prvý príznak. Bolesti necítil, prvé stopy 
hnisania sa však nepopierateľné dostavily. 

Skoro vykríkol od radosti. Chvalabohu, konečne! 

Urobil si preparát. Pečlive ho ofarbil a vložil pod 
mikroskop. Pohľad mu udrel do nervov a rozbúšilo sa 
mu srdce. Od nárazu krvi sa mu v očiach zatmelo, že 
minútu nič nevidel. Potom sa mu však vyjasnilo a v 
extáze hltal známu, tisíc ráz videnú panorámu. Hej, 
typický obraz začínajúcej gonorey. Bojovné bunky 
hnisavé, vyplňujúce celé zorné pole mikroskopu. 
Veľké, veľajadernaté leukocyty, strážnici tela, ktoré sú 
všade tam, kde je neporiadok, kde sa votrelo niečo 
cudzieho. Hej, zbojníci atómy už si ich vyprovokovaly. 
Ale kdeže sú oni sami. Chcem vidieť gonokoka. 
Prehľadal celý preparát, ale gonokoka nenašiel. 

Nenašiel ani na druhý deň, ani v nasledujúce dni. 
Obraz bol stále jednaký. Vždy a vždy len bojovné 
bunky hnisavé, ale bez nepriateľov. Nebol to obraz s 
bunkami plnými parazitov, ktorých pohltily a ktorých 
vynášajú. 

Na štrnásty deň sa stal Zurian vážne netrpelivým. 
Po parazitoch ani stopy, obraz, ako na začiatku, 
príznaky tie samé, bolesti nijaké, hnisanie mierne. 

Nemal čo zapísať do svojho denníka. - Prepásol som 
si najdôležitejšie chvíle tejto choroby. Očakával som 
prudké príznaky, kruté rezavé, pálčivé bolesti, 
obrovské odmešovanie hnisu, celé telo žijúce v 
znamení choroby, typický obraz mikroskopu, ohromné 
množstvo parazitov, stále a stále pribúdajúce príznaky 


a zatiaľ nič. Miesto obvyklého priebehu biedna 
limonáda, začiatok vleklý, netypický. - Zurian vedel, 
že takéto pomalé, ubiedené počiatky tejto choroby 
mávajú obyčajný veľmi zdlhavý a tvrdošijný priebeh. 
Hoja sa veľmi ťažko a rady prechádzajú do 
chronického štádia. 

Ťažko utláčal v sebe pocit sklamania. Nie, ten boj 
nie je taký, akým som si ho predstavoval. 

Od pätnásteho dňa začali sa objavovať gonokoci. Po 
jednom, roztratene a nie v telách hnisavých buniek, 
ale mimo nich. Pri pohľade na nich Zurian necítil 
nijaké vzrušenie. Skorej nechuť a ľútosť nad 
stratenými príznakmi začiatku. 

Tento neočakávaný, netypický začiatok ho 
poplietol. - Nie biednu mordovačku som chcel ja s 
chronickou, urputnou a ordinárnou pliagou, ale svieži 
boj s najobvyklejšou formou tejto choroby, prudko a 
hladko prebiehajúcou. 

S miešanými pocitmi díval sa do mikroskopu. 
Chvíľami bol úplne znechutený. Tak, čo teraz? Z tejto 
formy i z jej liečenia čo si odnesiem? Aké poučenie? 
Pozornosť svoju aby som si teraz sústredil jedine a 
hlavne na to, ako sa tej mizérie zbaviť. 

Potom sa zasa oduševňoval. - A, veď dobre takto. 
Veď ani nie vlastne chorobu samotnú som potreboval, 
veď tej som videl i uvidím dosť, ale jej psychologiu. 
Ten duševný stav, ktorý ona vo mne zrodí, pobádajúc 
ma viacej a originálnejšie rozmýšľať. Potreboval som 
srásť s ňou, čo najintímnejšie a veď tu to mám. Nič to, 
že sa sľubuje byť chronickou. Aspoň budem mať viacej 
času na rozmýšľanie. Musím sa už začať liečiť. 

Ešte v ten deň začal liečenie. Bol to dvadsiaty deň 
choroby. Za týždeň gonokoci Z obrazu 
mikroskopického vymizli. Ostaly len bojovné 
leukocyty. Tie však zostaly a nechcely zmiznúť. A kým 


je veľa leukocytov, zatiaľ sú gonokoci, lenže málo a 


ukrytí. 

V štvrtom týždni choroby Zuriana začala trápiť 
myšlienka. - Hľa, čas, kedy sa gonorea najradšej 
komplikuje. Tretí - štvrtý týždeň. Cez deň sa 


nesčíselne ráz zastavil a skúmal, či necíti niečo 
mimoriadneho. Na každý maličký nepríjemný pocit, 
alebo aj bez toho vyrážal mu na čele studený pot: hľa, 
teraz mi začína prechádzať táto urputná pliaga do 
zadných partií. Ešte to by mi chybelo. 

Tento strach mu dušu úplne ovládal. O nejakom 
rozjímaní, vynaliezavosti ani reči. Zúfale sa hrabal 
medzi prostriedkami, o ktorých myslel, že sa hodia na 
liečenie vlastných ťažkostí. A tých bolo veľa a Zurian 
sa krútil medzi nimi, ako zmätená ovca. 

A pritom bol úplne sám. Sám bez pomoci, bez 
jediného pevného bodu opory, zanechaný úplne na 
vlastnú rozháranosť. 

Mali už na oddelení pacientov lekárov. O nich tvrdil 
vždy Jašo, že sú to úbožiaci a liečenie lekárskej 
gonorey je najťažšou vecou. Lekár si ju sám nikdy 
nevylieči, lebo stratí hlavu, nevie sa dívať na vlastnú 
chorobu pokojným zrakom. Stále dúfa a stále 
rezignuje, stále sa chytá niečoho nového, aby ea 
potom vrátil k veci opustenej. Stále sa klame. 
Nahovorí si do mikroskopu veci, ktorých tam vôbec 
niet. Nad ružovým zrniečkom lecythinového telieska, 
nevinnej vecičky, je schopný celý deň presedávať v 
zúfalstve i v nádeji, Či je to gonokok, či nie? Podobá sa 
mu, aj nie, je ružové, kým gonokok býva temne 
purpurový, je to bodka, či azda pre Boha dvojbodka? 
Je to tvaru kávového zrnka? Nie, veď je rozhodne 
jedna polovica hranatá a väčšia, než druhá. A takto je 
vstave rozumkovať nad vlastným preparátom celý deň, 


kým pri pacientovi na prvý pohľad a určite ihneď 
rozozná, že je to nie gonokok, ale nevinné zrniečko. 

Urobí za deň i päť preparátov, kým pri pacientovi 
stačí mu jeden na týždeň. Moč si skúša desať ráz. 
Nahovorí si, že je kalný, že i druhá sklenka je kalná: 
istý znak, že choroba prechádza do zadu. Bože, už i 
cíti, ako ho Štípe, páli a reže! 

- Sú to úbožiaci, - vravieval o nich Jašo, - lekár sa 
nemá nikdy sám liečiť. 

Zurian si spomínal, ako to robil s nimi Jašo: 

- Dobre, pán kolega, - vravieval im, - prijmem vás 
do liečenia, ale len pod jednou podmienkou. Keď sa mi 
na milosť a nemilosť úplne oddáte. Viete, počuli ste, že 
na našom oddelení gonoreu vyliečime, nemusíte tedy 
mať obavy a pochybnosti. Nedovolím vám však, aby 
ste sa o svoju chorobu zaujímali, a aby ste sami robili 
kroky na vyliečenie. Nesmiete sa ma na nič spýtať, 
neukážem vám nič, nepoviem vám, čo je s vami, ako 
stojíte, len až na konci, až budete zdravý. Musíte tu 
tak žiť, ako úplný laik, ako keby ste o medicíne nemali 
ani poňatia. Toto je mojou podmienkou. 

A Jašo pri tejto prehnanosti mal nepopierateľné i 
veľa pravdy. Priviedla ho k tejto metóde skúsenosť. 
Zurian sám bol svedkom neraz, ako vie lekára lekár 
utrápiť. 

- Pán kolega, pri tomto nedávnom náleze ste zistili 
v preparáte zasa gonokokov. Je to možné? Nemýlili ste 
sa? Mne sa zdá, že vôbec nie sú tvaru typického. A ako 
ste ich sfarbili? Gramovou metódou? Prepáčte, to je 
nie vždy spoľahlivé. Gramnegativita gonokoka je 
nevyriešenou otázkou. Nedávno som čítal, že môžu byť 
aj grampozitívni. Cítali ste tiež o tom? Nie? Ako je to 
možné. A prosím vás, nebolo by lepšie, keby som 
vystrekoval nie tri razy, ale päť, alebo šesť ráz denne. 
Čítal som to nedávno v novej, veľmi dobrej učebnici 


venerologie. A radia tam aj to, aby som si liek vždy 
ohrial a teplý užíval. U vás to nerobia, ako je to 
možné. Ci azda neviete o tom? 

Takýto nešťastník stále skúma a číta. Preštuduje si 
kopu kníh a časopisov. Všade nájde si niečo 
znamenitého, o čom súdi, že by mu veľmi osožilo a 
nechápe, prečo mu to nepredpisujú. Každý deň sa mu 
zdá večnosťou. Nechápe, prečo nie je ešte zdravý, iste 
ho neliečia dosť svedomité, začína neveriť, potajomky i 
verejne skúša svojho lekára, kritizuje každý jeho krok, 
vytýka mu ľahostajnosť, nevedomosť a nenávidí ho. 

Niet divu, že Jašo kládol za hlavnú podmienku 
liečenia svojim pacientom lekárom úplnú ľahostajnosť 
k liečebným zákrokom. 

Zurian spomínal si na tieto prípady s rastúcou 
hrúzou. Hej, toto je osud chorého lekára. Zbadal to na 
sebe. Videl, ako sa stáva so dňa na deň netrpelivejším. 
Každý deň mu objasňoval väčšmi a väčšmi 
nesmyselnosť a ľahkomyseľnú nepripravenosť jeho 
počínania. Takto hlúpo skočiť do niečoho! Takto sa 
vytrhnúť zo svetového poriadku, ktorý i tak, v 
pomeroch normálnych, bol plný zápasu a zášti a 
vrhnúť sa do takejto pliagy, ktorá mu život urobí 
priamo nemožným a ktorá mu vypálila celkom krivo, 
neočakávane hlúpo a trápne. 

V nemocnici mal ťažký život. Dopoludňajšie vizity, 
ktoré predtým mal tak rád, lebo prinášaly vždy niečo 
nového a poučného, teraz sa mu zdaly neznesiteľne 
dlhé a trápne. Musel pri nich stáť, chodiť od postele k 
posteli, zohýnať sa, lietať sem a tam. Robil to, ako len 
mohol, pomaly, aby sa len podľa možnosti šetril. 
Pritom však mal stále hroznú myšlienku: - Takto sa tu 
zničím, leziem po schodoch, stojím nekonečné hodiny, 
kým by som mal ležať, alebo aspoň sedieť a pohybovať 
sa čím menej. Som v najnebezpečnejšom čase celej 


choroby, môžem očakávať každý deň hrozné príznaky 
prechodu choroby do zadných častí uretry a, hľa, 
nemám možnosti sa čo len trošku šetriť. 

Začal zanedbávať oddelenie. Odpoludnia ležal doma 
na diváni a prácu sbúchal, ako rýchlo len mohol. 

Takto sa stalo neraz, že zabudol to i ono. Primár 
mal jastrabie oko. Tomu nič neuniklo. - Tu nemáte 
vyšetrený moč, prečo? 

Zurian sa zapýril. To sa mu nikdy nestávalo. 

- Aký bol nález z náteru krvi pri tejto chorej? 

- Náter práve vyšetrujem, prosím, odpoludnia bude 
hotový. Zdá sa byť zaujímavým, preto ho robím 
pomalšie a so zvýšeným záujmom. - Zurian luhal, lebo 
náter vôbec nespravil a s hrúzou a preklínaním myslel 
na hromadu hodín, ktoré ho táto práca bude stáť. 
Inokedy to robil s pasiou, teraz to nenávidel. 

Až vydýchol od radosti, keď sa mu prihlásil na 
ženské oddelenie pomocník. Bol to bledý, tenký, 
plavovlasý mládenec, Nemec, ktorý sotva vedel česky. 
Medik v šiestom semestri, typ snaživého, tichého, 
nenáročného pracovníka, ktorý sa tak vkráda na 
oddelenie, ako zápach z latrín. Len sa ticho a 
skromnučko usmieva, poklonkuje sa, starším kabát 
podáva. Berie na seba tie najotravnejšie práce, 
ktorých sa každý bojí. Mechanické roboty, ako sčítanie 
krviniek, centrifugovanie a prezeranie usadzeniny 
moča, elektrizovanie, tu i tam nejaká tá injekcia, ktorú 
mu pán sekundár rád prepustí, lebo má dôležitejšej 
práce práve dosť. Vše pribehne k staršiemu a 
úctyhodným hlasom ho prosí, aby sa podíval do 
mikroskopu, nevie iste, čo to je, Čo má tam práve v 
zornom poli. Keď sa mu to vysvetlí, je hrozne 
povďačný, nestačí sa červenať a ďakovať v rozpakoch. 
A takto sverujú na neho vždy viac a viac práce, už i 
väčšej a dôležitejšej. Už ho pripustia k slovu i pred 


pánom primárom, ktorý dosiaľ vôbec nebral na 
vedomie jeho existenciu na oddelení. Minú sa týždne i 
mesiace, mládenček sa zapracuje. S húževnatým 
záujmom si odkuká, zaznačí všetko, niet veci, v ktorej 
by sa on nevyznal. Získa si uznanie pred vyššími, 
ktorým líže päty s neochvejnou energiou a odpor pred 
mladšími, ktorých ignoruje a utláča. Takto sa zrodí na 
oddelení typ doktora Pufiho. Takto začína svoju 
kariéru každý štréber. A sú to takí štrébri, ktorí 
druhému nedajú žiť, každému bránia v postupe. V nich 
už ani stopy po gavalierstve starších, ktorí ochotne 
ukazovali, prácu prepúšťali.  Primárovi ruku 
bozkávajúci, s mocnejšími kolegami lojálne vtipkujúci, 
slabších nemilosrdne dláviaci intrigáni. 

Zurian videl mladému kulimu do duše. Za 
poníženým úsmevom videl už cynický úškľabok 
budúceho Pufiho, za neúnavnou kulickou pilnosťou 
jeho strašnú energiu a za mäkkým, tenučkým hláskom 
sykot nemilosrdného, potmehúdskeho udavača, ale 
nestaral sa o to. Inokedy odpor k tomuto typu bol by 
ho priviedol k tomu, aby chlapíka odmrštil, či aspoň 
dal mu pár nezapomenuteľných lekcií o charaktere a 
ľudskej solidárnosti, teraz však nemal chuti zaoberať 
sa bližšie s dušou tohoto snaživca. 

Zaučoval ho do povinností, bol nekonečne štedrý, 
poukazoval mu všetko, ani vlastnému bratovi nebol by 
robil dôkladnejšie, no robil to v úfnosti, že mu bude 
vítaným pomocníkom. 

A mladý Weigert bol naozaj pilný a svedomitý. 
Zastal ho presne všade, osvojil si v krátkom čase 
všetky vtipy a chmaty celého ženského oddelenia. Toto 
nezostalo skryté ani zraku Jašovmu, ani primárovi. Na 
drobné mechanické práce nikdy sa nespytovali už 
Zuriana, ale medika. Zurian po čase zbadal, že sa 
stáva na oddelení veličinou akosi druhotriednou. Na 


Jašovi bolo priamo vidieť, že má medika rád a kde len 
môže, vynáša ho pred primárom. Len slepý nevidel 
plán Jašov: nasbierať si čím viacej materiálu proti 
Zurianovi, poukázať na jeho ochablú energiu a, že 
všetko koná vlastne medik. Jašo nikdy nemal rád 
medikov. Nesveroval na nich skoro nič, radšej 
pracoval sám do úmoru, ale tento mladý, pilný chlapec 
prišiel mu veľmi dobre a Zurian videl už jasne svoju 
budúcnosť. 

Hej, pretrhlo sa posledné pojítko s oddelením. Nie 
je už presný, ba ani nie nenahraditeľný. Vedel už, čo 
sa z toho vyvinie a naplňovalo ho to trpkosťou a zlými 
predtuchami. 

Čo vlastne robiť? Poprosiť Weigerta, aby nebol taký 
pilný a aby nechcel urobiť kariéru cez jeho mftvolu? 
Nesmysel. 

Situácia sa stávala na oddelení so dňa na deň 
neznesiteľnou. Zurian bol už naozaj piatym kolom na 
voze. Katastrofa sa neodvratne blížila. 

Na oddelení posmech a trpkosť. Doma žiaľ a 
bezradné, zúfalé tápanie vo tme, bez pomoci, v tisícich 
pochybnostiach. Mučivá neistota. Co bude, kde je tu 
správne merítko, kto posúdi, kde som s tou chorobou? 
Je už komplikovaná, či len bude? 

Tato otázka ho morila najviac, lebo vedel, ak sa raz 
choroba komplikuje, neobíde sa už bez cudzej pomoci. 

Komplikácia gonorey je vážna vec. Znamená toľko, 
že zapálenie prednej rúry močovej prekročí hrádzu, 
ktorú mu stavia v cestu vonkajší svierač svalový, ktorý 
takto rozdeľuje rúru prakticky na prednú a zadnú. 
Zadná rúra je kratučká, len pár centimetrov pred 
močovým mechúrom a obomyká ju žľaza, prostata, so 
semennými vačkami. Tieto orgány, mechúr, prostata a 
semenné mechúrky bývajú pri prechode choróby cez 
hrádzu, do zadu, spoluzachvátené, gonokokmi 


napadnuté a zapálené. Je to skoro vždy ťažký, 
horúčkovitý stav, spôsobujúci neraz kruté bolesti. 
Žľaza prostata, táto tenulinkými chodbičkami 
poprepletaná huba, býva potom bránou pre gonokoka, 
ktorou sa môže dostať do krvi, do klbov, na srdečné 
chlopne, do celého tela a spôsobovať zmrzačenie 
človeka, alebo i generálnu otravu krvi. 

Prechod choroby do zadnej rúry je vždy komisná, 
krutá vec, ktorá i pri svojom najpriaznivejšom 
priebehu má za následok značné, často až pár 
mesiacov dosahujúce predlženie choroby. Znamená to 
trápnu, bolestivú, zdíhavú liečbu, stále 
nebezpečenstvo ďalších, ťažkých následkov. Túto 
formu potom sám liečiť nik nemôže. Musí sa sveriť 
rozhodne na liečenie v nemocnici, alebo na 
svedomitého a ozajstného odborníka. 

Pre Zuriana možnosť komplikácie mala osudný 
význam. Musel by sa vzdať nádeje, že sa sám vylieči, 
musel by svoju chorobu prezradiť a vydať sa na pospas 
všetkým udalostiam, ktoré by tento krok mal za sebou. 

Odtiaľ pochádzala jeho mučivá neistota a obava, 
ktorú zväčšovala ešte okolnosť, že gonorea môže sa 
rozšíriť do zadu i bez týchto alarmujúcich príznakov, 
potmehúdsky a nespozorovateľne. 

- Možno, že ju už i tam mám, - pomyslel si Zurian, - 
liečim si prednú rúru nazdarboh, márne, beznádejne, 
lebo zo zadu z prostaty sa mi stále znova a znova 
infikuje. Krútim sa v prekliatom kruhu, trápim sa 
nesmyselnou, bezciteľnou robotou. Ale ktože na povie, 
či mám už chorobu rozšírenú dozadu, či nie? Zurian 
pamätal sa na prípad mladého, štrnásťročného 
chlapca z vnútorného oddelenia. Priviezli ho tam v 
ohromnej horúčke nad Štyridsať stupňov, v bezvedomí, 
s opuchnutými, zhnisalými klbmi a s ťažkými 
príznakmi srdečnej vady. Od primára začnúc až po 


najmladšieho adepta Aeskulapovho umenia shodli sa 
všetci na tom, že je to veru typický, ťažký, všeobecný 
kíbový reumatizmus. Iba za tri dni, po smrti 
chlapcovej, zistil Mareš pitvou, že to bola veru 
generálna gonorea, ktorá sa dostala do krvi z prostaty. 
Tá bola presiaknutá hnisavými ložiskami. - Veľmi zle 
pochodil ten chlapec, - vravel Mareš, ktorý neraz 
udieral takto pitvou štambíliu najvyššieho rozhodnutia 
choroby na mylné alebo kolísavé diagnózy oddelení, - 
so svojimi necelými štrnástimi rokmi mal už radšej 
mať kÍbový reumatizmus, než kvapavku. Nebol by 
azda umrel, ani vás, páni internisti, nebol by takto 
vyviedol z duševnej rovnováhy a učenosti. No, nič si z 
toho nerobte. 

Zurian bol z tejto spomienky náramne nervózny. 

Kam sa obrátiť? Vo svojom zúfalstve vybral sa do 
mesta a pochodil za týždeň asi dvanástich odborníkov- 
venerologov. Šiesti ho uisťovali, prisahali mu, že je 
zdravý a je hlupák, že liečbu hneď nezarazí. Cože na 
tom, že má toľko hnisavých buniek? Hlúposť! Hlavné 
je, že už pár týždňov nemá gonokokov. Zahriakli ho, 
keď im Zurian pripomínal možnosť recidívy, vrátenia 
sa choroby po prerušenej liečbe. 

Traja krútili hlavou a radili opatrnosť, ale rozhodne 
liečbu zastaviť a počkať, či sa choroba vráti. Ze je to 
riziko, že by mohol potom všetko začať znova? Nuž, 
pravda, pravda, ale čo robiť. Takto je ťažko súdiť. 

Dvaja mu radili radikálne provokačné prostriedky a 
posledný, zákrok do zadnej rúry, lebo či už je tam 
choroba dosiaľ, či nie, aspoň to nebude prácou 
polovičatou. Ani jeden ho nevyšetril dôkladne, ako sa 
patrí. 

Pri vyšetrení týchto ľudí tisíc ráz dostal chuť hodiť 
im do tvári, ktorá sálala dôstojnosťou a vážnosťou 
veľkňaza-šamana kanibalov, ktorý lieči kúzlami: 


- Ste hlupáci, šarlatáni. Nemáte o povahe tejto 
choroby ani poňatia. Neviete si sobrať preparát. 
Robíte to špinavo, sfackujete naj primitívnejšie 
pravidlá bakteriologie. Vy druhí, čo farbíte všetko 
metylenovou modrou, neviete, že je toto len povrchné, 
orientačné farbenie a pri zastaralej gonorei, kde je 
málo gonokokov, nevystačí. Vy tretí si myslíte, že 
Gramovou metódou môžete farbiť i pol hodiny, 
necháte farbivo v mene Božom stáť na preparáte a 
robíte potom k tomuto svinstvu, čo takto dostanete, 
úžasne učenú tvár. Vy štvrtí neviete na prostatu ani 
poriadne siahnuť a potom sa divíte, že nijakého 
odmešku nedostanete. Vy piati nehanbíte sa mi 
povedať, že čerstvá, predná gonorea sa najlepšie lieči 
kovovými sondami. Obesiť vás za tú hriešnu 
nevedomosť. Vy šiesti si myslíte, že to len tak ide pri 
nedoliečenej gonorei vystrekovanie len tak kedykoľvek 
prerušovať a liečenie hocikedy na viacej dní 
vynechávať. A potom vám nejde do hlavy, že je pacient 
večne pozitívny. 

A tak ďalej do nekonečnosti. 

Najsmutnejšie bolo to, že všetky tieto náhľady 
Zurianove nepochádzaly z jeho hypochondrie. Nie, 
videl jasne, čo robia títo „odborníci“ a v mysli svojej 
jednoducho srovnával ich „výkony“ so zákrokmi 
oddelenia primára Ditricha. 

Nemohol neodsúdiť šarlatána, ktorý sa chvastal, že 
bez bielkovinných a vakcínových injekcií, niekoľkými 
málo masážmi bezpečne lieči staré, rozožrané, stvrdlé 
prostaty. 

Nie, ich fušerská povrchnosť neznala hraníc, ani 
jeden sa nepriblížil k ideálu liečebných metód 
oddelenia. Boh to skeptici, odchovanci kliník, kde niet 
času paprať sa s takými zdlhavými pliagami, aká je 
gonorea. Boli to odborníci, tešiaci sa v celom meste 


výbornej povesti, ktorí však nikdy nijakú gonoreu 
statočne nevyliečili. Zurian proste nechápal, ako je to 
možné, neveril vlastnému zraku. Chcel si nasugerovať, 
že sa sám mýli, že ten a ten špecialista má pravdu a 
robí to dobre, ale nešlo to. TÍ ľudia skopali venerologiu 
tak nemilosrdne, že nebolo možné nežasnúť nad nimi. 

A Zurian zúfale zbadal, že mu v meste nik nemôže 
pomôcť, lebo tí ľudia gonoreu liečiť nevedia. U tých sa 
vylieči len tá prvá akutná gonorea, ktorá sa hojí skoro 
sama od seba i pri tých najbiednejších spôsoboch 
liečebných. 

Zurian strpnul pri týchto nesmysloch. Pri ich 
nekonečnej nevedomosti a povrchnosti. Pri väčšine 
zbadal, že ho ani neradi vidia, lebo nedúfajú v 
honorár. Boh to skeptikovia, odchovanci kliník, kde sa 
gonorea lieči, ale sa nevylieči, ak len Pán Boh zázrak 
neurobí. Polovičatí povrchní ignoranti, zakysnutí do 
vlastných neúspechov liečebných a majúci iba tú 
snahu, pacienta poriadne podojiť, kým ich nesmyselné 
manipulácie nezunuje a neutečie. 

Jediní, ktorí by mu mohli pomôcť, boli primár 
Ditrich a Jašo. Však čo by to znamenalo, obrátiť sa na 
nich o pomoc. V tajnosti by to neudržali. Primár preto, 
lebo by okolnosti podceňoval a nemal by chuť robiť s 
povesťou Zurianovou veľké okolky, a Jašo? Skoda 
spomínať! 

Hú, to by bolo niečo pre letenskú nemocnicu! Pre 
zbožné sestry, pre bezočivé slúžky, pre jedálnu 
doktorov, pre riaditeľa a pre Starého pána. A kdeže 
ďalej, ďalej. Zajtra by sa na tom rozčulovalo celé 
ministerstvo zdravotníctva. Nikdy nik by s neho 
nesmazal sprostú povesť: - Hla, pán doktor, he-he- 
he... No, veď viete!? 

Zurianova obrazotvornosť videla okolo seba 
škľabiace sa, drzé tváre bedárov, rehot škodoradosti: - 


Aha, pán rôntgenový virtuóz, násilník slečny dr. 
Vokurkovej. Vred nemocnice, veď sme my to vedeli! 
Takého človeka tu trpieť. Takéto poškodzovanie 
povesti nemocnice. Kto s nej smaže tú hanbu: doktor a 
takto! Kto vie, kde si to nabral, s ktorou svojou 
pacientkou sa dal dohromady. Zurian sa otriasol 
hrúzou. 

Kto by mu uveril pravdu? Jemu samému zdala sa 
celá vec takou vzdialenou, takou nemožnou a 
nesmyselnou. Skoro počul svoj vlastný hlas, ako 
chabo, koktavé, nepravdepodobne by začal vec 
vysvetľovať. Z jeho hlasu by znela úbohá, hlúpa snaha 
gonorikov-hypochondrov: zatajovať. Koľko sa nasmial 
on sám na ich hlúpych výhovorkách: - Dostal som to 
na záchode. - Iste? To ste si zaviedli dievku? - znie na 
to odpoveď. - Dostal som to vo sne. - Mali ste sami 
zaspať. - Dostal som to, keď som proti vetru... - Hm, 
čudné vetry fúkajú u vás. 

A teraz on, Zurian: - Prosím pekne, dostal som to 
tak, že som si ho sám naštepil. Chcel som si totiž 
podľa príkladu veľkých... 

Videl v duchu unudený posunok primárov, ako 
kývne hlavou: - No dobre, dobre, veď na tom nezalezi. 

Počul rehot Jašov: - He-he-he, ale pán kolega, toto 
je viac, než fantastické. Nemyslíte? Ani to neni pekné 
od vás, že takto primitívne idete na mňa. Myslíte, že 
som zblbnul? Prečo radšej nepoviete, že ste si dakde 
zadali? Veď, čože je na tom? 

Nie, nie, radšej smrť, než túto scénu. Stať sa 
hanbou tohoto ústavu, aby ho ešte i za tri generácie 
spomínali. Dosť už slávy takéhoto rázu. Nie, nie, 
radšej čokoľvek. 

On sám v perspektíve týchto ľudí, sotva veril 
samému sebe. Svojmu divnému pokusu. Svojej 


hlupáckej  nadšenosti, tomuto nepripravenému, 
prmitívnemu skoku do tmy. 

Tam, hľa, sú moje pokusy s Besredkovým antivírom. 
U Mareša som si objednal výživné pôdy pre gonokokov 
a hromadu bouillonu pre antivírus. Teraz mi tam hnije 
všetko. Pätnásť dní som musel čakať na prvého 
gonokoka, pôdy mi zatiaľ dávno vyschly. Ani ten Mareš 
nebude blázon spraviť mi nové, keď som ta k nemu ani 
nepozrel. 

Tam, hľa, pokusy, plány, nadšenosť. 

Co vlastne chcel? - Fiat experimenrum... 

Hunter, Waller, veľké vznešené životy... Hej, takto 
chcel akosi aj on. 

Lenže si nepomyslel, že to boli ľudia vážni a vážení, 
stáli na vlastných nohách, žili a robili si, ako chceli, 
zahrávali si s vlastnou kožou. Ich rozmar bol veľký a 
veľkolepé pochopený. 

A zatiaľ on tu, v tomto okolí, v týchto okolnostiach, 
medzi takými ľuďmi! 

Boj so zbojníckymi atomami Boha? Divý, zimničný 
sen. Taký ďaleký, tak málo uveriteľný. 

A nad Zurianovou hlavou mračná sa sťahovaly. 


NA PSOM TRIDSIATKU 


- Nie, to tak ďalej nepôjde. Tu sa niečo musí robiť. 

Zurian na oddelení úplne dobačoval. Primár sa s 
ním už ani neshováral, ani si ho nevšímal a Jašo sa 
škľabil so dňa na deň potuteľnejšie. Po vizite nevoľky 
začul úryvok ich rozhovoru: 

- Hej, je zrejme neupotrebiteľný, ani ho to ne 
zaujíma. Ešte sa ho formálne spýtam, čo je to s ním, 
ale zároveň napíšem hlásenie cestou riadteľstva 


ministerstvu. Nech ho dajú, kam chcú, ja ho tu 
nepotrebujem. Medik ho zastane celkom dobre. 

Jašo horlivé prisviedčal na slová primárove. 

Zurian sa oprel o múr. V hlave mu hučalo. Zdalo sa 
mu, že sa zem pod ním otvára a on padá, padá do 
bezodnej híbky. 

Ako topiaci chytal sa myšlienky: - Nie, nie, to tak 
nejde, ešte dnes musím niečo spraviť. 

Cítil, že je úplne opustený, nemal nikde ani 
operneho bodu, čo by si aspoň myšlienky mohol 
usporiadať. 

Bolo pred vizitou, mala sa robiť ambulantná 
prehliadka a dochádzajúci pacienti stáli pred dverami 
ambulatoria. 

Vošiel tiež. Primár vykladal. Poučoval medika. 
Tomu liezly oči z jamôk, celý bledý človiečik sa zmenil 
v hlavou kývkajúci, oddane hmkajúci, ponížený súhlas, 
hotový v každej chvíli umrieť pre primára. Jeho 
vodnaté, belasé oči liezly po pacientovi a zasa po tvári 
primárovej a celý človiečik zjavoval svätý úmysel vliezť 
primárovi svojráznou cestou do srdca. 

Vošiel do miestnosti Václav Camrda, obuvnícky 
pomocník. Vyfintený „syčák“ z Vršovíc. 

- Tak preto som prišiel, pán primár, aby ste sa na 
mňa ešte raz podívali. Ležal som tu u vás s kvapavkou 
dva a pol mesiaca, teraz som prišiel na kontrolu. Bol 
by som veľmi nerád, keby mi ešte niečo bolo. 

- Hej, Čamrda ležal dole, - referoval Jašo, - liečený 
náramne pečlive, odchádzal zhojený. Už som ho 
prezrel, je v poriadku. Už viac ráz prísť nemusí, 
poučenie dostal. g 

- No dobre, pán Camrda, - potešoval ho primár, - 
ste zdravý, buďte úplne spokojný. Len si dajte na seba 
pozor a buďte bez starosti. 


- Tak, len preto, lebo, ako vravím, nerád, strašne 
nerád by som sa podrobil ešte ráz tomuto vášmu 
týraniu. Ozaj by som bol dopálený, keby mi ešte stále 
niečo chybelo. Dva a pol mesiaca, to nie je maličkosť, 
pravda, pán primár? Človek sa na ženskú ani podívať 
nesmel. No, ale keď vravíte, že som zdravý, tak je tedy 
dobre. No tak! Máúcta. 

Zurian sa díval na chlapíka. Hrubá, zvrhlá nedobrá 
tvár, bezočivé spôsoby. - Zamiešať ťa do hnoja a 
vyniesť na pole, aby si aspoň toľko úžitku spôsobil, - 
pomyslel si s krutou závisťou v srdci. - Takýto špinavý 
šimpanz a takto dokonale ho vyliečiť. Jašo ho 
vykuríroval, vrátil ho životu, tomu jeho životu: 
dievkam periférie, verejným domom, pivu, hej, tomu 
jeho biednemu, bezcennému životu. 

A kto vráti mňa? Mňa, ktorý som sám toľkých 
navrátil, a teraz tu stojím sám, chorý, opustený, bez 
pomoci? 

S vizitou prešli celé oddelenie, ženské i mužské. 
„Nóbl“ i „ordinárne“ oddelenie. Dievky policiou 
privezené, čiašnice, tanečnice, slúžky, robotníčky, 
mužskí, tuláci, frajerkári, šustri, kelneri, obchodní 
cestujúci, zametači ulice, úradníci, študenti, „pasáci“, 
udaní a detektívmi pochytaní prznitelia nedospelých 
dievčat, a všetci, všetci tu ležia. Všetkých lieči primár 
a Jašo. Starajú sa o nich, uzdravujú ich. Títo všetci 
budú zdraví, sú v znamenitých rukách, a ja takto, 
takto... 

Zurianovi skoro slzy tiekly od bôľu nad vlastnou 
úbohosťou. Co týmto, tejto šťastnej hávedi, tomuto 
smetisku záleží na tom, či sa blamuje, alebo nie. Kto 
sa o tých stará, o tých vyvrheľov, a všetci tí môžu byť 
bezstarostní, môžu veselo myslieť na svoje zdravie, na 
ten najväčší poklad človeka. 


A ja, ich lekár, spolupracovník týchto dvoch 
svedomitých — ľudí, týchto jedinečných  zjavov, 
ozdravovateľov komisných pliag, ja, hľa, takto vyjdem 
na psí tridsiatok. 

Hyniem nevinne, vyjdem na zmar pre nič, za nič. 

Mne nie je dané šťastie, aby som svoj osud sveril na 
tieto požehnané ruky, ktoré pre mňa nemajú len 
posunok nepochopenia. 

Liečia tu ľudí, ktorí si toho nevedia vážiť a ktorí 
toho ani nepotrebujú, lebo v najkratšom čase nakazia 
sa znova. 

Tu, hľa. dievky, ako hrdo som pozeral na ne, ako 
som ich okrikoval, zahanboval, žiadal na nich 
poriadok, bezohľadne a kruto. Dnes už nemám, čo na 
nich zahanbovať. Som práve tam, kde ony. A vočiach 
ľudí by som stál ešte oveľa nižšie, lebo väčšina týchto 
tvorov oddáva sa svojmu remeslu z biedy a choroba je 
núdzovým prídavkom ich úbohého života, kým ja, ich 
lekár... 

Nekričím už na vás, dievky moje, nie som už hrdý, 
Človeka nešťastie naučí pokore. Nezavolám ťa už, 
Filomena, do malého laboratória, aby som ti vynadal, 
odišla mi už chuť vyťahovať sa nad vás. 

Vizita sa skončila. 

Primár a Jašo dávali pokyny medikovi, ako by tam 
Zurian vôbec nebol. 

Zurian vyšiel zo siene so sklopenými očami. Hľadal 
záchrannú myšlienku. Azda predsa len premôcť svoj 
strach a vyhľadať primára Ditricha. Ísť k nemu 
súkromne, požiadať ho, ako muž, hľa, pane, to a to sa 
mi stalo, pomôžte mi, nenechajte ma takto živoriť. Keď 
liečite toľkých cudzích ľudí, po ktorých vám nič neni, 
poskytnite pomoc i mne, svojmu doktorovi, s ktorým 
spolupracujete už toľko mesiacov a s ktorým ste boh 
až do príchodu tejto pliagy spokojný. 


Áno, zájsť k nemu na byt v hodinách súkromného 
ordinovania a bez hypochondrického škriekania 
povedať mu pravdu a žiadať ho o radu. Iste by ho 
neodmietol a zároveň by poznal príčinu jeho 
neodôvodneného ochabnutia. 

Lenže je to predsa len závažný krok. Iste by ho 
netrpel ďalej na oddelení ani minútu. Musel by na ňom 
ostať ako pacient, alebo ležať kdesi inde, ale pracovať 
by ho ďalej nenechal. A primár, tento priamy muž, 
nesdieľal by jeho obavy o renomé, iste by spomenul 
všetko Jašovi, a to by znamenalo pohromu. Hej, je to 
predsa len závažný krok ísť k primárovi, znamenal by 
veľké zmeny, treba si to veľmi dobre rozmyslieť. 

A či sa sobrať a prv, než by niekto niečo tušil, odísť 
domov. Bol by proti blamáži azda zabezpečený, ale čo 
si počne doma? Kde, u koho môže úfať toľko pravého, 
odborného ošetrenia, ako u týchto dvoch ľudí? 

A potom azda to konečne ani nebude tak zle. Trápi 
ho síce tisíc pochybností, ale možno sa tá vec ešte 
nerozšírila do zadnej rúry a v prednej časom a trpelive 
sa mu predsa podarí samému vyhojiť bez cudzej 
pomoci. 

Lepšie bude ešte počkať, lenže ako si upraviť 
pomery na oddelení, ktoré mu hrozia každý deň 
výbuchom? 

V tisícich mučivých obavách Zurianovi stávala sa 
vždy jasnejšou myšlienka: nemožno to takto vydržať, 
treba sa niekomu sveriť a hľadať si oporu. Hľadať si 
akýsi mravný podklad aj pre ten prípad, keby ho 
chytily niektorý deň hrozivé príznaky komplikácie a 
potom tá osoba by mohla byť aj akýmsi 
prostredkovateľom v urovnaní jeho pomeru s Jašom a 
primárom. 

Pri obede v lekárskej jedálni sedel naproti 
Sansculottovi. Tento zdravý, veselý chlapík bol stále 


strediskom zábavy ostatných, lebo jedol ako prasa u 
válova. A márne s ním vtipkovali, strúhali o ňom 
posmešné porekadlá, chlípal, ffkal, mľaskal, fuňal 
ďalej. Koštiaľ chytil do ruky a chrumkal si ho so 
všetkých strán. Špik vycucával a vyfukoval tak hlasne 
a bezohľadne, že ostatní sa chytali za bruchá. 

- Mali by ste sa produkovať v cirkuse, - vravievali 
mu, on však odpovedal na otázky širokým úškľabkom a 
žral ďalej. 

Vtedy pri obede Sansculotte sa zadíval na Zuriana. 

- Taký si bledý, Karol: aj si náramne schudol, čo ti 
je? Ešte stále ťa morí žalúdok? 

Zurian mlčky prikývol. Zdalo sa mu, že Sansculotte 
pozerá na neho súcitne a priateľsky, a to mu v tejto 
chvíli nesmierne dobre padlo. Jeho utýraná duša tak 
hľadala slovo pochopenia, tak sa obracala v smere, 
zkadiaľ čakal slovo vľúdnosti, ako slnečnica za slnkom. 

- Imriško, - prosil Sansculotta. [Imriško mu povedal, 
nie Sansculotte, ako predtým, kým ním opovrhoval, 
kým sa cítil nad ním vysoko. Nie, dnes stál Sansculotte 
oveľa vyššie nad ním, lebo bol zdravý a nemusel žiť v 
tôni stále očakávaných, drtivých udalostí. Nie, 
Sansculotte neexperimentuje, pomyslel si Zurian so 
závisťou, on nerobí pokusy na sebe, neprovokuje 
atómov Boha, on lezie za slúžkami a miluje herečku a 
samozrejmé teda, že nemôže dostať gonoreu. 

- Imriško, - vravel mu so skrúšenou nádejou v 
očiach, - bol by si taký láskavý a po obede ma 
navštívil? 

- Ale s radosťou, - prisviedčal mu Sansculotte, - len 
peňazí nechci odo mňa, lebo tých nikdy nemám. 

Zurian bol hotový skorej, utiahol sa do svojej izby a 
rozmýšľal, ako má hovoriť so Sansculottom. 


Sverí sa mu celkom, bude sa odvolávať na ich 
dávne priateľstvo, poprosí ho, aby ho bral vážne, a to 
ďalšie už príde samo od seba. 

A Sansculotte už aj prišiel. 

- Posaď sa, Imriško, rád by som ti niečo povedal. 

Zurian sa usmieval, snažil sa tváriť ľahostajne, ale 
cítil, že nie je to už tá jeho stará tvár k Sansculottovi, 
tá jeho ironická, znevažujúca tvár, s akou počúval jeho 
táranie. Nie, Sansculottovi sa už teraz posmievať 
nemohol, bol pánom, bol zdravý a voľný, kým on bol 
úbohý a na milosrdenstvo odkázaný. 

Sansculotte zbadal jeho nútený pokoj a ťažko 
utláčané rozpaky. Začalo ho to baviť, začal čosi tušiť a 
stal sa naraz veľmi veselým. 

- Ale, čože je s tebou, Karolko, tváriš sa, ako nejaký 
kvapavku ulapivší anarchista. 

- Ale, hej, Imriško, skoro tak sa tvárim. No, teraz by 
som ťa prosil predsa len radšej o vážnosť a 
pochopenie, než o staré vtipy. 

- Ale, hej, Karolko, samozrejmé, len si rozkáž. 

Sansculotte sa rozvalil na diváni a zapálil na 
cigaretu. Napnute pozoroval Zurianovu tvár a len 
ťažko ovládal svoju rastúcu veselosť. 

- Imriško, rád by som ti niečo povedal a prosil ťa, 
aby si mi bol v tejto situácii nápomocný. 

V očiach Sansculottových zračil sa humor a 
vybuchujúca radosť. Zurian to zbadal, cítil sa zaraz 
veľmi ubitým a zaváhal. 

Načo mu povedať? Co môže od tohoto lapaja 
očakávať? Citu a inteligencie nemá ani toľko, čo sa 
vojde pod necheť. Hľa, divný moment. Teraz som ešte 
svojim pánom. Robím si, čo chcem. Ak chcem 
vysmejem sa mu a vyhodím ho. Zatrhnem jeho dobrú 
vôľu, urazím ho ako psa, ako by zaslúžil a mohol by 
som si to dovoliť bez následkov, lebo dosiaľ o mne nič 


nevie a nebojím sa ho. Ba čo viac, mohol by som si s 
ním i kruto zažartovať. Spýtať sa ho, kedy bude zasa 
potrebovať profylaxie po pochybnom dobrodružstve. 
Divný moment! Ešte som svojím pánom. Ale o chvíľu 
sa dozvie všetko a budem otrokom, vydaným na 
pospas jeho pochybnej dobrej vôle. Budem závislý na 
jeho biednej povahe, či ma bude šetriť a či ma 
vyklebetí, ako má vo zvyku s každým, i so sebou 
samým. Hľa, chvíľka ma delí od možnej a 
pravdepodobnej hanby, poníženia a zdeptania do 
prachu. 

Zurian málokedy pociťoval tak jasne prísnu 
determinovanosť života a ako sa zapínajú veci do seba, 
ako železné ohnivá reťazi neúprosnej logiky. 

Vtom však zaznel Sansculottov hlas. 

- Tak, čo toľko hmkáš, a krútiš hlavou, čo neho 
VOTÍŠ. 

Zurian sa rozhodol, staň sa, čo osud chce. Jeho hlas 
bol mäkký, prosebný, jeho pohľad skrúšený. 

- Imriško, rád by som si predovšetkým získal tvoju 
dobrú vôľu. Je mi v tej veci veľmi dôležitá! Keby si na 
mňa hľadel s ľudským a priateľským cítením. Veď nás 
viaže k sebe toľko spolu prežitých udalostí a pamiatok. 
Imriško, som veľmi dodrúzganý, osud sa mi zahryzol 
do lýtka, ako zlý pes a nepustí ma. Budem potrebovať 
tvojej ochrany. Znáš ma dobre a vieš, aký som. Tebe 
nemusím osobitne dokazovať, že som dobromyseľným, 
pracujúcim členom ľudskej spoločnosti. Vieš dobre, že 
som nie vyvrheľom a možno, že skoro nastanú časy, 
keď to budeš musieť o mne verejne dosvedčiť. 

- No, dobre, dobre, ale už nehovor v hádankách. 

- Imriško, päť rokov tomu, že som verný jednej- 
jedinej žene. Moje mladistvé flirty predtým boly 
sopliackymi pokusmi a nemajú nijakého významu. 
Nebol by som to spomenul nikdy, nikomu, ale tebe tu 


musím povedať, že päť rokov som s inou ženou sotva 
pár slov prehovoril. Bol som absolútne verný tej jednej 
a rok som už ani tú nevidel. 

Zurian zhlboka si vzdychol a tlmeným hlasom 
pokračoval. 

- A teraz jednako som chorý. Morí ma a 
zdegeneruje tá sprostá choroba, ktorú stále kynožím 
pri svojich pacientoch. Neviem si s ňou rady a som 
úplne v jej moci. 

- A, akože, kdeže si ju dostal? 

. -Hej, viem, toto je prvou a najdôležitejšou otázkou. 
Tažko mi o tom hovoriť, kde som ju dostal. Neveril by 
si mi, lebo ja si už teraz sám dosť ťažko verím. Viem 
príliš dobre, ako sa prijímajú spovede takýchto 
chorých. No, mysli si, čo chceš, aj keby si ty sám 
uveril, tebe by to neveril nikto. Toľko ti však poviem, 
že som si ju nabral úmyselne. Podľa príkladu životom 
pohfdajúcich velikánov medicíny chcel som prerobiť 
jej ľahšiu, typickú, prudkú formu, ktorá máva 
obyčajne, pri normálnych pomeroch, jednoduchý a 
dosť krátky priebeh a zatiaľ prihlásila sa mi jej 
chronická, hnusná, urputná forma, ktorá ma úplne 
poplietla a s ktorou si neviem rady. A tá miesto 
očakávaných, božských, originálnych myšlienok 
priniesla mi úplnú duševnú ubiedenosť a 
hypochondriu. A ja, ktorý som toľkých ľudí vykuroval, 
tu stojím sám, bez pomoci, mravne a duševne úplne 
zničený a smutne si musím ustáliť, že je ľahšie 
mučeníkov vedy obdivovať pri zelenom stole, so 
zdravou vôľou i neporušeným telom vžiť sa do ich 
utrpenia, než činne sa ich zúčastniť a silným duchom 
ich zdolať. 

Keby bol býval Imro Sansculotte človekom, trochu 
azda mužom, - tu bol by pristúpil k svojmo zlomenému 
bratovi, objal ho, usmial sa na neho teplou, 


porozumejúcou láskou, potlapkal ho po pleci a povedal 
mu toto: - Ty hlúpy, hlúpučký chlapec, akože sa to 
opúšťaš? Čože sa vlastne stalo? Nemocnica sa ide 
srútiť na teba? Máš to, čo mal aspoň ráz v živote skoro 
každý muž. Spomeň si, koľko ráz som pribehol k tebe, 
aby si mi po pochybných dobrodružstvách urobil 
profylaxiu. Kto vie, koľko ráz si mi takto, v zárodku 
utlačil chorobu, že ani vypuknúť nemohla. A kohože sa 
vlastne bojíš? Ktorý ju nemal z týchto chlapíkov, a keď 
nemal, môže sa pochváliť? Je to zásluhou ich 
mravného života? Veď každý vie, ako žijú. A pán X. ju 
vari nemal? A pán vrchný, centrálny, odborný 
helement ju nemal? Spýtaj sa ho len. Možno, ešte 
doteraz ju nosí, či možno, zajtra ju dostane znova! Či 
neznáš to žartovné, ale pravdivé rozdelenie ľudstva na 
tých, čo ju mali, čo ju majú a čo ju budú mať? Nuž ty, 
chudáčku, ju práve máš a koľkí ju majú ešte v 
zastaralých formách, len sa s ňou nepochvália. A ich 
tupá, bravčová nátura sa pritom tak nezlomí, ako tá 
tvoja precitlivelá. 

Spomeň si len na štúdia, na tú hodinu z 
bakteriologie, keď nám profesor vykladal o gonokoku 
a došiel práve k príznakom, ktoré pôsobuje. - No, 
pánovia, tak teraz príznaky. Chcete to tiež písať? - 
Nie, nie, kričali medici. Jeden veselý chlapík vstal a 
povedal: - Veď my tie príznaky veľmi dobre známe, 
načo by sme ich spisovali. - A každý sa mu smial a 
súhlasne prikyvoval. 

Chronická forma, nechronická. Stála možnosť 
infikovať? - Ty, ak si zdržanlivý, neinfikuješ nikoho. A 
čože má robiť povedzme človek, ktorý prestal týfus a 
zostal nosičom bacilov i na dlhé roky. Vymešuje bacily 
týfu a je stálym, živým, hrozným nebezpečenstvom 
svojmu okoliu. To je tá pravá nákazlivosť a proti nej 
nič nemožno robiť. 


A zatiaľ ty? 

Za pár týždňov ju absolvuješ, budeš zdravý a budeš 
sa smiať celej hlúpej histórii. Strasieš celú vec so seba 
so zdravým humorom, ani pes vodu so svojho kožucha 
a budeš zasa potešovať tých, ktorí ju dostanú potom. 

Takto by bol hovoril Sansculotte, keby bol býval 
človekom. Lenže on bol len chamtivým soskupením 
bilionov Atómov, potravu hľadajúcim pravým bratom 
nižších živočíchov. V ňom božská iskra len tlela, 
neplápolala plameňom jasným, on o najvznešenejšom 
pocite vesmíru, o láske, mal len nejasné, zmätené 
potuchy, pre neho márne umierali proroci. 

Ako by mu bol padol Zurian do náručia, ako by ho 
bol spasil týmito slovami. Bol by sa mu zapísal do duše 
večným, žiarivým písmom, bol by ho zaviazal k 
nekonečnej vďačnosti, bol by mu vrátil vieru a život. 

Lenže Sansculotte tak nehovoril. On nemal v duši 
prestretý bohatý stôl, nemal k čomu zavolať Zuriana 
na hostinu. On mal pre neho len zášť, škodoradosť a 
biedne omrvinky. 

A tak potecha a pozdvihnutie zostaly pre Zuriana 
metafyzikou. Do temnôt jeho duše nezapadol jasný lúč. 

Sansculotte vstal, zamračil sa a starostlivo kýval 
hlavou: - No, človeče, ty si si dal. Ty si zapadol do 
peknej kaše. Ešte to ti chybelo. Vieš, že to môže mať 
veľký vliv na tvoju kariéru? V štátnych úradoch, ako je 
i nemocnica, takúto vec zanesú do tvojej kvalifikačnej 
listiny. Odtiaľto ju nevytrie ani čert a odprevadí ťa táto 
vec až do hrobu. Predstav si len, čo by robil Starý pán, 
keby sa to dozvedel. Zajtra by to vedelo celé 
ministerstvo zdravotníctva. Nie, nikdy nijaká moc by 
nesmyla s teba túto potupu. Bol by si zmrzačený na 
celý život. Ej, ej, kamarát, to si si ale dal! 

Zúrian poslúchal bledý, bez slova. 


- No, toto je neslýchané, no, ale niečo takého. Ako 
si len mohol byť taký neopatrný. Ty, lekár, venerolog! 
Neuveriteľné! 

- Imriško, nemôžem vplývať na tvoju skepsu, čo 
som povedal, to sú faktá, ale nemám možnosti podať ti 
dôkazy. A veď ani nepotrebujem. Treba mi viacej tvojej 
mravnej pomoci. Neviem, ako to vypáli, dosiaľ o veci 
okrem teba nik nevie, ale možno, že to vyjde najavo. 

Odjakživa bola mojou chybou hriešna netečnosť vo 
vlastnom záujme. Mohli o mne hútať, čo len chceli, ja 
som sa nikdy neozval. Neraz bolo by ma to stálo len 
pár slov a bol by som veľa vyvrátil, napravil falošné 
náhľady ľudí o mne, no, vždy som mlčal a nechal, nech 
ma žerú. Teraz chcem byť opatrnejší. Možné je, že za 
čas o veci budú verejne hovoriť a stanem sa zasa 
vredom nemocnice. Hanbou zemegule a vyvrheľom 
spoločnosti. A teraz nemám ani tej možnosti, aby som 
ušiel. Jediní, čo mi môžu pomôcť, sú primár a Jaso. 
Som sem priviazaný. Budú ma haniť a nebudem môcť 
sa brániť. 

Preto prosím teba. Poznáš ma. Chráň ma, až bude 
treba. Povedz im, že nie som zlý a zvrhlý. Som tak 
povznesený nad nízkosť a špinu, ako hociktorý z nich. 
Buď mojím anjelom strážcom. Urob to, Imriško, bi sa 
za mňa, ak bude treba. Nedovoľ, aby ma psie duše 
špinily, za chrbtom kaličily. Viem, načo je schopný 
dobrý, oddaný priateľ. Buď ním teraz, Imriško, a 
budem ti vďačný na celý život. Buď šikovný, nevrav 
viac, než bude treba, ale nedovoľ aby boli 
nespravodliví. Zabráň ich hlúpym kombináciám, ktoré 
sa budú hmýriť ani pijavice v močiari. Zastav jedovatý 
rozviň ich zlej, ordinárnej fantázie. Povedz im pravdu, 
že ma znáš a že si nezaslúžim, aby ma zlomyseľné 
tupili. 


- Ale. Karolko, samozrejmé, a čože je na celej tej 
hlúpučkej veci? Načo jej vôbec pripisovať taký 
význam. Ale povedz, naozaj, ako si sa k tej pliage 
dostal. 

- Ťažko o tom hovoriť, Imriško, ani si to neželaj. 
Príčinu som ti naznačil, nech ti to postačí. Len ťa 
prosím, zachovaj sa, ako som ťa žiadal, buď mojím 
dobrým a úprimným priateľom a až bude treba, nedaj 
ma hanobiť, nedovoľ, aby boli oproti mne 
nespravodliví. 

- Dobre, Karol, sľubujem ti to. 

Sansculotte sálal milosrdenstvom. Z výšky svojej 
bezúhonnosti a následkami nedotknutých mravov, 
ktoré pri takomto zamorenom kontraste, aký bol v tej 
chvíli Zurian, žiarily čistotou; kamarátsky ho potlapkal 
po pleciach. 

- Nič sa neboj, však ja už to zariadim. 

Zurianovi spadol kameň so srdca. Mal už akúsi 
oporu, nebol už taký sám. Mal už akúsi poistku do 
budúcnosti, ktorej sa tak bál. Smelšie bude rozmýšľať 
a iste sa mu podarí nájsť cestu z labyrintu. 

V srdci mu zaraz vzkrsla iskierka nádeje. Cítil sa 
hneď akosi i telesne lepšie. Uvedomil si v tej chvíli, že 
pri tejto chorobe ani nie je najťažším údelom 
pacientovým choroba sama a jej príznaky, ale zlý, 
zdrcujúci duševný stav, ktorý ona zrodí. 

Hľa, ako sa mu zaraz uľavilo. Obzor kol-dokola už 
nie je taký bezútešné čierny. Má už kohosi, kto sa ho 
zastane. Aký je dobrý ten Imriško, aká je vlastne 
chyba byť oproti niekomu nevľúdnym a predpojatým, 
akým on býval oproti Sansculottovi. Treba v ľuďoch 
vidieť svojich priateľov, treba ich mať rád a blížiť sa k 
nim s úsmevom. Budú aj oni dobrí a porozumejúci. 

A potom s chorobou samou vari tiež nebude tak zle. 
Je vo dvanástom týždni choroby. Je už dávno-dávno 


negatívny. Po gonokokoch už dávno ani stopy. No, že 
sú leukocyty? Čert ich ber. Tie, zdá sa, boly by až do 
súdneho dňa. Tými ťažko pohnúť, treba ich tedy 
nechať, nech sú. K vôli istote jednako povediem si 
liečbu ešte asi týždeň-dva a potom ju celkom 
jednoducho zastavím. 

Ten týždeň už akosi vydržím. Ku koncu, aby som 
bol istejší, urobím pár preparátov a ukážem ich 
primárovi, akoby len na poučenie z ktoréhosi pacienta. 
Budem mať tedy v posudku aj správne merítko. 

Zajtra s (novou chuťou, a vôľou k životu privediem 
si veci do poriadku na oddelení. Budem zasa pracovať. 
Prevezmem vládu na oddelení a dokážem primárovi, 
že som zasa tým jeho starým, spoľahlivým 
spolupracovníkom. 

A po troch čiernych, neutešených mesiacoch v ten 
deň sa cítil Zurian prvý raz zasa človekom. 


PRÍRASTOK 


Na druhý deň ráno o šiestej už tam sa motal na 
oddelení. Bol zmenený na nepoznanie. Divil sa každý, 
kto ho videl. Takým sviežim a rozjareným ho už dávno 
nevideli. Lietal po schodoch, okolo chorých, vykonával 
sám všetko vlastnoručne. 

Medik len stál a díval sa. Nemal čo robiť. 

Zurian bol v žartovnej nálade. - No, čo je, synáčku, 
- spytoval sa ho, - čo sa tak stupídne tvárite? Co tu 
stojíte, prečo nie ste pilný, prečo nesálate mladistvou 
ambíciou? Ci ste už spočítali pulz v sále a zmerali 
teploty? 

- Počkaj, chlape, - riekol si, - ja ťa naučím troška 
umiernenosti. Ja ti schladím tvoje kulické nábehy, ja ti 
dám kariéru cez mftvolu druhého! 


Do ôsmej bol s celým oddelením hotový. Urobil 
všetky injekcie a ošetril dievky. Prezrel si pečlive 
všetky záhlavné lístky, či má všetko zaznačené, a 
srovnal s chorobopismi. 

Hrdo si zastal vo dverách siene a pozeral sa okolo. 

Opäť som pánom situácie, opäť tu ovládam všetko. 
Tento deň bude dňom môjho triumfu. Dnes narodil 
som sa znovu. Och, koľko sily cítim v sebe, koľko 
energie. Teraz nech si príde medik so svojím 
bezohľadným štréberstvom, teraz nech ma oprobuje 
Jašo vyintrigovať. Ani neprehovorím, ani jediného 
dôvodu neprednesiem, ale hovoriť bude každý môj 
pohyb, energický, plný chcenia a života, dôvodiť bude 
môj pohľad, urovnaný, jasný, zrkadlo môjho pokojného 
a radostného svedomia. 

Nie som už opusteným úbožiakom, mám už niekoho 
za sebou. A nie som už telesne i duševne znivočený, 
lebo pocit družnosti, spoľahnutia ma povznáša 
duševne i telesne. 

Ako málo treba človeku, aby bol šťastným. Treba ho 
najprv ztýrať a gniaviť, potom mu povoliť a hľa, nestačí 
ďakovať osudu za milosť. 

A za túto úľavu v utrpení ďakuje vrelejšie a 
precítenejšie, než za najkrajší úspech životný, ktorý, 
možno, už v okamžení splnenia mu zľahostajnel a 
nenadchne ho k vďačnosti. 

Zurian bol zmeneným človekom. Zbadali to všetci, 
videla to celá sála, pacientky, sestry i medikus. 

O ôsmej prišiel na oddelenie Jašo. Vošiel do 
laboratória a mieril rovno k Zurianovi. Bol tam i 
medik. Jašo zastal pred Zurianom a zmeral ho od hlavy 
až k pätám. 

- Hm, hm, - riekol a uškľabil sa. 

Zurian udivene pozrel na neho. 


- Tak tedy tak, - prehodil Jašo a skľabil sa neustále. 
- Tak sa tedy veci majú? 

- Co je? - spytoval sa Zurian. - Co je vám? 

- Mne? Mne nič neni, - odvetil Jašo zvlášť 
prizvukujúc každé slovo. 

Chytil medika za rameno, odtiahol ho na chodbu a 
čosi si šeptali. 

Zurianovi prebehlo dušou niečo čierne zlovestného. 
Akási zdrcujúca predtucha. Co je to, čo to má 
znamenať? Cítil, ako sa mu srúca v duši všetko, čo si 
včera odpoludnia s toľkou nádejou vybudoval. Co to 
len bude, čo sa tu skrýva? Chce to byť posledný útok? 
Dnes ho chce Jašo vyrútiť z oddelenia? 

- Nedám sa, nedám! Aj ja chcem byť pri tom, - 
prehovoril mu v duši hlas vzdoru. - Aj ja budem mať čo 
povedať primárovi. Nedám sa len tak sprosté 
odkrágľovať. Dýcham už voľnejšie, obzor sa mi 
vyjasňuje a teraz sa mám dať len tak odpraviť? 

Pristúpil k oknu a díval sa dole do dvora. Z bočnej 
aleje, vedúcej od hlavnej brány nemocnice, práve vtom 
sa vrútil pred schodište oddelenia zelený automobil 
polície. 

Aha, prírastok na ordinárne oddelenie. 

Dvaja strážnici sostúpili, zašli si do zadu a otvorili 
zadné dvere zámkom uzavreté. Jeden z nich vstúpil 
dnu a vyviedol za rameno ženskú postavu, ktorú stále 
podopieral a ktorá ťažko a pomaly sostupovala so 
schodíkov auta na zem. Tam si ju vzali za rameno 
obaja a viedli ju opatrne hore, na oddelenie. - No, 
čože, len jeden prírastok, nič viac? 

- Hallo, Weigert, - zavolal medika. - Práve priniesli 
na „ordinárnu“ sieň prírastok. Je necelých deväť 
hodín. Hneď si ju vezmite do práce. Napíšte pekný a 
podrobný chorobopis. Do desiatej ste pohodlne 
hotový, potom ho ja prečítam, prípadne opravím a o 


jedenástej ho môžeme predstaviť pánu primárovi. Tak, 
len rýchlo, do práce! 

Sám bol v tej chvíli oveľa rozháranejší, než by bol 
mal chuť do písania chorobopisu. - Nechce sa mu 
paprať v cudzích bolestiach, keď na neho samého čaká 
dnes, zdá sa, boj. 

A bude boj! Prissám Bohu, že sa nedám! Ukážem 
tým červíkom, že sú nie na vrcholí situácie, že som 
tam ja. Urobím to, čo som mal spraviť hneď prvý deň, 
keď som sem prišiel. Prehovorím k nim, ako ešte 
hovoriť nepočuli. Oddám sa mohutnej, božskej, 
inšpiratívnej sile svojej pohoršenosti. Budem hovoriť, 
ako kedysi za študentských rokov, v časoch Svojeti, 
hovoriť, ako opilý, ako básnik bez plánu, bez bázne, 
celým telom, divou sugesciou. 

- Pánovia moji, tak už nič tu nie je? Tak už len 
chlebíček, sekundári a externisti, honorár, štúranie a 
intrigy? Tak už z vás všetko ľudského a krásneho 
vyhynulo. Už trocha galantnosti, voľnej ležérnosti, 
vzdorovitej veľkodušnosti, - na, si nepriateľ, protívník, 
ale tu máš! - sa do vás nezmestilo? Vám celý život, 
kariéra, ideály, všetko plavé a utápa sa v ugorkovej 
omáčke s knedlíkom a v kíčovitom, doživotnom, 
neľudskom vymáhaní väčšieho kusu bravčového mäsa? 
Tak už nič nenie na tom svete, než pud po žrádle, 
papkanie a zabraňovať papkať tomu druhému? 

Vy v duši krajších, vyšších pudov nemáte? 

Vy neviete, či nechcete... 

Vtom v malom laboratóriu zadrnčal domáci telefón. 
Zurian priskočil. 

- Hallo, kto tam? 

- Tu prosektúra, Mareš, a tam? 

- Tu kožné, Zurian. 

- Ach, ty si to tam, Zurian? Dobre, práve teba 
hľadám. Rád by som si bol s tebou prehovoril osobne, 


ale nemôžem sa odtiaľto pohnúť celé dopoludnie. Som 
tu teraz sám a môžem voľne hovoriť, aj ty si tam sám? 

- Hej, počkaj chvíľu. - Zurian priskočil k dverám a 
zavrel ich. 

- Tak, Mareško, už môžeš hovoriť. 

- Dobre, poviem ti, čo len možno krátko. Prosím ťa 
však, aby si sa na mňa neodvolal. Mňa do celej veci 
nič a znáš ma, s tej stránky, že sa nikdy do cudzích 
vecí nestarám. Teba by som však rád varoval a 
upozornil. Tak tedy k veci. Včera večer na karneváli 
mali sme ohromnú senzáciu. Sansculotte rozprával 
tam o tebe, že si vraj chytil ukrutánsku, prudkú 
gonoreu. Tečie to, vraj, z teba, ako z Dunaja a 
gonokoky Štekajú z teba na kilometer. Nevie vraj ešte 
určite, kde si to nabral, ale má už dôvodné 
podozrenie. Sám vraj všetko tajíš a on len šikovnosťou 
detektíva to z teba vybral. Zasli všetci a bol z toho 
ohromný hurhaj. Sansculotte potom frfľal čosi, že bol 
vlastne tvojím priateľom a mienil to s tebou vždy 
dobre. Sú však čudní ľudia, nafúkaní podivíni, S 
ktorými je to veľmi ťažké. Ani teraz ťa nechce, vraj, 
blamovať, ba práve naopak, rád by ťa chránil pred 
prípadnými následkami. Aj tým ti robí vlastne len 
službu, že to takto šetrne a šikovne ohlásil, lebo, vraj, 
sám si mu spomenul, že sa o veci aj tak dozvedia a mal 
si, vraj, Z toho ukrutný strach. 

Mal si vidieť ten zverinec! Triumfálny rev. Ahá, toto 
už mladý pánko neprepláva. Toto je ešte oveľa lepšie, 
než s tou Vokurkovou. Hej, veď to oni tušili. Teraz si 
spomínajú, prečo si nejedol v poslednom čase mäso a 
prečo si vyzeral tak strhané. A hneď kopa dohadov o 
prameni nákazy. Jašo a Pufi prisahali, že vedia určite, 
že si to dostal od nejakej hnusnej, starej dievky, s 
ktorou si sa vraj ohromne spriatelil. Koľko ráz ťa videli 
s ňou v intímnom rozhovore a že i tá dievka sa 


vyjadrovala o tebe, ako o modle, ktorú zbožňuje. Hej, 
hotová vec. V tom sa shodli všetci, hoci vyskytly sa aj 
iné verzie. 

Celú noc frflali o tebe a ich radosť neznala hraníc. 
Potom Jašo s Pufim sa odtiahli, radili sa a oznámili len 
toľko, že zajtra sa vráti s cesty Starý Pán, pôjdu k 
nemu a úž! s ním veci zariadia. Za pár dní vraj budeš 
zo spitála vyhodený. Tak okázalé vraj ešte nikdy 
nikoho ztadiaľto nevyšmarili, ako ty poletíš. 

Potom sa však obidvaja tak opili, že im bolo zle, tak 
biedne, že ich museli doviezť do bytu, a i dnes ležia 
ešte celý deň v alkoholovej otrave. Ani na oddelení sa 
neukázali. I toto udanie museli pre túto závažnú 
príčinu odložiť na zajtra. 

Tak, Zurianko, mňa do celej veci nič, až nato, že je 
mi ľúto, lebo pokladám toto všetko za nepatrnú 
maličkosť. Oni však to nafukujú, preto by som ti radil, 
nečakaj, kým sa ti strecha sborí na hlavu. Ona horí už 
teraz a ty ztadiaľto uteč. Zmizni zaraz, pekne, po 
anglicky. Tak ber toto na vedomie a prijmi moju dobrú 
radu. Servus, už ma tu volajú. 

Zurian stál tam, ako po hlave praštený. Nebol 
schopný slova, pohybu. Sotva videl, sotva slýchal. Len 
si hladkal mechanickým, bezúčelným pohybom čelo. V 
duchu mu vírily zvuky karnevalu: - Toto už 
neprepláva, - my sme to tušili, - to mu zlomí väz, - 
deputácia, Starý Pán, okázalé vyhodenie, zohyzdená, 
pošpinená budúcnosť. Duša jeho s hrôzou vpíjala 
skomolené výkriky zášti a nenávisti. 

Akí sú neľudskí, akí sú zlí. Zurianovi vyhrkly slzy. 
Ako vie človek človeka nenávidieť. Ako nemilosrdne 
ubíja silnejší slabšieho. Halda humbugárstva o večnej 
pravde, o víťazstve lásky a nekonečnom 
milosrdenstve, a zatiaľ je tu len ohyzdný, krutý boj, 
kde silnejší zožerie slabšieho. 


Zurian cítil po tele mrazenie a nekonečnú ospalosť. 
Oh, Bože, len utiahnuť sa niekde, v neprístupných 
skalách, vyhľadať si peleš, ako medveď v zime, ľahnúť 
si ta, otvor zatarasiť skalou, aby ani slnce ta nesvietilo, 
zaboriť sa hlavou do mäkkého machu a spať, spať, 
nekonečným, hlbokým, bezsenným spánkom. Vonku 
nech sa rúti všetko po svojej špinavej dráhe, mlyn 
času nech zomelie čierno-bielu úrodu dní a nocí a 
potom za pár storočí vzbudiť sa, vyjsť na svetlo božie. 
Vyskúšať, Či sú už časy lepšie, či sa zmenil človek, či 
zbelela už čierna jeho duša? 

- Hľa, Sansculotte. môj dobrý Imriško. Ohryzol ma 
včera večer ako koštiaľ pri obede, vycucal zo mňa špik 
a teraz ma hodil psom. 

Zurian sa tupo díval pred seba. Je všetko márne. 
Dobre mi radil Mareš. Môžem anglicky zmiznúť skorej, 
než ma hanebne vyrútia. 

Potom však v tmách jeho duše vzbíkol plamienok: a 
to teraz, teraz ma chcú ubiť, keď mi kynie život nový. 
Keď sa stávam zasa človekom. 

Plačlivý hlások ubitého decka mu nariekal v duši: 
nechajte ma, nechajte, chcem byť človekom zas, 
chcem kráčať s pozdvihnutou hlavou. Pokorne sa 
skrčil na pohovke laboratória a mechanicky si šeptal: 
nechajte ma, Čože chcete odo mňa? 

Vtom zabúchali na dvere. Vyskočil a otvoril. Zjavila 
sa bledá tvár medikova. Je desať hodín, tu ie žiadaný 
chorobopis. 

Zurian prevzal papier a bez slova si sadol zpäť na 
diván. 

Držal ten kus papiera, ako tonúci sa záchranného 
pásu. Tak predsa je ešte niečim, ešte sa s ním počíta. 
Medik mu priniesol, hľa, chorobopis, aby ho prezrel. 
Sverili ešte na neho úlohu, neuzavreli sa pred ním 
úplne. 


Zurian potešoval sa tým papierom ako zlé decko so 
šikovnou výhovorkou, od ktorej očakával, že ho 
zachráni od otcovho výprasku. Nemyslel, nechce: 
myslieť na to, že medik len preto mu dal nazrieť de 
toho lebo jeho český pravopis hmýri sa chybami a 
vedel že mu ich Zurian, ako vždy, i teraz opraví. 

Pacientka strednej postavy, gracilnej kostry, 
pružného svalstva, značne schudnutá. 

Prečítal si prvú vetu chorobopisu asi desať riz ale 
neuvedomil si z nej ani slova. Chcel sa však silou- 
mocou sústrediť a čítal ďalej. 

Na otázky, týkajúce sa rodiny a vlastného 
predchorobia, odoprie odpovedať. Na moje 
upozornená že je sem privezená políciou, je proti nej 
zavedené vyšetrovanie a je obvinená z ťažkých vecí, 
konečne vyhlási, že je ochotná hovoriť o okolnostiach, 
ktoré ju do tejto situácie uvrhly. 

Asi pred rokom opustila Prahu a dvanásť mesiacov 
žila na vidieku. Žila tom zo svojich úspor, ale keď sa 
jej peniaze minuly, vrátila sa zpäť, aby si tu našla 
miesto, ako učiteľka klavíru, alebo v kancelárii. 
Hľadala si zamestnanie pomocou inzerátov i osobným 
spytovaním sa, ale celkom bezvýsledne. Nenašla nikde 
nič, alebo len neľudské, ponižujúce ponuky, často až 
bedársky špinavé a nemravné. Viedlo sa jej veľmi zle a 
v poslednom čase už ozaj len živorila. Súc úplne bez 
prostriedkov, prenocovávala a pretlkala sa v ženských 
nocľahárňach Armády Spásy a iných humanitných 
spolkov. Raz večer na Smíchove, pri Kinského záhrade 
stretla sa so staršou paňou S-ovou, ktorá sa jej 
sústrastne vypytovala, vzbudzovala v nej dôveru, 
pozvala ju k sebe do starého domu na Hradčanoch, a 
sľúbila jej, že jej nájde miesto. Zatiaľ ju podrží u seba a 
až bude mať zamestnanie a prostriedky, však potom sa 
jej už nejak odslúži. 


Poskytla jej večeru a nocľah. Zaspala v blaženom 
vedomí svojho predbežného oslobodenia od mučivých 
starostí, až, - mohlo byť asi po desiatej, - naraz ucítila, 
že ktosi chodí po izbe a blíži sa k jej posteli. Chytro 
rozsvietila, vtom však akýsi muž-obor, surového, 
zvrhlého zovňajšku vrhol sa na ňu. Nemohla ani kričať 
o pomoc, lebo muž ju škrtil a snažil sa vtrepať do 
postele. Má dojem, že ňou lomcoval dlho, lebo bránila 
sa zo všetkých síl. Vláčil ju po celej izbe a pamätá sa 
určite, že pritom zazrela za sklenými dvermi zvedavú 
tvár svojej hostiteľky, ktorá sa dívala na zápas. Muž ju 
začal škrtiť znova, nato sa jej v očiach zatemnilo a na 
ďalšie sa už nepamätá. 

Ráno sa prebudila a pri posteli stála jej domáca 
pani, ktorá jej hrozila zabitím, ak bude kričať, zároveň 
robila jej návrh, aby u nej ostala. Má vraj ešte tri iné 
dievky na byte, jej syn je síce surový, ale ak bude, vraj, 
dobre zarábať, nebude sa jej viesť zle. V smrteľných 
úzkostiach prisľúbila, vraj, všetko, prosila len o pár 
dní odpočinku, lebo bola úplne zničená. Na tretí deň 
šťastnou náhodou ušla a skryla sa v útulku Armády 
Spásy. Pár dní nato spozorovala, že je chorá, zatajila 
to však, lebo sa bála, že ju vyhodia. Asi mesiac žatým 
prišla ta tá pani z Hradčian i so svojím synom a s 
detektívom. Obvinili ju, že ju mali na byte a ona im 
odcudzila zo stolovníka päťsto korún, zlaté hodinky a 
iné klenoty. Pani vraj má na to svedkov: dievčatá, 
ktoré u nej bývajú a susedku. Tie dosvedčia, i to, ako k 
nej pacientka prišla, ponúkla sa ako prostitútka na byt 
a stravu, ona z milosrdenstva ju prijala, ale 
nevďačnica takto sa odplatila. 

Márne vysvetľovala, plakala a prosila, uväznili ju, 
zavreli medzi zločinecké indivíduá, a márne sa 
odvolávala, držali ju pár dní vo vyšetrovacej väzbe. 
Neskoršie ju prezrel policajný lekár, zistil u nej 


gonoreu a dal ju dopraviť sem, na oddelenie. Polícia 
žiada podrobný chorobopis aj s ohľadom na jej 
priznanie, čo sa týka okolností ochorenia s poukazom, 
že lekárovi bude hovoriť vernejšie a súvislejšie. Opis 
jej údajov a chorobopisu majú sa dodať policii vo 
dvoch exemplároch. V jej vysvetlení sa javí totiž veľa 
pravdepodobného, čo by dávalo popud na uväznenie 
pani S-ovej, i jej syna, podozrivých indivíduí. 

Tu nasleduje podrobný chorobopis. Zurian ho 
prebehol a opravoval. Konečná diagnóza gonorea a 
podľa ustálenia sekundára ženského oddelenia, ktorý 
pacientku vyšetril i tehotenstvo, ktorého termín 
súhlasil by s tým, čo pacientka udáva o znásilnení. 

Zurian inokedy by bol v duchu šomral ako vždy, keď 
polícia žiadala opisy. Bola to krutá, otrocká práca, dva 
razy, tri razy opísať tie isté nekonečné údaje. Medik to 
robiť nemohol, lebo češtinu len zmrzačoval. Pre 
domácu potrebu jeho mluvnické vedomosti ešte 
stačily, ale von nemohly. Písací stroj nemali. Bolo 
treba opisovať rukou do úmoru. 

Zurian na teraz tomu tešil. Je to akýsi dôvod, aby 
ho hneď neodstránili. Jašo a primár nato nemajú Času, 
musí to spraviť on. 

Vo dverách sa zjavil medik. - Pán primár chce 
vidieť chorobopis. 

- A čo, už je tu? 

- Hej, už asi štvrť hodiny. Ambulancia už je hotová. 
Bolo ich málo. Nasleduje práve prírastok. 

- Tu máte chorobopis. Opravil som ho. Prídem ta 
sám hneď. 

- Haló, - zvolal za medikom, - akéže je to meno, na 
vonkajšiu stránku hárka som sa ani nepozrel. - Medik 
však už zmizol a odpovedi nedostal. 

Zurian váhal. Kritická chvíľa. Zjaviť sa pred 
primárom. Či vie už všetko, či mu ešte nepovedali? Už 


akokoľvek, chcem byť pokojným, pred týmto vážnym a 
dôstojným mužom chcem stáť vyrovnaný a odhodlaný. 
Nechcem, aby videl, čo si v duši skrývam. 

Vstal a urobil pár krokov. Zakolísal v chôdzi. No, čo 
je to? Upravil na sebe biely plášť. Cítil sa akosi divne. 
Po tele mu chvíľami prebehoval mráz, až mu zuby 
zacvakly. Ani na nohách nestál pevne. 

Vzdychol, vzpriamil sa a opatrne otvoril dvere 
ambulatoria. Počul primárov hlas: Nuž, liečbu tu 
nevykonanie, ako obyčajne, však, Weigert? Pacientka 
je tehotná, tedy s hrdlom deložným, ktoré inokedy, pri 
gonorei vytierame, teraz si zahrávať nemôžeme. Dáme 
jej tedy predbežne len denne dva razy ichtyolové 
guľôčky. Rúru močovú môžeme však liečiť riadne, 
však, Weigert? 

Zurian opatrne vstúpil. Videl primára, ako poučuje 
medika. Jeho si primár ani nevšímal, ani jeho pozdrav 
neprijal. Zurian pristúpil bokom, oprel sa o stenu a 
meravo hľadel pred seba. 

Cítil divnú slabosť. Hlava sa mu krútila, zdalo sa 
mu, že padá do nekonečne hlbokej studne. 

- No tak, vyveďte pacientku. 

Žena sostúpila s vyšetrovacieho stola a poberala sa 
von. Tenučká postava v bielizni ústavu ťažko sa vlečie 
smerom k východu. 

Prejde bokom pri stene. 

Zurian pozrie jej do obličaja. Žena sa obráti tvárou 
k nemu. 

Zurian sa díva, díva usilovne, okolo neho sa všetko 
krúti a pred očami sa mu rysuje tvár, hej tá tvár, tie 
oči, tie dávno nevídané, divné, divné oči. 

Všetko sa smýva dovedna v beztvárnu závrat. 
Rozhodí rukami. Hľadajúc oporu, siahne len do 
povetria. 


Vtom. aký bol dlhý, tak praštil sebou Zurian po 
cementovej podlahe ambulatoria. 


THERAPIA STERILISANS MAGNA 


Na druhý deň dopoludnia sa Zurian prebudil, 
otvoril oči a ustálil, že je vo svojej izbe a leží v posteli. 
Ako sa ta dostal, to nevie, rozpamätal sa však akosi 
nejasne, že v noci mal zimnicu, a triasla ho dlho a 
ukrutne. Tak ním hádzala, že skoro spadol s postele. 
Ktosi bol u neho celú noc a ošetroval ho. 

Teraz bol horúci, líca mu horely a ťažko 
oddychoval. Pohnul sa, aby sa obrátil na bok a obzrel 
sa po izbe, vtom však ho pichlo čosi tak ukrutne, že 
musel hlasne vykríknuť. Pocítil takú pálčivú svieravú 
bolesť, že sa svíjal do klbka, nevedel však, čo je to. O 
chvíľu však ustálil, že tie pocity vychádzajú z krajiny 
hrádzovej. 

Tak, kompletné príznaky zadnej gonorey s 
dôkladným zapálením žľazy-prostaty. 

Ktosi sa nahnul nad neho a ženský hlas spytoval sa: 
- Ako vám je? 

Zurian sa horko-ťažko obrátil. - Kto je to? 

- Ach, to ste vy, Lojzinka a kto je tu ešte? Kto je to 
dievčatko? 

- To som ja, pán doktor: vaša pacientka, 
Nykodémová. 

- Dieťatko, to ste vy, navštívili ste ma, tu ste pri 
mne? 

- Hej, tu som znova na oddelení spolu i s Lojzkou. 
Včera, keď ste v ambulatoriu omdleli, pán primár dal 
vás doviesť sem. Vraj, zajtra po vizite, pozre sa zasa 
na vás. Zatiaľ prikázal sestre Sebaldýne, aby vás 
ošetrovala. Tá však nechce. Vravela, že Velebná 


Marinka má o vás veľmi opovržlivý názor a zazlievala 
by jej, Že sa u vás zdržuje. Nechce si vyvolať jej hnev, 
preto sem neprišla, a my s Lojzkou sme sa ponúk ly, 
že vás budeme ošetrovať. Pán doktor Jašo s medikom 
sa len smiali a vraveli, že to bude celkom štýlové, aby 
vás dievky ošetrovaly. 

Zúria no v i zaplavila dušu veľká pokora. Pokora 
ubitých a prenasledovaných. Dobre to tak, všetko v 
poriadku, ako by to mohlo byť ináče? 

- Zlaté detičky moje, a vy ste to spravili ochotne, 
pravda? Vám sa nepriečilo prísť bdieť nad vaším zlým, 
nedobrým doktorom. Ešte Lojzka, to rozumiem, tú 
som mal vždy rád, ale vás, dieťatko, Filomena, som 
kruto týral. Nemáte v srdci hnev proti mne, že som bol 
taký krutý? Môžete mi to odpustiť a zabudnúť, 
Filomena? 

Filomena sklopila zrak a v chvíli, keď sa Lojzka 
nedívala, potajomky pohladila mu ruku. 

Nastalo ticho. Zurian rozmýšľal. Zaťal zuby, aby 
nedal výraz záchvatom bolestí, ktoré ho prepadly. Keď 
sa minulý, rozmýšľal znova. 

- Detičky moje zlaté, mám k vám prosbu. K vám, 
dieťatko, toto: na stole je atrament, pero a listový 
papier. Prineste mi to všetko sem a položte na nočný 
stolík. Tak, ďakujem. 

A teraz toto: Filomenka, soskočte na oddelenie a 
zájdite do malého laboratória. Viete, kde je, však, 
chudáčku môj zlatý? - Zurian sa usmial a pohladil jej 
vlasy. - Tam som bojoval proti vám, keď som myslel, 
že mi vnášate na oddelenie anarchiu. No, tak tedy. 
Teraz tam nik nebude a dvere sú otvorené. Ale zato ta 
najprv opatrne nakuknite. Keby tam nik nechodil, 
zajdete si ku skrini, kde sú lieky. A teraz dajte dobrý 
pozor: Na druhej polici shora, vľavo, celkom pri stene 
stojí hnedá fľaška, stogramová s nápisom: Mo 2% 


steril. Je to jediná hnedá fľaška na tejto polici, ľahko ju 
nájdete. Vezmite ju a strčte si do vrecka. Potom na 
stolíku pri tejto skrini stoja sklené, ploché škatuľky a v 
nich v alkohole injekčné striekačky. Poznáte 
desaťkubíkovú striekačku. Je taká, akou som vám 
dával kedysi tie nepríjemné mliečne injekcie, Čo ste po 
nich tak ťažko a bolestne chodili. Dve takéto 
desaťkubíkové striekačky ležia v alkohole v tej krásnej 
škatuľke vpravo. Aj ihly sú pri nich. Chyťte si opatrne 
celú škatuľku, položte ju na okno, vyjdite z oddelenia a 
z vonku si to soberte a prineste sem. Ale opatrne, a 
nech vás nik neuvidí. Tak, dieťatko, choďte. 

A vy, Lojzinka, mi spravte toto: zájdite si na 
oddelenie, k sestre Leontíne a poproste ju, aby 
dovolila prísť ku mne tej pacientke, čo ju včera policia 
priviezla. Nech ju oblečie a ak by ju niekto z doktorov 
na oddelení hľadal, nech povie, že ma bude miesto vás 
ošetrovať. Vy potom choďte k tejto pacientke, poproste 
ju, aby ma tu navštívila a zaveďte ju sem. 

Lojzka odišla a Zurian trasúcou sa rukou siahol po 
teplomere. Zmeral si horúčku. - Tridsaťdeväť celých, 
osem desatín stupňov. No, tak, tak. Krásne. Ja som si 
myslel, že som na ceste vyhojenia a zatiaľ paraziti 
robia na mňa generálny útok. Prekročili ochrannú 
bariéru, rozšírili sa do zadu, zachvátili mi prostatu a 
teraz, aby som čakal, kým sa mi rozšíria do celého 
tela. Sssst... - Záchvat krutých svieravých bolestí mu 
prerušil myšlienky. Na mieste prostaty cítil žeravé 
železo. Pálenie pomaly povoľovalo a Zurian ležal 
nepohnute, aby si ho znova nevyvolal. 

- Ja tedy prehrávam tento boj. Nie som tým 
vyvoleným klbkom bojovným, ktoré má zdolať 
gonokoka, ako zdolal Ehrlich spirochaetu pallidu a 
Pettenkofer bacila týfu. Nebolo mi dovolené zvíťaziť, 
ba som hodený na pospas zbojníckym útočným 


Atómom. Moje telo, tento pozemský obal mojej 
túžiacej, rozumkujúcej duše, slúži za výživnú pôdu 
malilinkým, neúprosným, chamtivým tvorom. Živá 
tkáň slizničná je im bydlišťom, jej sérum potravou a 
moja teplota dobrou, žiadúcnou životnou podmienkou. 
Cucajú ma, žerú ma a znivočia s božskou 
samozrejmosťou, akoby to ináče ani nemohlo byť. He- 
he-he, sancta simplicitas! Fúj, nemôžem sa rehliť, lebo 
pichne ma v prostate a cítim zasa to žeravé železo. 
No, no, ustanže trošku, nesmyselné nutkanie! 

Ejhľa, nie som povolaný, aby som zabil gonokoka. 
On zabíja mňa. 

Ach, tu ste, Filomenka, aká ste zlatá, šikovná! 
Prinesli ste mi všetko? Výborne, dieťatko! Nevidel vás 
nik, pravda nie? Teraz ma môžete opustiť. Vďaka vám 
za všetko a myslite kedy-tedy na svojho zlého, 
zamračeného doktora. 

Jeho usmievavý pohľad, plný nežnosti, lúčil sa pri 
dverách s jej verným a hladkajúcim pohľadom. 

- I vy ste tu už, Lojzka? Aká ste dobrá! Dakujem i 
vám za všetko. A teraz nás môžete opustiť. S Bohom, 
Lojzka moja dobrá! 

Dvere sa zavrely a v izbe ostali dvaja. Chorý lekár a 
chorá pacientka. Stála pri dverách, kde ju Lojzka 
nechala. 

Zurian sa díval na plafón. Tak sa míňaly minúty v 
mlčaní. 

Zurianova rozpálená tvár sčervenela ešte viac. 

- Medúza, - riekol tichým, prosebným hlasom a 
obrátil sa tvárou k bielej postave. 

Tá však len stála pri dverách s hlavou odvrátenou a 
mlčala. 

Uplynulo v tichosti pár minút. Zurianova tvár bola 
teraz bledá. Stisol zuby, aby hlasne nezavzlykal. Hej, 
vždy tak bolo, cudzia, chladná, kamenná Medúza! 


Lenže inokedy priblížil som sa ja, chytil som ju za ruku 
a keď ma odsotila, či sa mi chcela vytrhnúť, zápasil 
som s ňou, nepustil som ju, prihováral som sa k nej, 
kým sa neuspokojila a neprivykla. Som slabý a 
rozpálený, nemôžem sa postaviť ani na nohy, a ona ma 
nevidí a nečuje. Kto vie, kde jej myšlienky blúdia? 
Pätnásť mesiacov, čo som ju nevidel. Je to ona, nie je 
to len akýsi prelud? 

- Medúza, - volal ju zasa. 

Biela postava sa ani nepohla. 

Hej, opustila ma. Ušla odo mňa ona, ktorá bola vždy 
taká bezradná, ktorej som bol jediným smyslom živola. 
Šla medzi ľudí, medzi ktorými nemala čo hľadať, a 
zatiaľ ja som tu živoril, hynul v beznádejnej túžbe po 
nej. - Rozhorčenie mu sovrelo hrdlo, zakryl si oči 
oboma rukami. 

- Medúza, - volal po tretí raz. Bol to už len vzdych 
beznádeje. 

Pohla sa a pomalým krokom sa blížila. Pred 
posteľou sa zastavila. Tvár mala odvrátenú. Zurian 
vystrel k nej obe ruky. 

- Medúza, vy nemáte pre mňa ani slova? Prosím, 
prosím, podte sem ku mne a sadnite si sem, na okraj 
postele. 

Mlčky poslúchla a dívala sa meravo ďalej do 
povetria. 

Zurian prebojoval krutý záchvat bolestí. Pomaly 
popúšťaly. Medúza sedela na okraji jeho postele a on 
sa cítil v tejto chvíli na podiv pokojným. Prehovoril a 
jeho hlas znel vľúdne, skoro veselo. 

- Medúza, tu ste pri mne? Tak dávno, dávno čakám 
na vás, Medúza! 

Medúzina tvár pomalinky sa obracala k nemu. 

- Ubití, dokaličení, ale sme tu teraz spolu, Medúza. 
Ej, zdá sa mi, šliapem po hraniciach nekonečnosti a 


cítim sa tak ľahko, tak utešene ľahko. Pozrite sa na 
mňa, Medúza, aký som vľúdny a usmievavý. 

Medúzin pohľad stretol sa s jeho zrakom. Zurian sa 
zachvel. 

- Medúza, - riekol polohlasne, - duša moja jediná, 
neseďte mi tu teraz tak cudzo, tak chladne. Som vrak, 
telesne dodrúzganý, ale duša moja prekypuje láskou a 
obracia sa k vám sťa rozvitý kvet ranného svitania k 
vychádzajúcemu slnku. Medúza, nebuďme si my cudzí 
v tejto chvíľke. 

Medúzine oči široko sa roztvorily, jej bledá tvár sa 
nadchla. Žiarila napnutou vôľou a tuhou po čomsi 
krásnom, čo nevidely len jej oči. 

- Duša moja jediná, - hovoril Zurian, ako by v 
extáze, - spriateľme sa my tu teraz. Buďme si tými, čo 
sme si mali byť vždy a čo sme boli tak málokedy. 
Buďme si teraz láskaví, a svorní bez boja. Podajte mi 
svoju malú, bielu rúčku. Tie tenké, priehľadné ručičky 
mojej Medúzy. Nech pohladia moje čelo, nech cítim 
okolo tvári ich hodvábne objatie. Cítim chladivý vánok, 
čo rozvíri úder krídla bielej holubice môjho smierenia 
s večnosťou. - Zurian bozkal, bozkal tisíc ráz tie biele, 
tenké rúčky. 

- Medúza, vy mlčíte a ja mám k vám veľkú, veľkú 
prosbu. 

Jej oči, nekonečne hlboké, a dobrotivé, spytovary 
sa, Medúza, potykajme si mi teraz. Medúza potriasla 
hlavou a zakryla si tvár. Prehovorila zimničným, 
trhaným hlasom: 

- Karol, Karolko, preč odtiaľto, dosť toho, nežiť, 
nežiť! 

Udivene pozrel na ňu. 

- Veď budete zdravá. Medúza. Dole vás vyliečia, 
primár vás uzdraví, ako každého. Bude všetko dobre, 
budete žiť. 


- Nechcem, Karol, Karolko, nechcem žiť. Sama si 
neviem rady. Chcem umrieť. 

- Medúza, rozmysleli ste si to? Viete, čo hovoríte? 

- Karolko, - jej zrak bol ako predtým, plný napnutej 
vôle a túhy po čomsi krásnom, - Karolko. chcem 
umrieť, umrieť, umrieť. 

- Dobre, Medúza, je to naše posledné svitanie. 
Pôjdeme spolu, chcel som len sám, ale pôjdete so 
mnou. Chcem však, aby sme išli svorne. Odhoďme 
všetko, čo je umelé a cudzie medzi nami. Chcem, aby 
si mi povedala: - Ty. 

Medúzine pery ledva viditeľne šeptaly: 

- Ty, môj milý. 

Jej rúčky sa ovinuly okolo jeho hlavy. 

- Ej, chodili sme po čudných cestách, vždy sme si 
vyvolili tie najkľukatejšie, najneschodnejšie cesty. Či 
sme nemali byť radšej normálnymi, vpraviť sa nejako 
do sveta. Pamätáš sa ešte na vilu, čo sme mali mať? 
Obrastlú brečťanom a zeleným, divým hroznom? 
Záhradku s útulnými, orgovánovými skrýšami, s 
ovocnými stromkami. Ja som mal byť dobráckym, 
usadlým dedinským, či malomestským lekárom a ty 
mojou výbornou, skúpou, hrabivou gazdinkou. Mojou 
ženou, paňou môjho domu a matkou môjho syna, ktorý 
mal byť radosťou nášho života a naším pokračovaním. 
Už dnes by bol náš syn veľký chlapec. Kto vie, ako by 
bolo bývalo? Možno sme nemali bojovať proti 
Neviditeľnému? Mali sme slepo prijať jeho rozkazy a 
nechodiť po cestách vlastných. Poslúchať bez 
myšlienky odboja. Eh, kto vie, ako by bolo bývalo, ale 
dnes je to už jedno. 

Dnes už toho dosť! Sme živnou pôdou malých, 
neviditeľných tvorov. A ty i nového, vzklyčiaceho 
života, násilného, nevolaného, nežiadaného. He-he-he, 
to je na posmech, my, ktorí sme odopreli dať život 


vlastnému pokračovaniu, teraz aby sme ho dali 
cudziemu parazitu. Človek v celom svojom pozemskom 
bytí je stálou žŽiviacou pôdou parazitov, ak nie tých 
cudzích zbojníckych, tak vlastných potomkov, čo chcú 
von, do života ako pokračovanie. Zdediť od nás toto 
nezmyselné živorenie. 

Ak mi nebolo dané zdolať gonokokov celého 
ľudstva, ubijem aspoň tých, čo nás využijú za pôdu. 
Sme im termostatom, teplou skrinkou so stálou 
výhodnou teplotou tridsaťsedem stupňov. Počkaj, my 
im snížime teplotu na šestnásť stupňov Celsiových, 
lebo toľko je tu v izbe. Jednoducho termostat 
vychladne a ten pán, čo ich vynašiel a čo ich v nás 
pestuje, môže sa zlostiť. 

Therapin sterilisans magna. Teraz si ju vykonáme. 
Urobíme sa dokonale sterilnými. Zbavíme sa všetkých 
parazitov. Zničíme si tú špinavú larvu, to naše telo, čo 
je dobré len nato, aby slúžilo za potravu pliage 
parazitárnej. Budeme čistí, aká bola zemekôra kedysi 
v praveku, kým bola ešte horúca, kým sa na nej 
nákaza života nemohla ujmúť. Obrátime sa v prach, 
Medúza, v čistý anorganický prach. Navrátime sa do 
lona večného pokoja sveta anorganického. 

Ešte odkaz do sveta živých. Dušinka, podajže mi 
atrament a pero. Chcem písať, rozlúčiť sa so svojím 
starým magistrom. Potom už nebudeme mať s nikým 
nič spoločného, len s jedným jediným človekom a tomu 
by som tiež rád čosi napísal. 

A Zurian písal najprv starému profesorovi: 


Môj pán profesor! 


Duša moja v tejto chvíli prekypuje vďačnosťou a 
láskou k Vám. Spomínam si na krásne chvíle, keď ste 


mi hovorili o vznešenosti Medicíny a uvádzali príklady 
hrdinských lekárskych životov. Moja rozhorúčená 
fantázia snívala o novodobom hrdinstve, ktoré by bolo 
viazané k môjmu menu, ale stroskotal som, a úplne 
dodrúzganý, vzdávam sa všetkého. 

Medicína bude sa vyvíjať i naďalej. Prorocký zrak 
Váš neraz osvietil mi veľkolepé cesty, ktorými by sa 
mohla ubierať a tešili sme sa nad jej budúcnosťou. - 
Mňa v tejto chvíli chytá sa zloba. 

Ja by som nedovolil, aby ju kde-kto znesväcoval. 
Chcel by som obmedziť výchovu lekárskeho dorastu. K 
štúdiu medicíny nepripúšťal by som široké davy 
bezduchých nechápancov. Spravil by som z nej 
tajomnú vedu egyptských kňazov, sto ráz skúšaných, 
spoľahlivých, oddaných, báječných indivíduí. Do 
tajomství božích nedal by som nahliadnuť 
stereotypnému, bezcitnému hmyzu, aký je dnes valná 
väčšina lekárov, ale každého by som podrobil 
skúškam, kde by obstáli len tí opravdiví. Pátral by som 
po jeho minulosti, po charaktere, žiadal by som na 
ňom dôkazy, ako žil, čo vykonal pre ľudstvo. Lekárom 
zaistil by som bezstarostný, pekný život, aby nemuseli 
prijímať honoráre, lebo kde sa začína honorár, tam 
prestáva lekárska morálka. To by museli byť všetci 
proroci, pustovníci, svätí ľudia. Nie, nie, iných by som 
neprijal. Jediný dôkaz chamtivosti, či chyby 
charakternej stačil by, aby som ich vylúčil a nikdy zpäť 
neprijal. Nevysmejte sa mi, Môj Magistre, ani ma 
nepokladajte za premrštenca. Pozrite si len, koľko bolo 
tu už a koľko je obrovských organizácií, svetových 
mafií s vybraným členstvom, s ohromnou prípravou a 
nko často nič pre nič, pre prechodné záujmy, ničomné 
hodnoty, pre poveru, pre mydlové bubliny, pre veci, 
ktoré nik nezná a nik nevidel. - Akože by nezaslúžila 
takejto prípravy, takýto výber členov najvznešenejšia, 


najdôležitejšia veda, odkrývajúca tajomstvo božie a 
opravujúca osudné, odveké omyly, tak skutočne 
opravujúca, ako Medicína. Ona by zaslúžila všetko, 
skúšky, výber, obrady, prísahy, celú dušu a celý život 
vyvolených, ušľachtilých jednotlivcov. 

A nie takúto cynickú čriedu, Môj Magistre, takúto 
bezduchú, kšeftársku háveď, aká parazituje dnes na jej 
posvätnom tele. 

Sú to moje posledné slová k Vám, Môj Učiteľu, moja 
posledná zlosť. 

S láskyplnou dušou spomína na Vás 


Váš vďačný Zurian. 


- Tak, Dušinka, mal by som písať aj domov, 
Oteckovi, sestrám, ale nemôžem, nechcem. Pri ich 
spomienke cesta by mi bola ťažká, a ja chcem odísť 
krokom ľahkým. 

Nuž a ešte tomu poslednému zo živých. 


Mareško! 


Si posledný zo živých, s ktorým do styku prídeme: 
ja a moja žena. Je mi trošku otupno, keď si na to 
pomyslím. Ani nie k vôli sebe, ale k vôli svojej žene, 
ktorú tak rád by som chránil od krutosti a od 
brutálnosti ešte aj v hrobe. I rád by som ťa poprosil, 
ušetri nás. Aj s diagnózou by som! ti poslúžil, či 
príčinou smrti: Otrava morfínom u oboch. - Keď si 
pomyslím, je vlastne jedno, či človeka červi búrajú pod 
zemou, alebo ty na povrchu. Potom spomínam si na 
svojho nebohého profesora patologickej pitvy, ktorý 
rozpitval toľko tisíc ľudí a sám si želal ten samý osud, 
nariadiac svojmu docentovi, aby ho po smrti rozpitval. 


- Prosím ťa jednako, rešpektuj môj vkus aspoň 
natoľko, aby si sa nám hlavy nedotkol. Je mi nechutné 
pomyslieť si, že sa ztadiaľto odsťahujem s mozgom v 
bruchu, kam ho tvoj sluha po sekcii pohádže a zašije. 
Viem, že si na mftvoly ako divý a neodpustil by si si 
ani jednu, ale toto nám vari len neodoprieš. 

Potom ešte niečo. V tejto nedôstojnej čriede 
doktorských niktošov bol si jediným, koho zaujímalo 
nielen to, kto ma sem zaprotežoval, kedy sa ztadiaľto 
od pracem a kto by prskal, keby ma praštili do nosa - 
ale i to: zkadiaľ som, ako to tam u nás, či som tu rád. 
Vidíš, z týchto zjavov si teraz strúham titul na žiadosť: 
Keď si nás rozkrájaš, Mareško, tak si nás aj upeč. Tu v 
zásuvke malého stolíka nájdeš vkladnú knižku na 
päťtisíc korún. Vyzdvihni to, Mareško, a daj nás oboch 
spáliť vo vinohradskom krematóriu, za Olšanmi. Sme 
oba gniavení a využívaní drzými parazitmi a chceme 
byť čistí. Premeniť sa v bielu žiaru, v čistý anorganický 
popol. 

Nechceme ešte i v matke zemi dvadsať rokov slúžiť 
za potravu červom a parazitom, aby sa v nás 
vystriedaly všetky možné druhy hnilobných baktérií. 
Chceme byť čistí a to rýchlo a naraz. Vzplanúť v 
spaľovacej komôrke jasným plameňom, rýchlou 
destiláciou zmeniť sa v plyn, píchnuť do éteru a 
zhorieť, za hodinu chorieť jasným plameňom v pár 
hrstí čistého, anorganického popola. 

Vteliť sa do zeme, medzi skaly a kamenie hôr, do 
bahna bezodných morí, do piesku púšte, do 
nekonečnej, bezživotnej ríše anorganického mieru. To 
bude naša veľká sterilizujúca liečba, ideál všetkých 
lekárov. Urob to, môj dobrý, lenivý Mareško, pravda 
nám to spravíš? 

Dobre sa maj, stará hyena, môj priatelu. 


Bozkáva ťa Tvoj Zurian. 


- Tak, Dušinka, som hotový. Ešte zalepiť a adresu. 
Tak. Ostatným bedárom nemám čo povedať. 

Zurian podíval sa na hodinky. 

- Pol dvanástej. Na dvanástu hodinu už chcem byť 
ztadiaľto ďaleko. Dušinka, si pripravená? 

Nemo prikývla. 

- Pôjdeme spolu do krajov čistoty a pokoja. Bude to 
tiché pominutie. Dobrotivý liek, pravá Nirvána. Si 
odhodlaná? 

- Len keď pôjdem s tebou. - Jej ramená ovinuly sa 
mu okolo krku. Tisícimi bozkami zasypala jeho tvár, 
vlasy i ruky. 

Zurian sa vzpriamil. Treba robiť. Nedbal o bolesť. 
Len zúr si pliaga naposledy! Pery sa mu skrivily v 
opovržlivý úsmev. 

- Posledný boj, generálny útok s oboch strán. No 
tak, do toho! 

Naklonil sa z postele a pritiahol si stolník so 
sklenenou škatuľkou. 

Vyňal jednu z desaťkubikových striekačiek, sostavil 
ju, nasadil ihlu, fľašku otvoril a nassal plno obsahu. 
Dvadsať centigramov morfínu vari len postačí. Najmä 
takto pri zoslabnutom, zimničnom stave. 

Kúsok vaty omočil v alkohole a očistil si miesto na 
ľavom ramene. 

Medúza mu zadržala ruku. 

- Karol, Karolko, najprv ja, ty by si ma potom 
nemohol, alebo nechcel vziať so sebou. 

- Nie, dušinka, pôjdeš so mnou, ale ja som silnejší, 
vydržím viac a chcel by som odísť s tebou súčasne. 

Bez váhania vpichol si ihlu pod kožu. Ruka sa mu 
zastavila. Ešte moment. Obzrieť sa vari ešte? 


Dotiahnuť sa k oknu a dať posledné s Bohom slnku, 
stromom a celej jesennej prírode? Zablúdiť ešte v 
myšlienkach ta, kde čnejú v diaľke vysoké topole, hľa, 
blíži Ha k nim s ohromnou rýchlosťou. Za nimi 
zaletíme na kľukatá, strieborná stužka rozmarného, 
starého priateľa jeho detstva, Váhu. Minuli už štíhly 
komín drahoveckého liehovaru a tehelne, rúti sa 
naproti ohromná budova Ružového Mlyna. V úzadí 
kúpeľný ostrov bananským kopcom a ohromný, starý 
park. Už sú nad nimi, spustili sa úplne nízko a krúžia 
nad domom. Je ráno sedem hodín, či už vstali, či 
vybehnú na rachot motora? Spustili sa ešte nižšie, 
krúžia už skoro celkom nad strechou. V záhradke 
rozoznať už kvetináče a plot slnečníc. Uzke strmé 
kruhy, stroj sa postaví centrifugálnou silou úplne na 
krídlo, závratnou šikovnosťou krúži len stále nad 
domom v dlkom priestore. Tu, hľa, naraz sa zjavili 
všetci na dvore: Otecko, Hela i Joľka. Kývajú mu 
šatkami. Vítajú ho veselo. Chce im tiež dať znamenie, 
zdvihne pravú ruku v ohromných, chlpatých, kožených 
rukaviciach. Vietor sa mu zapne do ruky plnou silou. 
Len s najväčšou námahou vie pár ráz ťažko zakývať na 
znak pozdravu. Vystúpia strmým oblúkom, skoro 
kolmo, vyššie, kruhy sú väčšie, pilot vypne motor. 
Krúžia v špiráloch v najväčšej tichosti, len vietor fučí 
po trupe Bosky a zdola jasne znie pozdrav: Vítajže 
nám, vítaj, len abys nespadol! - Nie, otecko, hneď 
sostúpime, príďte mi naproti von, na letište. Potom 
zmizne domček, i zelená záhradka, motor hučí zas, 
vzdiaľuje sa dedina, zmizne Váh i topole v hmlách, 
letia, letia závratnou rýchlosťou preč do neznáma... 
Letia do neznáma a s nimi sa rúti, letí všetko. Neni 
teraz, neni zajtra, niet času. Za ním, hľa, chrlí sa 
strašlivá katastrofa času, čo smetie všetko, bez stopy. 
Už neni dnes, už neni zajtra ani za sto rokov, už niet 


otecka, známych, okolo cudzie tváre, noví ľudia, ale už 
ani tie nie sú a zasa nové a nové. Stále sa meniace 
radosti-bolesti, cudzí ľudia a predsa tí samí, s tými 
istými večnými túhami. Nepretržitý rad jeho živých 
bratov na zemi i vo vesmíre. Rozsypané i účelne 
soskupené Atómy Večného, Nehynúceho života. 

Zurian v kalných zimničných víziách počul, ako 
hrmí, rachotí za ním strašlivá záplava času, ako ho 
odnáša ozrutným letom do nekonečného neznáma. 
Ten obraz občas prerušovala tvár, drahá, milovaná 
tvár otecka a obraz zeleného domčeka. - Potom sa 
striasol a spamätal sa. 

Tažký vzdych opustil Zurianove pery. Spomienka na 
jeho vlaňajšiu návštevu doma. Zrak jeho blúdil po izbe. 

Či pozrieť sa von naposledy aspoň ztadiaľto? 

Tam, hľa, z okna pohľad na smíchovské stráne, na 
striebornú stužku Vltavy, na mosty, na ktorých sa 
hemží mravenčí národ. Tu, zľava, mohutná veža 
starého dómu svätého Víta, biela vežička Daliborky. 
Dlhé rady okien Hradu odrážajú žlté úslnie. Tu sboku 
letenské záhrady, zelené parčeky, jednička elektrika 
beží, škriabe sa hore kopcom sťa uľakaná myška. Sem 
počut jej zvonenie. Oh, vonku prúdi život... Spýtať sa 
vtáčkov: povedzte, detičky božie, je dobre žiť? Hniezdo 
si staväť, potomkov vychovávať? Dvoch oviec, čo sa 
dole pasú: ovečky dobrotivé, chudokrvné, radi žijete? 
Tráva zelená, oddá sa ti rásť, keď ťa aj tak spasú 
wassermanové ovečky. Bratia moji, stromy neomrzelo 
vás ešte stáť celý život na mieste? A prinášať plody, 
ktoré sa nikde ujmúť nemôžu? Byť poslušným otrokom 
pokynu akejsi rozmarnej ruky, ktorá chce život, 
množenie, zánik, spád a nesmyselné, nekonečné 
znovavzkriesenie? 

Lúčiť sa vari aspoň s tým svetom, čo vidieť z okna? 
S panorámou mesta a so zeleňou prírody? 


Eh, fuj, či som ja básnik, či umierajúci krajčírsky 
tovaryš? Ešte sa i lúčiť s tou hnilobou organickou? Eh, 
poďme! Keď už sme nežili, aspoň umrieme ako 
bohatieri. 

Energickým tlakom palca zatisol piest striekačky až 
kožou okrúhlu opuchlinku. 

Usmial sa na Medúzu. 

Tá však už mala na ramene rukáv vyhrnutý a čistila 
miesto vatou, do alkoholu namočenou, ako práv« 
videla. 

- Dušinka, chceš? 

- Karolko, rýchlo, nenechávajte ma tu. 

Druhá striekačka sostavená, desať kubíkov roztoku 
a bleskurýchle pichnutie pod kožu. 

- Dušinka, nebolelo však? Spravil som to rýchle a 
šikovne. 

Hľadeli si do očú a mlčali. 

- Dušinka, nadišla chvíľka, lúčme sa. Vchádzame do 
ríše pokoja. 

Jej hlava pozvoľna klesala na bielu podušku. Jej oči 
posledným napnutím životnej sily vnorily sa v jeho 
zrak. V tom pohľade sa dve duše na prahu Večného 
Mieru objaly. Potom viečka klesaly obom. 

Veľké hodiny nemocnice bily dvanástu. 


Koniec II. dielu 


Gejza Vámoš 
ATOMY BOHA 
román vo dvoch dieloch 


Po prvý raz vyšiel roku 1928 

ako šestnásty a sedemnásty sväzok 

Edície mladých slovenských autorov, 
ktorú vedie Ján Smrek 

a ktorú vydáva 

Sväz slovenského študentstva v Bratislave 
nákladom 


Leopolda Mazáča v Prahe 


Druhé vydanie vyšlo na jar 1933 

Tretie vydanie vyšlo v jeseni 1934 

Toto Štvrté vydanie vychodí v januári 1936 
s obálkou akad. maliara A. V. Hrsku 

každý diel v počte 3000 výtiskov 

a vytlačil ho 

Jaromír Dolenský v Prahe 


